
,ÉLET"   IRODALMI  ÉS  NYOMDA  RÉSZVÉNYTÁRSASÁG 
Budapeit,  I,  Fchérvári-út  15/c. 


Cesarini  Julián 


I. 

Azon  főpapi  diplomaták  között,  kik  a  kelet 
felől  Európát  fenyegető  veszélyek  elhárításának 
munkájában  a  római  szentszéket  szolgálták,  egyik 
sem  teljesítette  föladatát  szentebb  lelkesedéssel, 
de  egyúttal  szerencsétlenebb  eredménnyel,  mint 
Cesarini  Julián  bíbornok. 

Munkában  és  küzdelmekben  gazdag  ifjúkor  előzi 
meg  történelmi  jelentőségű  szereplését. 

Elszegényedett  római  patrícius  család  sarja,  nél- 
külözések közepett  végezi  tanulmányait  Perugia, 
Bologna  és  Pádua  iskoláiban.  Leckék  adásával 
szerzi  meg  kenyerét  és  úri  házaknál  a  gyertyák 
maradványait  gyűjti  össze,  hogy  éjszakáit  olvasás- 
nak szentelhesse.  Fáradhatatlan  szorgalma  jeles 
tehetségekkel  frigyesül.  Es  alig  hogy  a  jogtudori 
fokozatot  elnyerte,  a  páduai  egyetemen  tanszéket 
foglal  el. 

De  hivatása  a  gyakorlati  élet  terére  vezette  csak- 
hamar. Magára  vonta  Branda  bíbornok  figyelmét. 
Ezen  főpap,  ki  diplomatiai  szereplésével  és  a  mű- 
vészet bőkezű  pártolásával  egyaránt  kitűnt,  mikor 
1421  tavaszán,  mint  pápai  legátus  Németországba 

Fraknói:  Egyháznagyok  a  magyar  középkorbó'.  1 


küldetett,  hogy  a  császár  és  a  birodalom  hadseregét 
a  husziták  kiirtására  indítsa,  rábirta  az  ekkor 
alig  huszonhárom  éves  Juliánt,  hogy  hozzá  csatla- 
kozzék és  a  római  curia  szolgálatába  lépjen. 

Julián  három  évet  töltött  a  legátus  oldala  mellett, 
bejárta  vele  egész  Németországot,  és  több  ízben 
Magyarországban  is  megfordult,  Zsigmond  udvará- 
nál. Főnökét,  amikor  az  működését  befejezte, 
Rómába  követte.  Itt  teljes  mértékben  sikerült  meg- 
nyernie V.  Márton  pápa  kegyeit.  A  curia  politikai 
igazgatásában  alkalmaztatott,  az  apostoli  kamara 
auditorának  előkelő  állását  nyerte  el,  és  grossettói 
püspökké  neveztetett  ki.  Majd  fontos  diplomatiai 
küldetésekre  használtatott,  Franciaországba  és 
Angliába,  hol  az  egyház  jogait  az  uralkodók 
támadásai  ellen  kellett  megoltalmaznia.  Erélyesen, 
de  egyúttal  mérséklettel  és  ildomosán  lépett  föl. 
Sikert  is  aratott. 

A  pápa  időközben,  már  1426  tavaszán  a  bíbor- 
nokok  testületébe  vette  föl ;  bár  a  kinevezést  csak 
négy  esztendő  letelte  után  tette  közzé.  Az  1431-ik 
év  első  napján  legátussá  rendelte,  ugyanazon  meg- 
bízással, melyben  egykor  Branda  bíbornok  járt  el. 
Feladata  volt:  a  husziták  ellen  keresztes  hadjára- 
tot létesíteni.  A  legszélesebb  hatalomkörrel  ruház- 
tatott föl.  Hatósága  Magyarországra  is  kiterjedett. 

Majd  néhány  nap  múlva  a  pápa  bizalmának 
még  fényesebb  nyilvánulásával  fordult  feléje.  A 
Bázelbe  egybehívott  egyetemes  zsinat  vezetését 
bízta  rá. 

V.  Mártonnak,    kevéssel    utóbb    (1431.    február 


20-dikán)    bekövetkezett      halála    után,    mnidezen 
rendelkezéseit  utódja  IV.  Eugén  megerősítette. 

A  meglepően  gyors  emelkedés  az  egyházi  méltó- 
ságok rangfokozatában,  és  az  egyház  feje  részéről 
szokatlan  mértékben  nyilatkozó  nagyrabecsülés : 
rendkívüli  egyéniségében  bírja  magyarázatát. 

Arra  született,  hogy  a  népek  sorsának  intézésére 
és  az  egyház  létkérdéseinek  megoldására  irányadó 
befolyást  gyakoroljon.  Ehhez  minden  kellék  meg 
volt  benne. 

Nemes  alakja,  szép  és  szellemes  arcvonásai 
ellenállhatatlan  varázserőt  gyakoroltak  mindazokra, 
kikhez  közeledett.  Es  míg  magatartása  a  világ 
hatalmasaival  szemben  tiszteletet  parancsoló  vala  ; 
igénytelen  és  kedélyes  tudott  lenni  az  alsóbb- 
rendüekkel.  Derült  és  elmés  volt  a  társaságban, 
mintha  a  világfi  dicsőségére  tartana  igényt ;  pedig 
mikor  lakásába  tért  vissza,  durva  szőrruhát  öltött 
magára,  és  szüntelen  sanyargatással  küzdötte  le  az 
érzékek  hatalmát.  Minden  éjszaka  fölkelt  és 
templomba  ment,  hogy  ott  végezze  zsolozsmáit. 
Es  reggel,  mielőtt  a  szent  misét  bemutatná,  gyóná- 
sát  végezte.  Erkölcseinek  példás  tisztaságáról 
csodálattal  eltelve  szólnak  kortársai,  kik  egyéb- 
iránt kíméletlen  kritikát  gyakoroltak  az  egyházi 
férfiak  irányában.  Anélkül,  hogy  a  skepsis  kifeje- 
zése jönne  tollúkra,  följegyzik,  hogy  a  pápai 
udvarnál  uralkodó  meggyőződés  szerint,  szüzes- 
ségét egész  életén  át  meg  tudta  őrizni  „Sok  szent 
életű  embert  ismertem  —  írja  róla  jellemrajzának 
szerzője  —  de  egyet  sem,    ki    őt    megközelítené  !" 


És  még  meggyőzőbb  tanúságot  tesz  mellette  a 
a  flórenci  Poggio  Bracciolini,  korának  egyik  leg- 
első humanistája,  kivel  benső  baráti  viszonyt  és 
sűrű  levelezést  tartott  fönn ;  de  egyúttal,  akinek 
frivol  nézeteit  és  erkölcstelen  életét  nem  mulasz- 
totta el  kíméletlen  megrovással  sújtani ;  azon 
fáradozván,  hogy  a  helyes  útra  térítse  eltévedt 
barátját. 

Egy  ilyen  intő  szózat  elolvasása  után,  Poggio 
cinikus  hangon  fogalmazott  védőirattal  válaszolt, 
melyben  vétkeit  jelentéktelen  gyarlóságok  színében 
tüntette  föl.  Es  fejtegetéseihez  a  következő  meg- 
jegyzést csatolta :  „Elismerem,  hogy  előtted,  a 
legjobb  és  legszentebb  férfiú  szemeiben,  az  is,  ami 
mások  előtt  csekélységnek  látszik,  szükségkép 
legsúlyosabb  bűn  .gyanánt  tűnik  föl.  Isten  téged 
megáldott  az  ismeretek  minden  ágában  kitűnő 
tudományossággal,  jeles  erényekkel,  minden  bűn- 
től visszariadó  természettel,  végre  tiszta  és  egyszerű 
lélekkel,  melyhez  semmi  földi  nem  tapad,  a  testtel 
való  kapcsolatán  kívül.  Ha  tehát  saját  erényeid 
és  irántam  táplált  jóindulatod  sugallatát  követvén, 
vádolsz,  intesz  és  korholsz ;  ha  javulásomat  iparko- 
dol  eszközölni :  a  tökéletes  ember  és  az  igaz  barát 
kötelességét    teljesíted,    amiért    hálával  tartozom  I" 

Azoknak  hosszú  sorában  foglalt  Julián  helyet, 
kiknek  lelkében  a  keresztény  meggyőződés  szilárd- 
ságát nem  ingatta  meg,  a  keresztény  erkölcsök 
tisztaságát  nem  homályosította  el  a  klasszikái 
kor  alkotásának  kultusza.  Mert  az  egyházi  tudo- 
mányosság alapos  ismeretei  mellett,  bírta  a  humaniz- 


mus     műveltségének     előnyeit,     melyek     iratainak 
értékét  és  szónoklatainak  hatását  emelték. 

Külföldi  útjain  gondosan  kutatta  a  régi  írók 
munkáit,  leleteiről  tudósította  olaszországi  barátait  J 
és  értékes  könyvtárt  gyűjtött  egybe,  melynek 
maradványai  nemes  ízléséről  tanúskodnak.  A  maece- 
nások  díszes  köréhez  is  számíttatott,  amire  azon 
körülmény  utal,  hogy  korának  egyik  nagynevű 
humanistája  Bruni  Lénárd  (Leonardus  Aretinus) 
„A  gótok  ellen  viselt  háborúról"  írt  munkáját 
neki  dedikálta. 

II. 

Julián  bíbornok  1431.  március  4-dikén  érkezett 
Nürnbergbe,  hol  Zsigmond  császár  elnöklete  alatt, 
a  német  fejedelmek,  a  husziták  ellen  létesítendő 
hadjárat  ügyét  tárgyalták  és  elhatározták,  hogy 
a  nyár  folyamán  sereget  fognak  Csehországba 
indítani.  A  legátus  kinyilatkoztatta,  hogy  keresztese- 
ket fog  gyűjteni  és  személyesen  áll  azok  élére- 
A  következő  hónapokban  bejárta  a  Rajna  tájait, 
a  híveket  lelkesítve,  hogy  az  egyház  ellenségeinek 
leküzdésére  célzó  vállalatban  vegyenek  részt.  Es 
csakhamar  nagyszámú  csapatok  gyülekeztek,  a 
kereszt  jele  alatt,  a  megjelölt  táborhelyekre. 

Mielőtt  a  hadjárat  kezdetét  venné,  (július  5-ikén) 
a  cseh  nemzethez  intézett  manifesztumban  még 
egy  végső  kísérletet  tett,  hogy  az  elszakadtakat 
az  egyházba  való  visszatérésre  bírja. 

Szívének  leghőbb  vágya,  —  úgymond  —  hogy 
a    dicsőségteljes    cseh    királyságot     az     egyházzal 


kibékítse,  nyugalmába  és  rendes  állapotába  vissza- 
helyezze. Békét  hoz,  nem  romlást.  A  jó  erkölcsök 
visszaállítása,  Isten  dicsőségének  emelése  az  ő  fel- 
adata. Tanúsítsanak  bizalmat  iránta.  Kész  minden- 
kit testvéri  szeretettel  ölelni  magához.  „Csak  a 
kényszerűségnek  engedve,  ragadtunk  fegyvert 
ellenetek;  mert  nem  nézhetjük  közönyösen,  amint 
enyészetnek  indul  nálatok  a  vallás,  pusztulnak  a 
templomok,  megvetés  tárgyaivá  lesznek  a  szent- 
ségek, üldöztetnek  a  hű  keresztények ! . . .  Üdvözí- 
tőnk, ki  drágalátos  vérével  mindnyájunkat  meg- 
váltott, ébreszsze  föl  lelketekben  az  elhatározást, 
hogy  országotok  díszére,  örök  üdvösségtek  biztosí- 
tására, velünk  a  hitben  egyesülni  fogtok !  " 

A  fegyverkezés  zajában  hatás  nélkül  hangzottak 
el  e  nemes  szavak.  A  birodalmi  és  keresztes  sereg 
oly  roppant  számú  volt,  amilyen  ritkán  gyűlt 
össze  német  földön.  Negyvenezer  lovas  és  kilencven- 
ezer gyalog  katonából  állott.  Három  hadtestre 
oszolt.  Az  elsőt  Julián  bíbornok  és  a  szász  herceg, 
a  másodikat  a  brandenburgi  őrgróf,  a  harmadikat 
a  bajor  fejedelem  vezérelte. 

Ellenállásra  nem  találván,  Csehországba  nyomul- 
tak, és  nagy  részét  elárasztották.  De  augusztus 
14-dikén  Pilsen  felől,  Tausz  irányában,  a  csehek 
hatalmas  serege  közeledett.  A  német  haderő 
ekkor  csatarendbe  álllíttatott,  hogy  az  ellenséget 
bevárja.  Julián  bíbornok  és  a  szász  herceg  egy 
domb  tetején  foglaltak  állást,  onnan  intézendők  a 
csatát.  Azonban  onnan  iszonyú  jelenet  tárult  fel 
előttük.  A  keresztes  sereg,  melyet    az    előnyomuló 


csehek  vad  harci  lármája  rémülettel  töltött  el,  be 
nem  várván  az  összecsapást,  futásnak  eredt,  magá- 
val sodorván  a  rendes  hadtesteket  és  vezéreiket  is. 

Egy  erdő  szélére  érvén,  Julián  biztatására  néhány 
ezer  ember  megállapodott,  hogy  az  üldözőket  fel- 
tartóztassa. De  nem  sikerült.  A  legátus  nagy 
veszélyben  forgott;  maguk  a  keresztesek,  kik  őt 
tették  felelőssé  a  katasztrófáért,  törtek  életére.  A 
würzburgi  püspök  mentette  meg ;  közvitéz  ruháját 
adta  rá,  és  fegyveresei  által  őriztette.  Julián,  lelké- 
ben kimondhatatlan  fájdalommal  és  keserűséggel, 
tért  vissza  Nürnbergbe. 

Innen  azután  Bázelbe  sietett,  hol  szeptember 
9-ikén  tartotta  ünnepélyes  bevonulását. 

A  tauszi  szerencsétlenség  mély  és  megrendítő 
hatást  gyakorolt  lelkére.  Azon  meggyőződést  érlelte 
meg  benne,  hogy  az  erőszak  fegyvereivel  a  csehek 
irányában  célt  érni  nem  lehet ;  hogy  egyedül 
békés  eszközöktől,  engedékenység  útján,  várható 
a  szakadás  megszüntetése.  Amily  hévvel  munkál- 
kodott ekkorig  a  háború  létesítésén,  olyan  önmeg- 
tagadással fáradozott  ezentúl  a  kiegyenlítés  elő- 
készítésén. A  bázeli  zsinat  tanácskozásainak  napi- 
rendjére legelőbb  a  csehországi  ügyet  tűzte  ki. 
Es  kivitte,  hogy  a  zsinat,  szelíd  és  szeretetteljes 
hangon  szerkesztett  iratban  a  huszita  felekezet 
vezérférfiait  meghívta  Bázelbe. 

De  ekkor  azonban  váratlanul  komoly  nehézségek 
álltak  útjába.  IV.  Eugén  környezete  azon  aggó- 
dott, hogy  a  zsinat  a  pápai  hatalom  jogkörére 
sérelmes  végzéseket    fog    alkotni,    1431.    december 


12-dikén  meghagyta  Julián  bíbornoknak,  hogy  a 
zsinatot  oszlassa  föl,  azon  kijelentés  mellett,  hogy 
az,  másfél  esztendő  letelte  után,  Bolognába  ismét 
össze  fog  hivatni.  De  Julián,  az  egyház  javáért 
lángoló  buzgalma  által  sugalmazva,  nem  habozott 
a  pápát  elhatározásának  vészteljes  következményeire 
figyelmeztetni,  1432.  január  13-dikán  kelt  elő- 
terjesztésében tiszteletreméltó  nyíltsággal  és  határo- 
zottsággal tárja  föl  a  helyzetet. 

„Sokféle  veszélyek  —  úgymond  —  kényszerí- 
tenek arra,  hogy  bátran  és  rettenthetetlenűl  szóljak 
Szentségedhez ;  veszélyek,  melyek  hitünket,  az 
egyházi  rendet  és  Szentséged  jó  hírnevét  fenyegetik. 
A  szeretet  is,  melyet  Szentséged  iránt  érzek  és 
Szentséged  viszonoz,  unszol,  hogy  ne  hallgassak, 
és  kemény  szavaktól  se  tartózkodjam,  szent  Bernát 
példájára,  ki  azt  mondja,  hogy  az  igaz  barát  néha 
korhol,  de  sohasem  hízeleg . . .  Bár  megkérdeztek 
volna,  mielőtt  a  rendeletet  kibocsátották  1  Mert 
miképen  adhat  helyes  tanácsot  az,  aki  az  ügy 
állását  nem  ismeri  ?  . .  .  Ha  a  zsinat  feloszlik,  mit 
fognak  mondani  az  eretnekek  ?  nem  fog-e  még 
növekedni  merészségük?  Azt  fogják  hirdetni,  hogy 
nem  bátorkodtunk  őket  bevárni ;  hogy  miként 
előbb  a  keresztesek  serege,  úgy  most  az  egész 
egyház  megfutamodik  előttük  . . .  Emellett  a  népek 
bizalommal  várják,  hogy  ezen  zsinat  végre  keresz- 
tül fogja  vinni  az  egyházi  rendnek  régen  sürgetett 
reformját.  Ha  reménységük  ismét  meghiúsul,  a 
husziták  példáját  követve,  ránk  fognak  törni  és 
kiirtanak    minket,    azon     meggyőződésben,     hogy 


ezzel  Istennek  kedves  dolgot  cselekednek."  Kijelenti, 
hogy  mivel  ő  a  német  birodalmi  rendeknek  a  zsinat 
részéről  segélyt  igért,  a  zsinat  feloszlása  után  meg 
fog  jelenni  körükben  és  fel  fogja  őket  szólítani, 
hogy  ám  szolgáltassák  ki  őt  az  eretnekeknek, 
készebb  lévén  meghalni,  mint  megbecstelenítve 
élni.  Mert  azon  Ígéret,  hogy  a  zsinat  másfél  esztendő 
múlva  űjbói  össze  fog  hivatni,  senkit  sem  nyugtat- 
hat meg.  „Kérdezzék  meg  az  eretnekeket,  vájjon 
ők  is  elfogják-e  napolni  másfél  esztendőre  ellen- 
séges tevékenységűk  folytatását  ?  Kérdezzék  meg 
azokat,  kik  gyűlölettel  vannak  eltelve  a  papság 
iránt,  vájjon  készek-e  másfél  esztendeig  várni  ?" 
Alaptalannak  nyilvánítja  azon  föltevést,  hogy  a 
zsinat  a  pápára  nézve  hátrányos  végzéseket  akarna 
hozni.  Utal  azon  mozgalomra,  melyet  a  feloszlató 
rendelet  előidézett.  Már  is  számosan  hirdetik,  hogy 
a  zsinat  feloszlatása  egyjelentőségű  az  eretnekség, 
háború,  bűn  és  gyűlölet  ápolásával. 

Ha  tehát  kísérletet  tenne  a  zsinat  feloszlatására, 
megköveznék  vagy  darabokra  tépnék.  A  feloszla- 
tási  rendeletet  érvénytelennek  is  tekintik,  mivel 
alaptalan  okokra  támaszkodik.  Nem  áll  az,  hogy 
Bázel  vidéke  a  huszita  eretnekség  által  meg  van 
mételyezve.  Nem  áll  az,  hogy  a  háborús  viszonyok 
vagy  a  tél  zordonsága  a  Bázelban  való  megjelenés- 
től a  főpapokat  visszatartják  . . .  Isten  szerelmére 
kéri  a  pápát,  hogy  a  föloszlatási  rendeletet  vonja 
vissza,  vagy  legalább  fűggeszsze  föl.  „Talán  erő- 
teljesebben szólottam,  —  ezek  zársorai  —  mint 
engedelmes  fiúhoz  illenék.  De  mikor  a  ház    ég,    a 

rabszolga  is  feí  van  hatalmazva  arra,  hogy  lármát 
üssön,  és  urát,  ennek  rendelete  ellenére  is,  álmá- 
ból fölriaszsza.  Mindazáltal,  ha  hibáztam,  alázattal 
bocsánatért  esedezem." 

Felszólalása  nem  maradt  hatástalan.  A  pápa 
engedett.  A  zsinat  folytatta  munkálkodását,  és 
első  sorban  tárgyalásait  a  husziták  megnyerése 
ügyében.  Mikor  az  1433-dik  év  elején  a  csehek 
küldöttei  a  zsinat  színe  előtt  megjelentek,  Julián 
szeretetteljes  módon  fogadta  és  megható  beszéd- 
del üdvözölte  őket.  Egyik  vezérökkel,  a  híres  „nagy" 
Prokoppal  szívélyes  viszonyba  lépett,  és  nemes 
előzékenységével  lebilincselte  a  zord  férfiút.  A  tár- 
gyalások és  vitatkozások  ennek  következtében  a 
két  fél  közeledését  vonták  maguk  után.  Az  1433. 
szeptember  2-án  tartott  zsinati  ülésben  Julián 
bíbornok  kijelentette,  hogy  a  zsinat  a  csehek  min- 
den kívánatát,  amennyiben  az  isteni  törvények 
engedik,  teljesíteni  kész,  és  e  célból  Prágába  kül- 
döttséget bocsát.  Néhány  hónappal  utóbb  meg- 
köttetett a  husziták  felekezetével  az  egyesség. 
(Prágai  kompaktaták.) 

Ez  azonban  ki  nem  elégített  mindenkit.  Panaszok 
és  újabb  kívánságok  érkeztek  a  zsinat  elé.  Ekkor 
(1434.  február  24-én)  Julián  bíbornok  válaszá- 
ban kijelenté,  hogy  miután  az  egyház  határtalan 
szeretete  által  ösztönözve,  már  is  példátlanul  álló 
engedményeket  tett,  és  „saját  testén  sebet  ütött, 
hogy  így  az  új  ágat  a  régi  törzsbe  beolt- 
hassa" :  most  már  a  cseheknek  is  meg  kell  nyu- 
godniok. 

Ám  a  csehek  nem  nyugodtak  meg.  Az  alkudozá- 
sokat véres  háború  váltotta  föl. 

A  következő  évben  (1435.)  a  zsinat  is  tett  kísér- 
letet az  egyezség  létrehozására.  Követeket  küldött 
Csehországba,  kik  azután  Székesfehérvárt,  Zsigmond 
udvaránál  is  megjelentek.  Hosszas  alkudozások 
után  a  prágai  kompaktaták  megerősítettek,  és 
az  1436.  nyarán  Iglóban  tartott  országgyűlésen 
(július  5.)  kihirdettettek. 

Ezalatt  (1434.)  a  görög-keleti  egyház  küldöttsége 
is  megjelent  Bázelben.  Julián  azt  ép  oly  megnyerő 
módon  fogadta,  mint  a  cseheket.  Üdvözlő  beszé- 
dében abból  indult  ki,  hogy  Krisztus  születésétől 
kezdve  haláláig  a  békesség  szózatát  hangoztatta. 
„Nekünk  is,  —  úgymond  —  kik  tanítványai 
vagyunk  és  nevét  viseljük,  kötelességünk  a  békét 
és  egyetértést  ápolni.  Ha  megfontoljuk,  mily 
csekély  közöttünk  az  eltérés  és  mily  sok  dologban 
egyezünk,  pirulnunk  kell  afölött,  hogy  oly  régtől 
fogva  viszályban  állunk . .  .  Ennek  megszüntetése 
végett  nem  kerülünk  munkát  és  fáradságot.  Készek 
vagyunk,  az  Üdvözítő  példáját  követve,  önmagun- 
kat is  feláldozni.  Aki  másképen  jár  el,  hiába 
imádkozik  Istenhez.  Az  imádság,  a  böjt,  az  alamizsna, 
sőt  még  a  vértanúhalál  is  haszontalan  a  szeretet 
és  egyesség  szelleme  nélkül!" 

Es  míg  az  egyház  egységének  helyreállításán, 
összes  erőinek  megfeszítésével  fáradozék ;  serényen 
előmozdította  az  egyház  kebelében  elhatalmasodott 
visszaélések  kiirtására  célzó  reformmunkálatokat. 
Nem  zavarta  meg  ezen  törekvéseiben   a  félreértés, 

mellyel  legtisztább  intenciói  találkoztak;  sokan 
azzal  gyanúsították,  hogy  a  zsinat  irányában  azért 
oly  engedékeny,  mert  pápává  akarja  magát  meg- 
választatni. 

111. 

A  csehországi  és  görög  szakadárság  megszűn- 
tetésére irányuló  akcióban  IV.  Eugén  pápa  előtt 
azon  gondolat  is  lebegett,  hogy  az  egyesített 
kereszténység  erejét  minél  hathatósabban  fordít- 
hassa a  törökök  ellen.  Ezen  szempontból  folytono- 
san éber  figyelemmel  kísérte  azon  bonyodalmak 
fejlődését,  melyek  Magyarországon  Albert  király 
váratlan  halálával  (1439.)  bekövetkeztek.  A  magyar- 
országi rendek  —  élűkön  a  hős  Hunyadi  János  — 
Legyeiországnak  nagy  reményekre  jogosító  ifjú 
királyát,  Ulászlót  hívták  meg  a  trónra.  De  mikor 
néhány  héttel  utóbb  az  özvegy  királyné,  Erzsébet, 
figyermeket  szült,  ezt,  V.  Lászlót,  egy  tekintélyes 
párt  királynak  kiáltotta  ki,  a  szent  koronával  meg- 
koronáztatta és  nagybátyjának,  Frigyes  német  király- 
nak gyámsága  alá  helyezte.  A  két  párt  között 
háborúra  került  a  dolog,  mit  Murád  szultán  arra 
használt  fölt,  hogy  Nándorfehérvár  megvívására 
tett  kísérletet.  Ezt  meghiúsította  Thallóczy  János 
vránai  perjel  vitézsége ;  de  félő  volt,  hogy  a  belső 
viszályok  által  emésztett  ország  ellenállási  képessége 
mindinkább  gyengülni  fog. 

Ekkor  közbelépett  IV.  Eugén.  Az  1442-dik  év 
március  elején,  Cesarini  Julián  bíbornokot.  Magyar-, 
Lengyel-,    Csehország  és  Ausztria    területére,    telj- 

hatalmú  követévé  (legátus  de  latere)  nevezte  ki. 
Két  feladatot  tűzött  ki  néki :  hogy  Ulászló  és 
Erzsébet  kibékítése  által  Magyarországban  a  belső 
nyugalmat  állítsa  helyre;  és  Ulászlót  a  törökök 
ellen,  háború  indítására  késztesse. 

Egyidejűleg  Kristóf  koroni  (görögországi)  püs- 
pököt a  Lengyel-  és  Magyarországgal  határos 
tartományokba,  Li  tvániába,  Moldvába,  Oláhországba 
és  Albániába  küldötte,  hogy  a  török  hadjárat  elő- 
készítésének munkájában  részt  vegyen  és  Julián 
igyekezeteinek  sikerét  elősegítse.  A  pápa  bőkezűen 
gondoskodott  a  költségekről.  Különösen  Julián 
bíbornok  részére,  azon  korban  szokatlanul  nagy 
fizetést  utalványozott,  évi  hatezer  arany  forintot, 
ami  által  lehetővé  akarta  tenni,  hogy  állását  meg- 
illető fénynyel  léphessen  föl,  mire  saját  jövedelmei 
nem  tették  volna  képessé;  mert  a  javadalmak 
halmozásának  visszaélését  kárhoztatva,  a  grossettoi 
kis  püspökség  mellé  más  javadalmat  elfogadni 
vonakodott;  valamint  köztudomású  volt  felőle  az 
is,  —  kortársai  a  meglepetés  kifejezésével  jegyzik 
föl,  —  hogy  követségei  alkalmával,  uralkodók  és 
főpapok  szokásos  ajándékait  állhatatosan  vissza- 
utasítja. Meghozza  ellenben  készséggel  azon  áldo- 
zatot, hogy  igénytelen  és  egyszerű  életmódjával 
felhagyott.  Nagy  kísérettel  utazott,  melynek  egyik 
tagja  Trevisói  Tádé,  orvostudor  és  a  szépművészetek 
mestere,  később  jelentékenyebb  szerepet  játszik. 

A  legátus  útközben,  szokás  szerint,  megállapodott 
Velencében,  tisztelgett  a  dogé  előtt,  bejelentette 
küldetésének     feladatait;     kikérte     a     köztársaság 

tanácsát  és  támogatását ;  egyúttal  felvilágosítást  is 
nyújtott  a  pápa  olaszországi  politikájáról,  mely  min- 
den támadó  szándéktól  távol  áll  és  egyedül  az 
egyházi  állam  biztosítására  törekszik.  A  dogé,  a 
szenátus  hozzájárulásával  fogalmazott  válaszában, 
azon  óhajtását  fejezte  ki,  hogy  a  legátus  lehető 
leggyorsabban  siessen  rendeltetése  helyére ;  mert 
bízik  —  úgymond  —  Isten  kegyelmességében  és 
a  legátus  bölcsességében,  hogy  a  Magyarországban 
dúló  pártviszályt  lecsendesíti,  a  királyt  és  királynét 
kibékíti,  a  főrendek  között  összetartást  honosít 
meg,  valamint  mindnyájokat  rábírja,  hogy  a  keresz- 
ténység javára  és  a  törökök  visszaverésére  szük- 
séges hadi  intézkedéseket  megtegyék.  Mivel  pedig 
ilyen  ügyekben  tanácsot  csak  akkor  lehet  adni,  ha 
ismeretes  lesz  az  ő  föllépésének  eredménye,  kéri, 
hogy  erről  értesítse  a  szenátust,  mely  azután  érett 
megfontolás  tárgyává  teendi  az  ügyet;  ígérvén, 
hogy  a  kereszténység  érdekeinek  biztosításában 
készséggel  fog  közreműködni. 

A  lagúnák  városából  Zenggen,  Zágrábon  keresztül 
vezetett  az  út  Budára. 

Itt  Julián  bíbornok  a  király,  a  főpapok  és  fő- 
rendek által  ünnepélyesen  fogadtatott. 

Mikor  a  bázeli  zsinat  a  pápával  nyíltan  szakítva, 
a  szavoyai  herceget  V.  Félix  név  alatt  ellenpápává 
megválasztotta,  Magyarország  osztatlanul  és  állha- 
tatosan az  egyház  törvényes  fejéhez  ragaszkodott. 
De  Lengyelországban  a  főpapság  és  az  udvar  nem 
szűnt  meg  a  bázeli  zsinattal  rokonszenvezni  és  habár 
nem  ismerte  el  Felixet,  de  megszakította  az  össze- 

kottetést  IV.  Eugénnal  és  a  neutralitás  álláspontját 
foglalta  el. 

Most  Félix  pápa  azon  volt,  hogy  Ulászlót  a  maga 
részére  vonja  és  legátust  küldött  hozzá,  a  trienti 
püspököt,  Sándor  maszoviai  herceget,  kihez,  mivel 
Ulászló  királynak  unokatestvére  volt,  nagy  remé- 
nyeket fűzött.  De  törekvéseit  Juüán  könnyen  meg 
tudta  hiúsítani.  Az  ő  emelkedett  szellemének  és 
magas  műveltségének  fölényével  elbűvölő  hatást 
gyakorolt  a  nagyratörekvő  ifjú  uralkodóra,  ki  kez- 
dettől fogva  mély  tisztelettel  és  benső  rokon- 
szenvvel csatlakozott  hozzá,  készségei  karolta  föl 
IV.  Eugén  célzatait  és  habozás  nélkül  hajlandónak 
nyilatkozott  Erzsébettel  méltányos  föltételek  alatt 
kibékülni. 

A  bíbornok  ekkor  Győrbe  ment,  az  özvegy 
királynéhoz.  Az  volt  a  terve,  hogy  az  Erzsébet  és 
Ulászló  között  létesítendő  házasság  ajánlatával 
egyeztesse  ki  az  ellentétes  érdekeket. 

A  királyné,  bár  vágyott  a  békességre,  mert 
miután  pénzét  és  ékszereit  a  háború  költségei  már 
elnyelték,  súlyos  adósságok  terheit  vette  magára; 
megfejthetetlen  idegenkedéssel  viseltetett  a  házas- 
sági terv  irányában,  melyet  visszautasított.  Ellen- 
ben hajlandó  volt  két  leánya  közül  az  idősebbet, 
Annát  Ulászlónak  és  az  ifjabbat,  Erzsébetet,  Kázmér 
lengyel  hercegnek  nőül  adni.  Nem  volt  rábírható 
arra  sem,  hogy  fiának,  a  csecsemő  Lászlónak  jog- 
igényeit a  magyar  trónra  föláldozza.  Csak  ahhoz 
adta  hozzájárulását,  hogy  László  magtalan  halála 
esetére,  az  örökösödés  Ulászlónak  biztosítassék,  és 

ez,  László  kiskorúsága  alatt  teljes  hatalommal 
kormányozza  az  országot;  valamint,  hogy  kárpót- 
lásul költségeiért,  a  Lengyelország  által  zálog- 
címén bírt  tizenhárom  szepesi  város  örök  tulajdonul 
a  lengyel  koronához  csatoltassék,  Sziléziát  pedig 
Anna  hercegnő  kezével,  mint  jegyajándékot  kapja. 

A  legátus  megvitte  Budára  ezen  békeföltételeket, 
melyeket  Ulászló  és  lengyel  tanácsosai,  tekintetbe 
véve  a  hazájukra  háramló  nagy  előnyöket,  szívesen 
fogadtak  volna  el ;  de  a  magyar  urak  határozottan 
elutasítottak.  Hunyadi  János  úgy  nyilatkozott,  hogy 
„a  háború  folytatása  kisebb  baj,  mint  olyan  béke, 
melyet  az  ország  egy  részének  átengedése  árán 
kell  megvásárolni.  Julián  nem  csüggedett.  Újból 
vállalkozott  arra,  hogy  Győrbe  megy.  Itt  a  béke- 
föltételek néhány  pontjának  megváltoztatását  esz- 
közölte ki ;  de  a  magyar  országtanács  ezen  ered- 
ményt sem  tartotta  kielégítőnek.  Ekkor  Julián  azon 
föltevésben,  hogy  Ulászló  és  Erzsébet  személyes 
találkozása  a  fennforgó  nehézségek  elhárítását  meg 
fogja  könnyíteni,  oda  hatott,  hogy  azt  lehetővé 
tegye  és  evégből  a  háborúban  álló  felek  között 
fegyverszünetet  létesítsen.  És  elérte  kitűzött  célját. 

Augusztus  első  napjaiban,  Julián  bibornok, 
Ulászló  biztosaival,  —  kiknek  élén  Újlaki  Miklós 
bán  és  Báthori  István  állottak  —  megjelent  a 
Pozsonyban  időző  királynénál.  Hosszabb  tárgya- 
lások után,  a  tényleges  helyzet  alapján,  egy  esz- 
tendőre (1443.  június  24.-ig)  fegyverszünet  köttetett. 
Megállapították,  hogy  a  végleges  békekötés  és  a 
törökök  ellen  közös  erővel  indítandó  hadjárat  ügye, 

Esztergomban  fog  tárgyaltatni,  hol  szeptember 
22.-én  a  két  fejedelmi  személy  találkozik.  A  király 
oklevelet  állított  ki,  melyben  elmondja,  hogy 
„engedve  Eugén  pápa  és  Julián  bíbornok  óhajtásá- 
nak, valamint  a  magyar  rendek  kérelmeinek",  meg 
fog  jelenni  Esztergomban ;  de  azon  föltétel  alatt, 
hogy  Julián  bíbornok  és  Újlaki  Miklós  kísérjék  oda, 
továbbá  az  általa  Juliánnal  közölt  formában,  Ulászló 
és  a  magyar  urak  biztosítsák  nemcsak  a  szabad 
jövet-menet  felől,  hanem  arról  is,  hogy  akarata 
ellen  sem  házasságra,  sem  jegyváltásra  kényszerí- 
teni nem  fogják. 

Mindez  nem  volt  képes  a  fennálló  bizalmatlan- 
ságot eloszlatni.  Az  esztergomi  összejövetel  nem 
jött  létre.  Sőt  az  ellentétek  még  élesebbek  lettek ; 
úgy,  hogy  a  legtöbben  a  kibékülés  reménységét 
már  végkép  elejtették.  Csak  Julián  nem  mondott 
le  róla.  Új  tervvel  állott  elő ;  hogy  Erzsébet  királyné, 
legkiválóbb  híveivel,  az  őt  uraló  Győr  városába 
jöjjön,  Ulászló  király  pedig  magyar  és  lengyel 
tanácsosaival,  a  szentmártoni  apátságba  szálljon 
meg.  Ekkor  azután  az  általuk  választandó  bizalmi 
férfiak  indítsák  meg  a  tárgyalást,  közvetítsék  a 
kölcsönös  üzenetek  váltását. 

A  tervet  elfogadták.  Julián  bíbornok  állott  a 
bizalmi  férfiak  élén.  Fáradságot  nem  kímélve,  járt- 
kelt a  zord  őszi  napokban,  Győr  és  Szentmárton 
között.  Az  alkudozás  három  egész  hétig  húzódott 
el.  De  ezen  idő  rövidnek  tűnt  föl  előtte,  a  számos 
és  nagy  nehézségeket  tekintve,  melyeket  el  kellett 
hárítani.    A   legnagyobbak    egyike;    a    királyi    cím 

Fraknői:  Eg^háznagryok  a  magyar  középkorból.  2 

kérdése  volt.  Ulászló  ugyanis  kijelentette,  hogy 
„készebb  meghalni,  mintsem  a  magyar  király  címé- 
ről lemondani".  Erzsébet  pedig  úgy  nyilatkozott, 
hogy  „inkább  az  életről  mond  le,  mintsem  hogy 
a  fiát  illető  királyi  címet  másnak  engedje".  Ezen 
kettős  szirtet  a  békebiztosok  akkép  hajózták  körül, 
hogy  a  kérdést  a  békekötés  föltételei  közül  egy- 
szerűen kihagyták.  Egyébiránt  Ulászló  király,  a 
béke  érdekében  —  kétségtelenül  Julián  befolyása 
alatt  —  minden  áldozatot  meghozott. 

Beleegyezett  abba,  hogy  Erzsébet  királyné  meg- 
tartsa mindazon  várakat  és  városokat,  melyek  tény- 
leg hatalmában  vannak ;  sőt  megnyugodott  abban 
is,  hogy  Erzsébet  királyné  a  békekötés  megerősítése 
alkalmával,  ünnepélyes  óvás  alakjában,  kiskorú 
fiának,  V.  Lászlónak  jogigényeit  fenntartsa.  Viszont 
Erzsébet  csak  azt  a  kötelezettséget  vállalta  el,  hogy 
idősebbik  leányát,  Anna  hercegnőt,  nőül  fogja  adni 
Ulászlónak.  A  két  fél  biztosai  december  13.-án 
aláírták  a  békekötés  oklevelét.  Másnap  Ulászló,  a 
környezetében  levő  magyar  és  lengyel  urak  által 
kísérve,  látogatást  tett  Erzsébet  királynénál,  ki 
előtt  élőszóval  ismételte  és  esküvel  megerősítette  a 
követei  által  elvállalt  kötelezettségeket.  Majd  a 
székesegyházban  hála  isteni  tisztelet  tartatott,  mely 
alkalommal  a  béke  föltételei  magyar,  német  és 
lengyel  nyelven  kihirdettettek.  De  az  általános  örömet 
csakhamar  gyász,  aggodalom  és  kétség  váltotta 
föl.  Erzsébet  királynét,  négy  nap  múlva,  váratlanul 
elragadta  a  halál 

Frigyes    római    király,  ki  a  győri    békealkudozá- 

sokban  szándékosan  mellőztetett,  amint  gyámfia, 
V.  László,  anyjának  haláláról  értesült,  nem  mutat- 
kozott hajlandónak  az  általa  elvállalt  föltételek 
érvényességét  elismerni  és  fenyegető  állást  foglalt 
el  Magyarország  irányában.  Julián  előtt  tehát  most 
azon  föladat  állott,  hogy  Frigyest  megnyerje.  Alkal- 
mas közvetítőül  kínálkozott  régi  barátja,  Piccolomini 
Aeneas  Sylvius,  a  hírneves  humanista,  ki  utóbb 
úgy  az  egyházi,  mint  a  politikai  közélet  terén 
jelentékeny  szerepre  volt  hivatva.  Néhány  évvel 
ezelőtt,  mint  főpapok  titkára,  jelen  volt  a  bázeli 
zsinaton.  Alárendelt  állása  dacára,  magas  művelt- 
sége közel  hozta  őt  a  zsinat  hatalmas  elnökéhez. 
A  humanizmus  közös  kultusza  szoros  kapcsot  ké- 
pezett, mely  akkor  sem  lazult  meg,  mikor  az  egyik 
a  zsinat  egyházpolitikai  irányától  elidegenedett  és 
a  másik  ahhoz  hű  maradt.  Aeneas  Sylvius  1442. 
nyarán  Frigyes  kancelláriájában  kapott  titkári 
hivatalt  és  csakhamar  befolyásos  állást  foglalt  el. 
Amint  1443.  február  havában  uralkodójával  a 
német  birodalomból  Ausztriába  jött,  értesülvén 
arról,  hogy  egykori  jóakarója  a  szomszéd  Magyar- 
országban tartózkodik,  a  legelső  alkalmat  meg- 
ragadta, hogy  üdvözletét  jelentse  neki,  azon  szerény 
megjegyzéssel,  hogy  talán  még  emlékezni  fog  rá. 
Julián  az  üzenetet  (1443.  május  1-én)  levéllel 
viszonozta,  mely  az  irály  szépsége  és  az  abban 
nyilatkozó  érzelmek  nemessége  által  egyaránt  figye- 
lemreméltó. „Ha  tudnád,  —  írja  egyebek  között 
—  mennyire  szerettelek  mindig  és  szeretlek  most 
is,  mennyire   becsülöm   erényeidet:    bizonyára   föl- 

kerestél  volna  azon  édes  levelek  egyikével,  amilye- 
neket te  tudsz  írni.  Óhajtom,  hogy  ne  feledkezzél 
meg  a  jóakarat  és  barátság  felől,  mely  minket 
egyesített."  Szerencsét  kíván  a  császári  kancelláriá- 
nak, mely  most  a  latin  ékesszólás  színhelyévé  fog 
válni.  De  nem  szorítkozik  ezen  kontestaciókra.  Fon- 
tos közléseket  tesz  neki.  „Hőn  óhajtok  —  úgy- 
mond —  mielőbb  találkozni  a  császárral,  hogy 
Magyarország  békéje  érdekében  valamit  végez- 
hessek és  így  a  törökök  ellen  tervezett  hadjárat 
könnyebben,  sikeresebben  létesülhessen.  Ezen  két 
szent  ügyért,  melyet  az  apostoli  követség  tiszténél 
fogva  háramlik  rám,  úgy  lelkesedem  és  hevülök, 
mint  egykor  a  csehországi  vallási  békéért  1" 

Julián  Schlick  Gáspár  kancellárhoz  is  intézett 
levelet. 

Ajánlatai  előzékeny  fogadtatásra  találtak.  Es  már 
a  következő  hetekben  megjelent  Frigyes  udvaránál, 
a  váczi  püspökkel  és  Ulászló  egykori  nevelőjével, 
Lasocki  Miklós  krakói  dékánnal.  A  tárgyalások 
folyamán  újra  megpendítette  a  Jagelló  és  Habsburg 
családoknak  házassági  frigy  által  való  összekap- 
csolását, oly  módon,  hogy  Ulászló  egy  osztrák 
főhercegnőt  venne  nőül.  Frigyes  nem  volt  rábír- 
ható, hogy  azonnal  a  béke  föltételeinek  tárgyalásába 
bocsátkozzék,  de  nem  is  utasította  el  Julián  aján- 
latait. Abban  történt  megállapodás,  hogy  Hainburg- 
ban,  úgy  az  Ulászló,  mint  a  László  pártján  álló 
főrendek,  közös  gyűlésre  fognak  összejönni,  a  béke- 
kötés ügyét  tárgyalandók.  A  bíbornok  a  figyelem 
és  udvariasság  jeleivel  elhalmozva,  jó  reménységgel 

lelkében,  tért  vissza  június  második  felében  Budára. 
Itt  azon  volt,  hogy  Frigyes  szándékainak  őszintesége 
iránt  Ulászlót  megnyugtassa  és  a  haingburgi  érte- 
kezlet tervét  elfogadtassa  vele. 

IV. 

Mialatt  Julián  bíbornok  páratlan  türelemmel  és 
nem  kisebb  ügyességgel  vezette  a  béketárgyaláso- 
kat, szüntelenül  lelke  előtt  lebegett  az  ő  végső 
célja:  a  törökök  ellen  intézendő  támadó  hadjárat. 
Erre  most  elérkezettnek  látta  a  legalkalmasabb 
időpontot;  miután  a  diadalok,  melyeket  (1442.  őszén) 
Szeben  mellett  és  a  Vaskapunál  Hunyadi  János 
aratott,  kitüntették,  hogy  az  ő  személyében  a 
hivatott  hadvezért  megadta  a  Gondviselés.  Az 
örvendetes  események  hírét,  reménységeit  tolmá- 
csoló levelekben,  külön  futár  által  küldötte  Rómába. 

És  ennek  megérkezése  után  már  tíz  nappal 
(1443.  január  elsején),  IV.  Eugén  pápa  az  összes 
keresztény  világnak  szóló  bullát  bocsátott  ki,  mely- 
ben élénk  színekkel  ecseteli  az  ozmánok  részéről 
fenyegető  veszélyeket.  Majd  így  folytatja:  „Ha  — 
úgymond  —  a  múlt  szeptember  hó  folyamán, 
Isten  az  ő  csodálatos  kegyelmességében,  a  keresz- 
tényeknek, kedvelt  fiúnk,  a  nemes  János  vajda 
vezérlete  alatt,  csodálatos  módon,  mint  mindnyájan 
állítják  és  ő  maga  is  alázatosan  vallja,  a  törökök 
fölött  dicső  és  szerencsés  győzelmet  nem  enged 
vala :  a  kegyetlen  törökök  egész  Magyarország  föl- 
dúlására  és  meghódítására  tettek  volna  kísérletet." 
A  korábbi  súlyos  csapásokat  —  így  szól  folytatólag 

—  Isten  talán  azért  bocsátotta  a  kereszténységre, 
hogy  a  viszálykodó  fejedelmeket  egyesülésre  kény- 
szerítse. Hő  óhajtása,  hogy  a  kibékült  népek,  a 
szentszék  vezérlete  alatt,  a  közös  ellenség  meg- 
törésére irányozzák  hatalmukat.  És  ezt  lehetővé 
teendő,  nagy  hajóhad  és  szárazföldi  hadsereg  kiállí- 
tásának költségeire,  az  egész  keresztény  világ  egy- 
házi javadalmasait  jövedelmök  tizedrészének  be- 
szolgáltatására kötelezi  és  ő  maga  ezen  tizeden 
felül,  az  apostoli  kamara  jövedelmeinek  ötödrészét 
ajánlja  föl. 

Julián  a  pápa  elhatározásáról  értesülvén,  buzgón 
karolta  föl  a  hadjárat  előkészítésének  érdekeit.  Míg 
oda  hatott,  hogy  a  magyar  király  és  az  urak  köré- 
ben a  harcias  szellemet  éleszsze,  egyúttal  azon 
eszmét  hozta  szőnyegre,  hogy  a  magyar  sereg  elő- 
nyomulásával  egyidejűleg,  a  tengerparti  államok 
által  kiállítandó  hajóhad  is  lépjen  akcióba,  oly 
módon,  hogy  az  európai  és  ázsiai  török  birodalmat 
elválasztó  galliopolisi  szorosban  (Hellespontusban) 
foglaljon  állást  és  a  török  hadaknak  Ázsiából 
Európába  szállítását  akadályozza  meg.  A  pápa 
nemcsak  erkölcsi  támogatását,  hanem  tényleges 
közreműködését  is  fölajánlotta.  Április  második 
felében  —  Sienában  tartózkodott  ekkor  — ,  az 
udvaránál  levő  velencei  követ,  Ser  Leonardo 
Venerio  útján,  azon  kérelmet  intézte  a  signoriához, 
hogy  adjon  neki  át  tíz  gályát,  melyeket  azután 
fegyveresekkel  és  hajósnéppel  a  szentszék  fog  el- 
látni ;  közölte  azon  szándékát,  hogy  a  költségek 
fedezése  végett  a  velencei  és  flórenci  köztársaságok 

papságára  egyházi  tizedet  fog  kivetni ;  egyúttal  a 
hajóhad  kiállításának  módozataira  nézve  a  sígnoria 
tanácsát  kérte  ki. 

A  signoria,  amint  a  pápa  kívánatáról  értesült, 
készséggel  fölajánlotta  a  tíz  gályát,  bár  kellő 
jókarba  helyezése  húszezer  aranyat  meghaladó  ki- 
adásokkal járt.  De  a  pápa  azon  szándékát  illetőleg, 
hogy  a  gályák  fölszerelését  és  hadinépeik  ellátását 
a  papságra  kivetendő  tizedjövedelemből  fogja  fe- 
dezni, kijelentette,  hogy  a  flórenci  és  velencei 
papság  az  egész  teher  elviselésére  képtelen ;  minél- 
fogva a  pápának  más  jövedelmi  forrásokat  is  szük- 
séges megnyitnia  és  pedig  sürgősen,  mert  a  hajó- 
hadat rövid  idő  alatt  kell  útnak  indítani,  hogy  az 
már  a  galliopolisi  szorosnál  álljon  őrt,  amikor  a 
magyarországi  hadsereg  megindul.  Egyúttal  a  hajó- 
had megindításának  föltétele  gyanánt  állította  elő 
Olaszország  belső  békéjének  helyreállítását,  külö- 
nösen a  milanói  hercegi  házzal  való  kibékülést, 
mert  a  háborút,  melyet  az  ellen  viselnek,  a  köz- 
társaság olyannak  tekinti,  mintha  saját  területét 
fenyegetné. 

A  pápa  fölszólításával  egyidejűleg  a  burgundi 
fejedelemtől  is  érkezett  a  köztársaság  kormányához 
azon  kérelem,  hogy  négy  gálya  engedtessék  neki 
át,  melyeket  saját  költségén  fog  fölfegyverezni  és 
a  Hellespontusba  küldeni.  A  senátus  ezen  előter- 
jesztésre is  kedvező  választ  adott. 

A  pápa  a  hajóhad  ügyeinek  intézésére  és  a 
galliopolisi  szorosba  vezetésére,  külön  teljhatalmú 
legátust  nevezett  ki :  választása  Condolmieri  Ferenc 

bíbornokra,  a  római  egyház  alkancellárjára  esett, 
ki  úgy  is,  mint  az  ő  unokaöcscse,  úgy  is  mint 
velenczei  származású,  kiválóan  alkalmasnak  látszott 
a  reábízott  föladatok  megoldására.  Es  a  signoria 
csakugyan  megelégedéssel  fogadta  ezen  kinevezést. 

Mindazáltal,  mielőtt  még  a  legátus  Velencébe 
érkezett  volna,  a  signoria  és  a  pápa  között  ellen- 
tétek merültek  föl.  IV.  Eugén  ugyanis  kincstárának 
szomorú  helyzetében,  melyet  az  egyházi  szakadás 
és  az  olaszországi  politika  bonyodalmai  idéztek  elő, 
nem  mondhatott  le  azon  tervről,  hogy  a  hajóhad 
költségeire  a  papság  megadóztatásában  keres  fede- 
zetet ;  és  mivel  a  signoria  ezt  tíz  gálya  fölfegyvere- 
zésére  elégtelennek  nyilvánította,  csak  hat  gályával 
kívánt  a  tengeri  akcióban  részt  venni. 

A  signoria  nem  titkolta  el  e  fölött  elégületlen- 
ségét. Utasítása  értelmében,  május  végén  meg- 
jelent követe  a  pápa  előtt  és  így  szólott : 

„A  köztársaság  a  megszokott  tisztelettel  és  hó- 
dolattal fogadta  Szentséged  iratát,  a  galliopolisi 
szorosba  küldendő  hajóhad  tárgyában.  Utánozván 
az  ősöket,  kik  mint  Krisztus  igaz  atlétái,  a  szent 
hit  terjedése-  és  gyarapodésáért,  a  hitetlenek  és 
különösen  a  törökök  ellen  viselt  háborúkban  min- 
den veszéllyel  szembeszállottak,  ugyanazon  buzgó 
készség  lelkesíti  most  is.  Ezért  Szentségednek  szí' 
vesén  tett  tíz  gálya  átengedése  iránt  ajánlatot, 
melyhez  állhatatosan  ragaszkodik.  Nem  kevéssé 
ütközött  meg  tehát  azon,  hogy  Szentséged  levelé- 
ben csak  hat  gályáról  beszél,  melyeknek  fölfegy- 
verzését magára  vállalja.  A  tengerészeti  ügyekben 

szerzett  tapasztalatok  alapján,  kellő  tisztelettel  ki- 
jelenti a  signoria,  hogy  a  szent  vállalat  sikerének 
biztosítására  nagyobb  számú  gályák  kiállítása  szük- 
séges." 

„De  továbbá,  Szentségednek  azon  intézkedése 
sem  kielégítő,  mely  szerint  a  gályák  fölfegyverzé- 
sének  költségei  az  egyházi  tizedből  fedezendők. 
Mert  ha  elegendő  volna  is  a  várható  összeg,  ez 
nem  folyhat  be  a  kellő  időben.  Ugyanis  szükséges, 
hogy  amikor  a  keresztény  sereg  közeledik,  a  hajó- 
had már  a  tengerszorosban  foglaljon  állást  és  ké- 
pes legyen  a  török  hadaknak  úgy  Ázsiából  Európába, 
mint  Európából  Ázsiába  átkelését  megakadályozni. 
Félő,  hogy  ezt  a  hajóhad,  ha  indulása  késik,  nem 
teheti  meg  alkalmas  időben  és  így  a  keresztény  világ 
reménysége  meghiúsul." 

Mindazáltal  előterjesztésének  nem  volt  meg  a 
várt  hatása ;  és  a  tudósítások,  melyek  a  pápai 
udvarból  Velencébe  érkeztek,  itt  mindinkább  azon 
meggyőződést  érlelték  meg,  hogy  a  hajóhad  meg- 
indítása ezen  esztendőben  nem  remélhető.  Ezért  a 
dogé  egyenesen  értésére  adta  Condolmieri  bíbornok- 
legátusnak,  hogy  amennyiben  a  szükséges  pénzzel 
el  nem  látják,  inkább  ne  is  jöjjön  Velencébe. 
„Mert  —  írja  követének  —  ha  a  bíbornok  úrnak 
megparancsoltatnék,  hogy  pénz  nélkül  jöjjön,  ezen 
intézkedést  úgy  érteimeznők,  hogy  bár  belát- 
ják a  hajóhad  fölfegyverzésének  pénz  nélkül  lehe- 
tetlenségét, de  a  felelősséget  azoktól,  kik  hibá- 
sak, elhárítani  és  a  mi  államunkra,  mely  mindent 
megtett,  ami  hatalmunkban  állott,  zúdítani  kívánják." 

Ily  előzmények  után,  a  legátus  és  a  köztársaság 
kormánya  között  nem  alakulhatott  szívélyes  viszony. 
Erintkezésökben  bizonyos  ingerlékenység  és  elke- 
seredés mutatkozott. 

Az  esemény  szerencsés  folyamatát  szemlélve  — 
írja  a  dogé  Julián  bíborosnak,  —  a  vállalat  érdekeit  lel- 
kűnk ugyanazon  hévvel  karolja  föl,  mint  Atyaságod. 
Amennyiben  a  dolog  minket  illet,  egészen  rendben 
vagyunk  és  a  hadihajókra  vonatkozó  ajánlatunkat, 
költséget  nem  kímélve,  immár  teljesítettük.  Csak 
arra  várakoztunk,  hogy  a  f ölfegyverzésre  ígért  pénzt 
megkapjuk.  De  ő  szentsége  nem  méltóztatott  más 
rendelkezést  tenni,  mint  azt,  mellyel  a  flórenci 
és  velencei  államok  papságára  tizedet  vetett  ki ; 
egyéb  pénzforrásokból  más  célokra  merít.  A  tized 
pedig  csekély  összeget  igér  és  behajtása,  a  ked- 
vezőtlen időviszonyok  miatt,  hosszú  időt  igényel. . . 
Tekintetbe  véve  azt,  hogy  pénz  nélkül  semmi  sem 
történhetik  és  az  alkalmas  idő,  amikor  a  hajó- 
hadnak, hogy  sikeresen  léphessen  föl,  már  is  a 
galliopolisi  szorosban  kellett  volna  lennie,  elmúlt: 
a  hajóhad  megindításának  reményéről  lemondunk. 
Élénken  fájlaljuk  ezt,  mert  előre  látjuk  mindazon 
bajokat  és  veszélyeket,  melyek  a  kereszténységre 
fel  fognak  merülni.  Egy  gondolat  vigasztal:  hogy 
minket  kötelességeink  teljesítésében  a  mulasztás 
vádja  nem  érhet ! 

V. 
A   tengeri  akció  tervének   meghiúsulása    dacára 
a  magyar  hadjárat  nem  maradt  el. 

Június  havának  folyamán  ugyanis  a  déli  része- 
ken hadakat  toborzó  Hunyaditól  és  Raguza  váro- 
sának tanácsától  levelek  érkeztek,  azon  tudósítás- 
sal, hogy  a  szultán  Ázsiában  súlyos  vereséget  szen- 
vedett. Általános  volt  azon  felfogás,  hogy  a  táma- 
dást elhalasztani  nem  szabad. 

Ezt  Julián  is  annyira  sürgette,  hogy  Frigyes  és 
Ulászló  személyes  találkozásának  tervét  a  követ- 
kező évre  halasztván,  most  azon  volt,  hogy  mi- 
előbb egy  esztendőre  fegyverszünetet  hozzon  létre. 
Felszólítására,  Ulászló  szívélyes  hangon  szóló  leve- 
let intézett  Frigyeshez.  „A  bíbornok  úr  —  így  ír 
—  közölte  velünk  Testvériséged  buzgó  óhajtását, 
dicső  országunk  békéjének  és  nyugalmának  bizto- 
sítására, valamint  testvéri  szeretetét,  melyet  irá- 
nyunkban táplál.  Előadta,  hogy  Testvériséged,  csá- 
szári kötelességeivel  összhangzóan,  a  keresztény 
név  felmagasztalásáért  és  az  igaz  hit  megoltalma- 
zásáért  lelkesedvén,  a  törökök  ellen  tervezett  szent 
hadi  vállalatot,  melynek  igaz  szívből  sikert  kíván, 
nem  hogy  meg  akarná  zavarni,  de  sőt  inkább  elő- 
mozdítani kívánja;  ha  csak  erőszakkal  nem  kény- 
szeríttetnék az  ellenkezőre."  Mindezen  üzeneteket 
—  úgymond  —  szívesen  fogadja.  Viszont  ő  is 
hangsúlyozza  békeszerető  szándékait.  Az  ajánlott 
hainburgi  találkozásra  örömmel  sietne,  de  őt  ma- 
gát és  az  összes  rendeket  a  halasztást  nem  tűrő  had- 
járat előkészítése  foglalja  el.  Mindazáltal  készséggel 
elfogadja  a  bíbornok  azon  javaslatát,  hogy  a  had- 
iárat befejezése  után  történjék  meg  az  összejövetel. 

Ezen  levél  elküldésével  egyidejűleg  Julián  figyel- 

meztette  Frigyes  császárt,  hogy  mielőbb  írjon  ked- 
vezően hangzó  választ,  mely  a  bizalmat  megszilár- 
dítsa és  Ulászlót  meggyőzze  arról,  hogy  ő  nem 
önhatalmúlag,  a  belső  béke  és  a  török  hadjárat 
létesítésének  hő  vágya  által  elragadtatva,  hanem 
valóban  a  német  király  megbízásából  tette  meg 
előterjesztéseit.  Frigyes  teljesítette  a  legátus  kívá- 
natát.  Ulászló  királyhoz  intézett  válaszában  kije- 
lenti, hogy  az  ő  üzeneteit  híven  tolmácsolta  a  bí- 
bornok.  Valóban  örömmel  látná,  hogy  Magyar- 
ország, mint  a  kereszténység  védpajzsa,  a  belső 
béke  helyreállítása  után,  a  törökök  ellen  harcra 
keljen.  Sajnálja,  hogy  a  hainburgi  összejövetel  nem 
jött  létre,  mert  ez  a  békesség  létrehozását  ered- 
ményezte volna  és  pedig  a  hadjárat  megindításá- 
nak késedelme  nélkül.  Mindazáltal  meg  lévén  arról 
győződve,  hogy  „mindaz,  amit  a  bíbornok  úr  ki- 
gondol és  javasol,  az  ország  javára  szolgál",  az  új 
tervet  is  elfogadná  és  a  személyes  találkozásra 
már  csak  azért  is  ráállana,  hogy  Ulászlóval  meg- 
ismerkedjék ;  de  mivel  épen  a  kitűzött  időben  a 
német  fejedelmekkel,  az  egyetemes  egyház  fontos 
ügyeit  kell  tárgyalnia,  most  biztosan  nem  nyilat- 
kozhatik  és  fen  tartja  magának,  hogy  a  hadjárat 
befejezése  után  fogja  megállapodását  közölni. 

Ezen  irányban  megnyugtatva,  július  22.-én 
Ulászló  megindult. 

Kíséretében  voltak:  Julián  bíbornok.  Hunyadi 
János  és  Brankovics  György  szerb  fejedelem. 

A  sereg  mintegy  negyvenezer  emberből  állott, 
túlnyomó  része  zsoldosokból,    kiket  az  országgyű- 

lés  által  megajánlott  pénzen  toborzottak.  Néhány 
főúri  bandériumhoz  és  a  pápai  segélypénzen  foga- 
dott cseh  vitézek  csapatához  keresztesek  csatla- 
koztak, kiket  hitbuzgalmuk  a  távol  külföldről  veze- 
tett ide.  A  királyt  számos  hű  lengyel  vitéz  kör- 
nyezte. 

Amint  szerb  területre  értek,  mintegy  nyolc- 
ezer rác  és  hat — hétszáz  bosnyák  fegyveres  aján- 
lotta föl  szolgálatait. 

Október  második  felében  a  Morava  partjaihoz 
jutottak,  hol  tábort  ütöttek.  Itt  értesültek,  hogy 
elentékeny  török  sereg  közeledik.  Hunyadi  János 
mintegy  tízezer  lovassal  elébe  ment.  Bolgárországba 
nyomult,  Nissza  (Nis)  városát  elfoglalta  és  novem- 
ber 20.-án  véres  ütközetet  vívott  a  kétszerte 
számosabb  ellenséggel,  melyen  fényes  győzelmet 
aratott.  Mintegy  kétezer  török  teteme  födte  a 
csatateret ;  négyezer  fogoly  és  dús  zsákmány  esett 
a  győzök  kezeibe. 

Hunyadi  ekkor  visszatért  a  morvamelléki  tá- 
borba, hol  nagy  lelkesedést  keltett  a  dicső  diadal, 
melyet  Ulászló  és  Julián  bíbornok  siettek  a  pápá- 
hoz és  a  keresztény  fejedelmekhez  intézett  leve- 
lekben köztudomásra  hozni.  A  legátus  ekkor  ékes- 
szólásának és  tekintélyének  egész  hatalmát  érvé- 
nyesítette, hogy  a  sereg,  a  téli  évszak  okozta  ne- 
hézségekkel dacolva,  a  hadjáratot  folytassa.  És 
czélt  ért.  Nagy  reményekkel  volt  eltelve.  Mikor 
híre  jött,  hogy  a  szultán  Drinápolyból  kiindult  és 
személyesen  vezeti  ellenök  seregét,  félelem  nélkül 
nézett  a  mérkőzés    elé.   „Bízom    abban,  —  írja  — 

kinek  szent  nevéért  harczolunk,  hogy  a  császárra 
ugyanazon,  vagy  talán  még  rosszabb  sors  vára- 
kozik, mint  amely  helynökének,  a  basának  osz- 
tályrésze volt.  Mindnyájan  a  seregben,  nagyok  és 
kicsinyek  egyaránt,  csodálatos  módon,  bátran  és 
lelkesen  sietnek  a  csatába.  Ha  csak  a  küszöbön 
álló  tél  nem  szolgál  akadályul,  remélem  az  Úrban, 
hogy  ez  a  sereg  nagy  dolgokat  fog  művelni.  En- 
gedje ezt  a  kegyelmes  Isten,  kinek  szent  hitéért 
fáradozunk,  az  ő  szent  felségének  dicsőségére, 
ezen  országok  felszabadítására  és  az  egész  keresz- 
ténység vigasztalására.** 

A  királyi  sereg  csakugyan  folytatta  dicsőséges 
előnyomúlását. 

Julián  december  4.-én  Szófiából  újabb  győ- 
zelmekről küldhetett  szét  jelentéseket;  melyekhez 
buzdító  fölhívásokat  csatolt  a  szerencsésen  meg- 
indult hódító  vállalat  elősegítésére. 

A  keresztény  sereg  mind  tovább  halad.  A  Bal- 
kán hólepte  magaslatain  ragyog  az  apostoli  kereszt, 
és  lobog  a  magyar  zászló.  A  vallásos  önfeláldo- 
zás és  hazafiúi  lelkesedés  szelleme  képessé  teszi  a 
vezéreket  és  vitézeiket  a  zordon  évszakkal  járó 
szenvedések  és  nélkülözések  elviselésére,  újabb 
diadalok  kikűzdésére.  Különösen  Julián  bíbornok- 
nak  nagy  volt  a  hatása.  Folytonosan  buzdító  be- 
szédeket intézett  a  csapatokhoz  és  ébren  tartotta 
bennök  a  bizalmat  az  isteni  támogatásban. 

De  a  természet  leküzdhetetlen  akadályokat  gör- 
dített eléjök.  A  Balkán  meredek  sziklaösvényei  a 
tél    közepén   járhatatlanok   voltak.    Vissza    kellett 

fordulniok.  Amint  Szófiát  elhagjrták,  Murád  meg- 
támadta az  utóhadat.  A  király  a  harc  szinhelyére 
sietett.  Karácsony  estéjén  ütköztek  meg-.  A  törö- 
köket megverték.  Számos  fogoly  között,  a  szultán 
egyik  sógora  is,  Cselebi  basa,  a  győzők  kezeibe 
került. 

Bizonyára  a  legünnepélyesebb  és  legmeghatóbb 
jelenetek  közé  tartozott  az,  mikor  a  hadsereg  az 
ország  fővárosába,  az  ujjongó  tömegek  sorfalai 
között,  február  2-dikán  bevonulását  tartotta;  mi- 
kor a  húsz  éves  király,  ki  maga  személyesen  is 
részt  vett  a  csatákban  és  ellenséges  nyíl  által  oko- 
zost  seb  ékességét  hozta  magával,  atyja  példáját 
követvén,  a  boldogságos  Szűz  budavárbeli  temploma 
előtt  cipőit  levette  és  mezítelen  lábakkal  járult  az 
Úr  oltára  elé,  hogy  az  Eg  áldásaiért  hálát  rebegjen 
és  az  ellenségtől  zsákmányolt  hadi  jelvényeket, 
hódolata  jeléül,  az  Isten  anyjának  fölajánlja  ;  mikor 
a  ragyogó  fényben  megjelenő  papság  közepett 
Julián  harcedzett  férfias  alakja  az  Isten  házában 
térdre  borult,  oldala  mellett  a  „bátorságot  öntő 
legátusi  kereszttel",  mely  a  Hámus  jégmezőin  a  kime- 
rült harcosok  lelkébe  új  bátorság  életerejét  öntötte. 

A  király  a  dicső  haditettek  emlékének  megörö- 
kítése céljából,  elrendelte,  hogy  a  legkiválóbb 
vezérek  és  vitézek,  tizenkét  lengyelnek  és  ugyan- 
annyi magyarnak,  címeres  pajzsai  a  templom  falain 
elhelyeztessenek.  Juliánnak  is  igénye  volt  ezen 
kitüntetésre.  És  ő  a  magyarok  közé  kívánt  szá- 
míttatni ;  a  magyar  címerek  élén.  Hunyadié  mel- 
lett foglalt  helyet  az  övé  1 

A  hadjárat  dicső  tényeinek  híre  örömteljes  lel- 
kesedést keltett  Európa  minden  részében,  Ulászló, 
Hunyadi  és  Julián  a  kereszténység  ünnepelt  hősi 
alakjaivá  lettek.  Rómában,  1444.  január  10.-én  a 
bíbornokok  nyilvános  tanácsülésében  olvastatott 
föl  Julián  bíbornok  jelentése  és  a  következő  vasár- 
napra ünnepélyes  hála  isteni  tisztelet  tartása  ha- 
tároztatott.  Majd  csakhamar  megjött  Rómába  Julián 
küldötte,  Trevisói  Tádé,  kit  a  hadjárat  részleteinek 
előadásával  és  folytatására  a  segítség  sürgetésével 
bízott  meg ;  amely  utóbbi  irányban  az  olasz  orvos, 
kit  Magyarország  iránt  benső  rokonszenv  lelkesí- 
tett, buzgalommal  és  nem  siker  nélkül  járt  el.  A 
pápa  nagy  magasztalásokkal  halmozta  el  legátusát, 
kiemelvén  „okosságát  az  ügyek  elintézésében, 
gyorsaságát  föladatai  megoldásában,  tapintatossá- 
gát a  viszálykodók  kibékítésében,  erős  lelkét  a 
veszélyek  között,  béketürését  a  nehézségekkel  szem- 
ben, valamint  lángoló  buzgalmát,  melyet  a  keresz- 
ténység javának  előmozdításában  tanúsít."  Egyút- 
tal, azon  biztos  reményben,  hogy  a  hadjárat  to- 
vábbi folyamán,  a  törökök  egész  Európából  ki- 
űzetnek és  a  keresztény  sereg  hódításai  Ázsiába 
is  ki  fognak  hatni,  Julián  legátusi  hatóságát  már 
most  Görögországra  és  a  tengerentúli  területekre 
is  kiterjesztette,  Ulászló  királyt  pedig  azzal  tün- 
tette ki,  hogy  (márciusban)  a  visszatérő  Trevisói 
Tádé  útján,  a  szentelt  hadvezéri  föveget  és  kar- 
dot küldötte  meg  néki,  amely  jelvények  —  úgy- 
mond —  ősi  szokás  szerint,  azon  fejedelmek  ré- 
szére adományoztatnak,  kik  a  „keresztény  hit  véd- 

nőkéi  és  a  római  egyház  oltalmazol"  gyanánt  tesz- 
nek jelentékeny  szolgálatokat.  És  a  hadjárat  foly- 
tatására buzdítván  őt,  biztosította,  hogy  a  szent- 
szék és  a  többi  keresztény  hatalmak  támogatására 
számíthat;  hogy  a  hajóhad  fölfegyverzését  siettetni 
fogja,  úgy,  hogy  egy  hónap  alatt  a  velencei  ki- 
kötőből a  galliopolisi  szoros  felé  fog  vitorlázhatni. 

A  pápa,  a  vállalat  folytatása  céljából  azon  volt, 
hogy  a  velencei  köztársaságot  és  a  többi  tenger- 
parti hatalmakat  közreműködésre,  gályák  kiállítá- 
sára késztesse ;  valamint  nagy  eréllyel  rendelkezett 
Európaszerte  az  egyháziakra  kivetett  tized  behaj- 
tása iránt,  melynek  egy  részét  a  hajóhad  költsé- 
geire szánta,  másik  részét  pedig  Ulászló  királynak 
és  Julián   bíbornoknak    rendelkezésére    bocsátotta. 

Julián  egy  ideig  azon  gondolattal  foglalkozott, 
hogy  a  signoria  áldozatkészségének  fokozása  s  a 
készületek  siettetése  végett  személyesen  fog  Ve- 
lencébe utazni ;  de  tervét  elejtette  és  Magyar- 
országon szentelte  tetterejét  a  szent  ügynek. 

O  már  a  hadjárat  alatt  összeköttetésben  állott 
a  köztársaság  kormányával.  És  hogy  a  magán- 
érdekeit mindig  előtérbe  helyező  signoriának  az 
áldozatkészségre  hatásos  ösztönt  nyújtson,  kilátásba 
helyezte,  hogy  a  kereskedelmi  szempontból  nagy- 
fontosságú Galliopolis  város,  a  Hellespontus  tor- 
kolatánál, Velencének  fog  jutni,  közreműködése 
jutalmául. 

A  signoria  sietett  köszönetet  mondani  és  meg- 
ígérni, hogy  gályáit  mielőbb  útnak  indítja.  Mivel 
ugyanis  Juliánnak    (1443.  december  elején  írt)  tu- 

Fraknói:  Egyháznagyok  a  magyar  középkorból.  3 

dósításai  úgy  hangzottak,  hogy  a  magyar  sereg  a 
tél  folyamán  előnyomulását  Drinápoly  felé  foly- 
tatni fogja :  az  olasz  hajóhadnak  megjelenése  a 
Hellespontusban  jelentékeny  szolgálatokat  tett  volna. 
A  szenátus  1444.  január  24.-iki  ülésében  elhatá- 
rozta, hogy  a  tengeröböl  parancsnoka,  három 
gályával,  mielőbb  induljon  Korfuba,  onnan  Mó- 
dónba, majd  Nigropontisba,  hol  a  további  utasí- 
tásokat be  fogja  várni ;  egyszersmind  meghagyta 
néki,  hogy  a  Korfuban,  Krétában,  romániai  Ná- 
polyban és  Nigropontisban  állomásozó  gályák  föl- 
fegyverzését eszközölje  és  élelmiszerek  készleté- 
nek összeszerzéséről  gondoskodjék. 

Ugyanakkor  a  Veronában  időző  Condolmieri 
bíbornok  fölkéretett,  hogy  haladék  nélkül  térjen 
vissza  Velencébe,  a  pápai  gályák  fölfegyverzése 
iránt  rendelkezendő. 

A  bíbornok-legátus  már  február  második  napján 
megjelent  a  dogé  előtt,  bejelentette,  hogy  a  pápai 
gályák  fölfegyverzésére  kellő  pénzerő  áll  rendel- 
kezésére; és  késznek  nyilatkozott,  hogy  a  legelső 
velencei  hajón,  mely  kelet  felé  indul,  ő  is  útra  kél. 
Ezen  ajánlatát  a  signoria  nem  fogadta  el;  cél- 
szerűbbnek tartotta,  hogy  személyesen  felügyeljen 
a  pápai  gályák  fölfegyverzésére  és  majd  azokkal 
szálljon  tengerre;  a  velencei  gályák  Nigropontis- 
ban fogván  őt  bevárni.  Ezalatt  a  tengeröböl  pa- 
rancsnoka február  első  napjaiban  készen  állott  az 
indulásra.  Vele  kellett  mennie  a  szenátus  egyik  tit- 
kárának. De  Rigvardatis  Jánosnak,  ki  követ  gya- 
nánt küldetett  a  magyar  táborba  oly  czélból,  hogy 

Ulászló  királynak,  Julián  bíbornoknak  és  Hunyadi 
Jánosnak  a  köztársaság  szerencsekivánatait  tolmá- 
csolja és  ajándékait  nyújtsa  át. 

Míg  a  szenátus  a  gályák  parancsnoka  részére  az 
utasítások  elkészítésével  foglalkozott,  megjött  a 
tudósítás,  hogy  a  magyar  sereg  a  hadjárat  folyta- 
tását abbahagyta  és  visszatért  Magyarországba. 
Ekkor  azután  a  parancsnok  azon  rendeletet  kapta, 
hogy  csak  Módónig  haladjon  előre  és  az  ottani 
vizeken  állomásozva,  a  további  utasításokat  várja  be. 

A  signoria  ugyanekkor  Rigvardatist  Budára 
küldötte  és  megbízta,  hogy  mindenek  előtt  Julián 
bíbornokot  keresse  föl  és  újítsa  meg  előtte  a  köz- 
társaság korábbi  ajánlatait  a  Hellespontusba  kül- 
dendő gályák  tárgyában,  azon  föltétel  alatt,  „ha 
tavasz  nyiltával  a  legátus  úr  és  a  király  ő  felsége 
hadjáratot  indítanak"  a  törökök  ellen. 

A  burgundi  fejedelem  irányában  is  határozot- 
tan kinyilatkoztatta,  hogy  a  hajóhad,  bármily  ha- 
talmas is,  csak  azon  esetben  működhetik  sikerrel, 
ha  Magyarország  és  a  szomszéd  tartományok  terü- 
letéről hatalmas  szárazföldi  sereg  indíttatik  a  törö- 
kök ellen. 

És  azért  most  a  signoria  volt  az,  mely  Condol- 
mieri  bíbornok  buzgalmát  mérsékelte.  Az  ő  elő- 
terjesztésére beleegyezését  adta  ugyan,  hogy  Ser 
Alvisio  Loredano  velencei  prokurátor  a  pápai 
gályák  parancsnokává  neveztessék  ki  és  a  többi 
tiszteket  is  a  köztársaság  tengerészete  szolgáltassa ; 
de  a  gályák  fölfegyverzésére  vonatkozó  intézkedé- 
sek   foganatosítását     akkorra    kívánta    halasztani, 

mikor  a  Magyarország-ba  küldött  követtől  biztos  tu- 
dósítás érkezik  a  mag-yarországi  hadikészületek  felől. 

Mikor  azután  a  biztos  tudósítás  megérkezett,  a 
signoria  kíméletlen  türelmetlenséggel  sürgette  a 
pápai  gályák  fölfegyverzését  és  május  23.-án  mint- 
egy ultimátumot  intézett  Condolmieri  bíbornokhoz. 
„Nem  kevéssé  fájlaljuk,  —  úgymond  —  hogy  ő 
szentsége  a  gályák  megindítására  nem  gondol,  sőt 
az  e  célra  kivetett  egyházi  tized  jövedelmeit  más 
célokra,  saját  fegyvereseinek  fizetésére  fordítja  a 
mi  államunk  becsületének  sérelmére  és  a  keresz- 
ténység veszedelmére  van;  annál  inkább,  mert  ha 
a  gályák  megindulása  késik,  a  magyar  király  és  a 
többi  hadvezérek,  kiket  a  mi  buzdításaink  és  Ígé- 
reteink késztettek  a  hadjárat  megújítására,  méltán 
neheztelnek  ránk.  Ezek  után  föl  volnánk  jogosítva 
a  gályákról  levenni  a  pápai  zászlót  és  azokat  a  mi 
lobogónk  alatt  küldeni  a  törökök  ellen ;  mindaz- 
által a  szentszék  iránt  táplált  hódolatunk  és  ragasz- 
kodásunk által  indítva,  ismételve  kérjük  föl,  hogy 
a  gályák  késedelem  nélkül  fegyvereztessenek  föl 
és  indíttassanak  meg." 

És  csakugyan  most  lázas  sietséggel  megindult  a 
gályák  fölfegyverzése,  hajósokkal  és  katonákkal 
benépesítése.  E  célra  az  egyházi  tizedekből  több 
mint  35,000  forint  adatott  ki ;  a  további  költségek- 
nek fedezését  a  pápa  saját  pénztárából  ajánlotta  föl. 

VI. 

Ulászló  király  el  volt  határozva,  hogy  a  pályán, 
mely  az  örök  dicsőség    babéraival    kecsegteté,  to- 

vább  fog  haladni.  Azonban  a  lengfyel  urak,  hazá- 
juk válságos  helyzete  által  indítva,  uralkodójuk 
személyes  megjelenését  sürgették.  Juliánnak  nagy 
erőfeszítésre  volt  szüksége,  hogy  őket  ellensúlyozza 
és  a  királyt  elhatározásában  megingattatni  ne 
hagyja. 

Az  április  közepe  táján  Budán  tartott  ország- 
gyűlésen végzést  hoztak,  hogy  „a  mindenható  Isten 
dicsőségére,  a  keresztény  hit  oltalmára  és  öreg- 
bítésére, a  katholika  egyház  javára,  kivált  pedig 
Magyarország  és  határos  részei  fölszabadítására,  a 
jövő  nyár  folyamán  a  király  vezérlete  alatt,  had- 
járat fog  indíttatni  Görögország  és  Románia  felé. 
És  Ulászló  a  legátus  kezeibe  tett  ünnepélyes  eskü- 
vel kötelezte  magát  arra,  hogy  „ezen  nyár  folya- 
mán ő  mag",  az  ország  zászlósaival,  uraival  és  fő- 
rendéivel, hatalmas  sereget  fog  a  hitetlen  törökök 
ellen  vezetni."  Erről  sajátkezűleg  aláírt  levelekben, 
a  pápát  és  a  keresztény  világ  uralkodóit  tudósí- 
totta, egyúttal  segítségüket  is  kikérte.  Iratait  át- 
hatotta lángoló  lelkének  heve.  „Isten  különös  ke- 
gyelmének tartom,  —  írja  az  egyikben  —  hogy 
atyámnak  minden  tekintetben  örököse  lehetek; 
hogy  hitemért  és  a  kereszténység  javáért  életemet 
ajánlhatom  föl  áldozatul  1" 

Az  országgyűlés  szétoszlása  után  megindultak  a 
hadi  készületek,  melyekben  Julián  is  tevékeny  részt 
vett.  Egyúttal  éber  szemének  látköre  kiterjedett  az 
ország  határain  túl,  mindenhová,  honnan  támoga- 
tás kínálkozott  vagy  akadály  fenyegetett. 

Első  sorban    Frigyes    császárhoz    fordult.    Szán- 

deka  volt  a  magyar  biztosok  kíséretében  szemé- 
lyesen hozzá  menni  és  közvetlenül  tárgyalni  vele  a 
békekötés  ügyét.  Frigyes  örömmel  fogadta  ezen 
közlését  és  biztosította  a  szívélyes  fogadtatás  felől, 
eloszlatván  aggodalmait,  melyeket  a  győri  német 
kapitánynak  fenyegető  nyilatkozatai  keltettek.  Julián 
azonban  nem  valósította  meg  szándékát.  Es  a 
magyar  országgyűlés  befejezése  után,  levélben  in- 
tézte Frigyeshez  azon  kérését,  hogy  két  évre  szóló 
fegyverszünetet  kössön,  melynek  feltételeit  kész 
tervezetbe  foglalván,  megküldötte  neki.  Frigyes 
nem  utasította  vissza  a  felszólítást.  És  a  beküldött 
tervezetben  foglalt  föltételeket  elfogadta.  De  for- 
mai tekintetben  módosításokat  tett  rajta,  melyeket 
ő  maga  és  környezete  lényegtelennek  tartott. 

Az  általa  kiállított  okiratot  két  követ  által  kül- 
dötte Budára.  Ezen  alkalommal  kancellárja,  Schlick 
Gáspár,  Julián  bíhornokhoz  fordult  a  módosítások 
elfogadásának  kieszközlésére  befolyásának  érvé- 
nyesítését kérvén.  „Mivel  —  úgymond  —  minél 
szorosabb  a  hitsorsosok  között  fennálló  egyesség, 
annál  szerencsésebb  lesz  a  hit  ellenségeivel  foly- 
tatandó háború;  ezért  legyen  rajta  Főtisztelendő 
Atyaságod,  hogy  urunk  királyunk  követei  előter- 
jesztésükre kedvező  választ  nyerjenek ;  itt  ugyanis, 
az  én  fáradozásaim  következtében,  megvan  a  tel- 
jes készség,  jó,  igaz  és  állandó  egyesség  létre- 
hozására." 

Julián  örömmel  fogadta,  a  július  második  felé- 
ben Budára  érkező  követeket,  kiket  elkísért  Csepel 
szigetére,  hol  a  király  a  nádorral    együtt    időzött. 

Itt  azonnal  tárgyalás  alá  vétetett  a  Frigyes  által 
beküldött  fegyverszüneti  okirat.  Felolvasását  a 
jelenlevő  magyar  és  lengyel  urak  mély  felháboro- 
dásának nyilatkozatai  szakították  meg.  Míg  ugyanis 
László  Magyarország  királyának  címeztetett,  Ulászló- 
ról következetesen,  mint  lengyel  királyról  volt  szó. 
A  legelső,  ki  szavát  fölemelte,  Lasocki  krakói  dé- 
kán volt.  „íme,  —  monda  —  a  császár  Magyar- 
országot László  birtokának  nyilvánítja  és  így  jogot 
igényel  magának  arra,  hogy  Magyarországról  ren- 
delkezzék. Ne  is  bocsátkozzunk  vele,  ily  körülmé- 
nyek között,  tárgyalásba."  Frigyes  követei  azon 
voltak,  hogy  a  rósz  hatást  eltüntessék.  „Ti  —  így 
szóltak  —  a  kákán  is  csomót  kerestek.  Ne  törőd- 
jetek azzal,  hogy  a  császár  királyi  címmel  ékesíti 
unokaöcscsét.  Uralkodótok  magyar  királynak  címezi 
magát  és  a  császár  nem  utasítja  vissza  leveleit, 
melyekben  ezen  címzést  használván,  László  jogait 
a  magyar  koronára  megtagadja."  A  nádor  ellen- 
veté :  „A  két  eset  nem  egyenlő ;  mert  Ulászló 
Magyarország  igazi  királya."  „Nem  alkalmas  hely 
ez  —  válaszolák  a  németek  —  arra,  hogy  vitas- 
suk, kit  illet  meg  a  magyar  korona.  Ha  majd 
helyre  lesz  állítva  az  egyház  egysége,  annak  színe 
előtt  kell  tisztába  hozni  a  kérdést." 

Mire  a  nádor  hangsúlyozta,  hogy  az  ügy  egy- 
szerű és  világos ;  senki  sem  lehet  olyan  fogyatékos 
elméjű,  hogy  a  rendektől  a  királyválasztás  jogát 
megtagadja.  A  németek  türelmetlenkedni  kezdtek. 
„Azért  jöttünk,  —  így  szólottak  —  hogy  a  béke 
létesítéséről  tanácskozzunk,  nem  pedig,  hogy  vitat- 

kőzzünk.  Ha  a  békét  kívánjátok,  ntiegkap játok.  Ha 
kedvetek  van  háborút  viselni,  ettől  sem  idegen- 
kedünk. Válasszatok."  Erre  a  krakói  dékán  fel- 
gerjedt. „Nem  vagyunk  annyira  erőtlenek  és  gyá- 
vák, hogy  meggyalázó  békét  fogadjunk  el.  Van 
elég  erőnk  és  bátorságunk.  Senkitől  sem  félünk  !** 
„Mi  sem  fogytunk  ki  —  vágták  vissza  a  németek 
—  erőből  és  bátorságból.  Ha  nem  is  volnánk  képe- 
sek másokat  megtámadni,  bírjuk  érdekeinket  meg- 
oltalmazni. Jó  embereknek  elegendő  ez.  Hátunk 
mögött  födözve  vagyunk.  Elég  hatalommal  rendel- 
kezünk, hogy  veletek  szembeszálljunk.  Ti  ellenben 
közénk  és  a  törökök  közé  be  vagytok  ékelve. 
Vigyázzatok,  nehogy  elülről  és  hátúiról  egyszerre 
támadtassatok  meg !"  A  nádor  vette  át  a  szót. 
„Tudjuk,  hogy  császártok  hatalmas.  De  a  mi  orszá- 
gunk sem  néptelen.  Senkitől  sem  rettegünk.  Ám 
vigyétek  vissza  szerződésteket."  „Jól  van,  vissza- 
visszük" —  mondák  a  németek  és  távozni  készültek. 
Ekkor  megszólalt  Julián,  ki  néma  tanúja  volt  a 
szenvedélyes  vitának.  „Az  Istenre  kérlek,  nagyságos 
uraim,  karoljátok  föl  a  békességet,  mert  ezt  nem 
nélkülözhetjük,  ha  a  törökök  ellen  akarunk  indulni. 
Engedjétek  ezt  a  szegény  országot  lélegzethez  jutni. 
Ne  akarjátok,  hogy  mezőiteket  keresztény  vér 
hullámai  szennyezzék  be."  Szavai  hatástalanul  hang- 
zottak el.  Az  értekezlet  eloszlott.  Ekkor  Julián  a 
királyhoz  fordult.  És  itt  célt  ért.  Másnap  Ulászló 
üzenetet  küldött  a  német  követeknek,  hogy  ne 
utazzanak  el,  mert  az  ő  nevében  még  nem  kapták 
meg  a  választ.  Mire  a  király  elnöklete  alatt  tárta- 

tott  tanácskozmány,  melynek  végeztével  Ulászló 
maga  elé  hivatta  a  német  követeket,  hogy  velük 
elhatározását  közölje.  A  lehető  legszembetűnőbb 
módon  akarván  velük  és  küldőjükkel  éreztetni, 
hogy  Magyarország  királya  az,  kivel  tárgyalnak  és 
egyúttal  megnyugtatandó  a  magyar  urakat,  magyar 
nyelven  intézte  hozzájuk  a  következő  nyilatkozatot : 
„Térjetek  vissza  a  császárhoz,  vigyétek  meg  neki 
üdvözletemet.  Közöljétek  vele,  hogy  az  általa  be- 
mutatott békeszerződést  azért,  hogy  neki  kedves- 
kedjünk, elfogadjuk,  mert  nem  a  szükség  kény- 
szerít rá.  Minden  pontjában  helybenhagyjuk.  Es 
az  általunk  kiállítandó  oklevelet  nyolc  nap  alatt 
Pozsonyban  átvehetitek**.  Julián  joggal  magának 
tulajdonítja  az  egyezség  létrejöttének  érdemét.  De 
szokása  szerint,  szerényen  nyilatkozik  közreműkö- 
désének jelentősége  felől. 

„Megtettem  mindent,  —  írja  ő  maga  a  német 
kancellárnak  —  ami  hatalmamban  állott,  hogy  a 
követeknek  ne  kelljen  eredménytelenül  visszatérni. 
Végre  annak,  ki  minden  békesség  szerzője,  segít- 
ségével, a  fegyverszünet  megköttetett,  a  császár 
által  megállapított  szöveg  szerint.  Ez  nem  közön- 
séges örömmel  töltött  el,  tekintettel  a  császár 
becsületére,  valamint  arra  is,  hogy  ily  módon  a 
háborúk  gyökerei  kitépetnek  és  a  hadsereg  szaba- 
dabban indulhat.  Isten  nevében,  a  hitetlen  törökök 
ellen.  Talán,  még  mielőtt  a  fegyverszünet  határ- 
ideje letelik.  Az,  ki  modá:  „én  a  békesség  gondo- 
lataival foglalkozom"  időközben  gondolni  fog,  vagy 
helyesebben    szólva,  örök  időktől  gondolt  valamit. 

Bárha  örök  békessége  létesülhetne  ezen  szétszagga- 
tott országban." 

Julián  bíbornok  szemeiben  és  terveiben  a  velencei 
köztársaság  még  nagyobb  fontossággal  bírt,  mint 
a  német  birodalom.  Mert  az  Ulászló  király  vezér- 
lete alatt  megindítandó  hadjárat  biztos  és  teljes 
sikerre  csak  úgy  számíthatott,  ha  egyidejűleg  a 
keresztény  hajóhad  kellően  fölszerelve  megjelenik 
a  Hellespontusban  és  ott  megfelelő  módon  támo- 
gatja a  szárazföldi  akciót.  Julián,  a  budai  ország- 
gyűlés tartama  alatt  pontosan  értesítette  a  signoriát 
a  hozott  határozatok,  a  király  esküje  és  a  hadi 
készületek  folyama  felől.  Egyúttal  a  vett  ígéretek 
beváltását  sürgette  és  Rigvardatist  utasíttatni  kérte, 
hogy  a  magyar  sereget  a  hadjárat  alatt  kísérje.  A 
dogé  sietett  az  örvendetes  közlésekért  köszönetét  ki- 
fejezni, a  korábbi  ígéreteket  megújítani  és  követét 
utasítani,  hogy  a  hadjárat  idején  a  király  kíséretéhez 
csatlakozzék.  A  legátus  Rigvardatisnak  fontos  sze- 
repet jelölt  ki;  minthogy  az  volt  óhajtása,  hogy  a 
szárazföldi  sereg  és  a  hajóhad  mielőbb  érintkezésbe 
lépjen. 

Mikor  május  elején  a  királyi  tanácsban  a  had- 
járat tervének  megállapítása  tárgyaltatott :  Julián 
azt  javasolta,  hogy  okulván  azon  nagy  nehézsége- 
ken,- melyekkel  a  múlt  évben  a  túlnyomóan  lovas- 
ságból álló  hadseregnek  a  Balkán-hegységben  kel- 
lett megküzdenie,  alkalmasabb  hadműveleti  vonal 
jelöltessék  ki  és  a  Balkán  főgerincének  megkerü- 
lésével történjék  az  előnyomulás.  Eszerint  az  volt 
a  terve,    hogy    a   sereg    ne  Orsovánál  keljen  át  a 

Dunán,  hanem  a  bal  parton,  Oláhországon  keresztül 
vonuljon  egész  odáig,  hol  a  folyam  a  Fekete-ten- 
gerbe ömlik.  Itt  azután  fogadná  azt  a  hajóhad 
egy  része,  mely  a  Dunán  átszállítását  eszközölné. 
Ezen  tervet  több  előnyös  körülmény  tette  aján- 
latossá. Ily  módon  ugyanis  a  területi  nehézségek 
nagy  részben  kikerülhetők  voltak.  A  sereg  továbbá 
a  Fekete-tengerig  juthatott  el  anélkül,  hogy  ellen- 
séges területen  támadások  és  ütközetek  föltartóz- 
tatnák és  erejét  fogyasztanák.  Végül  a  hajóhaddal 
való  közös  akció  is  biztosíttatott.  Mindezeknél 
fogva  Julián  javaslata  úgy  Magyarországon,  mint 
Frigyes  udvaránál  és  Velencében  is,  helyesléssel 
fogadtatott  és  foganatosítása  érdekében  a  signoria 
készséggel  tette  meg  a  maga  részéről  a  szükséges 
intézkedéseket. 

Ezalatt  a  velencei  arzenálban  lázas  sietséggel 
dolgoztak  a  pápa  által  megrendelt  gályák  fölszere- 
lésén. Ugyanott  ezen  felül  a  burgundi  fejedelem 
költségén  szinte  azon  célra,  a  négy  gálya  fölszerel- 
tetett. Emellett  a  szenátus  rendeleteket  bocsátott 
szét  tengerparti  és  szigeti  birtokainak  kormányzói- 
hoz, hogy  nyolc  gályát  indítsanak  meg,  melyek  a 
Hellespontusba  vitorlázó  pápai  és  burgundi  hadi- 
hajókhoz csatlakozzanak.  A  pápai  bíbornok-legátus 
főparancsnoksága  alatt,  az  egész  hajóhad  tényleges 
parancsnokságát  Loredano  Alajos  velencei  patrí- 
ciusra bízták. 

A  görög  császár  és  az  aragoniaí  király  szintén 
fölajánlották  Ulászlónak  segítségüket  és  közreműkö- 
désüket. 

Albánia  hős  fejedelméhez,  Castriota  Györgyhöz 
pedig  Ulászló  küldött  követet,  jelentvén  a  hadjárat 
közel  kezdetét  és  részvételre  kérvén  fel  őt. 

„Meghívnak  Téged,  —  olvassuk  a  királyi  levél- 
ben —  Magyar-  és  Lengyelország  höslelkü  főrendéi ; 
meghív  Julián  bíbornok,  a  keresztény  üdvösség 
ájtatos  harcosaival,  kik  régtől  fogva  oldalunk  mel- 
lett állanak.  Csak  Te  rád  várakozunk." 

VII. 

Amikor  most  már  Európa  népei  feszült  várako- 
zással néztek  a  magyar  hadsereg  megindulása  és 
fegyvertényei  elé :  a  helyzetben  váratlan  fordulat 
állott  be. 

Murád  szultán,  amint  a  mindenfelé  folyamatban 
levő  készületekről  értesült,  a  múlt  évi  vereségek 
lesújtó  hatása  alatt,  arra  szánta  el  magát,  hogy 
bármily  áron  megvásárlandó  fegyverszünettel  hárítja 
el  a  fenyegető  veszélyt.  Erre  azon  körülmény  is 
indította,  hogy  Kis-Azsiában  újból  ellenséges  moz- 
galmak vették  igénybe  figyelmét.  E  mellett  azon 
gondolattal  foglalkozott,  hogy  a  trónról  egyik  fia 
javára  lemond ;  mielőtt  tehát  a  magánéletbe  vissza- 
vonulna, biztosítani  kívánta  birodalma  fönnmara- 
dását. 

Alkalmas  közbenjáróul  kínálkozott  Brankovics 
György,  a  szerb  fejedelem.  Öt  saját  érdeke,  országa 
épségének  és  függetlenségének  visszaállítása  vezé- 
relte ingatag  politikájában.  Gyengének  érezvén 
magát,  Magyarországon  keresett  támaszt  az  ozmán 
hódítás    ellen.    De    azért    aggódva    és    irigykedve 

szemlélte  a  magyar  korona  hatalmának  növekedé- 
sét, mert  az  éppen  olyan  veszélyessé  válhatott 
Szerbország  függetlenségére  nézve,  mint  az  ozmá- 
noké. Egyébirán'c  a  szakadár  görög  egyház  híve 
lévén,  kívül  állott  azon  áramlatokon,  melyek  a 
római  egyházhoz  tartozó  népeket  lelkük  mélyében 
mozgásba  hozták.  Zsigmond  és  Albert  királyok 
uralkodása  alatt  a  magyar  korona  igaz  hívének 
vallotta  magát  és  mikor  a  törökök  Szerbország 
nagy  részét  meghódították,  Magyarországon  nagy 
kiterjedésű  uradalmakat  nyert  adományul.  De  Albert 
halála  után  a  törökökhöz  közeledett,  amiért  Ulászló 
király  által  magyarországi  uradalmaitól  megfosz- 
tatott. Kevéssel  utóbb  ki  tudta  eszközölni  a  király 
bocsánatát,  visszakapta  jószágait  és  az  1443-ik  évi 
hadjáratban  egész  odaadással  vett  részt.  Ennek 
hasznát  is  látta.  Szerbország  területének  nagyobb 
része  visszahódíttatott  a  törököktől. 

Az  országnak  azonban  még  jelentékeny  része, 
a  legerősebb  várakkal,  a  törökök  kezeiben  volt. 
Mind  ennek  visszaszerzését  az  1444  ik  évi  had- 
járattól várta,  melyben  ő  maga  is  részt  venni  ké- 
szült. És  hogy  Hunyadi  János  iránt,  ki  mind  az 
eddigi  eredményekben  a  főtényező  vala,  mind  a 
tervezett  hadjáratra  is  nagy  áldozatokat  hozott, 
elismerését  s  háláját  kifejezze:  július  3.-án  az 
aradi  káptalan  színe  előtt  bejelentette,  hogy  Vilá- 
gos várát  a  hozzá  tartozó  uradalommal  örök  tulaj- 
donul átengedi  neki.  De  az  adományozásnak  más 
rugója  is  volt,  mint  az,  amit  a  hivatalos  okiratok 
bevallottak.  Mikor  az  bevégzett  ténnyé  lett,  Bran- 

kovics  György  már  alkudozásban  állott  a  törökök- 
kel. A  szultán  óvatosan  tette  meg  első  kísérletét. 
Küldöttei  azon  űrügy  alatt  jelentek  meg  nála,  hogy 
sógorának,  a  fogoly  Cselebi  basának  kiszabadítá- 
sáért váltságdíjat  ajánlanak.  Majd  a  tárgyalások 
folyamán  megpendítették  a  békesség  eszméjét,  oly 
módon,  hogy  egész  Szerbország  visszaadására  és 
a  fejedelem  török  fogságban  levő  két  fiának  sza- 
badon bocsátására  nyitottak  kilátást,  valamint  a 
magyar  korona  más  területeinek  átengedésére  és 
jelentékeny  pénzösszeg  fizetésére  is  készeknek  nyi- 
latkoztak. 

Brankovics  természetesen  örömmel  karolta  föl 
ezen  ajánlatot;  mert  a  békekötés  kardcsapás  nél- 
kül és  biztosan  nyújtotta  neki  mindazt,  amit  a 
kétes  kimenetelű  hadjárattól  várt  és  amit  nagy 
áldozatokkal  kellett  volna  kiküzdenie.  Emellett  a 
két  hatalmas  birodalom  között  a  közbenjáró  hely- 
zete sokkal  előnyösebbnek  látszhatott  rá  nézve, 
mint  azon  állás,  melyet  a  magyar  birodalom  irá- 
nyában, a  törökök  megsemmisítése  után  foglalt 
volna  el.  Ámde  az  ő  csatlakozására  a  szultán  nem 
fektetett  nagy  súlyt;  csak  az  Ulászlóval  kötendő 
béke  bírhatott  előtte  értékkel.  Ezt  kellett  Bran- 
kovicsnak  létrehozni.  Hogy  e  tekintetben  célt  érjen, 
a  legelső  föltétel :  Hunyadi  János  hozzájárulása 
volt.  Mert  a  békekötést  a  királlyal  és  a  magyar 
urakkal  elfogadtatni,  Julián  bíbornok  jóváhagyását 
megnyerni  vagy  befolyását  ellensúlyozni,  csak  a 
nagynevű  hadvezér  lehetett  képes.  Szoros  titok- 
tartás mellett  közölte  vele  a  török  küldöttek  nyilat- 

kozatait;  egyszersmind  ígéretet  tett,  hogy  azon 
esetre,  ha  a  békekötés  létrejő  és  ő  ennek  követ- 
keztében Szerbország  elveszett  részeit  visszanyeri : 
viszont  összes  magyarországi  uradalmait  neki  en- 
gedi át.  Hunyadi,  bár  éppen  ő  volt  az,  ki  a  há- 
borúért leginkább  lelkesedett  és  készületeire  mások- 
nál nagyobb  áldozatokat  hozott,  nem  utasította 
vissza  az  ajánlott  békét,  sőt  kész  volt  azt  pártolni 
és  elfogadni,  ha  megadja  azon  előnyöket,  melyek- 
nek kiküzdéseért  a  háborút  tervezte. 

Ezen  háborúnak  két  célja  volt;  az  egyik:  a 
magyar  korona  elvesztett  melléktartományait  vissza- 
szerezni és  Magyarországtól  a  török  támadásokat 
jövőre  elhárítani ;  a  másik :  a  görög  birodalom 
tartományait  a  törökök  kezeiből  kiragadni  és  őket 
Ázsiába  visszaszorítani.  Ezen  utóbbi  föladat  meg- 
oldása méltán  kétségesnek  tűnhetett  föl  előtte; 
minthogy  az  európai  hatalmak  olyan  mérvű  közre- 
működésére, milyent  a  kitűzött  cél  igényel  vala, 
nem  számíthatott. 

Éppen  azon  időtájt,  mikor  Hunyadi  a  török 
békekötés  ügyét  fontolóra  vette,  panaszolja  el 
Ulászló  király,  hogy  Magyarország  szenvedéseit  és 
veszélyes  helyzetét  a  keresztény  fejedelmek  rész- 
vétlenül szemlélik.  „Mintha  —  úgymond  —  a  mi 
rendeltetésünk  csak  az  volna,  hogy  engesztelő 
áldozatul  szolgáljunk  és  ezzel  másoktól  hárítsuk  el 
a  vészt.  Egyedül  Eugén,  Róma  szent  főpapja  és 
Fülöp,  Burgundia  fejedelme  támogatnak."  Tehát 
a  spanyol  király  és  az  olaszországi  államok  segít- 
ségére nem  számított ;  sőt  el  volt  készülve  arra  is» 

hogy  a  görög  császár  cserbe  fogja  hagyni.  Azon 
reményeket  is,  melyek  a  pápa  meg  a  burgundi 
fejedelem  által  fölszerelt  hajóhad  működéséhez 
csatoltattak,  a  legs7erényebb  mértékre  szállították 
le  a  Velencéből  érkező  tudósítások. 

Június  végén  csak  annyit  tudtak  Magyarországon, 
hogy  a  pápa  rendeletére  nyolc,  a  burgundi  feje- 
delem számlájára  négy  gálya  szereltetik  föl  a  velen- 
cei arzenálban ;  és  mivel  ezen  fölszerelési  mun- 
kálatok folyamán  minduntalan  pénzügyi  nehéz- 
séj?ek  merültek  föl,  attól  lehetett  félni,  hogy  ezen 
jelentéktelen  hajóhad  is  elkésve  fog  útnak  indulni 
és  rendeltetési  helyére  érkezni.  Így  tehát  le  kellett 
szállítani  a  nagy  terveket ;  le  kellett  mondani  azon 
gondolatról,  hogy  a  keresztény  világ  halálos  csa- 
pást fog  mérni  az  ozmánok  európai  uralmára  és  a 
görög  birodalmat  hajdani  hatalmának  polcára 
visszahelyezheti. 

Az  első  cél  elérésére  mindazáltal,  a  tervezett 
hadjárat  eredménye  gyanánt,  a  legnagyobb  való- 
színűséggel lehetett  számítani,  még  azon  esetben 
is,  ha  a  szövetséges  hatalmak  ígéreteiket  be  nem 
váltják;  csak  hogy  mellőzhetetlen  volt  a  hűbéres 
fejedelmek  és  legelső  sorban  Brankovics  György 
közreműködése.  Amennyiben  tehát  az  utóbbi, 
megnyerve  a  törökök  által,  tétlen  szemlélője  marad 
a  magyarok  erőfeszítéseinek,  vagy  éppen  a  törö- 
kökhöz csatlakozik:  a  magyar  sereg  a  legnagyobb 
veszélynek  van  kitéve.  Már  pedig  ismerve  Bran- 
kovics jellemét  és  magatartását,  kétségtelennek 
látszott,  hogy  azon  esetre,  ha  Hunyadi  az  ő  merev- 

ségével  a  fejedelemre  nézve  előnyös  békét  meg- 
hiúsítja, ez  a  magyar  koronától  el  fog  pártolni, 
így  tehát,  szemben  a  szultán  ajánlataival,  Hunyadi- 
nak kettő  között  volt  választása :  biztosan,  kard- 
csapás nélkül  elfogadni  mindazt,  amit  a  hadjárat 
a  legszerencsésebb  esetben  ígért  és  a  nagy  tervek 
valósítását  akkorra  halasztani  el,  mikor  ez  bizto- 
sabban lesz  várható ;  vagy  pedig  kitenni  magát 
annak,  hogy  a  hadjárat  szerencsétlen  kimenetele  a 
nagy  terveket  hosszú  időre  meghiúsítja,  a  biztos 
előnyöket  elragadja,  sőt  az  eddig  elért  vívmányo- 
kat is  megsemmisíti. 

Nem  lehet  meglepő,  hogy  Hunyadi  hazafiúi 
szelleme  ezen  kockázattól  visszariadt  és  ambíciója 
is  kielégítést  talált  azon,  eddigi  diadalainál  nem 
csekélyebb  értékű  eredményben,  hogy  a  szultán, 
ki  alig  két  esztendő  előtt  csak  Nándorfehérvár 
átadása  és  adófizetés  árán  volt  hajlandó  békére 
lépni,  most  maga  kínált  a  békéért  nagy  terűlete- 
ket, erős  várakat  és  jelentékeny  összeget  1 

Hunyadi  jól  tudta,  hogy  Ulászló  királyt  a  szövet- 
séges hatalmaknak  adott  szava  és  a  legátus  színe 
előtt  tett  esküje  a  hadjárat  megindítására  kötelezi; 
tudta  tehát,  hogy  a  török  békekötés  tényével  az 
eskűszegés  merényletét  követné  el.  Az  ő  lovagias 
és  vallásos  szelleme  a  hűtlenség  és  eskűszegés 
gondolatával  nem  volt  képes  megalkudni.  Ha  tehát 
mégis  a  békekötés  létesítésére  határozta  el  magát: 
eljárásának  magyarázatát  azon  reményben  kell 
keresnünk,  hogy  a  pápai  legátus  az  eskü  kötele- 
zettségétől való  fölmentést  nem  fogja  megtagadni, 

Fraknői:  Egyháznagyok  a  magyar  középkorból  4 

Az  eskü  ugyanis  elvesztheti  kötelező  erejét,  ha 
teljesítése  lehetetlenné  válik,  vagy  pedig  súlyos 
hátrányok  és  veszélyek  forrását  képezné.  Csakhogy 
annak  megítélése  és  eldöntése,  vájjon  ilyen  eset 
fönforog-e,  természetszerűen  nem  az  érdekelt  felek- 
hez, hanem  egy  fensőbb  fórum  illetékességéhez 
tartozik.  Ezen  fensőbb  fórum  a  fenforgó  esetben 
a  szent-szék,  illetőleg  teljhatalmú  követe  volt. 

Hunyadi  bízott  abban,  hogy  Julián  bíbornokot 
meggyőzheti  arról,  hogy  az  eskü  megtartása  erköl- 
csileg lehetetlenné  vált,  mivel  abból  Magyarországra 
és  az  egész  kereszténységre  nagy  hátrányok  és 
veszélyek,  mellőzéséből  ellenben  jelentékeny  előnyök 
származnának. 

Mindezek  után  —  a  legszorosabb  titok  leple 
alatt  —  Hunyadi  megegyezett  Brankovics  György- 
gyei abban,  hogy  a  békekötést  pártolni  fogja  és 
egyúttal  a  föltételek  iránt  is  megegyeztek;  amiről 
a  szultánt  azon  fölhívással  értesítették,  hogy  a  béke 
megkötése  végett  a  királyhoz  ünnepélyes  követsé- 
get küldjön. 

A  szultán  örömmel  értesült  ezen  megállapodás- 
ról, haladék  nélkül  útnak  indította  követeit  és  már 
most  a  békét  biztosítottnak  tekintvén,  július  12.-én 
hadaival  Ázsiába  kelt  át. 

Hunyadi  elérkezettnek  látván  az  időpontot  arra, 
hogy  a  béke  ügyét  a  titkos  alkudozások  köréből 
a  hivatalos  tárgyalások  színhelyére  vigye  át :  értesí- 
tette a  királyt  mindarról,  ami  ekkorig  történt  és 
arról  is,  hogy  a  szultán  követsége  legközelebb  vár- 
ható. De  egyúttal,  amikor  a  királyt  fölkérte,  hogy 

a  szultán  ajánlatait  az  ország^anáccsal  egyetemben 
fontolóra  vegye :  nem  mulasztotta  el  mindaz  on 
intézkedéseket  javaslatba  hozni,  melyek  a  béke- 
alkudozások meghiúsulása  esetén,  a  hadi  vállalat 
érdekében  szükségesek  valának.  Ezért  azt  ajánlotta 
a  királynak,  hogy  a  béketárgyalások  az  alföldön, 
Szegeden,  a  háborúra  fölkészült  magyar  hadsereg 
körében,  folyjanak.  Ily  módon  lehetővé  akarta  tenni, 
hogy  ha  a  béke  nem  jön  létre,  a  hadjáratot  kése- 
delem nélkül  meglehessen  indítani. 

A  király  minden  pontjában  követte  Hunyadi 
tanácsát.  Hadai  élén,  Julián  bíbornok  és  a  főurak 
kíséretében  Szegedre  jött.  Csakhamar  megérkeztek 
a  török  követek  is,  kiknek  vezetője  a  szultán 
kancellárja,  egy  renegát  görög  volt. 

Arra  nézve,  hogy  ajánlataik  tárgyalás  alá  vétes- 
senek, a  lengyel  és  magyar  urak  soraiban  nézet- 
eltérés nem  nyilvánult.  Mindazáltal  kísérlet  tétetett 
a  szultán  által  fölajánlott  területeken  felül.  Bolgár- 
ország átengedésének  kieszközlésére.  A  török  köve- 
tek nem  voltak  fölhatalmazva,  hogy  ezen  kívánatot 
teljesítsék  és  arra  nem  is  voltak  rábírhatók.  Egyéb- 
iránt enélkül  is  a  szultán  által  ajánlott  föltétele- 
ket a  király  hívei  „hihetetlenül  előnyöseknek"  ítél- 
ték. Épen  azért  természetszerűen  föl  kellett  me- 
rülni azon  aggodalomnak,  vájjon  az  ajánlatok 
őszinteségében  lehet-e  bízni  ?  Es  vájjon  azok  hát- 
terében nem  lappang-e  csel  és  ármány?  Lehetsé- 
ges volt  ugyanis,  hogy  a  szultán  a  tárgyalások 
megindításával  és  a  békekötéssel  csak  időt  akar 
nyerni  és  azt  kívánja  elérni,  hogy  a  magyar  király 

és  szövetségesei  a  háború  viselésére  alkalmas  nyári 
időt  föl  ne  használhassák,  azután  pedig-  a  föltételek 
teljesítését,  az  Ígéretek  be  v'áltását  meg  fogja  tagadni. 

Ezen  lehetőséggel  szemben,  megfelelő  biztosí- 
tékról gondoskodtak  Ulászló  tanácsosai.  Kikötöt- 
ték, hogy  a  törökök,  a  békekötés  értelmében 
visszabocsátandó  várak  tényleges  átadását  nyolc 
nap  alatt  tartozzanak  végrehajtani.  Ily  módon  el- 
érték azt,  hogy  azon  esetre,  ha  a  várak  átadásá- 
nak megtagadásával  a  törökök  álnoksága  kiderülne, 
nagyobb  időveszteség  nélkül  meg  lehetett  indítani 
a  hadjáratot. 

A  török  követek  hozzájárultak  ezen  föltételhez  is. 

így  azután,  július  közepén,  tíz  esztendőre  meg- 
köttetett a  béke,  melynek  megtartására  a  király 
esküvel  kötelezte  magát. 

Kérdés,  hogy  Julián  bíbornok  a  békealkudozások 
tartama  alatt  és  a  békekötés  tényével  szemben, 
milyen  állást  foglalt  el? 

Annak  lehetősége,  hogy  a  legátus  a  tárgyalások 
folyama  és  kimenetele  felől  tudomást  nem  nyert 
volna  egészen  ki  van  zárva.  Hasonlóképpen  lehe- 
tetlen föltennünk,  hogy  ő,  ki  a  törökök  ellen  had- 
járat létesítése  végett  küldetett  Magyarországba, 
ezen  cél  meghiúsítására  célzó  tárgyalásokat  elő- 
mozdított, vagy  csak  javallott  volna  is.  Másfelől 
kétségtelen,  hogy  ha  hivatala  hatalmának  és  sze- 
mélye tekintélyének  összes  eszközeit  fölhasználja, 
ha  esetleg  a  királyt  és  tanácsosait  az  egyház  bün- 
tetéseivel —  melyeknek  alkalmazására  föl  volt  jogo- 
sítva —  fenyegeti ;  ha  az  április  havában  tett  esküvel 

ellenkező  békekötést  előre  eskűszegésnek  bélyegezi: 
a  békealkudozások  sikerét  képes  lett  volna  meg^- 
hiúsítani.  Ezt  nem  tette.  Tartózkodó  állást  foglalt 
el.  Meghajlott  a  viszonyok  kényszerűsége  előtt. 

Az  ő  helyzetét  ugyanis  nagy  mértékben  nehezí- 
tette azon  bizonytalanság,  vájjon  a  hajóhad  a 
Hellespontusba  elindult-e  már  vagy  nem  ?  Az  ápri- 
lisi királyi  eskü  azon  föltevésben  (talán  azon  nyíl- 
tan kikötött  föltétellel)  tétetett,  hogy  a  szövetséges 
hatalmak  hajóhada  támogatni  fogja  a  magyarokat. 
Mikor  a  törökökkel  a  béketárgyalások  megindultak, 
Juliánnak  tudomása  volt  nehézségekről,  melyek  a 
pápai  gályák  fölszerelése  körül  fölmerültek  és 
azon  szemrehányásokról,  melyeket  a  velencei  signoria 
IV.  Eugénnek  ez  ügyben  tett.  De  nem  volt  tudo- 
mása arról,  vájjon  a  nehézségek  elháríttattak-e 
már,  és  biztosan  számíthatni-e  arra,  hogy  a  hajó- 
had tényleg  megindíttatik,  és  ha  igen,  vájjon  idején 
eljut-e  a  Hellespontba  ? 

Mily  súlyos  felelősséggel  terheli  magát  és  a 
szent  széket,  ha  a  magyarok,  az  ő  szavára,  elutasít- 
ják a  békeajánlatot,  megindítják  a  háborút,  eljut- 
nak a  Fekete-tengerig,  nem  találják  ott  a  hajó- 
hadat, és  katasztrófa  éri  őket  ? !  És  ettől  el  is 
tekintve,  vakmerő  eljárás  lett  volna,  Hunyadi  és 
Brankovics  tanácsa  s  akarata  ellenére,  kierőszakolni 
a  háborút,  melyben  épen  ö  rájuk  várakozott  a 
legfontosabb  szerep.  Kényszerítő  eszközökkel 
háborúra  szorítani  a  nemzetet,  mikor  ennek  az  a 
meggyőződése,  hogy  sikert  nem  ígér  és  káros ; 
háborúra,  mely  az  erők    teljes    megfeszítését    és    a 

lelkesedés  legmagasabb  fokozását  igényelte :  a  leg- 
kockáztatottabb  eljárás  lett  volna. 

Emellett  valószínűleg  még  más  természetű  okok 
is  befolytak  Julián  elhatározására.  Minden  jel  arra 
vall,  hogy  a  törökök  ajánlatait  nem  tartotta 
őszintéknek,  és  meg  volt  győződve  arról,  hogy 
az  ígért  várakat  nem  fogják  átadni.  Alig  csalódunk, 
ha  föltesszük,  hogy  épen  az  ő  sürgetésére  tűztek 
ki  az  átadásra  olyan  föltűnően  rövid  határidőt. 

Csak  is  abból,  hogy  a  békekötés  érvényesülésé- 
ben nem  hitt,  magyarázható  meg  a  mulasztások 
egész  sora,  melyek  különben,  amennyire  igazol- 
hatatlanok,  annyira  érthetetlenek  is  volnának; 
hogy  t.  i.  a  tárgyalások  folyama  alatt  nem  győződ- 
tek meg  arról,  vájjon  a  szövetségesek  a  hadi  akciót 
nem  indították-e  már  meg ;  ^^^ogy  a  békekötés 
létrejöttéi  ől  nem  siettek  azonnal,  a  lehető  leggyor- 
sabb úton,  szövetségeseiket  értesíteni.  Es  csak  így 
magyarázható  meg  az  is,  hogy  Julián  a  békekötés 
szentesítése  után  nem  csak  nem  hagyta  el  Magyar- 
országot, —  ami  kötelessége  leendett,  ha  föladatát 
végképen  meghiúsítva  szemléli,  —  hanem  Szegeden 
maradt,  bevárandó  a  további    fejleményeket. 

Juliánnak  kettő  között  volt  választása :  meg- 
hiúsítani a  békealkut  és  így  kedvetlenül,  csügged- 
ten háborúba  űzni  a  nemzetet ;  vagy  tűrni  a 
békekötés  létrejöttét  és  bevárni  annak  néhány 
hét  alatti  fölbomlását,  amely  esetben  azt  remél- 
hette, hogy  a  nemzetnek  lelkesedése  új  lángot 
fog  vetni,  és  ezt  a  törökök  álnoksága  által  elő- 
idézendő fölháborodás  is  éleszteni  fogja. 

vni. 

Mialatt  Szegeden  a  torok  békekötés  föltételeinek 
végrehajtására  vonatkozó  tudósításokat  szorongó 
lélekkel,  aggódva  és  remélve  várták :  július  utolsó 
napjaiban,  a  velencei  dogétól,  ugyanazon  hónap 
4.-én  Julián  bíbornokhoz  intézett  levél  érkezett. 
Ebben  közli,  hogy  a  pápai  hajóhad  bíbornok-fő- 
parancsnoka  nyolc  gályával  a  gallipolisi  szoros 
felé  elvitorlázott,  és  két-három  nap  multával  követé 
őt  a  burgundi  fejedelem  által  megrendelt  négy 
gálya  is.  Megjegyzi,  hogy  ezen  tizenkét  hadihajó 
felszerelésének  költségeihez  a  signoria,  a  maga 
pénztárából  mintegy  30,000  arannyal  járult,  és  a 
pápa  által  az  egyháziak  tizedadójából  utalványozott 
összeg  legnagyobb  része  is  velencei  területen  folyt 
be,  így  tehát  az  egész  hajóhadat  olybá  lehet 
venni,  mintha  a  köztársaság  állította  volna  ki. 
De  ezzel  áldozatkészsége  nincs  kimerítve ;  mert  a 
saját  lobogója  alatt  nyolc  vagy  legalább  hat 
gályát  fog  a  Hellespontusba  küldeni.  Végül  érte- 
síti a  legátust,  hogy  az  ő  óhajtásának  megfelelően, 
a  hajóhad  parancsnoka  mihelyt  Galliopolisba  meg- 
érkezik, onnan  rögtön  nyolc  vagy  esetleg  több 
hajót  a  Duna  torkolatához  fog  bocsátani,  ott  a 
magyar  sereg  átszállítását  eszközlendők. 

Ezen  tudósítások  természetszerűen  mély  hatást 
gyakoroltak  a  Szegeden  egybegyűltekre. 

Amíg  a  magyar  király  szövetségesei  akcióba 
nem  léptek,  sőt  a  múlt  évek  szomorú  tapasztalatai 
alapján,   indokolt    aggodalom    merülhetett    föl    az 

R-ánt,  vájjon  egyáltalán  van-e  komoly  szándékuk 
a  tettek  mezejére  lépni ;  addig  azon  gondolattal 
kecsegtethették  magukat  Ulászló  és  tanácsosai, 
hogy  a  cselekvés  szabadságával  rendelkeznek.  De 
mikor  bevégzett  tény  előtt  állottak,  mikor  szövet- 
ségeseik, a  magyar  király  sürgetéseinek  engedve, 
az  ő  fejedelmi  szavában  és  keresztény  esükjében 
bízva,  a  hadi  müveleteket  megindították,  nagy 
pénzáldozatokat  hoztak,  alattvalóik  életét  és  államuk 
reputációját  engagirozták:  elutasíthatatlan  köteles- 
seggükké  lett  az,  hogy  őket  cserbe  ne  hagyják. 
Vájjon  szólhattak-e  így  hozzájuk?  „Mi  időközben 
a  korábbi  megállapodásoktól  eltértünk,  előnyös 
békét  kötöttünk ;  nem  gondolunk  veletek,  tegyetek 
amit  akartok,  hívjátok  vissza  gályáitokat,  avagy 
viseljetek  háborút  saját  magatok,  válaszszatok  a 
biztos  gyalázat  és  a  kétségtelen  romlás  között.** 
De  az  új  helyzet  követeléseinek  súlya  legelső  sor- 
ban Julián  bíbornokra  nehezedett.  Kötelességévé 
lett  mindent  megtenni,  ami  hatalmában  állott, 
hogy  most  már  Magyarország  is  teljesítse  hivatását. 
És  ő  valóban  ékesszólásának  s  tekintélyének  egész 
hatalmát  érvényesítette.  Hatását  jelentékenyen  elő- 
segítette a  keletről  érkező  azon  hír,  hogy  Murád 
szultán,  hadai  élén,  július  12.-én  Ázsiába  átvonult. 
Már  pedig  világos  volt,  hogy  azon  esetre,  ha  a 
keresztény  hajóhad  a  Hellespontuson  állást  foglal- 
ván. Murád  szultánt  Ázsiából  visszatérésében  és 
segítség  küldésében  megakadályozza:  az  európai 
török  birodalom  haderejét  könnyen  meg  lehet 
semmisíteni.  A  török  békekötés   fölbontását    tehát 


OT 


a  szövetségesek  irányában  elválalt  kötelezettségek 
mellett,  a  származható  előnyök  is  sürgették,  amelyek 
mellett  elenyészett  a  békekötés  végrehajtásától 
várható  haszon.  Mert  ha  a  törökök  csakugyan  át- 
adják mindazon  területeket  és  várakat,  melyek  a 
szegedi  okiratban  felsorolván,  vájjon  az  ekkép 
keletkező  helyzetnek  tartósságában  lehetett-e  bízni  ? 
Vájjon  várható  volt-e,  hogy  a  törökök  Magyar- 
országot végkép  meg  fogják  kimélni  támadásaiktól, 
kihagyják  hódító  célzataik  sphaerájából  ?  És  mivel 
ezt  nem  lehetett  reményleni,  vájjon  helyes  eljárás 
volt-e :  bevárni  azon  időpontot,  mikor  a  törökök 
Ázsiában  ellenségeiket  tönkre  tették,  a  görög 
birodalom  romjait  is  hatalmukba  ejtették,  hogy 
azután  meggyarapodott  és  megszilárdult  hatalmu- 
kat Magyarországra  zúdítsák  ?  Es  mivel  a  magyar 
nemzet  —  akkor  majd  még  kevésbé,  mint  azelőtt 
—  magára  hagyatva  nem  lehetett  képes  dacolni 
a  törökök  hatalmával :  miképen  számíthatott  volna 
a  szent  szék  és  az  európai  államok  segítségére, 
ha  azokat  a  legkedvezőbb  pillanatban  ideiglenes 
előnyök  kedvéért,  cserben  hagyta? 

Bizonyára  Magyarországot  attól  fogva  egy 
vonalba  helyezte  volna  a  keresztény  világ  a  görög 
birodalommal,  melyet  rövidlátó,  önző  és  megbíz- 
hatatlan politikája  sodort  az  enyészetbe.  Ugyan- 
azon sors  várakozott  volna  Magyarországra  is. 

A  nemzeti  becsület  és  létérdek  ezen  sugallatainak 
meghallgatását  mi  sem  tiltotta. 

A  király  és  tanácsosai,  mikor  július  közepén  a 
török  békekötést  megerősítették,  jóhiszeműleg  azon 

véleményben  lehettek,  hogy  áprilisi  eskűjök  és 
kötelezettségük  érvényét  vesztette  azáltal,  hogy 
a  keresztény  hatalmak  Ígéreteiket  be  nem  váltot- 
ták. Most  meggyőződtek  arról,  hogy  tévedtek  ; 
hogy  akkor,  mikor  a  törökökkel  tárgyaltak,  a 
hajóhad  már  útban  volt  a  Hellespontus  felé.  De 
emellett  maguk  a  törökök  is  jogcímet  nyújtottsik 
a  magyar  királynak  arra,  hogy  a  szegedi  béke- 
kötést fölbontsa.  A  leglényegesebb  föltétel  volt : 
a  várak  átadásának  nyolc  nap  alatt  végrehajtása. 
Több  napi  idő  engedtetett  arra,  hogy  a  rendele- 
tek a  várak  parancsnokaihoz  eljuthassanak,  és  a 
szükséges  intézkedések  mindkét  részről  megtétesse- 
nek; több  nap  arra  is,  hogy  a  megtörtént  átadás 
felől  a  tudósítások  Szegedre  érkezhessenek.  De 
húsz  nap  telt  el,  anélkül,  hogy  ezen  tudósítások 
megjöttek  volna ;  amit  most  általán  annak  bizo- 
nyítékául tekintettek,  hogy  a  szegedi  alkudozások- 
kal a  törököknek  nem  volt  más  céljok,  mint  a 
magyar  király  által  tervezett  hadjáratot  késleltetni. 
Ilyen  körülmények  között  Juliánnak  könnyű  volt 
célt  érni :  a  királyt  és  a  Szegeden  egybegyűlt 
magyar  urakat  a  maga  nézeteinek,  javaslatainak 
megnyerni.  Ugy  látszik  Hunyadi  habozott  leg- 
tovább, és  hogy  az  ő  ellenkezését  legyőzzék,  a 
király  és  a  rendek  ígéretet  tettek  neki,  hogy  a 
hadjárat  szerencsés  befejezése  után,  Bolgárország 
fejedelmének  méltóságával  fog  felruháztatni.  Végre 
ő  szintén  engedett.  És  miután  a  már  létrejöttekor 
érvénytelen,  feltételeinek  meg  nem  tartása  miatt 
is  hatálytalanná    lett    békekötést    Julián    bíbornok 

a  szent  szék  nevében  semmisnek  nyilvánította : 
felbontása  és  a  hadjárat  mielőbbi  megindítása 
egyhangúlag  elhatároztatott. 

A  királyi  tanácsban,  mely  ezen  ügyet  tárgyalta, 
a  következő  egyházi  és  világi  főurak  vettek  részt : 
Rozgonyi  Simon  egri  püspök,  királyi  kancellár, 
Dominis  János  váradi  püspök.  Herceg  Dániel 
boszniai  püspök,  Péter  csanádi  püspök ;  Hunyadi 
János  erdélyi  vajda,  Hédervári  Lőrinc  nádor, 
Rozgonyi  György  országbíró.  Palóci  Simon  fő- 
lovászmester. Ország  Mihály  főkincstartó.  Cudar 
Simon  főpohárnokmester,  Bánfi  Pál  bán.  Tornai 
Szilveszter  tornai  főispán,  Marcali  Imre  volt 
somogyi  főispán.  Losonci  János,  Herceg  Pál, 
Tasi  Ruppert  és  Macedóniai  Dancs.  Amint  a 
fegyverszünet  megtörése  és  a  hadjárat  megindítása 
elhatároztatott :  Julián  bíbornok  ezzel  nem  elége- 
dett meg.  Előre  látta,  hogy  a  feg5rverszünet  meg- 
kötésének híre  a  szövetséges  hatalmaknál  bizal- 
matlanságot fog  kelteni,  melynek  eloszlatására 
ünnepélyes  manifestációt  tartott  szűkségesnek. 

Az  országnagyok  beleegyezését  kieszközölvén, 
rábírta  a  királyt,  hogy  az  imént  elvállalt  kötelezett- 
séget esküvel  erősítse  meg.  A  királyi  eskü  így 
hangzott :  „Királyi  szavunkra,  becsületünkre  és 
keresztény  hitünkre,  melyben  a  szent  keresztségét 
fölvettük  és  az  örök  életet  elnyerni  reméljük,  az 
Urnák  ezen  szent  evangéliumára  fogadjuk,  ígérjük, 
ajánljuk  a  szent  Háromságnak,  az  Atya  Fiú  és 
szent  Lélek  Istennek,  a  boldogságos  szűz  Máriá- 
nak, Isten  anyjának,  az  angyaloknak,  Isten    szent- 

jeinek,  különösen  István  és  László  királyoknak, 
ezen  országunk  védszentjeinek,  hogy  Budán  tett 
határozatunkat  és  fogadásunkat  teljesíteni  fogjuk, 
és  a  legközelebbi  szeptember  hó  első  napján  Or- 
sóvá mellett  a  Duna  révénél,  vagy  alább  fekvő 
más  révnél  leszünk,  azonnal  megkezdjük  és  meg- 
szakítás nélkül  folyjatjuk  seregünk  átszállítását  a 
túlsó  partra,  azután  rögtön  a  törökök  által  birt 
területre  lépünk  és  mindennemű  csel  vagy  ürügy 
mellőzésével  folytatjuk  seregünkkel  az  előrenyomu- 
lást Romániába,  Görögországba  és  a  törökök  által 
bírt  más  tengermelléki  területekre ;  megcselekedvén 
mindent,  mi  tőlünk  telik,  erőnkben  és  hatalmunk- 
ban áll,  hogy  a  törökök  a  jelen  év  folyamán  a 
keresztényeket  illető  területekről  a  tengeren  túl 
fekvő  részekre  kiűzessenek ;  nem  akadályozhatván 
minket  bármilyen  egyesség,  végzés  vagy  fegyver- 
szünet, melyet  a  török  császárral  vagy  követeivel, 
bármely  formában  kötöttünk  vagy  ezentúl  kötni 
fogunk,  még  ha  esküvel  is  erősítettük  volna,  vagy 
fognók  megerősíteni,  mert  ezt  jelen  igéretünk,  es- 
künk és  fogadalmunk  által  nyíltan  és  határozottan 
érvénytelenítjük,  érvénytelennek  nyilvánítjuk,  úgy, 
hogy  semmiféle  kigondolható  ürügy,  szín  és  ok 
alatt  jelen  igéretünket,  eskünket,  fogadalmunkat 
megtörni  vagy  megsérteni,  végrehajtását  megaka- 
dályozni vagy  elhalasztani  ne  lehessen." 

A  király  után  hasonló  esküt  tettek  le  Rozgonyi 
Simon,  Dominis  János  és  Herceg  Rafael  püspökök, 
valamint  Hunyadi  János  is,  kik  kötelezték  magu- 
kat, hogy  a  hadjáratban  a  királyt    kísérni   fogják. 

Hunyadi  azon  megszorítással  élt,  hogy  amennyiben 
szeptember  első  napján  Orsován  megjelennie  lehe- 
tetlen volna,  ötödikén  vagy  hatodikán  legkésőbben 
mindenesetre  ott  lesz.  Hogy  pedig  esetleg  ezen 
esküt  az  illetékes  tényezőkkel  hiteles  alakban  közölni 
lehessen,  Julián  bíbornok  gondoskodott  okiratba 
foglalásáról. 

Ennek  bevezetésében  a  király  előadja,  hogy 
„Magyarország  egyházi  és  világi  urainak  és  neme- 
seinek, legújabban  Budán  tartott  gyűlésében,  a 
mindenható  Isten  dicsőségére,  a  keresztény  hit 
oltalmára  és  gyarapítására,  az  egész  kath.  egyház 
javára,  kivált  pedig  Magyarország  és  határos  részei- 
nek, melyeket  a  törökök  az  elmúlt  években  kegyet- 
lenül dúltak  és  dúlni  meg  nem  szűnnek,  felszaba- 
dítására, az  országgyűlés  közmegegyezésével  és 
akaratával,  végzést  hozott,  elhatározta  és  meg- 
állapította, hogy  a  nyár  folyamán  személyesen  sere- 
get vezet  Görögország  és  Románia  felé,  Isten 
segítségével  összes  erejét  az  istentelen  törökök 
kiűzésére  fordítja ;  amely  fogadást,  nagyobb  biz- 
tosság kedvéért,  Julián  bíbornok  előtt  tett  esküvel 
erősítette ;  egyúttal  végzését  és  szándékát  a  keresz- 
tény világ  vigasztalására,  sajátktzűleg  aláírt  levél- 
ben tudatta  IV.  Eugén  pápa  ő  szentségével  s  a 
fenséges  keresztény  királyokkal  és  fejedelmekkel." 

„Habár  pedig  —  úgymond  —  senki  sem  teheti 
föl  rólunk,  hogy  ezen  szent,  ünnepélyes  esküvel 
erősített,  nyilvánosságra  is  hozott  végzésünket  nem 
akarnók  Isten  segítségével  végrehajtani;  mindazáltal, 
mivel  némelyeknél  Murád  török  császár  követeinek 

megjelenése  és  bizonyos  időre  kötendő  fegyver- 
szünetnek általok  történt  kérése  kétséget  támasz- 
tott az  iránt,  vájjon  csakugyan  végre  akarjuk-e 
hajtani  Budán  hozott  és  esküvel  erősített,  fentebb 
említett  határozatunkat :  azért  ily  rólunk  támad- 
ható kétség,  aggodalom  és  bizonytalanság  eloszla- 
tása végett,  kiváltképpen  azért,  hogy  a  főtiszte- 
lendő szentszéki  alcancellárt  és  Julián  bíbornok 
szent-széki  követet,  valamint  a  burgundi  fejedelem 
és  a  velencei  köztársaság  gályáinak  nagyságos 
kapitányait  akaratunk  őszinteségéről  és  szilárdságá- 
ról, föltételünk  erősségéről,  fentebb  említett  hatá- 
rozatunk és  igéretünk  megtartásáról  még  inkább 
meggyőzzük"  —  megújítja  korábbi  esküjét. 

Julián  úgy  az  eskü,  mint  az  okirat  szövegének 
formulázásában  megkímélte  a  királyt  és  az  ország 
főurait  attól,  hogy  a  budai  eskü  ellenére  létrejött 
szegedi  fegyverszünetről  világosan,  szabatosan  szól- 
niok  és  azt  határozottan  visszavonniok  kelljen. 
Csak  utalás  és  célzás  történik  rá.  Az  okiratot  a 
király  és  a  körüle  levő  főrendek  pecséteikkel 
erősítették  meg.  Julián  bíbornok  és  De  Rigvardatis 
augusztus  12.  és  14.-én  írt  leveleikben  értesítették 
a  velencei  senatust  a  történtekről,  egyúttal  meg- 
küldötték  az  augusztus  4.-i  okirat  egy  példányát, 
habár  ezen  okirat  tartalma  a  szegedi  fegyverszü- 
net létrejöttével  egyidejűleg  jött  a  velencei  senatus 
tudomására  :  Ulászló  király  állhatatlansága  és  meg- 
bízhatatlansága kétségtelenül  bebizonyulván,  az 
újabb  eskü  sem  volt  képes  a  bizalmat  egészen 
megszilárdítani.  Ezért  a  signoria    figyelembe  vette 

azon  eshetőséget,  hogy  a  magyar  király  által  ki- 
látásba helyezett  hadjárat  nem  jő  létre,  vagy  idő 
előtt  abban  marad.  És  megfelelő  utasításokkal 
átta  el  Loredano  Alajost,  a  Hellespontusba  kül- 
dött hajóhad  kapitányát,  (ki  július  17.-én  érkezett 
volt  Módónba  és  három  nap  múlva  folytatta  útját; 
míg  a  burgundi  hajók  július  25.-én  Corfuban  kö- 
töttek ki  és  három  nap  múlva  indultak  tovább), 
bár  óvakodott  őt  világosan  beavatni  a  magyar 
kormány  magatartásának  ingadozásaiba  és  sem  a 
szegedi  fegyverszünet  létrejöttéről,  sem  annak  fel- 
bontásáról nem  értesítette. 

Az  utasítás  akképpen  hangzott,  hogy  azon  esetre, 
ha  a  magyar  király  megindítja  és  folytatja  a  had- 
járatot :  a  hajóhad  támogassa  az  akcióban.  Ha 
ellenben  a  magyar  király  felhagy  a  hadjárattal,  a 
signoria  nem  viselhet  egyedül,  magára  hagyatva 
háborút;  ez  esetben  tehát  a  kapitány  küldje  egyik 
tisztjét  a  szultánhoz,  biztosítsa  a  signoria  békés 
szándékai  felől,  kérje  a  korábban  kötött  béke- 
szerződések megerősítését ;  mire  azután  a  kapitány 
indítsa  vissza  gályáit  Velence  felé. 

Mikor  ezen  rendelet  a  Hellespontusba  érkezett,  — 
október  közepetáján  —  ott  már  értesülve  voltak  afelől, 
hogy  a  magyar  király  a  hadjárattal  nem  hagyott  föl 
és  serege  a  Fekete-tenger  partjaihoz  közeledik. 

DC. 

Az  augusztus  4-.i  megállapodások  után  Hunyadi 
János  Erdélybe  sietett,  hadak  gyűjtése  végett ;  a 
király  pedig  Nagyváradra  vonult,  hová  Julián  bíbor- 

nok  és  Velence  követe  is  kísérték.  Több  hetet  töl- 
töttek szent  László  városában.  Ott  voltak  még 
augusztus  28.-án  is ;  tehát  négy  nappal  azon  idő- 
pont előtt,  mikor  a  szegedi  eskü  értelmében  a 
seregnek  a  Dunán  át  kellett  volna  kelni.  Mindaz- 
által a  király  azon  volt,  hogy  mielőbb  a  kijelölt 
helyen  legyen.  Szeptember  9.-én  csakugyan  Orso- 
vánál  táborozott,  várva  a  hadak  gyülekezését, 
amelynek  lassú  folyama  szintén  a  török  békealku- 
dozások egyik  vészteljes  következménye  vala.  Mi- 
vel pedig  a  hadjárat  megkezdése  ily  módon  késett, 
attól  lehetett  félni,  hogy  a  hajóhad  költség  és  éle- 
lem hiánya  miatt  nem  lesz  képes  bevárni,  míg  a 
magyar  sereg  a  Fekete-tenger  partjaihoz  ér.  Ezért 
Ulászló  király  orsovai  táborából  Trevisói  Tádé 
orvostudort  visszaküldötte  Olaszországba,  azon 
megbízással,  hogy  a  pápánál,  a  velencei  köztársa- 
ságnál és  a  többi  államoknál  a  megfelelő  intéz- 
kedéseket kérje  és  sürgesse. 

A  velencei  signoria  kijelenté  ugyan,  hogy  a  hajó- 
hadnak időelőtt  való  visszatérése  nagy  gyalázat 
volna,  de  egyúttal  a  pápára  hárította  az  egész 
terhet.  „Az  Isten  szerelmére"  kérte  őt,  gondos- 
kodjék arról,  hogy  a  hajóhad  november  végéig  el 
legyen  mindennel  látva  és  néhány  hajó  a  télen  át  is  a 
tengerszoros  őrizetére  maradhasson;  mert  ha  ez  nem 
történik  meg,  kénytelen  a  gályákat  visszahívni. 

Ezalatt  szeptember  20.-án  a  magyar  sereg  átkelt 
Orsovánál  a  Dunán.  A  főhad,  a  király  vezérlete 
alatt,  csak  6000  magyar  és  4000  lengyel  vitézből 
állott.    Ezekhez    Julián    bíbornok     ezer    keresztese 

csatlakozott.  Hunyadi  János  ötezer  fegyveresből 
álló  hadtestével  és  Drakul  oláh  vajda  négyezernyi 
seregével  Bolgárországban  volt  a  királlyal  találko- 
zandó. Brankovics  György,  a  szerb  desz  pót,  vona- 
kodott a  hadjáratban  részt  venni.  Határozottan  ki- 
jelentette, hogy  a  szegedi  fegyverszünethez  ragasz- 
kodik. És  nemcsak  hogy  nem  támogatta  a  magyar 
sereget,  hanem  ellenséges  magatartást  követett; 
értesítette  a  szultánt  a  fegyverszünet  megszegésé- 
ről és  Skanderbégnek  útját  állotta,  megakadályo- 
zandó a  magyar  sereggel  való  egyesülését. 

A  király  a  hadműveletek  irányának  megállapításá- 
nál eltért  a  Julián  bíbornok  által  tavasszal  javas- 
latba hozott  azon  tervtől,  hogy  a  Duna  balpartján 
vonuljanak.  Oláhországon  keresztül  és  csak  a  Duna 
torkolatai  közelében,  velencei  hajók  segítségével 
keljenek  át  Bolgárország  területére.  Orsovánál  át- 
kelvén, szeptember  24.-én  érkezett  Ulászló  és  Julián 
bíbornok  a  Tiraók-folyóhoz,  Bolgárország  határá- 
hoz és  itt  a  törökök  által  bírt  területre  léptek. 
Szeptember  26.-án  Widdin  alatt  táboroztak.  Idő- 
kímélés végett  ezen  várost  nem  vették  ostrom  alá. 
Folytatván  előnyomulásukat,  október  16.-án  Niká- 
poly  alá  értek.  Itt  csatlakozott  hozzájok  Hunyadi 
János  és  Drakul  vajda.  Ekként  a  sereg  most 
már  mintegy  húszezer  emberből  állott.  Nikápolyt 
elhagyván,  délkeleti  irányban,  Jenibazarnak  és 
Sumlának  tartottak.  A  Duna  partjától  eltér- 
tek s  a  bolgár  fensíkon  a  régi  római  utat  hasz- 
nálták. 

Útközben    bocsátotta    ki    Ulászló  „katholikus  és 

Fraknői:  Egybáznagfyok  a  magyar  középkorbőL 

diadalmas  táborából"  keltezett  manifesztumát,  mely- 
ben Sumla,  Matrovác,  Petrec,  Várna  és  Galata 
várak  parancsnokait  feladásra  szólítja  föl,  szabad 
elvonulást  ígérvén  az  őrségnek  Ázsiába  „régi 
hazájukba."  Ellenkező  esetben  azzal  fenyegeti  őket, 
hogy  kardélre  fogják  őket  hányni.  „Mert  mi  — 
úgy  mond  —  eskü  alatt  fogadtuk  és  ígértük  a 
mindenható  Istennek  és  egyszülött  fiának,  az  Ur 
Jézus  Krisztusnak,  hogy  titeket  fejedelmetekkel 
Muráddal,  kit  császárnak  címeztek,  Isten  segélyé- 
vel megtámadunk,  üldözünk  és  amennyire  hatal- 
ntíunkban  áll,  leküzdünk,  mint  a  mi  és  az  egész 
kereszténység  nyilvános  ellenségeit."  Azonban  a 
sumlai  őrség  ellenállott.  A  vár  háromnapi  ostrom 
után  vétetett. 

A  sereg,  mely  hét  napig  időzött  itt,  november 
5.-én  a  Paravadi  völgybe  ért  és  két  nappal  utóbb 
Petrec  vára  (a  mai  Paravadi)  alatt  ütött  tábort. 
Az  erősség  csak  több  napi  ostrom  után  került 
Ulászló  kezeibe.  A  lakosság  és  őrség  nagy  része, 
mintegy  ötezer  török,  fölkoncoltatott.  Ezen  véres 
diadallal  egyidejűleg  megrendítő  hír  érkezett  a 
táborba.  Julián  bíbornok  a  Hellespontusban  állo- 
másozó hajóhad  főparancsnokától  levelet  kapott, 
melyben  az  jelenti,  hogy  a  szultán  hadseregével 
Ázsiából  Európába  átkelt,  amit  a  keresztény  hajó- 
had megakadályozni  nem  volt  képes,  mert  a  törö- 
kök éjnek  idején,  apró  bárkákon  eveztek  át  a 
tengerszoroson.  Murád  az  európai  partra  érve, 
Drinápolyba  —  az  európai  török  birodalom  fő- 
városába sietett.    Október    közepén  érkezett  meg. 

Itt  értesült  arról,  hogy  a  magyar  hadak  Nikápoly 
alatt  állanak.  Azon  véleményben,  hog-y  ezen  fon- 
tos helyet  ostromolni  fogják,  fölmentésére  vonult. 
Csak  ott  értesült,  hogy  az  ellenség  Sumla  felé  tart 
és  a  nikápolyi  pasa  nyomban  követi  azt.  Murád 
ekkor  szintén  utána  indult,  útközben  összekötte- 
tésbe lépett  a  nikápolyi  pasa  hadtestével,  mely 
ezentúl  elővédét  képezi;  úgy  hogy  Ulászló  folyto- 
nosan azon  hitben  volt,  hogy  csak  a  nikápolyi 
hadtest  követi,  nem  is  sejtvén,  hogy  a  szultán 
serege  az. 

A  magyar  király.  Hunyadi  és  Julián  ennek  kö- 
vetkeztében, mikor  a  hajóhad  főparancsnokának 
levelét  vették,  azon  véleményben  voltak,  hogy  a 
szultán  hadseregét  még  nagy  távolság  választja  el 
tőlük.  Nem  látták  tehát  szükségesnek  a  hadműve- 
leti terv  megváltoztatását  és  folytatták  előnyomu- 
lásukat  Várna  felé,  azon  reményben,  hogy  ott  a 
görög  császár  és  Skanderbég  hadaival  találkozni 
fognak. 

Amint  november  9.-én  Várna  elé  jutottak,  újabb 
csalódás  várakozott  rajok;  a  szövetségeseknek  híre 
sem  volt;  ellenben  tudomást  nyertek  arról,  hogy 
a  szultán  tábora  nyomukban  van,  minélfogva  azon 
kényszerhelyzetbe  kerültek,  hogy  magokra  hagyatva 
ütközzenek  meg  vele.  A  nevezett  nap  estéjén  hadi 
tanácsot  tartottak.  Két  javaslat  merült  föl.  Julián 
bíbornok  azt  ajánlotta,  hogy  a  sereget  kísérő  nagy- 
számú társzekerekből,  ágyúkkal  megerősítendő 
szekérvárt  alakítsanak  s  abban  mindaddig  elzár- 
kózzanak,   míg    a    hajóhad    a    Hellespontusból,    a 

Boszporuson  keresztül,  a  Fekete-tengeren  Várna 
alá  érkezik  s  a  kifejlődő  harcban  közreműködhetik. 
Ellenben  Hunyadi  János  kimutatta  ezen  terv  ki- 
vihetetlenségét,  a  helyzet  kétségbeejtő  voltát,  mely- 
ből csak  merész  elhatározás,  az  ütközet  elfogadása, 
szabadíthat  ki.  Mint  később  a  csata  után  a  pápá- 
hoz intézett  levelében  említé,  mind  a  tétlen  vesz- 
teglést, mind  az  elvonulást  „méltatlannak  tartotta 
egy  sereghez,  mely  a  magyar  király  által  vezérel- 
tetik és  a  szent-szék  követének  jelenlétével  dicse- 
kedhetik". 

Szavai  meggyőző  erővel  hatottak ;  a  király  is, 
ki  kezdetben  Julián  terve  felé  hajlott,  hozzá  csat- 
akozott.  Balsejtelem  tölte  el  Julián  lelkét.  Már  a 
hadjárat  elején,  a  pápához  intézett  levelében  em- 
líti, hogy  úgy  erezi,  mintha  a  vértanúhalál  elébe 
menne.  És  most,  az  ütközet  küszöbén,  elbocsá- 
totta cselédeit,  nehogy  a  veszedelemben  osztozza- 
nak vele.  Megható  búcsút  vett  tőlük,  arra  kérvén 
őket,  hogy  imádságaikban  emlékezzenek  meg  róla. 

Másnap,  november  10.-én  reggel.  Hunyadi  János 
harcrendbe  állította  a  sereget,  és  pedig  két  harc- 
vonalban. Az  elsőnek  balszárnyát,  mely  a  devini 
tóra  támaszkodott.  Hunyadi  János  hadteste  képezte, 
5000  lovas.  A  középen  állottak  a  király  csapatai, 
a  nagy  királyi  zászlóval,  mintegy  4000  lovas.  A 
jobbszárnyat  képezték  az  egri  és  boszniai  püspökök, 
Thallóczi  horvát  bán  bandériumai  és  a  pápai  követ 
keresztesei.  A  második  harcvonalban,  a  jobbszárny 
mögött,  a  váradi  püspök  bandériuma,  szent  László 
zászlaja  alatt,    foglalt  állást.    Lengyel    csapatok  is 

rendeltettek  melléje.  A  középső  hadtest  mogott 
állottak  a  királyi  bandérium  némely  mag^yar  és 
leng-yel  csapatai,  úg^yszintén  az  oláhok.  Itt  kellett 
a  királynak  is  tartózkodnia,  500  lovasból  álló  testőr- 
ség'ének  fedezete  alatt.  A  serege  és  a  várnai  vár 
között  állott  a  szekérvár,  melyben  a  seregnél  levő 
gyalogcsapatok  és  az  ágyúk  helyeztettek  el. 

Az  intézkedések  összesége  —  a  legújabb  katonai 
tekintélyek  ítélete  szerint  is  —  fényesen  tanúskodik 
Hunyadi  János  hadvezéri  képességeiről  és  bölcs 
előrelátásáról. 

Akinek  mintegy  ötszörösen  nagyobb  számú  ellen- 
séggel kellett  megküzdenie. 

A  harc  a  magyar  jobbszárnyon  indult  meg. 
Reggel  kilenc  óra  tájban  az  északi  magaslatokról 
feltűnt  a  török  gyaloo-ság,  mely  nyílharcot  kezdett  ; 
majd  mintegy  15,000  lovas  az  egri  püspök  és  a 
horvát  bán  dandárainak  tartott.  Ezek  nyugodtan 
engedték  őket  közeledni,  majd  hirtelen  nekik- 
rohanva,  oly  hevesen  csaptak  rajok,  hogy  azok 
legott  hátrálni  kényszerültek.  De  ekkor  az  őket 
üldöző  magyarokra  vetette  magát  az  ázsiai  lovas- 
ság, melynek  nyomása  alatt  az  egri  püspök  és  a 
horvát  bán  hátrálni  kezdettek. 

Julián  és  a  nagyváradi  püspök,  mielőtt  e  fordu- 
lat beállott  volna,  látván  az  első  török  támadás 
visszaverését,  azon  vágytól  indítva,  hogy  a  győ- 
zelemben nekik  is  legyen  részük,  szintén  előnyomul- 
tak ;  de  az  ázsiai  lovassággal  találkoztak,  mely  őket 
baloldalukban  megrohanta  s  rövid  küzdelem  után 
szétverte.  A  nagyváradi  püspök  menekülés  közben 

nekíug^ratott  egy  sekély  tónak,  de  az  iszapban  el- 
merült. Az  egri  püspök  Várna  felé  menekült,  majd 
megfordulván,  a  csatatérre  sietett  vissza,  hol  nyoma 
veszett.  A  horvát  bán  és  a  pápai  követ,  csapataik 
maradványával,  alig  200  lovassal,  a  szekérvárhoz 
menekültek;  a  többiek  minden  irányban  szét- 
szórattak. 

Az  ázsiai  lovasság  ezalatt  az  üldözéshez  látott 
és  a  szekérvárnak  esett.  Ekkor  érkezett  ide  Hunyadi 
János  és  a  király,  az  oláhokkal  s  más  csapatokkal. 
Ezeknek  egyesűit  rohama,  rövid  küzdelem  után, 
melyben  a  török  lovasság  vezére  is  elesett,  az 
ellenséget  visszavetette.  Most  a  király  és  Hunyadi 
láttak  az  üldözéshez,  mely  majdnem  a  törökök 
főállásáig,  a  janicsárok  fölállításáig  terjedt.  Itt  végre 
beszüntették  az  üldözést  és  visszafordultak.  A  szekér- 
várhoz érve  látták,  hogy  ott  ismét  kemény  harc 
fejlődött  ki.  Ezért  Hunyadi  és  a  király  a  törököket 
újra  megrohanták,  visszavetették,  s  a  jobbszárny- 
ról  az  ellenséget  egészen  elűzték. 

A  győzelem  ezen  az  oldalon  teljes  volt. 

Amint  Hunyadi  és  a  király  az  eredeti  fölállítás- 
hoz visszatértek,  látták,  hogy  a  sereg  balszárnyán 
is  megindult  a  harc.  Hunyadi  arra  kérvén  Ulászlót, 
hogy  fölállításában  egyelőre  maradjon  meg,  a  ma- 
gyar balszárny  segítségére  sietett,  mely  a  ruméliai 
lovasság  erőteljes  és  kitartó  támadása  által  veszélyes 
helyzetbe  hozatott.  De  Hunyadi  megjelenése  a  har- 
cot rövid  idő  alatt  a  magyarok  javára  döntötte  el, 
és  az  ellenség  itt  is  rendetlen  futásnak  eredt. 

A  török  sereg  mindkét  szárnya  meg  volt  verve. 

Murád  szultán  a  janicsárok  élén  már  szintén  me- 
nekülésre gondolt. 

Ekkor  Ulászló  király,  környezete  által  rábeszélve, 
hogy  ne  nézze  tétlenül  a  dicsőséget  ígérő  harcot, 
parancsot  adott  a  rohamra.  Csekély  csapat  élén 
elszántan  vágtatott  d  janicsárok  tömegének.  Nyíl- 
zápor fogadta,  majd  árkok  és  palánkok  állták  útját. 
De  mi  sem  tartóztathatta  föl.  Hősies  elszántsággal 
tört  a  janicsárok  tömör  sorai  közé.  Ezek  egy  pil- 
lanatra ingadoznak,  de  csakhamar  minden  oldalról 
körülfogják  a  magyar  vitézeket.  Az  egyenlőtlen 
küzdelem  nem  soká  tarthatott.  A  király  és  hős 
kísérői  egyenkint  elestek  a  törökök  csapásai  alatt. 
Néhány  perc  elteltével  egy  póznára  tűzve  tűnt  föl 
Ulászló  feje. 

A  király  elestének  híre  a  magyarok  között  ál- 
talános rémületet  idézett  elő,  melynek  hatása  alatt 
mindenki  csak  a  menekülésre  gondolt.  Hunyadi 
fáradozásai,  hogy  őket  visszatartsa,  sikertelenek 
maradtak.  Ö  maga  is,  néhány  bajnok  kísérőjével 
szintén  futni  kényszerült,  Oláhországnak  irányozván 
lépteit. 

Ezalatt  beállott  az  éj,  melynek  fedezete  alatt  a 
magyarok  közül  sokan  eljuthattak  a  szekérvárba. 
De  a  törökök  másnap  megrohanták  azt.  Elfoglalása 
nem  nagy  erőfeszítésbe  került.  Az  ittlevők  egyrésze 
felkoncoltatott  vagy  rabszolgaságba  hurcoltatott 
el ;  kevesen  szabadultak  meg. 

Julián,  bár  több  sebből  vérezett,  szerencsésen 
elmenekült  a  harctérről  és  az  üldözők  elől. 

De  amint    egy  víz    partján    megpihent    és  lovát 

itatta,  magyar  katonák  vették  körül,  és  vagy  azért, 
hogy  kifoszthassák,  vagy  pedig  mivel  mint  a  há- 
ború szerzője  ellen,  szerencsétlen  kimenetele  miatt, 
fel  voltak  háborodva,  fegyverüket  emelték  rá  és 
megölték. 

Ilyen  gyászos,  mondhatjuk  tragikus  véget  ért  a 
kiváló  férfiú. 

Tizenhárom  év  előtt,  a  tauszi  katasztrófa  idején, 
a  németek,  kiknek  a  cseh  hussziták  ellenében  meg- 
oltalmazásán  fáradozott,  fenyegették  életét.  És  most, 
azon  nemzet  fiai,  melynek  a  török  veszedelemtől 
való  megszabadítása  képezte  életcélját,  idézték  elő 

halálát 

*  *  * 

A  várnai  katasztrófa  híre  nagy  későre  érkezett 
Olaszországba. 

Hét  héttel  azután,  az  1445.  esztendő  első  nap- 
ján, IV.  Eugén  pápa  még  azon  meggyőződésben 
élt,  hogy  a  keresztény  hajóhadnak  sikerült  volt  a 
szultán  átkelését  megakadályozni,  és  most  már  a 
Rodosz  szigetét  fenyegető  babilóniai  szultán  ellen 
egy  másik  hajóhad  kiállítását  tervezte,  melynek 
főparancsnokává  Márk  alexandriai  pátriárkát  ren- 
delte. 

Csakis  január  második  felében  jött  meg  Rómába 
a  hír,  hogy  a  török  sereg  Ázsiából  Európába  át- 
kelt, azon  magyarázattal,  hogy  a  felelősség  a  velencei 
gályákat  terheli,  mert  azoknak  kapitánya,  élelmi- 
szerek beszerzése  végett,  eltávozott  a  tengerszoros- 
ból, és  huszonöt  napon  át  vesztegelt  Konstantiná- 
poly s  Tenedos-sziget  között. 

A  pápa  le  volt  sújtva  és  fel  volt  háborodva. 
Sietett  neheztelését,  Donato  András  velencei  követ 
útján  a  signoriának  tudomására  hozni. 

A  szenátus,  mely  ez  idő  tájt  a  galliopolisi  szo- 
rosból visszatért  egyik  pápai  gálya  parancsnokától 
a  leghitelesebb  tudósításokat  megkapta,  azon  volt, 
hogy  a    súlyos  vádat  elhárítsa.  így  írt  a  pápához. 

„Emlékezetünkben  felidézvén  mindazt,  a  mit  köz- 
társaságunk a  kereszténység  javára  tett,  az  áldo- 
zatokat, melyeket  hozott,  az  őszinteséget,  melylyel 
eljárt :  szilárdul  hittűk,  hogy  minket  és  mieinket, 
kik  szüntelenül  a  leghűségesebben  szolgáltunk,  senki 
sem  fog  gyanúsítani,  ha  csak  vétkességünk  szembe- 
tűnő és  kézzelfogható  módon  nem  igazoltatik.  Fáj- 
dalmunk annál  élénkebb,  mert  tudomásunk  van 
arról,  hogy  a  mieink  ez  alkalommal  is  híven  telje- 
sítették kötelességüket.  Kétségtelen,  hogy  polgá- 
raink és  alattvalóink,  kik  a  gályákon,  a  tenger- 
szorosban állomásoztak,  súlyos  alkalmatlanságokat 
kényszerültek  eltűrni.  Az  éhség  és  szomjúság  kínjait 
szenvedték;  mert  elegendő  kenyér  sem  állott  ren- 
delkezésökre, és  édes  vizet  csak  véres  küzdelmek, 
többek  halála  árán  tudtak  szerezni ;  sőt  nem  egy- 
szer megtörtént,  hogy  a  források  nagyszámú  török 
fegyveresek  által  őriztetvén,  eredménytelenül  kellett 
visszatérniök,  és  sós  vízzel  költötték  el  kenyerüket. 
Emellett  hihetetlenül  kemény  telet  kellett  elvisel- 
niök,  úgy  hogy  sokan  elfagyott  lábaikat  és  egyéb 
tagjaikat  elvesztették,  vagy  elerőtlenedtek.  Továbbá 
naponkint  harcoltak  az  ellenséggel  és  sokan  életü- 
ket vesztették;  kiknek  a  legsúlyosab     nyomorban 

hátrahagyott  gyermekeik  hozzánk  fordulnak  segít- 
ségért ;  panaszaikat  és  sírásukat  senki  sem  hallgat- 
hatja megindulás  nélkül  ,  .  .  Ami  pedig  azon  állí- 
tást illeti,  hogy  egyik  gálya  Konstantinápoly  és 
egy  másik  Tenedos  közelében  volt,  élmiszerek  be- 
szerzése végett,  ha  ez  meg  is  felel  a  valóságnak, 
nem  lettek  volna  képesek  az  egész  hajóhad  élelmi 
szükségleteit  kielégíteni,  már  pedig  mindent  köny- 
nyebben  eltűr  az  ember,  mint  a  hosszú  éhséget. 
És  a  hajóknak,  melyek  Konstantinápolyt  vagy  Te- 
nodost  felkeresték,  nem  állott  hatalmukban  vissza- 
térni, amikor  nekik  tetszett ;  ezt  a  háborgó  tenger 
és  a  kedvezőtlen  szelek  nem  mindig  engedték  meg. 
Mindezekből  következtetjük,  hogy  mieink  köteles- 
ségeiket teljesítették  és  dicséretet  érdemelnek." 

A  velencei  követ  azonban,  ki  a  signoria  ezen 
előterjesztését  a  pápa  tudomására  hozta,  nem  volt 
képes  őt  meggyőzni.  A  február  végén  tartott  bíbor- 
noki consistoriumban  a  várnai  csatáról  több  rend- 
beli jelentés  olvastatott  föl,  melyek  a  hadjárat  sze- 
rencsétlen kimenetelét  a  velencei  gályák  magatar- 
tásának tulajdonították. 

A  signoria  erre  újabb  kísérletet  tett  a  vád  meg- 
cáfolására, különösen  magasztalásokkal  halmozta 
el  a  hajóhad  parancsnokát,  „ki  mindenkor  híven 
engedelmeskedett  a  vett  parancsnak,  gondosan  őr- 
ködött és  jól  ismerte  a  galliopolisi  szoros  helyi 
viszonyait,  minthogy  ott  ismételten  járt  már  kül- 
detésekben ;  minélfogva  hihetetlen,  hogy  ő,  ki  min- 
dig dicséretesen  s  hősiesen  viselte  magát,  hibát 
vagy  mulasztást  követett  el,  és  a  bíbornok-legatus 

rendeleteinek  nem  engedelmeskedett.  Ha  pedig 
netalán  a  tengerszoros  fölötti  őrködést,  mint  ő 
szentsége  állítja,  egy  időre  elhagyta,  ezt  bizonyára 
csak  kényszerűségből,  az  élelem  hiánya  miatt  cse- 
lekedhette ;  mert  jól  tudhatta,  hogy  eljárásából  sem 
dicsőség,  sem  haszon  nem  származhatik  rá  1" 

A  pápa  gyászában  és  elkeseredésében,  a  keresz- 
tény világot  ért  súlyos  csapás  fölött,  nagy  része 
volt  a  fájdalomnak,  melyet  Julián  bíbornok  elvesz- 
tése fölött  érzett. 

Poggio  följegyzi,  hogy  napokon  át,  valahányszor 
csak  nevét  említették  előtte,  könnyekre  fakadt. 

Utóbb  a  keletről  érkező  újabb  hírek,  melyek 
majd  kimenekülése  és  bujdosása,  majd  török  fog- 
ságba hurcoltatása  felől  szólottak,  egy  időre  lelké- 
ben a  reménységnek  adtak  helyet,  hogy  az  egyház 
nem  vesztette  el  nagy  fiát.  Ezen  gondolathoz  még 
a  nyár  folyamán  is  ragaszkodott. 

Mikor  pedig  arról  végképen  le  kellett  mondania, 
intézkedett,  hogy  emlékezete  méltó  módon  ünne- 
peltessék meg.  Saját  titkárára,  Julián  ifjúkori  ba- 
rátjára, Paggiora,  kiben  kora  egyik  legkiválóbb 
szónokát  tisztelte,  bízta  az  emlékbeszéd  megtartá- 
sának feladatát. 

„Ha  létezett  —  így  kezdé  meg  ez  szónoklatát, 
—  kitűnő  férfiú,  kinek  elhunytát  méltó  volt  gyász- 
ünneppel megülni :  mindenekfölött  méltónak  kell 
tartanunk  ily  ünneplésre  azt,  ki  szent,  nemes  és 
magasztos  ügyért  Jézus  Krisztus  összes  híveinek 
javáért  áldozta  föl  életét.  Valóban  nagy  dicsőségre, 
magasztalásra    és    tiszteletre    érdemesül    az,    ki    az 

emberiség  igazi  üdvéért,  és  hogy  Istennek  híven 
szolgáljon,  fáradtságot  nem  kerül,  veszélyektől  nem 
riad  vissza,  a  testi  fogyatkozásokkal  nem  gondol ; 
ki  a  földi  halált  nemcsak  megveti,  hanem  sóvá- 
rogva keresi,  csakhogy  másoknak  az  örökkévaló 
életet  biztosítsa.  .  .  . 

„Egykor  megszámlálhatatlan  volt  azon  vértanúk- 
nak serege,  kik  az  Üdvözítő  hitéhez  való  ragasz- 
kodásukról vérük  ontásával  tettek  tanúságot.  De 
századok  óta  a  szentek  ezen  faja  kihaltnak  látszik. 
És  kiment  a  szokásból  meghalni  Krisztus  hitéért. 
A  már  elévült  szokást  megújította  ezen  jeles  férfiú, 
ki  példájával  arra  oktat,  hogy  a  hit  gyarapodásáért, 
a  hívők  megvédelmezéseért  nemcsak  meg  kell  vetni 
az  életet,  hanem  keresni  kell  a  halált.** 

Azután  élete  pályáját  jellemezvén,  utolsó  erő- 
feszítéseit és  halálát  ismertetvén,  a  következő  zár- 
sorokkal dicsőíti  emlékezetét. 

„Halálával  nagy  veszteséget  szenvedett  a  római 
egyház,  súlyos  csapás  érte  Krisztus  hitét.  Az  ragad- 
tatott el  körünkből,  kinél  senki  sem  volt  jelesebb, 
tudósabb  és  okosabb.  Ha  egy  középszerű,  de  a 
közügynek  hasznos  egyén  sírjánál  is  okunk  van  a 
gyászra ;  mily  érzelmek  szállanak  meg  egy  oly 
férfiú  elhunytánál,  ki  egymaga  képes  lett  volna  az 
egyetemes  egyház  terhét  viselni  ?  Kinek  olyan  nagy 
volt  tudománya  és  bölcsesége,  hogy  semmi  sem 
lehetett  annyira  nehéz  és  bonyolult,  a  mit  taná- 
csával megoldani,  bö'.cseségével  felvilágosítani, 
tekintélyével  elvégezni  nem  lett  volna  képes .  .  . 

„Ha  nem    kellene  inkább  a  mennyei    dicsőségre 

gondolnunk,  mint  az  emberek  elismerésére  és  az 
emlékezet  megörökitésére :  azt  indítványoznám, 
hogy  közköltségen  aranyozott  szobor  és  síremlék 
állíttassák  neki ;  amint  hajdan  azoknak  állítottak, 
kik  életüket  a  hazáért  feláldozták.  Méltó  ugyanis, 
hogy  emléke  tartósan  fönmaradjon ;  tanúságot 
tegyen  a  Krisztus  hitéért  feláldozott  életről  és  vi- 
gaszt nyújtson  az  életben  maradiaknak,  kik  ily 
nagy  férfiútól  megfosztva  látják  magokat.  .  .  .  De 
az  ő  kiemelkedő  erényei  nemcsak  szobrot,  hanem 
a  szellemek  világában  diadalkaput  emeltek  magok- 
nak, amelyet  az  idő  nem  fog  fölemészteni,  a  fele- 
dés nem  fog  elhomályosítani,  a  századok  folyása 
nem  fog  elsodorni.  Oly  anyagból  és  oly  helyen  épült, 
hogy  a  viharok  ereje,  az  idő  foga,  a  szerencse  vál- 
tozandósága,  az  emberek  haragja  nem  érintheti. 

,Es  habár  életének  fonalát  a  természet  még  sok- 
kal hosszabbra  nyújthatta  volna,  mert  az  ötvene- 
dik évet  sem  érte  el,  mégis  elég  hosszúnak  tekint- 
hetjük életpályáját.  Rövid  idő  alatt  ugyanis  az 
erények  számosabb  példáit  adta,  mint  mások 
hosszú  életen  keresztül.  .  .  .  Helyesen  mondották  a 
bölcsek,  hogy  többet  ér  egy  jól  és  erényesen  át- 
élt nap,  a  vétkes  halhatatlanságnál.  Ezt  szem  előtt 
tartotta  Julián.  Egész  életén  át  a  bölcsek  útmuta- 
tásait követvén,  mindenkor  az  erények  ösvényén 
haladt,  egyedül  az  igaz  és  örök  dicsőség  után 
vágyott.  Elérte,  hogy  szavait  és  tetteit  közhelyes- 
lés kisérte.  Egész  életét  a  mérséklet,  szerénység, 
becsületesség  jellemezte.  Kezeit  nem  szennyezte  be 
a    haszonlesés.    Lelke    megőrizte    a    szűziesség    és 

őszinteség  zománcát.  Mindig  azon  volt,  hogy  jogos 
szemrehányás  ne  érhesse.  Es  végül  a  mennyei 
hazáért  küzdve,  az  örök  dicsőség  és  halhatatlan 
hírnév  kapuit  nyitotta  meg  magának !" 

Miként  Poggio,  úgy  Juliánnak  egy  másik  barátja 
is,  Aeneas  Sylvius,  már  a  pápai  trónt  elfoglalva, 
emlékirataiban  a  vértanú  dicsőségére  tartja  őt  ér- 
demesnek ;  amellett,  hogy  „nagy  és  szent,  bölcs  és 
csodálatraméltó  férfiú"  gyanánt  magasztalja  őt. 

Bajtársa,  Hunyadi  János  is,  összefoglalva  a  királyt 
és  a  pápai  követet,  megható  szavakkal  dicsőíti 
emlékezetüket :  „Mély  sóhajokkal  illő  —  úgymond 
—  gyászolnunk  a  fejünkön  ejtett  sebeket :  dicső 
királyunk  és  az  egész  világ  tiszteletére  érdemes 
legátus  halálát,  kiknek  erényeik  és  tekintélyük  nem- 
zetünk üdvének  szilárd  alapjait  képezték  vala!" 

Es  talán  a  jelen  dolgozat  képes  volt  igazolni 
Julián  egy  negyedik  kortársának  következő  meg- 
jegyzését : 

„Kegyeletesebb  munkát  nem  végezhetne,  méltóbb 
példányképet  nem  állhatna  senki,  mint  az,  ki  Julián 
életrajzát  írná  meg,  mert  az  egész  világnak  példát 
nyújthat  minden  erényre,  mely  az  embereket  dí- 
szítheti !" 

X. 

Azon  nagyszámú  katasztrófák  között,  melyek 
történelmünk  évkönyveit  gyászlapokban  gazdaggá 
teszik,  egy  sincs,  mely  éles  kommentárokat  és 
sújtó  ítéletet  oly  mértékben  idézett  volna  föl,  mint 
a  várnai  csatavesztés. 

Azóta  több  mint  ötödfélszázad  folyt  le.  És  ma 
is  a  történetírók,  mikor  avval  foglalkoznak,  rend- 
szerint elvesztik  a  felfogás  nyugalmát  és  az  ítélet 
elfogulatlanságát ;  nem  egyszer  gyűlölet  ragadja 
magával  tollúkat. 

Ezt  a  hadjárat  szerencsétlen  kimenetele  és  kö- 
vetkezményei nem  magyarázzák  meg  elegendő- 
képen. Az  előzmények  és  a  rendkívüli  körülmé- 
nyek képezik  a  lényeges  tényezőt. 

Az  iránt  nem  lehet  kétség,  hogy  a  magyar 
király  és  tanácsosainak  magaviselete  ép  oly  hely- 
telen, mint  szokatlan  volt.  Ot  hónap  lefolyása  alatt 
három  olyan  határozat  hozatott  és  erősíttetett 
meg  fejedelmi  esküvel,  melyek  homlokegyenest  el- 
lentétben állottak  egymással. 

Április  havában  megállapíttatik,  hogy  a  nyár  fo- 
lyamán Ulászló  király  sereget  vezet  a  törökök  ellen. 

Július  havában  a  törökökkel  tíz  esztendőre  fegy- 
verszünet köttetik. 

Augusztus  havában  határoztatik  el,  hogy  a  ki- 
rály hat  hét  letelte  után  megindítja  a  háborút  a 
törökök  ellen. 

Mindez  köztudomású  volt.  Ellenben  ismeretlenek 
maradtak,  a  beavatottak  szűk  körén  túl,  a  rész- 
letek és  motívumok.  így  tehát  nem  lehet  meglepő, 
hogy  már  a  kortársak  között  azon  téves  felfogás 
emelkedett  uralomra,  hogy  a  király  a  török  béke- 
kötés felbontásával  az  esküszegés  bűntényét  kö- 
vette el. 

Aeneas  Silvius,  egy  évvel  a  csata  után,  azon 
tanulságot     vonja     le     kimeneteléből,      hogy     „az 

esküt  a  hit  ellenség-ei  irányában  is  meg^  kell  tar- 
tani." 

Andreas  Pannonius,  a  tudós  karthauzi  szerze- 
tes, 1467-ben  Mátyás  királyhoz  intézet  oktató 
munkájában,  őt  a  könnyelmű  esküvéstől  való  tar- 
tózkodásra és  a  tett  eskü  szigorú  megtartására 
intvén,  elrettentő  példa  gyanánt  hozta  föl  Ulászló 
király  esetét. 

Dlugos,  a  lengyel  történetíró,  Ulászlót  „hitszegő- 
nek", Callimachus  pedig,  történeti  munkájában,  Ju- 
liánt „a  hitszegés  szerzőjének  és  pártfogójának* 
nevezi. 

A  következő  században,  a  hitszakadás  korának 
vallási  polémiái  terén,  Julián  még  inkább  vált  a 
támadások  célpontjává. 

A  német  protestánsok  adtak  erre  példát.  Ugyanis 
Húsz  Jánosnak  a  constanzi  zsinat  idején,  máglyán 
történt  kivégeztetésében,  mely  a  részére  kiállított 
menedéklevél  dacára  hajtatott  végre,  a  hitszegés 
tényét  látták  és  abból  azt  a  következtetést  vonták 
ie,  hogy  a  kath.  egyház  híveit  a  hitszegésre  fel- 
jogosítja. 

A  magyarországi  protestáns  írók  ugyanezen  kö- 
vetkeztetést vonták  le  Julián  bíbornok  szegedi  ma- 
gatartásából. 

Pázmány  Péter,  a  kath.  egyház  ellen  intézett 
egyéb  vádak  mellett,  ezt  is  behatóan  tárgyalta 
munkáiban ;  és  pedig  legelőször  1609-ben  „Egy  ke- 
resztény prédikátortól  a  kassai  nemzetes  tanítóhoz, 
Alvinci  uramhoz  íratott  öt  szép  levél"-ben. 

Miután    az    esemény   részleteit,  —  a  Julián  által 

állítólag  elmondott  beszéddel,  Bonfin  nyomán  — 
előadta,  az  ő  szokott  világosságával  és  szabatos- 
ságával így  formulázta  a  tényállást. 

„Látod-e,  hogy  Juliánus  abban  veti  a  dolognak 
fundamentumát,  hogy  az  egyszer  adott  hit  ellen 
nem  vethettek  frigyet  a  törökkel.  A  hitszegésre 
pedig  annyira  nem  szabadíta  Juliánus,  hogy  ugyan- 
ottan  azt  monda,  hogy  az  igaz  esküvést  mindenek 
ítéleti  szerint  szentül  meg  kell  tartani.  De  a  kér- 
dés az  vala:  ha  igaz  és  istenes  esküvés  vala-e  az, 
melylyel  az  előbbi  kötés  ellen,  a  confoederatusok 
kárával  és  veszedelmével  kötelezték  magukat  a 
magyarok  ?  Juliánus  azt  vitatja  és  igazán  is  vitatja, 
hogy  sem  istenes,  sem  igaz  esküvés  nem  volt  a 
törökkel  való  frigyben." 

Azután  a  következő  kérdéseket  intézi  a  protes- 
táns prédikátorhoz : 

„Hitszegésnek  tartod-e,  mikor  azt  elhagyod,  a 
mit  igaz  kötelességed  ellen  fogadtál  ?  Te  prédi- 
kátor lévén,  arra  esküdtél,  hogy  a  szentírást  ta- 
nítod? Ha  újonnan,  a  török  barátságáért,  arra 
esküdnél,  hogy  az  Alkoránt  hirdeted,  vájjon  az,  a 
ki  azt  az  utolsó  fogadást  elhagyatná  veled,  hit- 
szegővé tenne-e  ?  Megesküdtél  királyodnak ;  azután 
lépjenek  házadba  a  hajdúk,  esküdtessenek  maguk- 
hoz a  király  ellen;  vájjon  hitszegővé  teszlek-e,  ha 
elhitetem  veled,  hogy  Isten  ellen  való  esküvés  volt 
a  hajdúk  hitetése  ?  .  .  .  Hitet  adtál  feleségednek ; 
azután,  ha  megbolondulsz,  másnak  megesküszöl, 
fölbontod-e  a  hitet,  ha  ezt  az  utolsó  esküvést  hátra- 
hagyod ?** 

Fraknói:  Egyháznaj^yok  •  magryar  középkorbóL  § 


82 


És  a  következtetést  így  vonja  le : 

„Hasonlókép  volt  a  magyarok  dolga.  Előbb  meg- 
esküdtek a  keresztyéneknek,  hogy  velők  akarnak 
élni-halni  és  felültették  (azaz :  a  hadjárat  megin- 
dítására késztették)  ezzel  a  kötelességgel  a  keresz- 
tyén fejedelmeket.  Ezt  félbe  nem  hagyhatják  az  ő 
társuknak  akaratja  ellen;  de  mikor  az  első  frigy- 
hez állottak,  nem  esett  abban  semmi  vétek.  Hogy 
pedig  az  Ur  Isten  megrontá  és  a  törökkel  földhöz 
vereté  a  magyarokat,  elég  okot  adtak  rá  azzal, 
hogy  a  keresztyénekkel  kötött  hit  ellen  mássaj 
cimboráltak.  Jólehet  ezenkívül  is.  Istennek  sok 
titkai  vannak  és  gyakran  azokat  is  a  hadban  veszti, 
kiknek  igaz  ügyük  vagyon**. 

Alvinczi  az  odadobott  keztyűt  sietett  fölvenni. 
Válasziratában  fonta rtotta  azon  tételt,  hogy  a 
szegedi  fegyverszünet  megtörése  hitszegés  volt. 
Szerinte  a  magyaroknak  —  a  pápa,  a  görög  csá- 
szár és  Velence  megkérdezése  nélkül  is  —  joguk 
volt  a  törökkel  békét  kötni,  mert  „azoknak  semmi 
közük  nem  volt  Magyarországhoz.**  Azután  úgy 
okoskodik,  hogy  habár  a  keresztény  hatalmakkal 
kötött  egyezség  megelőzte  a  török  fegyverszüne- 
tet, ez  nagyobb  volt,  mert  esküvéssel  ment  véghez 
és  a  két  gonosz  közt  a  kisebbet  kell  választani." 
Végül  kiemeli,  hogy  „utolsóbb  volt  a  török  frigy, 
az  utolsó  végzés  pedig  felbontja  az  előbbit.** 

Ezt  Pázmány  nem  hagyta  szó  nélkül.  Azonnal 
elleniratot  bocsátott  közre.  Ebben  hangsúlyozza, 
hogy  a  keresztény  hatalmaknak  „semmi  közük 
nem    volt    Magyarországhoz**,    mielőtt    a    magyar 

király  velők  szerződésre  lépett;  de  igenis  „volt 
közük"  a  szerződés  létrejötte  után.  Bonfin  szavaira 
hivatkozva,  hizonyítja,  hog^  Ulászló  a  keresztény 
hatalmak  irányában  is  esküvel  kötelezte  le  magát. 
Egyébiránt  az  egyszerű  fogadás  és  szerződés,  eskü 
nélkül  is,  kötelező  erővel  birt    volna.    „Ha  valaki 

—  úgymond  —  vagy  önkényen,  vagy  kényszerű- 
ségből megesküdnék  a  koronás  király  ellen  való 
pártolásra,  sem  arra  nem  tartozik,  hogy  ezt  az 
istentelen  esküvést  megállja,  sem  magát  azzal  nem 
mentheti,    hogy  ő  a  királynak    meg  nem  esküdt." 

Alvinczi  azon  állítását,  hogy  „az  utolsó  frigy 
felbontja  az  elsőbbet" ;  nevetségessé  teszi.    Abból 

—  úgymond  —  az  következnék,  hogy  „ha  ki  az 
első  feleségét  megunván,  máshoz  kötné  utóiban 
magát,  ezzel  a  másodikkal  kellene  élni."  Megma- 
gyarázza, hogy  azon  jogi  elv  „priora  tolluntur  per 
posteriora",  csak  a  szabad  akarattól  függő  rendel- 
kezésekre alkalmazható,  nem  pedig  a  szerződésekre. 

Mivel  pedig  Alvinczi  is  hitszegésnek  tulajdoní- 
totta a  vereséget,  Pázmány  megjegyzi :  „Istennek 
még  titok-tanácsa  nem  voltál  és  okát  nem  tudod 
az  ő  szentsége  rendelésének !"  Természetesen, 
Pázmány  logikájának  hatalma  nem  volt  képes  ezen 
kérdést  a  napirendről  véglegesen  levenni.  Fel-fel- 
merült az  ismételten  napjainkig,  ugy  a  vallási  po- 
lémiák, mint  a  történetírás  terén. 

Azon  dolgozat  is,  mely  haditudományi  szem- 
pontból tárgyalja  a  várnai  csatát,  (Rónai  Horváth 
Jenőtől)  —  taktikai  és  stratégiai  alapos  fejtegetései 
közben,    ismételten    kitérvén    az  ethikai    kérdések 

tárgyalására,  űj  érvekkel  igyekezik  bebizonyítani, 
hogy  a  törökökkel  kötött  békekötés  felbontása 
csakugyan  az  esküszegés  természetét  bírja,  amelyért 
Julián  bibornokra  és  a  pápai  hajóhad  bíbornok- 
parancsnokára  hárítja  a  felelősséget. 

„Az  áprilisi  határozat  —  úgymond  —  akár  erő- 
síttetett meg  esküvel,  akár  nem,  egyszerűen  foga- 
dalom jellegével  bír;  megtartása,  vagy  meg  nem 
tartása  a  király  belátásától  függ  és  senkire  nézve 
sem  kárral,  sem  haszonnal  nem  jár;  ha  a  király  az 
ország  helyzeténél  fogva  jónak  látja,  indít  hábo- 
rút ;  ha  nem,  nem ;  szerződésre  erre  nézve  senki- 
vel nem  lépett,  s  így  a  hadjárat  elmaradása  senki 
jogát,  senki  érdekét  nem  sérti  és  így  esküszegés- 
ről  beszélni  nem  lehet.  A  szegedi  békekötés  el- 
lenben kétoldalú  valóságos  szerződés,  melynek 
megtartását  mindkét  fél  esküvel  fogadta ;  ily  szer- 
ződést csak  kölcsönös  és  előleges  megegyezés 
folytán  lehet  fölbontani,  s  ha  az  egyik  fél  a  má- 
sik beleegyezése  nélkül  azt  felbontja,  az  isteni  és 
emberi  törvények  előtt  szerződésszegés,  eskü- 
törés." 

Azonban  a  megkülönböztetés,  melyet  az  egy- 
oldalú és  kétoldalú  eskü  között  tesz;  és  azon  té- 
tel, hogy  az  eskü  elveszti  kötelező  erejét,  mihelyt 
azzal  ellenkező  tartalmú  kétoldalú  szerződés  jő 
létre  és  esküvel  erősíttetik  meg :  egészen  új,  ekko- 
rig ismeretlen  erkölcstani  elmélet ! 

Ebből  az  következnék,  hogy  a  királyi  eskü, 
melyet  a  király  trónraléptekor  az  ország  szabad- 
ságaira és  törvényeire  tesz,  egyszerűen  fogadalom 

jellegével  bír,  megtartása  vagy  meg  nem  tartása  a 
király  belátásától  függ.  Ellenben  ha  a  király  saját 
országa  feldarabolására  valamely  külhatalommal 
szerződést  kötne  és  esküjével  erősítené  meg:  azt 
érvényben  kellene  tartania,  míg  fölbontásába  a 
másik  fél  is  megegyez. 

Egyébiránt  az  áprilisi  eskü  is  a  pápa  és  a  többi 
hatalmak  irányában  elvállalt  kötelezettséget  fog- 
alt magában  és  a  kétoldalú  szerződés  természe- 
tével bírt. 

Az  sem  állhat  meg,  hogy  ezen  eskü  megtartása 
vagy  meg  nem  tartása  senkire  nézve  haszonnal 
vagy  kárral  nem  járt.  Mert  miután  a  pápa,  a 
burgundi  fejedelem  és  Velence  hajóhada  a  törökök 
ellen  indult :  ezen  hatalmakra  nézve  nagy  előnyök 
származhattak,  ha  a  magyarok  az  esküt  megtart- 
ják ;  nagy  veszedelmek,  ha  azt    meg    nem    tartják. 

Az  értekezés  szerzője  szerint  a  várak  átadásának 
elmulasztása  sem  jogosította  föl  a  királyt  a  két- 
oldalú szerződés  fölbontására.  „Ez  —  úgymond  — 
a  szerződésnek  egy  jelentéktelen  pontja,  mely  ha 
nem  teljesíttetik,  a  töröknél  szorgalmazandó  lett 
volna  s  a  háború  csak  akkor  lett  volna  jogos,  ha 
Ulászló  a  török  szultánnak  kijelenti,  hogy  a  várak 
átadását  casus  belli-nek  tekinti  s  a  török  azokat 
a  kijelentés  dacára  sem  adja  át.  A  szerződés  fő- 
pontja az  volt,  hogy  a  felek  a  szerződés  tartama 
alatt  egymás  birtokába  fegyveres  kézzel  be  nem 
törnek ;  ezt  a  török    megtartotta,  a  magyar  nem." 

A  várak  átadása  a  szerződésnek  nem  „jelenték- 
telen", hanem  egyik  legjelentékenyebb  pontja  volt ; 

először,  mert  —  mint  kifejtettűk  —  kritériuma  volt 
annak,  vájjon  a  törökök  békeajánlata  őszinte  volt-e, 
vagy  álnokság ;  másodszor,  mert  egyike  volt  azon 
előnyöknek,  melyek  kedvéért  a  magyarok  a  had- 
járatról lemondottak. 

A  szerződésnek  nem  az  volt  lényege,  hogy  „a 
felek  egymás  birtokába  be  nem  törnek".  Arról, 
hogy  a  törökök  magyar  területre  betörnek,  most 
szó  sem  volt ;  hanem  igenis  arról,  hogy  a  magya- 
rok a  törökök  területére  viszik  hadaikat.  Ezen 
veszély  elhárítása  végett  tette  meg  a  szultán  béke- 
ajánlatait. A  békekötés  az  adás-vevési  szerződés 
jellegével  bírt.  A  törökök  megvásárolták  a  békét, 
a  hadjárat  elmaradását ;  az  árt  a  visszaadandó 
várak  és  területek  képezték ;  és  pedig  első  sorban 
a  várak,  mert  ezek  nélkül  a  területek  értéktelenek 
valának. 

Hogy  a  magyarok  a  várak  átadásának  ügyét 
casus  belli  gyanánt  vették,  mutatja  a  nyolc  napi 
határidő  megállapítása.  Lehetetlen  föltenni,  hogy 
ezen  határidő  meg  nem  tartását  olyan  incidensnek 
kívánták  volna  tekinteni,  mely  következmények 
nélkül  marad. 

Mennyire  ingatag  alapon  áll  az  idézett  értekezés 
két  tétele,  szembetűnővé  teszi  azon  következtetés, 
mely  azokból  a  logika  szabályai  szerint  levonható. 
Ezek  szerint  a  pápai  követ  kezeibe  letett  eskü  a 
magyar  királyt  még  azon  esetben  sem  kötelezte, 
ha  a  pápa  és  a  többi  hatalmak  kötelezettségeiknek 
megfelelve,  hajóhadat  küldenek  a  Hellespontba; 
nem    gátolhatta    abban,    hogy  a  törökökkel    békét 

kössön,  ha  ezt  országára  nézve  előnyösnek  tartotta. 
Ellenben  a  török  követ  kezeibe  letett  eskü  a 
magyar  királyt  még  azon  esetben  is  kötelezte,  ha 
a  szultán  kötelezettségeinek  meg  nem  felelve,  a 
várak  átadását,  a  kitűzött  határidő  alatt  teljesíteni 
elmulasztotta;  és  eltiltotta  őt  a  törökkel  kötött 
béke  fölbontásától,  bármennyire  előnyösnek  tar- 
totta ezt  országárai 

„Sophisma  az  —  folytatja  az  értekező  — ,  hogy 
a  hitszegőknek  és  szerződést  meg  nem  tartóknak 
adott  eskü  nem  kötelező.  Az  ilyeneknek  nem  kell 
esküt  adni,  nem  kell  szerződést  kötni ;  de  ha  ada- 
tott, ha  köttetett,  azt  feltétlenül  meg  kell  tartani." 

Tiszta,  kétségbevonhatatlan  igazság.  A  katholika 
egyház  soha  nem  is  tanította,  hogy  különbség  van 
a  keresztényeknek  és  a  pogányoknak  tett  eskü 
kötelező  ereje  között;  vagy  hogy  a  pogányoknak 
tett  esküt  meg  szabad  szegni. 

Azonban  a  középkori  keresztény  világ  által 
általánosan  elfogadott  nemzetközi  jognak  egyik 
sarkalatos  elve  volt  az,  hogy  mikor  a  keresztény 
világ  a  törökök  ellen  háborút  visel,  egyes  államok 
önhatalmúlag,  pillanatnyi  érdekeik  sugallatára,  külön 
békét  vagy  fegyverszünetet  a  törökökkel  nem 
köthetnek  ;  mert  az  ilyen  külön  egyezségek  a  keresz- 
ténység közös  érdekei  ellen  intézett  merényletek, 
mintegy  az  árulás  és  hittagadás  jellemét  viselik 
magukon. 

Ezzel  kapcsolatban  állott  azon  felfogás,  hogy 
az  egyház  fejét  illeti  meg  annak  eldöntése,  mily 
esetekben  engedi  meg  vagy  tiltja  el  a  keresztény- 


ség  közjava  az  ilyen  békekötéseket  és  fegyver- 
szüneteket. 

Ezen  jog^ot  a  pápák  következetesen  igénybe 
vették  és  a  keresztény  uralkodók  s  államok  ellen- 
mondás nélkül  elismerték. 

Aminek  folyománya  volt  az,  hogy  a  pápák  a 
békekötéseket,  melyek  az  ő  hozzájárulásuk  nélkül 
jöttek  létre,  érvényteleneknek  tekintették  és  azok 
kötelező  erejéről  a  keresztény  hatalmakat  föl- 
mentették. 

Ilyen  eset  forgott  fönn  a  szentszék  követének 
jóváhagyása  nélkül  létrejött  szegedi  békekötéssel 
szemben,  amikor  az  érvényes  nemzetközi  jog  elvei 
nyertek  alkalmazást. 

így  tehát  a  szegedi  béke  megkötésénél,  nem 
pedig  fölbontásánál,  követtetett  el  esküszegés.  Es 
Julián  bíbornok  csak  azért,  hogy  a  szegedi  béke- 
kötés létrejöttét  meg  nem  akadályozta,  nem  pedig 
mert  fölbontását  idézte :  terhelheti  a  felelősség. 

Áldozata  ő  is  azon  soha  meg  nem  szűnő  harc- 
nak, melyet  az  élet  egész  körében,  de  legkivált  a 
politika  terén,  az  érdekek  sugallataival  az  elvek,  a 
viszonyok  követeléseivel  az  eszmények  \  ívnak; 
amely  harcban  az  opportunitás  zászlaja  épp  oly 
gyakran  lobog  diadalok,  mint  vereségek  színhelyén  l 

Jogosult  büszkeséggel  szoktuk  hirdetni,  mint  a 
magyar  nemzet  kifejlett  kultúrai  érzékének  bizonyíté- 
kát, azt  a  tényt,  hogy  a  könyvnyomtatás  meg- 
honosításában Angliát,  Spanyolországot,  Ausztriát 
és  sok  más  országot  megelőzte  hazánk. 

Ekkorig  általánosan  az  a  vélemény  volt  elfogadva, 
hogy  ezt  a  dicsőségünket  Geréb  Lászlónak,  Mátyás 
király  unokaöccsének  köszönjük ;  hogy  ő  volt  az, 
aki,  mint  budai  prépost.  Hess  András  nyomdászt 
Olaszországból  meghívta,  Budán  megtelepítette, 
általa  a  Budai  Krónikát  kinyomatta,  mely  hozzá 
intézett  ajánlólevéllel  1473-ban  látott  napvilágot. 

Ezt  legelőször,  úgy  gondolom,  Wallaszky  Pál 
1785  ben  Pozsonyban  latin  nyelven  megjelent 
irodalomtörténeti  munkájában  írta  meg;  legutoljára 
talán  éppen  én  „A  Hunyadiak  és  Jagellák  kora" 
című  könyvemben,  1896-ban  ismételtem. 

Azonban  Geréb  László  soha  sem  volt  budai 
prépost ;  a  budai  krónika  ajánlólevele  nem  ő 
hozzá  van  intézve. 

Múlt  századbeli  történetírók  a  rendelkezésökre 
álló  oklevelekben  1468-tól  1475-ig  egy  László 
nevű  budai  préposttal,  1476-tól  egy  Geréb   László 

nevű  erdélyi  püspökkel  találkozván :  ebből  azt  az 
önkényes  következtetési  vonták  le,  hogy  budai 
prépostból  lett  Geréb  László  Erdély  főpapjává. 
Ezen  kombináció  alapossága  iránt  kétség  nem 
merült  föl.  Alaptalansága  felől  engem  is  csak 
a  vatikáni  levéltári  kutatások  véletlen  szerencséje 
világosított  föl. 

XIII.  Leó  pápa,  ki  mindjárt  trónralépte  után  a 
történetbúvároknak  nagylelkűen  megnyitotta  a 
vatikáni  levéltárt,  ezt  hat  esztendő  előtt  a  szup- 
plikációk  regestáinak  bekebelezésével  jelentékenyen 
gyarapította. 

Nyomozásaim  folyamán  figyelmemet  különösen 
magára  vonta  négy  kérvény,  melyeket  1470-ben 
László  budai  prépost  nyújtott  be;  mert  élűkön 
a  szentszékhez  küldött  királyi  követnek  címezi 
magát. 

Első  pillanatban  azt  kellett  hinnem,  hogy  Geréb 
László  volt  ez  a  királyi  követ.  Azonban  csak- 
hamar feltűnt,  hogy  négy  kérvénye  közül  az  egyik- 
ben keresztneve  mellé  kivételesen  családi  nevét 
is  csatolja,  magát  Karai  Lászlónak  (Ladislaus  de 
Kara)  nevezi.  Es  mivel  ugyanígy  nevezi  őt  II.  Pál 
pápa.  Mátyás  királyhoz  írt  levelében,  föl  kellett 
vetnem  azt  a  kérdést:  vájjon  ez  a  diplomata  nem 
volt-e  Gerébtől  különböző  személy? 

Mindazáltal  ugyanazon  névnek  két  római  okirat- 
ban megjelenése  nem  zárta  ki  azt  a  lehetőséget, 
hogy  az  olasz  másolók  a  Geréb  nevét  ferdítették 
el  Karára. 

A  kétség  eloszlatása   végett,   megtekintettem   az 


91 


oklevéltárakat,  melyek  László  budai  prépostra 
vonatkozó  okiratokat  tartalmazhattak.  Egyebek 
között  kezeimbe  került  a  krakói  Akadémiától 
1894-ben  közzétett  .Codex  epistolaris  saeculi  XV.** 
Ebbe  föl  van  véve  a  budai  káptalan  1473.  augusztus 
4-ikén  kelt  kiadványa,  melyben  átírja  a  német 
lovagrend  nagymesterének  okiratát,  fölemlítvén, 
hogy  ezt  „Ladislaus  de  Kara"  prépost  mutatta  be. 
Mivel  pedig  a  káptalani  kiadvány  a  Czartorisky 
hercegek  könyvtárában  őrzött  eredeti  példányból 
híven  van  másolva:  konstatálva  láttam  azt  a  tényt, 
hogy  a  budai  nyomda  felállításának  és  a  budai 
krónika  nyomtatásának  idejében  Karai  László  volt 
a  budai  prépost. 

Ugyanekkor  a  vatikáni  levéltár  egy  másik  osztályá- 
ban, vezetésem  alatt  dolgozó  derék  magyar 
poenitentiárius,  Czaich  Gilbert  hittudor,  nyomára 
jött  azon  eddig  ismeretlen  bulláknak,  melyek 
Geréb  László  püspökké  kineveztetése  alkalmával 
állíttattak  ki.  Ezekből  megtudjuk,  hogy  Geréb  ebben 
az  időben  élete  huszonegyedik  esztendejét  töltötte 
be,  még  csak  a  tonsúrát  vette  volt  föl,  semmiféle 
javadalmat  nem  bírt,  „az  erdélyi  egyházmegye 
klerikusa"  volt;  így  tehát  a  budai  prépostságot 
1473  után  sem  nyerte  el. 

Ezek  után  fokozott  buzgósággal  voltam  azon, 
hogy  politikai  és  kultúrai  történetünk  eddig  ho- 
mályban lapangó  nevezetes  alakjára  világosságot 
árasszak. 

I. 

Kara  helység,  amelytől  László  prépost  családi 
nevét  kapta,  Somogymegyében  fekszik,  és  már 
árpádkori  oklevelekben  említtetik.  A  Karai  család 
nemzetségfajának  gyökerei  szintén  a  XIII.  századig 
nyúlnak  le. 

László  külföldön  nyerte  tudományos  kiképzését, 
1455-ben  a  bécsi  egyetem  tanulói  sorába  vétetett 
föl.  Milyen  tanulmányokat  folytatott  itt,  mikor  és 
milyen  eredménynyel  fejezte  be  azokat,  látogatott-e 
más  főiskolát  is?  Ezen  kérdésekre  a  választ  nem 
adhatom  meg.  Korán  az  egyházi  pályára  lépett, 
de  az  egyházi  rendeket  csak  az  alszerpapságig 
(subdiaconatusig)  vette  föl.  A  királyi  kancelláriában 
nyert  alkalmazást,  valószinüleg  akkor,  mikor  szülő- 
helyének főpapja.  Vetési  Albert  veszprémi  püspök. 
Mátyás  uralkodása  elején,  az  alkanceilári  tisztet  viselte. 

Mint  királyi  titkár  kísérte  nevezetes  és  viszon- 
tagságos útjában  uralkodóját,  ki  1467.  augusztus 
19-ikén  Budavárából  megindult,  hogy  az  Erdély- 
ben kitört  lázadást  elfojtsa.  Miután  ez  sikerült. 
Moldvaországba  nyomult,  melynek  vajdáját,  mivel 
a  magyar  korona  fönhatóságát  el  nem  ismerte  és 
a  törökkel  cimborált,  meg  kellett  fenyítenie.  Zord 
téli  időben  utat  törvén  az  eltorlaszolt  szorosokon, 
tüzzel-vassal  pusztította  a  tartományt,  míg  december 
15-én,  Moldvabányán,  váratlan  éjjeli  támadásban, 
súlyos  veszteséget  szenvedett,  és  maga  is  meg- 
sebesült. Ekkor  visszatért  Erdélybe. 

Vagy  közvetlenül  ezen  hadjárat  előtt,  vagy  annak 

tartama  alatt  üresedett  meg  a  szent  István  király- 
tól alapított  és  adományokkal  dúsan  ellátott  ó-budai 
társaskáptalan  prépostsága,  melyet  a  király  mind- 
járt titkárának,  Karai  Lászlónak  adományozott, 
kit  azzal  is  kitűntetett,  hogy  kegyúri  jogait  a 
káptalani  javadalmak  betöltésében  ráruházta. 

Az  1468-ik  év  első  napjaiban,  Megyésen,  hol  a 
Moldvából  visszatérő  király  néhány  napra  meg- 
pihent, már  mint  budai  préposttal  találkozunk 
Karaival.  Itt  ugyanis  megjelent  a  nagyszebeni 
polgármester,  hogy  a  városára  kivetett  5000  forintnyi 
adóösszeget  lefizesse.  Ezt  a  pénzt  —  miként  szám- 
adásaiban följegyzé  —  László  budai  prépostnak 
és  Parlagi  Györgynek  kezeihez  szolgáltatta  át. 

Ezek  a  tények  annak  bizonyítékai,  hogy  Karai 
az  udvarnál  tekintélyes  állást  foglal  el,  uralkodó- 
jának bizalmát  kiváló  mértékben  bírta.  Es  így  nem 
meglepő,  hogy  a  szászok  fővárosának  körültekintő 
polgármestere  jónak  látta  őt  lekötelezni  :  egy  ezüst 
serleggel  kedveskedett  neki.  Mátyásnak  az  volt 
szándéka,  hogy  új  sereget  visz  Moldvába.  Csak- 
hamar azonban  fordulat  állott  be  terveiben. 
Ugyanis  a  pápa,  a  császár  és  a  csehországi  kath. 
rendek  küldöttei  azzal  a  kéréssel  járultak  eléje, 
hogy  a  kiközösített  Podjebrád  György  cseh  király 
ellen  fegyvert  fogjon,  jutalmul  a  cseh  koronát 
ajánlván  néki.  Mátyás  késznek  nyilatkozott,  hogy 
a  háborút  megindítja,  és  nagy  erélylyel  fogott 
az  előkészületekhez.  Ezen  jelentőségteljes  tárgyalá- 
sainak és  rendelkezéseinek  egyik  közegéül  szolgált 
Karai  László.  Az    ezen    időből    fönmaradt    királyi 

levelek  jó  részét  bizonyára  ő  fogalmazta;  azonban 
megjelölésűkre  a  támpont  hiányzik;  mert  arról 
sincs  tudomásunk,  vájjon  Karai  a  humanista-irány- 
nak volt-e  híve,  vagy  a  régi  iskola  hagyományai- 
hoz ragaszkodott. 

Az  1468-ik  évi  április  közepén  megindult  cseh- 
országi hadjárat  első  szakában  Karai  nem  volt  a 
király  oldala  mellett ;  Budán  maradt,  hogy  prépost- 
ságát  átvegye  és  ügyeit  rendezze;  július  23-ikán 
az  ő  személyes  közbenjottével  tortént  a  budai  káp- 
talan felhévízi  vámjának  Buda  város  részére  bér- 
beadása. 

Azonban  távolléte  az  udvartól  nem  tartott  soká. 
A  király  kegye  és  bizalma  személye  iránt  folyvást 
növekedett.  Az  1470-ik  év  elején,  mikor  Matutinai 
Gábor  budavári  plébános  a  kancellárságra  mozdít- 
tatott  elő,  helyébe  az  alkancellári  hivatalra  Karai 
hivatott  meg.  Néhány  hónappal  utóbb  pedig  fontos 
diplomáciai  küldetést  kapott. 

II. 

A  csehországi  vállalat  az  1469-ik  év  második 
felében  Mátyásra  veszélyes  fordulatot  vett.  Podjebrád 
megnyerte  Kázmér  lengyel  királyt,  kinek  fiát  trón- 
örökössé fogadtatta  el  hívei  által;  a  császárral  is 
tárgyalásokat  indított  meg,  hogy  vele  szövetségre 
lépjen.  Mátyás,  hogy  Fridrik  császárt  visszatartsa 
az  ellenségéhez  való  csatlakozástól,  1470.  február 
havában  személyesen  látogatást  tett  nála  Bécs- 
ben ;  de  az  összejövetel  rosszul  végződött,  Mátyás 
felháborodva,     búcsúzás     nélkül    távozott.    Ekkor 

válságos  helyzetében  Mohorai  Miklós  váci  kanono- 
kot Rómába  küldötte  annak  kieszközlése  végett, 
hogy  a  pápa  a  császárt  és  a  lengyel  királyt  Podjebrád 
támogatásától  tiltsa  el,  az  ő  megválasztatását  cseh- 
országi királylyá  erősítse  meg,  és  segítséget  nyújt- 
son néki.  Olyan  nagy  súlyt  helyezett  ezen  kívána- 
tok  teljesítésére,  és  olyan  türelmetlenül  várta  a 
pápa  válaszát,  hogy  kevéssel  utóbb  Veronai  Gábor, 
a  híres  szent  Ferenc-rendü  szerzetes  személyében 
egy  második  követet  indított  útnak. 

Mielőtt  ezek  küldetésükben  eljártak  volna,  a 
helyzet  még  súlyosabb  lett.  Július  végén  a  császár 
több  német  fejedelemmel  megállapodásra  jutott 
aziránt,  hogy  Mátyás  hatalmi  törekvéseinek  meg- 
hiúsítása végett,  Podjebrádot  támogatásukban 
részesítik.  Augusztus  közepén  pedig  a  lengyel 
király  követei  megjelentek  Podjebrád  táborában, 
hogy  vele  szövetséget  kössenek,  és  még  azt  is 
kilátásba  helyezték  neki,  hogy  a  szent-székkel 
kibékítik. 

Mátyás  ekkor  szükségesnek  látta,  hogy  egy 
harmadik  követet  meneszszen  a  pápához.  Választása 
most  Karai  Lászlóra  esett,  ki  (1470.)  november 
elején  érkezett  az  örökvárosba,  ahol  még  mind 
Veronai  Gábor  atyát,  mind  Mohorait  találta.  Es 
míg  ezek  az  ő  megérkezése  előtt  semmítsem  értek 
el,  most  az  ő  közreműködésével  igyekezeteikei 
teljes  eredmény  koronázta. 

A  pápa  mindent  megtett,  ami  hatalmában  állott, 
hogy  erkölcsi  és  anyagi  támogatással  a  csehországi 
válledat    sikerét    Mátyásnak    biztosítsa.    Hozzá    írt 

leveleiben  magasztalásokkal  halmozza  el  az  egyház 
szolgálatában  vívott  hősies  harcaiért;  méltatlankodva 
szól  Kázmér  király  eljárásáról;  megnyugtatja  aziránt, 
hogy  a  szent-szék  hálájára  mindig  számithat ; 
a  hadi  költségekre  18.000  aranyat  küldött  neki, 
és  a  további  segélynyújtás  iránt  intézkedett. 
Egyszersmind  szentelt  kard  és  hadvezéri  föveg 
megküldésével  buzdította  kitartásra.  Ugyanakkor 
Kázmér  királyt  eljárásáért  megrótta,  és  felhívta, 
hogy  Mátyás  vállalatát  óvakodjék  akadályozni ; 
Fridrik  császárt  fölkérte,  hogy  a  magyar  király- 
lyal  mielőbb  egyezségre  lépjen ;  magyarországi 
legátusát  utasította,  hogy  a  csehországi  vállalat 
érdekében  Mátyás  minden  kívánatát  teljesítse. 

A  királyi  követeknek  föladatuk  volt  kieszközölni 
azt  is,  hogy  a  pápa  a  két  év  előtt  bíbornokká 
kinevezett  Várdal  István  kalocsai  érseknek  a  bíbor- 
noki kalapot  küldje  meg,  és  Vitéz  János  prímást  a 
bíbornoki  testületbe  vegye  föl.  II.  Pál  az  előbbi  kérést 
teljesítette,  a  másiknak  teljesítését  kilátásba  helyezte. 

Karai  László  római  tartózkodását,  elődei  és 
társai  példáját  követve,  felhasználta  arra,  hogy 
egyháza,  saját  maga  jóakarói  és  barátai  érdeké- 
ben, különböző  kedvezésekért  folyamodjék  a 
szent-székhez. 

Az  ó-budai  káptalani  egyház  részére  búcsút  kért. 
Maga  számára  felhatalmazást,  hogy  a  régi  templom 
romokban  heverő  falait,  mivel  a  közelében  emel- 
kedő fényes  új  templomot  eléktelenítik,  lehordat- 
hassa; hogy  a  prépostság  területén,  a  püspökök 
részére     fentartott     esetekben     is,     feloldozást      a 

gyónó  híveknek  adhasson ;  hogy  bárhol  és  bár- 
mikor hordozható  oltáron  misét  mondathasson, 
és  ha  magát  áldozárrá  szenteUeti,  misézhessen. 
Végre  az  apostoli  főjegyző  (protonotarius)  rangjá- 
nak adományozásáért  folyamodott.  Csupor  Demeter 
győri  püspököt,  aggkorára  való  tekintettel,  attól 
a  kötelezettségtől,  hogy  Rómában  személyesen 
megjelenjék,  föimentetni  kérte.  Matutinai  Gábor 
királyi  kancellár  részére  fölhatalmazásért  folyamo- 
dott, hogy  a  budavári  plébánia  mellett  még  két 
más  javadalmat  bírhasson,  a  magasabb  egyházi 
rendeket  bármelyik  püspöktől  fölvehesse,  hordoz- 
ható oltáron  bárhol  és  bármikor  misét  mondat- 
hasson. Sándor  telki  apát  részére,  hogy  szintén 
még  két  más  javadalmat  fogadhasson  el,  és  a 
magasabb  egyházi  rendeket  bármelyik  püspöktől 
fölvehesse ;  végre  egy  váci  kanonok  részére,  hogy 
a  káptalanban  való  tartózkodás  kötelezettségétől 
fölmentessék. 

Mindezen  kérvényeket  a  pápa  kedvező  elintézés- 
ben részesítette. 

Karai  László  csak  rövid  ideig  tartózkodott  Rómá- 
ban. Az  1471-iki  január  vége  felé.  Veronai  Gábor 
és  Mohorai  Miklós  kíséretében  visszatért  hazájába. 
Útközben  néhány  napot  Ferrarában  és  Velencében 
töltött.  Március  elején  már  a  király  oldala  mellett 
volt  és  újból  átvette  alkancellári  hivatalát. 

II. 

Karai  László  római  küldetésének  politikai  és 
személyi  vonatkozású  vívmányainál  emlékezetesebb 

Fraknói  :  Egyháznagyok  a  majjryar  középkorbóL  7 

az  az  eredménye,  mely  hazánk  műveltségtörténeté- 
nek lapjaira  van  följegyezve. 

Gutenberg  korszakotalkotó  találmányát  az  örök 
városban  két  német  nyomdász,  Schweinheim  Konrád 
és  Pannarcz  Arnold  honosította  meg,  kik  a  fő- 
rangú Massimo  család  pártfogása  alatt  1467-ben 
kezdették  meg  munkásságukat,  és  csakhamar 
több  kiválóan  díszes  kiállítású  könyvet  bocsátottak 
közre. 

Karai  László,  mikor  az  1470-ik  év  végén  az 
örök  városban  időzött,  nem  mulaszthatta  el,  mint 
az  újdonság  varázsától  környezett  látványosságot, 
fölkeresni  a  Massimo-palotában  működő  nyomdát. 
Itt  természetszerűen  fölébredt  lelkében  az  óhajtás, 
hogy  a  tudományos  művelődés  ezen  jelentékeny 
segédeszközét  hazája  se  nélkülözze  tovább.  A  nyomda 
német  munkásainak  egyikével.  Hess  Andrással 
egyezségre  lépett  a  végből,  hogy  Magyarországban 
telepedjék  meg,  és  nyomdát  állítson  föl.  A  költ- 
ségek fedezését  magára  vállalta. 

Hess  azonnal  útra  kelt,  és  1471-ben  Budán,  való- 
színűleg a  prépostság  egyik  épületében,  a  műhely 
berendezéséhez  hozzálátott.  Ez  hosszú  időt  igényelt. 
Betűöntő  gyárak,  betűket  szállító  üzletek  nem 
léteztek.  Mindegyik  nyomdász  arra  volt  utalva, 
hogy  a  betűk  matrizzeit  ötvösökkel  maga  vésettesse, 
és  a  betűöntésről  is  gondoskodjék. 

Az  első  kísérlet,  a  mi  e  téren  Magyarországban 
történt,  nem  mondható  sikerültnek.  A  budai  ötvös, 
a  ki  elé  Hess,  minták  gyanánt,  római  nyomtatvá- 
nyokat   állított,     hogy    ezeknek    gömbölyű,    olasz 

betűit  utánozza :  a  rajz   finomságát,    a    vésés    éles 
praecizióját  távolról  sem  volt  képes  utóiérni. 

A  mikor  a  nyomda  felszerelve  állott,  a  nyomdászra 
és  pártfogójára  nagy  csalódás  várakozott.  Kétség- 
kívül aira  számítottak,  hogy  a  király  és  a  főpapok 
vetélkedve  fogják  megrendeléseikkel  elhalmozni  a 
nyomdát.  Ez  nem  következett  be.  Mátyás  a  könyv- 
nyomtatás iránt  nem  érdeklődött.  Ezen  közönyös- 
ségében osztoztak  korának  többi  fejedelmi  és  fő- 
rangú könyvgyűjtői,  kik  a  műgonddal,  fényesen 
kiállított  drága  hártya-códexekben  gyönyörködni 
szerettek,  de  ^a  nyomdák  egyszerűbb  termékeit, 
melyeket  könnyen,  olcsón  lehetett  megszerezni, 
nem  becsülték.  Az  a  két  német  nyomdász  is,  aki 
Rómában  működött,  épen  ekkortájt,  1473-ban, 
IV.  Sixtus  pápának  panaszolja,  hogy  üzletök  rosszul 
megy ;  egyikök  a  háládatlan  mesterségtől  csak- 
hamar búcsút  vett,  hogy  a  rézmetszés  jövedelmezőbb 
keresetágához  forduljon. 

Egyébiránt  az  időpont,  amikor  a  nyomda 
felállíttatott,  a  lehető  legkedvezőtlenebb  volt.  Az 
1471-ik  évi  nyárra  esik  Vitéz  és  Janus  Pannonius 
összeesküvése,  melynek  áldozataivá  lettek  ők,  kik 
leginkább  voltak  hivatva  arra,  hogy  a  nyomdát 
foglalkoztassák  és  felvirágoztassák. 

Maga  Karai,  a  jóakarat  és  áldozatkészség  erényei 
mellett,  úgy  látszik,  nem  bírta  azt  a  képességet, 
hogy  a  nyomdát  munkával  lássa  el.  így  történt, 
hogy  Hess  András,  mint  maga  panaszolja,  „nem 
kevés  ideig  foglalkozás  nélkül  volt". 

Végre,  miután  megrendelésekre  hiába  várakozott, 

maga,  saját  kockázatával,  vállalkozott  munkára. 
Főrangú  maecenások  hiányában  —  mint  ma  mondani 
szoktuk  —  a  nagy  közönséghez  fordult.  Olyan 
könyvet  akart  nyomtatni,  mely  számosabb  vevőkre 
számíthat.  A  német  nyomdász  éles  szeme  fölismerte 
a  magyarnak  kiváló  kegyeletét  és  érdeklődését 
nemzete  múltja  iránt:  ezért  arra  határozta  el 
magát,  hogy  nyomdája  első  termékéül  „ad  cap- 
tandam  benevolentiam",  a  magyar  nemzet  törté- 
netét bocsátja  közre,  olyan  könyvben,  mely  a 
mesékbe  burkolt  őskortól  az  uralkodó  királyig  ér 
le.  Ez  a  munka,  mely  ívrétű  erős  papírosra  van 
nyomtatva,  és  67  levélre  terjed,  1473.  június  5-ikén 
hagyta  el  a  sajtót. 

Arra  nézve,  hogy  szerkesztésére,  a  forgalom- 
ban levő  régi  krónikák  feldolgozására,  kiegészítésére 
és  folytatására  kit  kért  föl,  névszerint  mi  része 
volt  ebben  Karai  Lászlónak:  tájékozva  nem  vagyunk, 
mert  biztos  támpontot  nem  taláiunk  a  nyomdász- 
nak a  könyv  élére  helyezett  ajánlólevelében,  az 
egyetlen  forrásban,  melyből  a  nyomda  és  első 
nyomtatványának  keletkezésére  adatokat  merít- 
hetünk. Ez  £z  ajánlólevél  így  hangzik : 

„Tisztelendő  László  úrnak,  a  budai  egyház 
prépostjának,  apostoli  főjegyzőnek,  fenséges  Mátyás 
király  alkancellárjának. 

„Az  elmúlt  időkben,  tisztelendő  úr,  Olaszország- 
ban tartózkodásom  alatt,  tapasztalhattam,  hogy 
azok  a  nagy  tehetségű  férfiak,  kik  isteni  ügyessé- 
güket könyvek  nyomtatására  használják  föl,  ezzel 
az  emberiség  javát  és  díszét  nagy  mértékben   elő- 

mozdítják.  Ezért  magam  is  kedvet  kaptam,  hogy 
erre  a  feladatra  vállalkozzam,  és  amennyiben 
igyekezeteimmel  célt  érek,  az  elsajátított  ismerete- 
ket nemcsak  a  magam,  hanem  számos  halandók 
hasznára  fordítsam.  Miután  pedig  óhajtásom  teljesült 
és  némi  előmenetelt  tettem,  a  Te  meghívásodra,  a 
dicső  Magyarországba  jöttem.  Itt  nem  kevés  ideig 
foglalkozás  nélkül  voltam ;  míg  végre  hosszú  időt 
igénylő  nagy  vállalathoz,  Magyarország  krónikájá- 
nak kinyomtatásához  fogtam.  Azt  hittem,  hogy 
ezzel  minden  magyar  embernek  kedves  és  örven- 
deztető munkát  végzek.  Ugyanis  miként  szülőföld- 
jét mindenki  legjobban  szereti,  minden  más  ország- 
nál többre  becsüli;  szintúgy  minden  hazafi  ismerni 
kívánja  az  életet,  melyet  ősei  egykor  folytattak, 
hogy  ily  módon  emlékezetes  jeles  tetteiket  utánoz- 
hassa, ellenben  a  szerencsétlenségeket,  amik  őket 
érték,  okulva  kikerülhesse. 

„Mikor  pedig  arról  elmélkedném,  és  hosszasan 
magamban  tépelődném,  hogy  fáradozásaimnak 
néhány  nap  előtt  befejezett  ezen  első  eredményét 
kinek  ajánljam ;  mást  nem  találtam,  mint  téged, 
tisztelt  uram.  Néked  ugyanis  személyem  körül 
nagy  érdemeid  vannak;  a  mnnkát,  melyre  vállal- 
koztam, nélküled  sem  megkezdeni,  sem  befejezni 
nem  lettem  volna  képes. 

„Fogadd  tehát  ezt  a  kis  ajándékot,  mely  jogosan 
megillet.  Miután  a  munkára  a  legfőbb  indító  ok 
voltál,  részesülj  eredményében.  Ha  netán  később 
nagyobb  könyveket  nyomatunk,  ezeket  szintén  a 
te  dicső  nevednek  fogjuk  ajánlani". 

Ezen  utóbbi  szándékát  Hess  András  nem  valósít- 
hatta. Nagyobb  könyvet  többé  nem  nyomtatott 
Sajtójának  még  csak  egy  kisebb  termékét  ismerjük, 
mely  ajánlólevél  nélkül  jelent  meg. 

Ezzel  nyomdája  rövid  munkásságának  vége 
szakad,  és  ő  maga  nyom  nélkül  eltűnik.  Valószínű 
hogy  a  krónika  közrebocsájtásával  tett  kísérlete 
balul  ütött  ki,  tétlenül  élni  pedig  idegen  földön 
nem  akart.  Ajánlólevelében  két  jellemvonása  tűnik 
föl :  az  ideális  felfogás  a  könyvnyomtatásról,  és  a 
humanisták  émelygős  hízelgéseitől  elütő  komoly, 
mondhatnók  méltóságteljes  hang,  melyen  pártfogója 
iránt  érzett  háláját  tolmácsolja.  Ilyen  ember  nem 
szánja  el  magát  arra,  hogy  a  kegyelem  kenyerén 
élősködjék. 

A  budai  nyomdának  rövid  működése  után  be- 
következett megszűnése  Karai  László  érdemét 
nem  csökkenti ;  sőt  azt  látszik  hirdetni,  hogy  ő 
volt  az  egyetlen,  ki  fölismerte  annak  fontosságát 
és  szükségességét,  hogy  Magyarországnak  nvomdája 
legyen. 

IV. 

Karai  László  arra,  hogy  a  budai  nyomda  felállí- 
tását és  működését  lehetővé  tegye,  a  maecénás 
fenkölt  szelleme  mellett  az  anyagi  föltételeket  is 
bírta.  Gazdag  ember  volt  és  a  nyomdára  hozott 
áldozatok  távolról  sem  merítették  ki  erszényét. 
Ahelyett,  hogy  kortársai  példáját  követve  birtokok 
szerzésére  vetné  magát,  készpénzt  halmozott  föl. 
Abban  a  korban  jelentékenynek  mondható  tőkével 


KS 


rendelkezett,  úgy,  hogy  mikor  1471-ben,  a  sziléziai 
háború  idején,  Erneszt  János  királyi  kincstárnok 
megszorult.  Karai  László  nyolcezer  forintot  adott 
neki  kólcsón. 

Szolgálatkészsége  kellemetlen  bonyodalmakba 
hozta.  A  kincstárnok,  miután  az  összeget  meg- 
téríteni nem  volt  hajlandó,  a  következő  év  végén 
kötelezvényt  állított  ki,  melyben  az  a  határozatlan 
Ígéret  foglaltatik,  hogy  a  8000  forintot  a  király 
fogja  visszafizetni,  s  amennyiben  ez  meg  nem 
történnék,  a  kincstárnok  magánvagyonából  fogja 
a  hitelezőt  kielégíteni,  és  néki  „fáradsága,  költ- 
ségei fejében"  még  400  forintot  fizet. 

Kevéssel  utóbb  Erneszt  János  meghalt.  Ekkor 
Karai  László  a  királyhoz  fordult,  s  tőle  4000 
forintnyi  részletfizetést  eszközölt  ki ;  a  hátralevő 
4400  forint  erejéig  pedig  Erneszt  János  fia  ellen 
pert  indított,  amely  azonban  eredményre  nem 
vezetett.  Végrendeletében  követelését  az  esztergomi 
és  ó-budai  káptalanoknak  hagyományozta,  azzal 
a  meghagyással,  hogy  a  pert  folytassák. 

V. 
Az  1473-ik  év  nyarán  új  pálya  nyílt  meg  Karai 
László  előtt.  „A  királyi  személyes  jelenlét"  törvény- 
széki helytartójává  neveztetett  ki.  Ezen  minőségé- 
ben az  ország  legfőbb  bírái  között  foglalt  helyet, 
és  hivatása  volt  a  királyi  udvarnál  mindazon 
ügyekben  bíráskodni,  melyek  a  király  elé  hozattak, 
ítéleteit  a  király  nevében  hozta,  és  az  őrizetére 
bízott  királyi  bírói  pecsét  alatt  bocsátotta  ki. 

Személynöki  tevékenységiének  számos  emléke 
maradt  reánk  az  1474  — 1483.  évkorból.  Időközben, 
1475.  őszén  Mátyást  kísérte  abban  a  hadjáratban, 
melyet  Szabács  viadala  tett  emlékezetessé.  1480-ban, 
pedig  külföldön  diplomáciai  küldetésben  járt  el, 
amelyről  azonban  közelebbi  értesülésünk  nincs. 
Meddig  viselte  a  személynöki  hivatalt,  meg  nem 
állapíthatjuk.  Utódja,  Lukács  egri  prépost  először 
14S5.  október  4-ikén  fordul  elő  az  eddig  ismert 
oklevelekben.  Kevéssel  előbb,  1485.  május  9-én 
Karai  László  Budáról  Schönberg  György  pozsonyi 
préposthoz  levelet  írt,  melyben  örömét  fejezi  ki 
afölött,  hogy  a  per,  amit  kartársa  a  király  előtt 
folytatott,  az  ő  javára  dőlt  el,  és  kijelenti,  hogy 
miként  eddig,  mindent  ami  hatalmában  állott, 
megtett,  úgy  ezentúl  is  kész  megtenni  az  ő 
érdekében. 

Ezek  a  sorok  azt  jelezik,  hogy  Karai  László 
mindvégig  megőrizte  uralkodója  kegyét,  mely 
képessé  tette,  hogy  befolyásával  előmozdítsa 
azoknak  ügyeit,  kik  közbenjárását  igénybe  vették. 
Nem  kevéssé  feltűnő  tehát,  hogy  a  politika  és 
diplomácia,  az  igazságszolgáltatás  és  a  nemzeti 
kultúra  terén  szerzett  érdemei  dacára  püspöki 
székre  nem  emelkedett ;  míg  az  alkancellári  tiszt- 
ben két  előde  és  egyik  utóda:  Handó  György, 
Matutinai  Gábor,  Váradi  Péter  egymásután  a 
kalocsai  érseki  széket  foglalták  el.  Bizonyára  ő 
maga  vonakodott  magasabb  egyházi  méltóságot 
elfogadni,  és  így  az  ő  óhajtása  teljesült  azzal,  hogy 
az  ó-budai  prépostságban  fejezhette  be  életét. 

Azonban  holta  után  kivételes  balszerencse  üldözte 
emlékezetét. 

A  hírnév,  amit  néki,  nagylelkű  pártfogójának, 
a  sajtó  biztosítani  óhajtott,  másra  szállott  jog- 
talan örökség  gyanánt ;  míg  az  ő  neve  négy 
századig  tartó  feledés  sötétségébe  merült  el. 

Most  már  a  dicsőség,  ami  a  hazai  műveltség- 
történet  lapjain  eddig  Geréb  Lászlót  környezte, 
ezentúl  Karai  László  alakjára  fog  többé  el  nem 
halványuló  fényt  árasztani. 


Váradi  Péter 


I. 

Köztudomású,  hogy  a  középkori  családok  nemze- 
dékrendjének összeállítása  nagy  nehézséggel  járt ; 
mivel  az  állandó  családnevek  használata  a  magyar 
köznemességnél  csak  a  XVI.  században  válik  álta- 
lánossá. Még  azok  is,  kik  előkelő  egyházi  és  állami 
hivatalokat  foglalnak  el,  leggyakrabban  csak  ke- 
resztnevüket használják.  Nem  ritkán  születési 
vagy  lakóhelyük  nevét  veszik  föl ;  aminek  követ- 
kezménye, hogy  atya  és  fiú,  vagy  két  testvér,  sőt 
egy  és  ugyanazon  egyén,  különböző  neveket 
viselhet. 

Mindezen  esetek  találkoznak  Péter  érseknél, 
akinek  viszontagságos  élettörténetét  szándékozom 
előadni.  Királyi  okiratokban,  hozzáintézett  levelek- 
ben, a  róla  beszélő,  egykorú  történeti  munkákban 
csak  keresztneve  fordul  elő.  Egyedül  ezt  hasz- 
nálja ő  maga  is,  mint  érsek.  Korábban,  mint  a 
királyi  kancellária  titkára,  Mátyás  okiratain,  veze- 
téknevének csak  két  kezdőbetűje  van  illesztve 
keresztnevéhez.  Testvéreit  királyi  oklevelek  Váradi 
Pálnak  és  Váradi  Máténak  nevezik.  De  az  utóbbi 
Érsek  Máté  és  Adorjáni  Máté  nevek  alatt  is  előfordul. 


íCfl 


A  múlt  század  végén,  Péter  érseket  leveleinek  ki- 
adója önkényesen,  téves  kombináció  alapján,  ru- 
házta föl  a  Váradi  névvel,  amelyet  az  újabb  tör- 
ténetírók napjainkig"  megtartottak.  Kétségtelen, 
hogy  Péter  érsek  nem  volt  az  ősi  Guthkeled  nem- 
zetségfából kiágazó  előkelő  Váradi  család  sarja, 
alacsony  sorsból  emelkedett  fel.  A  nemesség  való- 
színűleg nem  örökségképen  szállott  rá;  hatalmas 
pártfogójának  Vitéz  Jánosnak  köszönhette ;  amire 
utal  az  a  körülmény,  hogy  Péter  érsek  címerének 
alkatrészei:  a  liliom,  és  két  csillag.  Vitéz  címerében 
is  megvan. 

Miként  testvérei,  úgy  ő  is  a  Váradi  nevet  vette 
föl ;  a  várostól  kölcsönözte,  amelyben  született,  vagy 
legalább  gyermekéveit  élte  és  fényes  jövőjének 
alapját  megvetette.  A  szelíd  dombok  alján  fekvő, 
árnyas  ligetektől  és  gyógyerejű  forrásoktól  kör- 
nyezett város  falai  között  töltött  gyermekkor 
emléke  mélyen  bevésődött  lelkébe;  évtizedek  múl- 
tával, dicsőség  és  szenvedésben  gazdag  pályája 
végén  visszasóvárgott  oda,  és  kiváló  kegyelettel 
tiszteli  Várad  védszentjét  Szent- Lászlót,  különös 
pártfogója  gyanánt.  Gyermekévei  (1460  táján) 
Várad  aranykorára  esnek ;  mikor  Vitéz  János  püs- 
pök élénk  irodalmi  és  művészeti  gyúpontjává,  hír- 
neves humanisták  gyűjtőhelyévé  tette;  mikor  isko- 
lái jeles  tanárokkal,  a  tudományos  kiképzés  min- 
den eszközeivel  rendelkeztek.  Ezen  iskolában  rend- 
kívüli képességeinek  megnyilatkozásai  által,  magára 
vonta  a  nagy  főpap  figyelmét,  aki  azóta  pártfo- 
gása alá  vette,  és  gondosan  nevelte.  Mikor  {1465} 

Vitéz  Váradot  elhagyta,  hogy  a  primási  széket 
foglalja  el,  a  nagyreményekre  jogosító  ifjú  Eszter- 
gomba követi  őt,  ho!  kanonoki  javadalmat  kap 
adományul.  Majd  Bolognába  megy,  hol  a  híres 
főiskolán  tudományos  kiképzését  betetőzze.  Több 
esztendőt  töltött  Olaszországban.  De  még  elég 
jókor  tért  vissza  hazájába,  hogy  pártfogója  — 
mielőtt  (1470)  Mátyás  király  haragját  magára  vonná 
—  átvehesse  fényes  pályája  küszöbén :  a  királyi 
kancelláriában  nyerhessen  alkalmazást. 

II. 
A  kora  tudományosságának  színvonalán  álló,  a 
klasszikusok  irányában  jártas  és  ékesszólásáról 
csakhamar  elhíresült  fiatal  pap  előtt,  tehetségei 
kifejlesztése  és  érvényesítésére,  alkalmasabb  tér 
nem  nyílhatott,  mint  Mátyás  udvara.  A  nagy  királyt 
lángesze  és  tettereje  ekkor  már  az  európai  politika 
egyik  legelső  tényezőjévé  tette.  Emellett  az  ország 
kormányzásának  és  igazgatásának  szálai,  a  szó 
szoros  értelmében,  az  ő  kezei  között  egyesültek. 
Udvara  fontos  események  és  messze  kiható  tervek, 
mo2galmas  élet  és  lázas  tevékenység  színhelye 
vala  szüntelen.  És  a  király  előtt,  aki  egészen  ment 
a  parvenük  hiú  gőgjétől,  nem  a  születés  és  a  rang, 
csak  a  tehetség  és  ügyesség  birt  súllyal.  Mikor 
eszméinek  valósítására,  terveinek  kereszúlvitelére 
eszközöket  keres,  nem  sokat  gondol  a  hivalnoki 
hierarchia  rangfokozataival.  Alacsony  helyzetből 
magas  polcokra  emeli  híveit.  Kíméletlenül  mellőzi 
és  lealázza    az  ország  legelső    dignitáriusait.    Köz- 

vetlennül  érintkezik  az  emberekkel,  eg^yenesen  be- 
foly  a  legapróbb  ügyekben ;  túlteszi  magát  az 
ügykezelés  hagyományos  formalitásain. 

Ilyen  uralkodónál  a  kancellária  titkárainak  cse- 
kélyebb befolyásuk,  de  nagyobb  tevékenységi  kö- 
rük és  fontosabb  állásuk  volt,  mint  egyebütt. 
Mátyás  a  korábbi  gyakorlathoz  híven,  egyházi 
férfiakat  nevezett  ki  kancellárokká  és  titkárokká. 
Az  ezen  hivatalok  által  követelt  irodalmi  és  poli- 
tikai képzettség,  még  az  ő  korában  is,  az  egyházi 
rendnek  úgyszólván  kizárólagos  kiváltsága  volt. 
Váradi  Péter  hivatali  pályájának  kezdetéről  hiá- 
nyoznak az  adatok.  1475  tavaszán  találkozunk 
vele  először,  amikor  már  mint  királyi  titkár  és 
előadó  ellenjegyzi  azon  okleveleket,  amelyeket  elő- 
terjesztésére állít  ki  a  király.  Csakhamar  biztosítja 
magának  bizalmát  és  kegyét,  melyről  az  elnyert 
egyházi  javadalmak  tanúskodnak.  1476-ban  az 
erdélyi  káptalan  prépostságára  emeltetik.  E  mellett 
birja  a  szent-jobbi  apátságot  Biharban  és  a  földvárit 
Tolnában ;  megtartva  az  esztergomi  kanonokságot 
is.  1478-ban  már  első  helyet  foglal  el  a  királyi 
titkárok  között,  és  a  cseh  király  pecsétje  gondjaira 
van  bízva.  Nemsokára,  mikor  Zápolya  György  pécsi 
prépost  (1479  elején)  a  kalocsai  érsekséget  nyeri 
el,  Péter  titkos  kancellárrá  neveztetik  ki,  és  ekkor 
a  magyar  királyi  pecsét  is  a  kezébe  jut. 

Állását  nem  mulasztja  el,  családja  javára  értéke- 
síti. Két  testvér je  közül  az  egyik,  Pál  mester  szin- 
tén egyházi  pályára  lép ;  Míg  Máté  hivatva  van  a 
családot  fönntartani  és  jelentőségre  juttatni.  Emiatt 

királyi  adományokat  kell  kieszközölnie.  Hogy  ezen 
célt  biztosabban  érhesse  el,  szövetkezik  a  királyi 
kincstárnokkal,  Dóczy  Orbánnal,  aki  ezen  a  téren 
ritka  élelmességet  tanúsított,  és  néhány  év  alatt 
családját  dúsgazdaggá  tudta  tenni.  Mikor  tehát 
1480-ban  Bakonyi  István  magvaszakadtával,  ennek 
birtokai  a  koronára  szállanak,  együttesen  folya- 
modtak a  királyhoz  azok  adományozásáért,  és 
közösen  nyerték  el  a  jelentékeny  birtokkomplek- 
tust.  Ez  a  következőkből  állott:  Palina  vára,  tar- 
tozékaival Valkó  megyében  ;  Bárcz  kastély  felerésze 
16  helyen  levő  birtokrészekkel,  Somogy  megyében ; 
valamint  31  helyen  fekvő  birtokrészek  Baranyában 
és  Körös  megyében.  A  király  magagasztaló  kifeje- 
zésekkel szólva  Péter  kancellár  és  Orbán  kincs- 
tárnok jó  szolgálatairól,  mindezen  birtokokat  nekik 
és  általok  testvéreiknek :  Váradi  Pál  és  Máténak, 
Nagylucsei  Balázs  és  Jánosnak,  valamint  törvé- 
nyes örököseiknek  adományozta.  A  beiktatás  1480. 
szeptember  7-én  és  a  rá  következő  napokon  a 
király  és  a  fehérvári  keresztesek  konventjének 
küldöttei  által  végrehajtatott,  anélkül,  hogy  ellent- 
mondás történt  volna.  Mikép  egyezett  meg  ezen 
adományozott  birtokok  tárgyában  a  két  adomá- 
nyos,  nem  ismeretes.  Csak  annyit  tudunk,  hogy 
azok  teljesen  és  csonkítatlanul  a  Dóczyak  birtokába 
jutottak. 

m. 

Mint  királyi    titkos    kancellár,    Váradi    Péter   az 
udvar  első  politikai  hivatalát  foglalta  el.  A  kancel- 

láriának  ő  volt  a  vezetője.  A  főkancellár  állása 
(summus  et  secretarius  cancellarius)  méltóság  volt* 
melyhez  ama  hivatal  rendszerint  lépcsőül  szolgált. 
Váradi  Péter  szokatlanul  gyorsan  tette  meg  e 
lépést.  Elődje,  Zápolya  György  alig  egy  esztendeig 
bírta  a  kalocsai  érsekséget,  melyre  halála  után,  a 
király  (1480  nyarán)  Péter  kancellárt  emelte,  és  őt 
egyúttal  főkancellárrá  nevezte  ki. 

Mátyás  ugyanakkor  a  pápához  fordult,  a  meg- 
erősítés végett.  De  mielőtt  fölterjesztése  az  örök 
városba  eljutott,  itt  azon  terv  merült  fel,  hogy 
Aragóniái  János,  kit  Mátyás  három  év  előtt,  a  meg- 
szökött Beckensloer  helyébe,  esztergomi  érsekké 
tett,  ezen  méltóságot  a  kalocsai  érsekséggel  cse- 
rélje fel.  Ugyanis  Beckensloer  vonakodott  lemon- 
dani, Frigyes  császár  is  hathatósan  támogatta; 
a  pápa  pedig  törvényes  eljárás  nélkül  nem  adhatta 
beleegyezését  elmozdításához.  Ily  körülmények 
között  Arragoniai  János  nem  érezte  magát  a  pri- 
mási  széken  egészen  biztosságban,  és  kész  volt 
megelégedni  a  kalocsai  érsekséggel. 

Mátyás  azonban  az  áthelyezésről  semmit  sem 
akart  tudni.  „Amit  egyszer  adományoztunk  —  írja 
a  bíbornoknak  — ,  vissza  nem  vehetjük ;  amit  ren* 
deltünk,  vissza  nem  vonhatjuk."  Biztosította,  hogy 
£iz  esztergomi  érsekségben  fönn  fogja  tartani.  Es 
sürgetve  kérte  föl,  hogy  Váradi  Péter  részére  esz- 
közölje ki  a  megerősítő  bullákat,  melyeket  —  úgy- 
mond —  „türelmetlenül  vár."  Nagyobb  súlyt  köl- 
csönözendő kívánatának,  külön  követet  küldött 
(1480  végén)    Rómába,    és    mindazon    főpapokat, 

akikkel  bizalmas  viszonyban  állott,  felkérte,  hogy 
kérését  támogassák.  „Főtisztelendőséged  —  írja  a 
patrasi  érseknek  —  fejtsen  ki  a  mi  kedvünkért 
olyan  buzgalmat  és  szorgosságot,  amilyent  a  maga 
ügyeiben  tőlünk  vár.  Ezzel  nagy  mértékben  le 
fog  minket  kötelezni." 

És  célt  ért.  1481  február  16.-án  a  pápa  megerő- 
sítette Váradi  Péter  kinevezését.  Az  érsek  közben, 
1480.  nyarán  Mátyást  a  török  elleni  hadjáratban 
kísérte;  vele  volt  az  év  végén  s  a  következő 
elején  Zágrábban.  Bár  a  főkancellári  méltóság 
természete  nem  követelte,  hogy  állandóan  a  király 
oldala  mellett  tartózkodjék,  megerősítése  után  sem 
hagyta  el  az  udvart. 

A  magyar  tanácsosok  sorában  senki  sem  bírta 
annyira  Mátyás  bizalmát,  mint  ő.  A  nagy  király 
a  diplomáciai  alkudozások  minden  rejtelmét  fel- 
tárta előtte.  Lelkének  legtitkosabb  redőibe  engedte 
bepillantani.  „A  hatalmas  elméjű  és  szavú  érse- 
ket,, „a  király  jobbszemének**  nevezi  a  pápai  követ, 
aki  1483.  őszén  avégből  jött  Magyarországba,  hogy 
Mátyás  és  Frigyes  császár  között  békességet  hoz- 
zon létre.  Azt  a  propoziciót  terjeszté  elő,  hogy  a 
pápa,  a  két  uralkodó  között  fönnforgó  nehézsé- 
gek elhárítását  a  német  fejedelmek  gyülekezetére 
fogja  bízni. 

Mátyás  nem  ellenzé  a  tervét,  de  nehogy  Frigyes 
rosszakarata  meghiúsítsa,  szoros  titoktartást  igé- 
nyelt, minélfogva  a  királynéval  sem  közölte ;  csak 
Váradi  Pétert  és  a  sziléziai  Stein  Györgyöt  avatta 
be.  Ezeket  bízta  meg,    hogy    a    részletek    iránt  a 


113 


pápai  követtel  értekezzenek.  Rövid  tanácskozás 
után  megállapodásra  jutottak,  úgy  a  gyűlés  össze- 
hívásának módozata,  mint  a  létrehozandó  egyesség 
föltételei  iránt,  melyek  között  az  volt  a  leglénye- 
gesebb, hogy  Mátyás  az  elfoglalt  osztrák  területe- 
ket egyelőre  a  pápa  kezeibe  bocsátja.  A  követ 
azután  Grácba  távozott,  és  december  elején  ismét 
megjelent  Budán,  hol  úgy  a  királlyal,  mint  a  két 
tanácsossal  folytatta  az  alkudozásokat.  De  ezek 
most  nem  vezettek  eredményre,  mivel  Mátyás  az 
elfoglalt  osztrák  terűlet  átadása  tárgyában  nehéz- 
ségeket támasztott. 

Ugyanezen  pápai  követtel,  a  király  megbízásá- 
ból, Váradi  és  Stein  egy  más,  titkos  ügyben  is 
tárgyalt.  Ugyanis  október  havában  török  basa 
érkezett  Budára,  a  szultán  ellenségeinek,  a  mene- 
kült praetendens  Dzsem  herceg  híveinek  megbízásá- 
ból, kik  a  körülményeket  a  török  birodalom  ellen 
intézendő  támadásra  kiválóan  alkalmasnak  mondot- 
ták. A  nuncius  felkéretett,  hogy  a  basát  kűídje 
Rómába,  és  eszközölje  ki  a  pápánál  a  Rhodosz 
szigetén  őrzött  Dzsem  szabadon  bocsájtását.  Ennek 
sem  volt  sikere.  Sőt  Mátyás  néhány  héttel  utóbb 
Bajazid  szultánnal  öt  évre  fegyverszünetet  kötött. 
Ily  alkudozásokban  és  a  tanácsülésekben  való  rész- 
vétel mellett,  a  fontosabb  állami  iratok  és  levelek 
fogalmazása  sem  esett  a  főkancellár  tevékenységi 
körén  kívül.  Sajnos,  nem  bírunk  támponttal,  amely 
lehetővé  tenné  az  érsek  tollából  folyt  iratok  föl- 
ismerését. Bizonyára  Vitéz  János  és  Jannus  Panno- 
nius    hagyományait     gondosan     őrizte     a     királyi 

Fraknői:  E^házneg^ok  a  magyar  középkorból.  S 

kancelláriában,  és  a  klasszikái  minták  utánzását 
meg  tudta  egyeztetni  az  erőteljes,  gyakran  kímé- 
letlen király  igényeivel. 

A  humanisták  körében,  mely  Mátyás  udvaránál 
otthonos  volt,  Váradi  Péter  előkelő  helyet  foglalt 
el.  A  királytól  ő  nyerte  a  megbízást,  hogy  Janus 
Pannonius  szétszórt  költői  műveit  gyűjtse  össze. 
Az  egybeállított  gyűjteményt  több  példányban 
másoltatta  le,  magának  is  megtartva  egy  díszes 
hártya-példányt.  E  föladat  megoldásában  egyaránt 
vezette  a  Martialisra  emlékeztető  szellemdús  művek 
iránti  érdeklődés  és  a  kegyelet  a  korán  elhunyt 
költő  emléke,  valamint  a  részvét  gyászos  végzete 
iránt  is.  A  nagynevű  pécsi  püspök  és  az  ő  nagy- 
bátyjának kegyeltje  között  bizonyára  benső  viszony 
létezett.  És  alig  tévedünk,  ha  föltesszük,  hogy 
azon  epigramm,  amelyben  élénk  költői  képekkel 
illusztrálja  az  örök  szeretetet,  melyet  „bizonyos 
Péter"  iránt  táplál.  Váradinak  szól.  Az  érsek,  mint 
elődei  és  püspöktársai,  nem  mulasztotta  el  bőkezű 
pártfogásában  részesíteni  a  külföld  jeles  humanistáit, 
akik  viszont  prosában  és  versben  híresztelték 
világszerte  maecenasi  dicsőségét.  Így  egyebek 
között,  Marsilius  Ficinus  a  hírneves  platónikus 
humanista  barátaihoz  számította  őt,  és  egyik  munká- 
ját neki  ajánlotta. 

IV. 

Mátyás  király  Péter  érseket  kegyelmének  sokféle 
bizonyítványaival  halmozta  el.  Budavárában  házat 
ajándékozott  neki.  Testvérét,    Pál    mestert    észter- 

gomi  préposttá  és  földvári  apáttá  nevezte  ki. 
Másik  testvérét  Mátét  jószág-adományokban  részesí- 
tette. A  főkancellári  méltóság-  mellett,  a  királyi 
személynök  fontos  tisztét  is  Péter  érsekre  ruházta. 
Majd  a  péterváradi  apátságot  adományozta  neki, 
és  a  pápához  írt  sajátkezű  levelével  kieszközölte, 
hogy  ezen  jelentékeny  javadalom  az  érsekséggel 
összekapcsoltatott.  Egyébként  is  minden  alkalmat 
fölhasznált,  hogy  a  kegyelt  főpapot  IV.  Sixtus 
figyelmébe  ajánlja.  Alig  viselte  három  év  óta 
a  kalocsai  érsekséget,  a  király  kérni  kezdé,  majd 
igényelte  és  sürgette,  hogy  a  bíbornoki  testületbe 
vétessék  föl.  Követei  Rangoni  Gábor  egri  bíbornok 
püspök,  majd  1483.  tavaszán  Fontana  oly  erélyesen 
karolták  fel  az  ügyet,  hogy  eljárásukat  a  pápa, 
magához  a  királyhoz  intézett  levelében  nem  habozott 
„alkalmatlankodásnak"  minősíteni.  Es  kijelentette, 
hogy  a  királynak  az  egyház  és  a  szentszék  irányá- 
ban szerzett  nagy  érdemeit.méltányolja,  éskívánatai- 
nak  mindig  eleget  kíván  tenni ;  de  most  olyant 
kér,  amit  mindjárt  nem  teljesíthet ;  mert,  a  bíbor- 
nokok  által  előterjesztett  okok  miatt,  új  tagokat 
a  collegiumban  nem  vehet  föl.  Kéri  a  királyt, 
hogy  ne  nehezteljen ;  és  ígéri,  hogy  mikor  új 
bíbornokok  kijelölése  kerül  napirendre,  az  általa 
ajánlott  főpapról  nem  fog  megfeledkezni.  Mátyás 
úgy  látszik,  megnyugodott  ezen  nyilatkozatban. 
Es  csakhamar  elég  oka  volt  örvendeni  afölött, 
hogy  a  pápa  nem  vette  figyelembe  meleg 
ajánlását. 

V. 

Miután  sebesen  és  magasra  emelkedett  Váradí 
Péter  az  egyházi  és  politikai  rangfokozat  lépcsőin : 
hirtelen  következett  be  Lukasa.  És  ezt  éppen  a 
szerencse  kedvezései  készítették  elő.  A  fiatal  érsek, 
ki  napról-napra  a  bíbort  is  várhatta ;  kit  a  király 
érdemekben  megőszült  püspökök  fö  é  emelt ;  kit 
ncgyobb  bizalommal  tüntetett  ki,  mint  az  ősrégi 
nemzetségek  sarjait,  a  diadaliras  hadvezéreket  és 
hatalmas  zászlósurakat :  megnyitotta  leikét  az 
elbizakodás  és  öntúlbecsülés  érzete  előtt.  Azt  a 
hitet  kezdé  táplálni,  hogy  nélkülözhetetlen  a 
királyra,  s  ennek  irányában  mindent  megengedhet 
magának.  Nem  elégedett  meg  többé  azzal  a  dicső- 
séggel, hogy  eszköze  lehet;  vezetője  akart  lenni, 
Megkisérlé  ráerőszakolni  a  maga  véleményét.  Mél- 
tatlanságot látott  abban,  ha  a  király  nem  hallgatta 
meg  tanácsát.  Es  ilyenkor  nem  habozott  éreztetni 
vele  neheztelését,  kifejezést  adni  elégületlenségének. 
Még  kíméletlenebb  volt  mások  irányában.  Kedvét 
találta  abban,  hogy  felsöbbségét  kevésbbé  szeren- 
csés társaival  éreztesse.  Sőt  Beatrix  királynét  is 
elidegenítette  magától ;  majd  ellenségévé  tette. 

Ez  időben  (1484)  kezdett  Mátyás  azzal  a  gon- 
dolattal foglalkozni,  hogy  Corvin  Jánosnak  biztosítja 
a  trónörökösödést,  és  ennek  előkészítése  végett  a 
milanói  fejedelmi  házból  szerez  neki  jegyest.  Ezen 
tervnek  úgy  látszik  Péter  érsek  egyik  iegbu2góbb 
tényezője  volt.  Megbuktatása  tehát  érdekében 
állott  a  királynénak  és    az    olasz    pártnak.    Egyéb- 

iránt  Mátyás  mindenek  fölött  féltékeny  lévén  füg"- 
gfetlenségére  és  ellenmondást  nem  tűrvén,  bizonyára 
mások  ösztönzése  nélkül  is,  iiatározottságg^al  utasí- 
totta vissza  kegyence  jogosulatlan  igényeit.  De  az 
érsek  nem  ismerte  fel  a  helyzet  komolyságát. 
Szabad  tért  engedett  indulatainak.  Sőt  fenyegető 
nyilatkozatokra  ragadtatta  el  magát.  Birtokában 
a  király  titkainak,  melyek  kényes  és  kompronittáló 
természetűek  voltak,  azt  hitte,  hogy  pressiót 
gyakorolhat  a  királyra. 

Ezzel  el  volt  vetve  a  kocka.  Mátyás,  aki  ural- 
kodása kezdetén,  félig  gyermek,  kimélet  nélkül 
sújtott  le  nagybátyjára,  kinek  mindent  köszönhetett ; 
most  hatalma  tetőpontján  nem  lehetett  hajlandó 
elnézni  kancellárja  féktelenségét,  aki  neki  köszön- 
hetett mindent ;  annál  kevésbbé :  mert  Beckenloer 
János,  a  császárhoz  menekült  esztergomi  érsek 
esete  tanulságos  példa  gyanánt  állott  előtte;  és 
arra  intette,  hogy  ne  várja  be,  míg  az  elégületlen- 
ből  áruló  válik.  Az  1484.-ik  év  nyarán  —  július 
vagy  augusztus  havában  —  Mátyás  király  Péter 
érseket  fogságba  vetette.  Bár  ily  katasztrófa  Mátyás 
uralkodása  alatt  nem  először  ért  magas  állású  főpa- 
pot, az  esemény  híre  nagy  megdöbbenést  idézett  elő 
országszerte.  A  király  elhatározásának  közvetlen 
okát  titok  fedte.  Mindenféle  kombinációkra  nyílt  tér. 
Az  érsek  ellenségei,  azért  is,  hogy  a  király  eljárá- 
sát igazolják,  „súlyos  és  iszonyú"  tényekről  suttog- 
tak, amelyeket  „a  király  személye  és  állása  ellen" 
elkövetett.  Ilyen  tudósítást  küldött  Aragóniái  János 
bíbornok  Budáról  Rómába.  Mindazáltal    Vili.    Ince 

pápa  sietett  a  szerencsétlen  főpap  és  a  személyé- 
ben me  gsértett  egyházi  rend  kiváltságai  érdekében 
felszólalni.  Megintette  a  királyt,  hogy,  „mint 
katholikus  és  vallásos  fejedelem"  tartózkodjék  az 
érseket  büntetéssel  sújtani ;  bízza  a  szentszékre  az 
ügy  megvizsgálását  és  elintézését;  megnyugtatva 
őt  afelől,  hogy  ő  is  szívén  viseli  „országa';;^[békes- 
ségét  és  biztonságát". 

Mátyás  a  pápa  közbenjárását  nem  vette  tekin- 
tetbe. Hogy  az  érsekre  né?ve  a  menekülést  és  a 
barátaival  való  összeköttetést  teljesen  lehetetlenné 
tegye,  fogsága  helyéül  az  ország  északi  részeiben 
az  árvái  várat  jelölte  ki,  amely  nem  rég  került 
Kon.orowszki  kezeiből  az  ő  birtokába.  Magas 
hegyek  által  környezett  szűk  völgy  közepén  emel- 
kedik meredeken^  az  erős  sziklafal,  mely  a 
fellegvárat  hordja;  több  öllel  alantabb,  gyenge 
lejtőn,  szinte  szikla  alapon  épült  az  úgynevezett 
középső  és  felső  vár,  melyek  bástyák,  árkok  és 
felvonó  hidakkal  ellátott,  egymástól  elkülönített 
két  épület- csoportot  foglalnak  magokban,  míg  ismét 
kevéssel  alantabb  az  erősség  legkiterjedtebb  részét 
az  alsó  vár  épületei  és  bástyái  képezik.  A  középső 
vár  egyik  helyisége  szolgált  Péter  érseknek  börtönül. 
A  király  megelégedett  azzal,  hogy  alkalmatlanná 
és  ve  szélyessé  vált  tanácsosát  ily  módon  elnémította 
és  ártalmatlanná  tette.  Törvényszék  elé  nem 
állította.  Méltóságaitól  sem  fosztotta  meg.  Az  ő 
nevében  kormányozták  helynökei  a  kalocsai  érsek- 
séget. Sőt  a  főkancellár  címét  is  viseli  börtönében. 

VI 
A  király  haragja  és  bosszúja,  mely  súlyosan 
nehezedett  az  érsekre,  rokonait  és  barátait  az 
érdekében  való  föllépéstől  visszariaszthatta ;  mégis 
nem  hiányoztak,  akik  megmentésére  a  maguk 
veszélyeztetésével  is,  kísérletet  tettek.  Különösen 
Pál  esztergomi  prépost  lelkiismeretesen  teljesítette 
a  hű  testvér  kötelességeit.  Ugy  látszik,  közvetlenül 
a  király  előtt,  hévvel  védelmezte  testvére  ártatlan- 
ságát és  kimutatta  az  ellene  követett  eljárás  igaz- 
ságtalanságát. De  buzgalmával,  anélkül,  hogy  az 
érsek  sorsán  enyhítene,  a  maga  vesztét  idézte 
elő.  A  király  megfosztotta  a  javadalmától.  Miután 
a  király  engesztelhetetlennek  mutatkozott,  az  érsek 
barátai  a  szentszék  újabb  közbenjárását  sürgették. 
VIII.  Ince  1486.  március  6.-án  terjedelmes  levelet 
intézett  a  királyhoz.  Utal  arra,  hogy  elődei  és  ő 
maga  is  mindig  szeretetet  és  tiszteletet  tanúsítottak 
iránta.  Emiatt  sajnálattal  értesült  a  maga  idején  a 
kalocsai  érsek  elfogatásáról,  amely  tény  elhomályo- 
sítja erényeinek,  igazságosságának  és  nagy  tetteinek 
hírét.  Mert  habár  a  fogoly  súlyos  bűntényekről 
vádoltatik,  a  király,  mint  az  egyházi  jog  alapos 
ismerője,  jól  tudja,  hogy  ily  esetekben  a  bírásko- 
dás a  szentszékhez  tartozik.  Erre  figyelmeztette  őt 
azonnal  az  érsek  elfogatása  után.  Azóta  hosszú 
idő  folyt  le  és  az  érsek  folyvást  börtönben  van. 
Ez  sérelmére  szolgál  a  király  és  a  szentszék 
becsületének,  bántalmat  képez  Isten  ellen.  Most 
tehát  Isten    szerelmére    kéri,  bocsássa    a    főpapot 

szabadon.  Azóta  elenyészhetett  minden  gyanú.  És 
ha  az  érsek  netán  ármányt  tervezett  volna,  a 
királyt  bölcsessége  és  Isten  segítsége  immár  annyira 
biztonságba  helyezte,  hogy  az  a  „szegény  és  tehe- 
tetlen ember"  többé  ártalmára  nem  lehet.  Egyéb- 
ként kész  őt  biztos  őrizet  alatt  Rómába  vitetni, 
és  ha  bebizonyul,  hogy  a  trón  és  az  ország  ellen 
vétett,  kiérdemelt  büntetését  nem  fogja  elkerülni. 

A  levelet  külön  követ  vitte  Magyarországba,  hogy 
a  pápa  előterjesztését  támogassa.  Mátyás  most 
kinyilatkoztatta,  hogy  kész  az  érsek  ügyét  az 
egyházi  törvények  értelmében,  a  szentszék  Ítélete 
alá  bocsájtani ;  s  fölkérte  a  pápát,  küldjön  követet 
Magyarországba,  aki  itt  a  vizsgálatot  megindítsa, 
s  akinek  jelentése  alapján  ítéletet  hozhat.  A  pápa 
nem  sietett  ezen  fölhívásnak  eleget  tenni.  Nem 
szívesen  határozta  el  magát  a  törvényes  eljárásra 
és  azon  kényes  föladatra,  hogy  a  király  és  alatt- 
valója között  igazságot  szolgáltasson.  Azon  remény- 
ben élt,  hogy  Mátyás  végre  is  rá  lesz  bírható  arra, 
hogy  az  érseknek  megkegyelmezzen.  Miután  azon- 
ban reménye  nem  teljesült,  1488.  szeptember  első 
napján  Angelus  ortoi  püspököt  Magyarországba 
küldötte  részletes  utasítással  látta  el.  Mindenek 
előtt  oda  kellett  hatnia,  hogy  a  király  az  érsek- 
nek kegyelmezzen  meg ;  figyelmeztetve  őt,  hogy 
a  főpap,  ha  vétkes  is,  eléggé  bűnhődött  hosszú 
fogsága  által  és  egyébként  is  nem  illő  „szolgájával, 
és  teremtményével"  perlekednie.  Csak  ha  a  kérését 
a  király  meg  nem  hallgatná,  lehetett  kijelentenie, 
hogy  a  pápa  hajlandó    a    törvényes    eljárásra.    De 


121 


mivel  a  király  érdekében  szükség^es,  hogy  az 
eljárás  a  törvényesség-  minden  kellékeit  bírja :  a 
vizsgálat  oly  helyen  történjék,  amely  nincs  a  király 
hatalmában.  E  célra  legalkalmasabb  Róma.  Ha 
pedig  a  király  rá  nem  bírható,  hogy  a  fogolynak 
kellő  biztosítékok  mellett,  a  kúriához  való  küldésé- 
hez megegyezését  adja,  legalább  oly  várost  jelöl- 
jön ki,  amely  nem  áll  az  ő  közvetlen  hatósága 
alatt,  ahol  tehát  az  érsek  szabadon  védelmezheti 
magát.  Ilyen  például  Németujhely. 

Mihelyt  a  király  ráállott,  hogy  az  érsek  a  pápai 
követ  felügyelete  alá  helyeztessék,  szabatosan  meg 
kell  állapítani  azon  biztosítékokat,  melyeket  a 
királynak  nyújtani  fog,  nehogy  attól  kelljen  tartania, 
hogy  az  érsek  elmenekül :  egyebek  között  kinyilat- 
koztathatta, hogy  ha  az  érsek  menekülést  kísérelne 
meg,  ezzel  magát  minden  vétségben,  mellyel 
vádoltatik,  vétkesnek  ismerné  el,  minélfogva  a 
király,  további  eljárás  nélkül,  javadalmaitól  meg- 
foszthatná. Ellenben  az  érseknek  hatalmában  fog 
állani  ügyvédeket  fogadni,  igazoló  okmányokat 
beszerezni  és  tanukat  kihallgattatni.  Amennyiben 
pedig  a  perköltségek  födözésére  képtelen,  ezeket 
érseksége  jövedelméből  kell  rendelkezésére  bocsátani. 
Ezen  előzmények  elintézése  után,  a  követ  a  király 
elhatározását  fogja  aziránt  kikérni,  vájjon  vád 
vagy  pedig  vizsgálat  útján  kíván  az  érsek  ellen 
eljárni.  Mindkét  esetben  a  törvényes  formákat 
szorosan  meg  kell  tartani.  A  követ  utasíttatott, 
hogy  Péter  érsek  érdekében,  a  királyné  közben- 
árását  kikérje.    Mivel    pedig    sokan    állítják,    hogy 

az  érsek  elfogatásának  a  királyné  a  fő  okozója, 
újfy  kellett  magját  viselnie,  mintha  e  hirről  nem 
volna  tudomása,  vagy  legalább  annak  hitelt  nem 
adna;  sőt  teljes  bizalmat  kellett  mutatnia  aziránt, 
hogy  a  királyné  kész  az  egyház  szabadságának 
biztosítása  érdekében  befolyását  érvényesíteni  és 
hogy  ettől  a  legjobb  sikert  várja. 

Az  érsek  ügyének  kedvező  elintézése  után 
testvére  Pál  prépost  részére  kellett  a  királytól  kegyel- 
met kérnie.  A  nuntiusra  emellett  más  fontos 
politikai  és  egyházi  ügyeket  is  bízott  a  pápa. 

VII. 

A  nuntius  nem  indult  azonnal  útnak.  Csak 
1489.  elején  érkezett  Bécsbe,  ahol  Mátyás  ezidő- 
ben  udvarát  tartotta.  Utasításai  értelmében  az 
első  audencia  alkalmával,  azon  volt,  hogv'  az 
érsek  iránt  engesztclékeny  érzelmeket  keltsen  a 
király  lelkében.  „Gondolja  meg  —  monda  egye- 
bek között  — ,  hogy  az  érsek  felséged  kezeinek 
műve,  hogy  a  porból  emelte  föl,  és  kegyelmekkel 
halmozta  el."  Egyúttal  kérte,  hogy  a  pápa  közben- 
járását is  vesse  mérlegbe.  A  király  válaszában 
hangsúlyozta,  hogy  jogosan  járt  el,  mikor  az 
érseket  börlönbe  vetette.  „Mert  rossz  nyelve  által 
romlást  akart  hozni  rám  és  országomra.  De  Isten 
verjen  meg,  ha  halálát  kívánom.  Csak  nyelvétől 
félek,  a  császárra  vonatkozó  titkok  miatt,  amelyeket 
rábíztam.  Inkább  meghalnék,  mintsem  azon  titkok 
köztudomásra  jussanak".  Azután  elbeszélte,  hogy 
az  érsek  egyszer,  mikor  kérésére  papot  bocsátottak 

börtönébe,  hagyma  nedvével  írt  levelet  bízott  rá, 
hogy  Rómába  vigye ;  de  a  pap  útközben  korcsmá- 
ban azzal  dicsekedett,  hogy  az  érsek  levelét  viszi ; 
megjelentették  neki,  elfogatta  a  papot,  a  levelet 
elhozatta  magához,  s  tűz  fölé  tartva  rémülettel 
olvasta,  amit  titkairól  ír.  Valóban  —  ismételte  — 
inkább  meg  akarok  halni,  mint  megengedni,  hogy 
nyilvánosságra  jussanak  . . .  Higyje  el,  követ  úr,  az 
egy  megbomlott  elméjű  (infatuatus)  ember.  Mihelyt 
alkalma  nyílnék  szóval  vagy  írásban  másokkal 
érintkezni,  megrontana  engem. 

A  követ  óvakodott  ellentmondani.  Ügyes  for- 
dulattal elismerte,  hogy  az  érseket,  kit  a  király 
jótéteményekkel  elhalmozott,  hálátlan  és  az  illendő- 
ségről megfeledkezett  férfiúnak  kell  tekinteni.  „De 
emlékezzék  —  folytatja  —  felséged  arra  is,  hogy 
Rómában  nem  ismerték  őt,  és  előmozdíttatását 
felséged  kérelmeinek  köszönheti.  Az  Istenre  kérem, 
szolgájával,  ön  kezei  alkotásával  ne  akarjon  perle- 
kedni. Régóta  meg  vagyok  arról  győződve,  hogy 
vétett  felséged  ellen.  De  az  a  könnyelmű  kísérlet 
a  levél  írásával,  talán  fogsága  kezdetén  történt. 
Azt  hiszem,  hogy  azóta  más  ember  lett  belőle, 
megtért  az  esze.  Es  felséged  csak  úgy  mutathatja 
ki  nagylelkűségét,  ha  találkoznak,  akik  felséged 
ellen  vétve  alkalmat  adnak,  hogy  nekik  meg- 
bocsásson. Feledje  el  az  érsek  vétkeit . . .  Gondolja 
meg,  hogy  főpapról,  az  Ur  fölkentjéről  van  szó, 
akit  bántani  az  isteni  törvény  tilt.  Ne  engedje, 
hogy  béke  és  háború  idején  véghez  vitt  nagy 
tetteinek  hírét  egy  kis  ember  esete  elhomályosítsa. 

Bocsásson  meg  neki  vétkei-  és  rossz  nyelveért; 
legyen  tekintettel  a  szent  atya  kérésére  és  a  saját 
hírnevére". 

Ezen  szavak,  úgy  látszik  jó  hatást  gyakoroltak 
a  királyra.  Nyugodtan  válaszolt,  és  késznek  mutat- 
kozott engedékenységre.  „Követ  úr,  —  monda  — 
ha  ezen  ügy  nem  érintené  állásomat,  szívesen  meg- 
tennék mindent,  amit  kíván.  Higyje  el,  az  az 
ember  soha  sem  fog  megváltozni.  Egyébiránt  kész 
vagyok  őt  követ  úr  kezeibe  bocsátani  és  őrizetére 
bízni,  csak  hogy  el  ne  illanhasson.  Meg  fogja  látni, 
hogy  ma  több  rosszat  beszél,  mint  ezelőtt.  Való- 
ban megbomlott  elméjű  ember.  Azután  elő  fogom 
adni,  hogy  mennyi  vétséget  és  kihágást  követett 
el.  Megérdemelné,  hogy  életétől  fosszam  meg". 

Ekkor  a  legátus  az  utasítása  által  kijelölt  úton 
egy  lépéssel  előbbre  haladott.  így  szólott :  „Őszent- 
sége azt  tanácsolja,  és  arra  inti  felségedet,  hogy 
kegyelmességében  és  irgalmasságában  feledje  el 
az  érsek  ifjúkori  vétkeit . . .  Ha  pedig  felséged  azt 
kívánja,  hogy  bíró  döntsön  ez  ügyben,  ami  nem 
ellenkezik  felséged  becsületével,  ez  sehol  sem  tör- 
ténhetik alkalmasabban,  mint  őszentsége  előtt,  ahol 
a  per  mindkét  részről  teljes  szabadsággal  folyhat 
le,  és  ha  az  érsek  elitéltetik,  senki  sem  emelheti 
a  részrehajlás  vádját."  Mátyás  egyáltalán  nem  volt 
hajlandó  az  érseket  Rómába  bocsátani.  Azt  az 
ellenvetést  tette,  hogy  a  tanukat  és  bizonyítékokat 
nem  küldhetné  oda.  De  ismételve  kijelentette,  hogy 
kész  a  foglyot  a  követ  kezeibe  adni,  aki  őt  akár 
Budán  vagy  Esztergomban,  akár  más  helyen  őriz- 

heti,  „Nem  bánom,  —  monda  —  ám  védelmezze 
magát,  amint  tudja.  Amit  én  róla  állítok,  az  egész 
ország  előtt  ismeretes".  A  követ  elfogadta  az 
ajánlatot.  De  még  egyszer  figyelmeztette  a  királyt, 
fontoija  meg  jól,  vájjon  tanácsos-e  perre  bocsájtani 
a  dolgot ;  mert  az  ő  véleménye  szerint  a  vizsgálat- 
nak semmiesetre  sem  fog  a  királyra  nézve  kedvező 
eredménye  lenni.  Erre  a  társalgás  más  ügyekre 
tért  át.  A  pápai  követ  azzal,  amit  elért  meg  volt 
elégedve.  Minden  jót  remélt.  És  a  király  nyilat- 
kozataiból azt  a  meggyőződést  merítette,  hogy  nem 
annyira  az  érseket  gyűlöli,  mint  inkább  titkait  félti. 
A  pápai  követ  Beatrixhoz  is  fordult,  közben- 
járását kérve  ki  férje  megengesztelésére.  A  királyné 
kijelenté,  hogy  kész  tanácsával  és  befolyásával 
támogatni.  De  azt  hiszi,  hogy  a  királyt,  aki  az 
érsek  „könnyelműségét  ts  konokságát"  jól  ismeri 
és  a  rábízott  titkokat  félti,  nem  lehet  rábírni,  hogy 
szabadon  bocsássa,  vagy  Rómába  küldje.  „Némelyek 
—  folytatá  —  engem  vádolnak,  hogy  én  vettem 
rá  a  királyt  az  érsek  elfogatására.  Higyje  el,  követ 
úr,  az  érsek  egyedül  a  saját  könnyelműsége  és 
fecsegése  állal  vonta  magára  a  király  haragját.  Es 
nem  most  első  ízben  van  elfogva.  Ismételve  érte 
őt  e  sors.  De  mivel  semmiképen  sem  lehetett  észre- 
téríteni, azért  jutott  most  ilyen  fogságba.  Testvéreire 
is  kiterjesztette  a  király  haragját ;  és  az  én  esdek- 
léseimre  kapták  vissza  lefoglalt  birtokaikat.  Most 
már  legjobb  és  legkegyelmesebb  királynéjának 
nevez  az  érsek".  A  pápai  követet  a  királyné  nyilat- 
kozatai megerősítették  jó  reménységében.  Biztosan 

számított  rá,  hogy  az  érseket  az  ő  kezeibe  szolgál- 
tatják ki.  Esztergomba  akarta  őt  elhelyezni.  Azon- 
ban csalódott.  A  király  mindenféle  ürügyek  alatt 
késleltette  ajánlata  valósítását.  Hónapok  multak  el, 
a  király  időközben  (március  közepetáján)  Bécsből 
visszatért  Budára,  és  semmi  sem  történt.  A  nuntius 
lekísérte  ide,  és  minden  alkalmat  megragadott 
hogy  az  ügy  elintézését  siettesse,  de  eredmény 
nélkül.  Sőt  egyik  előterjesztésére  május  közepe  táján 
oly  választ  kapott,  amely  méltán  megdöbbenthette. 
„Higyje  el,  követ  úr,  —  így  szólt  a  király  — 
nem  cselekszik  kedves  dolgot,  aki  előttem  a 
kalocsai  érseket  szóbahozza.  Rossz  nyelvével  meg- 
akart rontani,  minél  fogva  azt  kell  kívánnom,  hogy 
történjék  vele,  amit  az  igazság  követel".  Azután 
előadta,  hogy  most  nem  nyithatja  meg  börtönét, 
mert  az  árvái  vár  kapitánya  távol  van  Lengyel- 
országban, és  a  nápolyi  királytól  vár  az  érsek 
ügyére  vonatkozó  közleményeket.  Es  egyáltalán 
nem  küldheti  őt  Esztergomba,  mert  a  várnak  „olasz, 
nápolyi  és  magyar"  lakói  vannak.  Sokkal  biztosabb 
és  elég  tisztességes  helyen  őriztetik  most.  Esztergom- 
ban nem  bírná  féken  tartani  nyelvét;  és  mihelyt 
alkalma  nyílnék,  még  gonoszabbakat  beszélne  és 
írna,  mint  ezelőtt.  A  fogság  nem  változtatta  meg. 
Végül  arra  kérte  a  követet,  hogy  csak  rövid  ideig 
legyen  még  türelemmel.  A  római  diplomata  ezen 
kényes  helyzetben,  mikor  a  király  visszavonta 
ismételt  igéretét,  ügyes  eljárást  követett.  Nem  tett 
szemrehányást,  nem  állította  föl  élesen  az  ellent- 
mondást a  korábbi  és  mostani  nyilatkozatok  közt, 

nem  bocsátkozott  a  fölhozott  gyenge  okok  cáfola- 
tába. A  maga  helyzetének  nehézségét  állította 
főtérbe.  O  ugyanis  közölte  a  pápával  a  király 
ígéretét,  hogy  az  érseket  az  ő  kezei  közé  bocsátja. 
„Ha  már  most  —  úgy  mond  —  mást  kell  írnom, 
őszentsége  engem  fog  hazugnak,  vagy  felségedet 
megbízhatatlannak  tartani  . .  .  Méltán  rossz  néven 
fogja  venni,  hogy  hamis  tényeket,  hazugságokat 
írtam  neki".  „Elismerem  —  válaszolá  a  király  — 
hogy  főtisztelendőségednek  ígéretet  tettem ;  higyje 
el,  fontos  okok  miatt  nem  küldhettem  az  érseket 
Esztergomba.  De  rövid  idő  alatt  úgy  intézek 
el  mindent,  hogy  bíróság  előtt  igazolhassam  eljárá^ 
sómat".  A  pápai  követ  látván,  hogy  szavai  benyomást 
tettek  a  királyra,  térdre  borult  előtte,  és  Isten 
szerelmére  kérte,  ne  hazudtolja  meg  az  ő  Rómába 
küldött  jelentéseit,  és  nehozzon  rá  gyalázatot. 
Ezen  kis  scéna  megtette  hatását.  Mátyás  kinyilat- 
koztatá,  hogy  azon  tiszteletnél  fogva,  melyet  a 
szent  atya  iránt  táplál,  kész  az  érseket  mostani 
börtönéből  kivezetni,  és  őt  akár  Egerben,  akár 
Visegrádon  elhelyezni.  „Követ  úr,  maga  válasszon 
e  két  hely  közül  egyet.  Csak  Esztergomot  ne 
kívánja;  hisz  mondottam,  hogy  ott  magyarok, 
nápolyiak  és  egyéb  olaszok  is  laknak".  A  követ 
Visegrádot  választotta  és  csak  azt  kérte  még, 
ő  személyesen  vezethesse  ide  az  érseket  és  főpap- 
hoz illő  lakást  rendezhessen  be  számára.  A  király 
jobbját  nyújtva  adta  beleegyezését  és  egyúttal 
ígérte,  hogy  legkésőbb  15  nap  múlva  megtörtén- 
hetik az  áthelyezése. 

A  király  most  nem  késett  többé  ígéretének 
teljesítésével.  Haladék  nélkül  rendeletet  bocsájtott 
ki,  hogy  Péter  érseket  az  árvái  várból  Visegrádra 
hozzák.  Amint  közeledéséről  a  pápai  követ  értesült, 
eléje  ment  és  átvette  kisérőitől.  A  két  főpap  talál- 
kozása megható  volt.  Péter  érsek  könnyeket  ontva 
mondott  hálát  a  pápa  közbenjárásáért  és  további 
pártfogásába  ajánlotta  magát.  Az  ortei  püspök 
Visegrádra  kísérte,  hol  alkalmas  lakás,  minden 
szükségessel  ellátva  várakozott  rá.  Az  érsek  még 
csak  egy  udvari  papot  és  egy  apródot  kívánt 
maga  mellé  adatni.  A  király  hajlandó  volt  teljesíteni 
kívánatát ;  de  a  személyek  megválasztását  magá- 
nak tartotta  fönn ;  nem  tagadta,  hogy  még  mindig 
fél  az  érsek  „zabolátlan  nyelvétől".  Egyébiránt 
a  hat  évig  tartó  fogság  az  érseket  sem  testileg, 
sem  lelkileg  nem  törte  meg.  Egészsége  nem  szen- 
vedett, sőt  meghízva  jött  meg  Árvából.  Es  erős 
bizalommal  nézett  a  jövő  elé. 

A  király  akkor  előkészületeket  tett  a  törvényes 
eljárás  megindítására.  Elrendelte  a  vádirat  elkészí- 
tését. A  pápai  követ,  attól  tartván,  hogy  a  király- 
nak sikerülni  fog  vádját  alapos  okokkal  támogatni, 
oda  hatott,  hogy  a  per  megindításáról  mondjon 
le  és  kegyelmezzen  meg  az  érseknek.  „En  — 
válaszolt  a  király  —  kiakarom  mutatni,  hogy 
eljárásom  igazságos  volt,  és  be  fogom  bizonyítani, 
hogy  jogosan  vetettem  az  érseket  börtönre.  Mikor 
ez  megtörtént,  akkor  majd  szólhatunk  a  kegyelem- 
ről". Erre  a  pápai  követ  kinyilatkoztatta,  hogy 
kész  bármikor  megkezdeni    a    pert.    A    király    az 

országgyűlés  utáni  időre  (1489  végén)  óhajtotta 
azt  halasztani.  Ugyanígy  nyilatkozott  a  következő 
(1490)  év  első  napjaiban  is,  mikor  a  pápai  követ  a 
szentatya  köszönetét  fejezte  ki  a  Péter  érsek  ügyé- 
ben hozott  határozatáért.  Azonban  úgy  látszik,  a 
királynak  nem  volt  komoly  szándéka  az  ügyet 
perre  bocsájtani.  Mert  habár  a  király  többször 
boszusan  hozta  föl  azon  gyűlöletes  híreket,  melye- 
ket róla  az  érsek  terjesztett ;  máskor  ismét  úgy 
beszélt,  hogy  szabadon  bocsátja  vissza  egyház- 
megyéjébe, nem  bánja,  ha  kormányát  ismét  átveszi, 
csak  a  levelezéstől  tartózkodjék.  Sőt  Mátyás  némely 
elejtett  szavai  a  követet  arra  a  feltevésre  vezették, 
hogy  a  királynak  titkos  célzatai  vannak  Péter 
érsekkel,  és  őt  Corvin  János  királlyá  választásának 
biztosítására  kívánja  felhasználni.  Mátyás  király 
február  havában  Bécsbe  utazott,  ahol  íontos 
állami  és  családi  érdekek  kötötték  le  figyelmét 
élte  végső  napjaiban.  Április  6.-íkán  elragadta  a 
halál.  És  ezen  gyászos  esemény  Péter  érsek 
életében  fontos  fordulópont  volt. 


VIII. 

A  visegrádi  várban  vette  Váradi  Péter  érsek. 
Mátyás  váratlan  halála  megrendítő  hírét  és  onnan 
szemlélhette  a  gyászmenetet,  mely  a  Dunán,  Bécs- 
ből Budára  kísérte  a  nagy  király  tetemét.  Néhány 
nappal  utóbb  Corvin  János  herceghez  a  következő 
levelet  intézte.  „Tégy  velem  jót,  fenséges  herceg  — 
így  ír  — ,  hogy  viszont  Isten    veled  is   jót    tegyen. 

Fraknói:  Egyháznagyok  a  magyar  középkorból.  9 

Ami  jót  velem  cselekszel,  abból  inkább  Te  reád 
*og  haszon  háromolni,  mint  reám.  Isten  és  minden 
becsületes  igazmondó  ember  tudja,  hogy  álnokság 
és  kétszínüség  nélkül,  híven  és  igazán  szolgáltam 
nagynevű  atyádnak,  kinek  amint  gyermeke  vagy, 
úgy  örököljed  hatalmát  és  dicsőségét  1  Vajha  inkább 
az  én  jóakaratú  tanácsaimra  hallgatott  volna, 
mint  a  hizelgők  önző  sugalmazásaira  1  Ezesetben 
én  sem  jutok  az  ellenségeim  által  vetett  tőrökbe, 
és  Te  sem  kényteleníttetnél  most  aggódva  nézni 
a  jövendő  elé.  Jóságodtól  és  kegyelmességedtől 
várom,  dicső  herceg,  visszahelyeztetésemet  korábbi 
állapotomba.  Ezzel  úgy  le  fogsz  kötelezni,  hogy 
készebb  leszek  az  élettől  megválni,  mint  a  hála 
kötelességeiről  megfeledkezni.  Kézzelfoghatólag  föl 
fogod  ismerni,  hogy  míg  az  én  szolgálataim  más 
elbánást  érdemeltek ;  szerencsétlenségem  okozói 
nem  olyan  érzelmeket  tápláltak  atyád  és  Te  irántad, 
amilyen  szavakat  hordottak  ajkaidon.  Adja  Isten, 
hogy  dicsteljesen  legyőzhessed  ellenségeidet  1  "  A 
herceget  Péter  érsek  régi  vetélytársai  környezték: 
Dóczy  az  egri,  Pruisz  a  váradi  és  Bakocs  a  győri 
püspök.  Ezek  Mátyás  haragját  szították  volt  ellene, 
most  tehát,  mivel  boszújától  tarthattak,  ellenezték 
szabadonbocsátását.  Ellenben  János  herceg  rokonai, 
a  Gerébek,  befolyásukat  az  érsek  javára  érvé- 
nyesítették. 

Az  ifjú  herceg  —  kinek  az  erély  és  határozott- 
ság nem  tartozott  tulajdonságai  közé  —  habozott. 
Végre,  hogy  a  felelősséget  magáról  elhárítsa,  tit- 
kon megegyezett    a    pápai    követtel    aziránt,  hogy 

az  egyházi  kiközösítéssel  fenyegetve,  követelje  a 
főpap  szabadlábra  helyezését.  Ekkor  azután,  május 
8-ik  napján,  Budára  hozatta,  itt  még  egy  ideig 
őrizet  alatt  tartotta  és  csak  két  hét  múlva,  május 
20-án  adta  vissza  szabadságát.  Eszerint  főleg  a 
szent-szék  közbenjárásának  köszönhette,  hogy  szen- 
vedéseinek vége  szakadt.  „Megváltója  és  szabadí- 
tója" gyanánt  magasztalja  köszönő  levélben  a 
pápát,  ki  őt  „szent  angyala  által"  (szójáték,  vonat- 
kozás Angelus  ortoi  püspökre)  vezette  ki  a  sira- 
lom völgyéből,  az  orkus  sötétségéből.  Hat  eszten- 
dőn át  —  úgymond  — ,  mintha  a  pokolban  lett 
volna ;  beszélni,  írni,  bármit  tenni  tiltva  volt.  Szo- 
rongatott, nyomorult  helyzetében  a  szent-szék  felé 
fordult  minden  reménye.  A  pápa  nem  vonta  meg 
tőle  gyámolítását.  Neki  köszönheti,  hogy  vissza- 
nyerte életét,  becsületét,  méltóságát.  Nem  képes 
háláját  kellően  kifejezni  és  bebizonyítani.  „Kér- 
lek, ó  szent  atya,  kövesd  Istent,  aki  a  leg- 
nagyobb jótéteményekért  megelégszik  a  tömjén 
füstjével  és  a  szív  ájtatos  érzelmeivel."  Testestől- 
lelkestől örök  szolgálatára  ajánlja  fel  magát.  János 
herceg  irányában  nem  kevésbé  hálás.  Mig  azok, 
Mátyás  jótéteményei-  és  kegyeiben  bőven  részesül- 
tek, akik  erős  fogadással,  hogy  fiát  a  trónra  segí- 
tik, most  részint  nyíltan  ellenségeihez  pártolnak, 
részint  titokban  ármányt  szőttek  ellene :  Péter  ér- 
sek szenvedéseiről  és  személyes  sérelmeiről  meg- 
feledkezve, a  boszuvágy  ingereit  leküzdve,  teljes 
odaadással  csatlakozott  János  herceghez. 

Beatrix  királyné  igyekezetei,  őt  a  maga    részére 

vonni ;  ajánlatai,   melyekkel  a  bíbort  helyezte  neki 
jutalmul  kilátásba,  hatástalanok  maradtak. 

Gyorsan  felszerelte  érseki  bandériumát,  maga 
mellé  vette  testvéreit  és  János  herceghez  csatla- 
kozott; mindent  megtett,  hogy  pártját  gyarapítsa. 
Mikor  június  közepe  táján  Ujlaky  Lőrinc  és  Ernuszt 
Zsigmond  pécsi  püspök,  jelentékeny  haderő  élén, 
Dunán  túlról  a  főváros  felé  közeledtek,  ö  János 
herceg  kíséretében  eléjök  ment,  tárgyalásokat  indí- 
tott velük,  amelyeknek  eredménye  az  volt,  hogy  a 
herceg  mellé  állottak.  Azonban  bármily  hőn  óhaj- 
totta a  dicső  király  fiát  látni  a  trónon,  éppúgy 
nagy  súlyt  helyezett  arra,  hogy  az  ország  meg 
legyen  kímélve  a  polgárháború  iszonyaitól;  és  hatá- 
rozottan fölszólalt  azok  ellen,  kik  mikor  meggyő- 
ződtek arról,  hogy  a  főrendek  és  a  nemesség  nagy 
többsége  az  ellenpárton  áll,  János  hercegnek  azt 
tanácsolták,  hogy  fegyver  hatalmával  vívja  ki  igé- 
nyeit. És  a  pápai  követnek,  aki  őt  és  társait  in- 
tette, hogy  oly  tényektől,  melyek  a  béke  megzava- 
rását vonhatnák  magok  után,  óvakodjanak,  azt 
válaszolta,  hogy  ha  a  béke  fenntartására  irányuló 
igyekezeteivel  célt  nem  ér,  érseki  megyéjébe  vonul 
vissza.  Úgy  is  tett.  Mikor  Corvin  János  környe- 
zetében a  harcias  irány  emelkedett  túlsúlyra,  ő 
(június  végén)  érseki  megyéjébe  távozott.  Alig 
hagyta  el  Buda  várát,  János  herceg  hívei,  fölszedve 
a  királyi  kincstár  dús  kincseit,  az  ország  déli  ré- 
szeibe vonultak,  hogy  nagyobb  fegyveres  erőt 
gyűjtsenek  össze.  De  az  ellenpárt  Báthory  Istvánt 
és  Kinizsy  Pált  üldözésükre    küldötte.    Ezek  csak- 

hamar  utolérték  és  június  4-én  a  tolnamegyei 
Csonthegyen  véres  viadalban  szétszórták  őket.  Péter 
érsek  eszerint  a  saját  pártja  eljárását  és  a  másik 
párt  irányát,  nem  helyeselte.  Elhagyva  amazt,  ehhez 
sem  csatlakozhatott.  Emiatt  távoltartotta  magát  a 
királyválasztás  további  mozgalmaitól.  És  nem  vett 
részt  az  országgyűlés  július  15-iki  ülésében,  amikor 
Ulászló  cseh  király  magyar  királlyá  kiáltatott  ki, 
oly  foltétellel,  hogy  Beatrixot  nőül  vegye.  Félre- 
vonulása nem  óvta  meg  a  diadalmas  párt  harag- 
jától. Újlaki  Lőrinccel  és  Ernuszt  püspökkel  együtt  a 
haza  ellenségének  nyilvánították.  Azonban  néhány 
nappal  utóbb  következett  a  pártok  kiengesztelő- 
dése.  Mikor  János  herceg  igényeiről  lemodott, 
Ulászlót  elismerte  és  a  koronát  átadta :  az 
ország  rendéi  érvényen  kívül  helyezték  korábbi 
végzésüket.  Péter  érsek  megnyugodott  a  bevégzett 
tényben.  Elismerte  törvényesen  megválasztott 
királynak  Ulászlót  és  állhatatos  hűséggel  ragasz- 
kodott hozzá.  De  reményei  és  törekvései  meghiú- 
sulása mély  bánattal  töltötte  el.  Nem  fordult  a 
kelő  nap  felé,  és  mégkevésbé  gondolt  arra,  hogy 
az  új  helyzetből  előnyöket  biztosítson  magának. 
A  kalocsai  érsek  volt  hivatva,  esztei  Hippolyt  esz- 
tergomi érsek  kiskorú  gyermek  lévén,  a  koroná- 
zás végrehajtására.  A  fehérvári  koronázó  ország- 
gyűlésen, főleg  miatta,  a  koronázás  határnapját  el- 
halasztották. De  ő  nem  jelent  meg.  A  zágrábi 
püspök,  mint  az  akkori  főpapok  között  legidősebb, 
helyezte  a  szent  koronát  Ulászló  fejére. 

IX. 

Politikai  tervei  meghiúsulása  után  Péter  érsek 
azzal  az  elhatározással  vonult  vissza  érsekségébe, 
hogy  főpásztori  hivatásának  fogja  életét  szentelni. 
Az  érsekség  állapota  valóban  igénybevehette  min- 
den erejét  és  teljes  tevékenységét.  Tíz  év  óta  volt 
főpapja,  anélkül,  hogy  állása  kötelességeinek  meg- 
felelhetett volna.  Az  első  években  a  királyi  udvarhoz 
volt  kötve.  Majd  hat  éven  át  börtönben  sínylődött. 
Helynökeinek  nem  volt  elegendő  tekintélyök,  hogy 
az  egyházi  fegyelem  épségbentartása,  a  vallásos  szel- 
lem élesztése,  a  műveltség  terjesztése  érdekében  a 
kellő  eszközöket  fölhasználhassák.  Emellett  az  érsek- 
ség birtokai,  jövedelmei  és  jogai  megtámadására, 
csonkítására  mintegy  felhívta  a  hatalmaskodó  fő- 
urakat a  főpap  kegyvesztése  és  távolléte.  Azon  csa- 
pások között,  melyek  az  érsekséget  érték,  egyik  leg- 
jelentékenyebb vala:  a  péterváradi  apátság  elvesztése; 
úgy  terjedelmes  jószágai,  mint  azon  fontosság  miatt, 
melyet  ezen  javadalomnak,  aa.  ország  egyik  kulcsa 
gyanánt  tekintett  péterváradi  vár  nyújtott.  Péter 
érsek  fogsága  idejében.  Mátyás  király  az  apát- 
ságot s  római  curia  legbefolyásosabb  főpapjának, 
Borgia  Rodrigo  bíbornoknak  adományozta. 

Az  ezen  korban  meggyökeredzett,  az  egyházra 
sok  tekintetben  káros  gyakorlat  megengedte,  hogy 
több  egyházi  javadalmat  bírjon  egy  időben.  Feje- 
delmek és  főpapok  vetélkedtek,  hogy  javadalmak 
adományozásával  lekötelezzék.  Egyebek  között 
Aragóniái  János  bíbornok  is,   alig  nyeri  el  az  esz- 

tergomi  érsekséget,  siet  neki  az  esztergomi  olvasó- 
kanonoksággal kedveskedni.  Mikor  Rangoni  Gábor 
egri  püspök  (1486.)  meghalálozott,  Borgia  és  Sforza 
bíbornokok  lépéseket  tettek  Mátyás  királynál  a 
gazdag  püspökség  elnyerése  végett.  De  elkéstek, 
mert  Mátyás  azonnal  a  püspök  elhunyta  után, 
helyébe  Dóczy  Orbán  győri  püspököt  és  kincstár- 
nokot nevezte  ki.  Bizonyára  örvendett,  hogy  a 
római  bíbornokokkal  szemben  bevégzett  tényre 
utalhat.  Szívesen,  sőt  előszeretettel  emelt  idegene- 
ket a  magyar  egyház  főpapi  székeire.  De  kívánta, 
hogy  az  országban  tartózkodjanak,  kormányozzák 
egyházukat,  érvényesítsék  politikai  és  kultúrai  be- 
folyásukat, emeljék  a  királyi  udvar  fényét.  Még  a 
gyermek  Hippolyt  irányában  is  követelte,  hogy 
azonnal  kineveztetése  után  foglalja  el  érseki  szé- 
két, és  türelmetlenül  sürgette,  hogy  szülei  haladék 
nélkül  küldjék  Magyarországba.  Nem  akarta  meg- 
engedni, hogy  a  magyarországi  püspökségeket 
mintegy  mellékesen  bírják  idegenek,  jövedelmeiket 
élvezzék  anélkül,  hogy  az  azokkal  járó  kötelessé- 
geket teljesítenék.  Kevésbé  volt  scurpulósus  a 
kisebb  egyházi  javadalmakra  nézve.  Most  is,  az  egri 
püspökség  betöltése  után,  nehogy  ;3a  két  befolyásos 
római  bibornok  neheztelését  vonja  magára,  kisebb 
javadalmak  adományozásával  igyekezett  őket  kár- 
pótolni. Sforzát  pécsváradi  apáttá  nevezte  ki.  Bor- 
giának  a  péter-váradi  apátságot^  melyet  Várad y 
Pétertől  vett  el,  admányozta;  amihez  VIII.  Incze 
pápa  készséggel  adta  jóváhagyását.  Borgia  ekkor 
Vincenzo  de  Pistacchi  pápa  kamarást  küldötte  Ró- 

mából  Péter-váradra,    ahol    az    apátság    kormány- 
zója (gubernátor)  címét  viselte. 

Mátyás  haláláig  zavartcilgnul  tölthette  be  tisztét. 
De  alig  hunyta  be  szemeit  a  nagy  király,  Ujlaky 
Lőrinc  herceg  önhatalmúlag  elfoglalta  a  péter- 
váradi  apátság  birtokait  és  a  várat  fegyvereseivel 
száHotta  meg.  A  Magyarországban  időző  pápai 
legátus,  amint  a  történtekről  értesült,  nem  késett 
Borgia  bíbornok  jogai  és  érdekei  megoltalmazására 
az  egyház  fegyvereit  igénybevenni.  A  kiközösítés 
büntetésével  fenyegette  Ujlakyt,  ha  az  elfoglalt 
javadalmakat  ki  nem  bocsátja  kezéből.  Majd  Rómá- 
ból ugyanezen  értelemben  pápai  rendelet  érkezett 
a  herceghez.  Ujlaky  a  pápához  intézett  terjedelmes 
levélben  igazolta  eljárását,  amelyért  —  az  ő  nézete 
szerint  —  inkább  elismerést  érdemel,  mint  bünte- 
tést. Abból  indul  ki,  hogy  a  péter-váradi  guber- 
nátor. Mátyás  halála  után,  „ellenséges  érzelmű 
őrséget"  fogadott  várába,  vagyis  Corvin  János 
ellen  foglalt  állást.  O  tehát,  nehogy  neki  és  az 
országnak  kárt  okozzon,  több  főúr  fölszólítására, 
az  őrséget  kiűzte  és  a  saját  fegyvereseit  helyezte 
be.  Tekintettel  volt  a  fogságból  kiszabadult  Péter 
érsek  biztonságára  is.  Ö  az  egyház  büntetéseit  nem 
vonná  magára  „az  egész  világért,  nem  egy  apát- 
ságért." De  Péter- Váradot  nem  bocsáthatja  ki 
kezeiből ;  mert  az  ország  javára,  nemcsak  a 
maga  hasznára,  l^tartja  fönn  nagy  áldozattal.  Azt 
ellenségeinknek  engedni  át,  annyi  volna,  mint 
„magát  az  érseket  megkötözve  a  mészárszékre 
vitetni."    Mindjárt    menekülniök    kellene,    hogy    a 

végromlást  kikerüljék.  Őszentsége  pedig  nem 
kívánhatja  a  keresztény  ember  vesztét.  Lábaihoz 
borulva,  mint  legengedelmesebb  fia,  esedezik  tehát, 
oldja  föl  az  egyházi  büntetések  alól,  melyekkel 
sújtotta.  A  herceg  ugyanakkor  szót  emelt  Péter 
érsek  jogai  mellett.  Fölkérte  a  pápát,  vizsgáltassa 
meg  az  ügy  állását,  és  ha  kitűnik,  hogy  jog  és 
törvény  ellenére,  vetélytársai  incselkedései  követ- 
keztében fosztották  meg  az  érseket  apátságától, 
adja  neki  vissza.  Ezzel  megoltalmazza  őt  ellenségei 
üldözésétől,  és  a  pusztulásra  jutott  kalocsai  érsek- 
séget fölsegíti. 

Eszerint  Ujlaky  ugy  tüntette  föl  eljárását,  hogy 
azzal  Péter  érseknek  kívánja  biztosítani  az  apát- 
ságot. És  remélhette,  hogy  a  szentszék  nem  fog 
nehézségeket  támasztani.  Maga  Péter  érsek  is  a 
pápához  fordult.  Egyháza  szomorú  helyzetének 
föltüntetése  által  akart  rá  hatni.  Mikor  —  úgy 
mond —  Szentséged  kegyelmessége  által,  a  halál 
és  pokol  torkából  megszabadulva,  visszatértem 
egyházunkhoz,  melyet  Szentséged  egyházának  kel- 
lene neveznem,  rövid  levélben,  sőt  bő  könyvben  is 
lehetetlen  elmondani,  hogy  mily  nyomorteljes  és 
szánalomraméltó  állapotban,  mennyire  elpusztulva 
és  elhagyatva,  elszaggatva  és  eltékozolva  találtam 
mindent.  A  fájdalmat,  mellyel  a  szabadulásom 
után  ért  gyalázat  és  méltatlanság  eltöltött,  még 
fokozta  egyházam  válságos  helyzete.  Majdnem 
minden  jövedelmét  szétragadozzák  a  hatalmaskodó 
szomszédok,  akik  nem  rettegve  Istentől  és  a  lelki 
üdvösségük  veszélyeztetésétől,  elfoglalják,  ami  keze- 

ügyükbe  esik.  „Más  segélyre  nem  számíthatván, 
a  pápához  fordul ;  esedezik,  hogy  ragadja  ki  őt 
és  egyházát  a  nyomorból,  különösen  pedig  „szerez- 
zen érvényt  jogainak,  melyeket  elődjétől  IV.  Sixtus 
pápától  igazságos  úton  nyert  el;"  nehogy  „ellen- 
ségeim és  vetélytársaim,  kiknek  nincs  kedvesebb 
foglalkozásuk,  mint  romlásomra  és  vesztemre  törni, 
elnyomatásomat  kárörömmel  szemléljék."  A  péter- 
váradi  apátságra  céloz,  de  nem  említi  világosan. 
Óvatos  eljárása  magyarázatát  a  Borgia  hatalmas 
állására  való  tekintetben  kell  keresni ;  egyúttal  a 
hála  érzetében  ezen  bíbornok  iránt,  ki  az  ő  kisza- 
badítása ügyében  a  pápát  erélyes  föllépésre  ösz- 
tönözte. Egyébként  úgylátszik,  Péter  érsek  abban 
a  véleményben  volt,  hogy  az  apátság  visszaszerzé- 
sének Ujlaky  inkább  áll  útjában,  min  Borgia  bíbor- 
nok ;  és  azt  hitte,  hogy  a  herceg  kezeiből  a  bíbor- 
nok könnyebben  kiragadhatja  a  zsákmányt,  mint  ő. 
Emiatt  Péter  érsek  testvérét,  Pál  prépostot  és  ud- 
vari káplánját  Demetert,  kiket  Rómába  küldött, 
megbízta,  hogy  a  bíbornokkal  az  apátság  iránt 
tárgyalásokat  indítsanak  ;  egyszersmind  ajánlkozott, 
hogy  Borgia  és  Ujlaky  között  egyességet  hoz  létre. 
És  mikor  a  bíbornok  küldöttei  1491.  tavaszán 
Magyarországba  jöttek,  a  közbenjárói  tisztben  utó- 
gondolat nélkül,  híven  és  buzgón  járt  el.  Míg  egy- 
részről Ujlakyt  engedékenységre  hajlította,  és  azt 
az  Ígéretet  nyerte  ki  tőle,  hogy  „amit  a  becsület 
enged,  mindent  meg  fog  tenni ;"  másrészt  a  bíbor- 
nokot  is  kérte,  hogy  a  herceg  irányában  „inkább 
jóakarattal,  mint  szigorral  lépjen  föl,  és  adjon  neki 

biztosítékokat,  hogy  az  apátság-  kormányzói  jövő- 
ben nem  fogják  zaklatni."  Ezalatt  az  érsek  űgynO' 
kei  Borgia  bíbornokkal  Rómában  egyezséget  kötöt- 
tek ;  azonban  túllépve  felhatalmazásukon,  oly  fel- 
tételek alatt,  melyeket  küldőjük  nem  tartott  elfo- 
gadhatónak, minélfogva  eljárásukat  árulásnak  bé- 
lyegezte, és  a  megállapodást  nem  hagyta  jóvá. 
Borgia  bíbornok,  miután  meggyőződött,  hogy  igé- 
nyeit Péter  érsek  kielégíteni  nem  hajlandó,  Ulászló 
királlyal  és  Ujlaky  herceggel  bocsátkozott  alkudo- 
zásba, oly  célból,  hogy  magának  az  apátság  további 
bírását  biztosítsa.  És  sikerrel. 

A  király  Ujlakyhoz  parancsot  bocsátott,  hogy  a 
bíbornokot  az  apátságba  helyezze  vissza.  A  bíbor- 
nok magyarországi  ügynökei  pedig  Ujlaky  t  az 
apátság  kegyurának  ismerték  el,  és  kinyilatkoztat- 
ták, hogy  a  bíbornok,  mint  általa  adományozott 
javadalmat  veszi  birtokába  az  apátságot.  Ezen 
egyességet  Rodrigo  bíbornok  ratifikálta,  és  VIII. 
Incze  pápa  megerősítését  is  kieszközölte.  Péter 
érsek  nehéz  helyzetben  volt.  A  pápa  és  a  nagy 
befolyású  bíbornok,  Ujlaky  herceg  és  ennek  bará- 
tai állottak  vele  szemben.  Emellett  ellenségei,  akiket 
szenvedése  és  szerény  háttérbe  vonulása  nem  en- 
gesztelt ki,  folytonosan  ármányt  szőttek  ellene  és 
ezen  ügyet  is  el  mérgesítették.  Azonban  meg  lévén 
győződve  arról,  hogy  ha  jogait  föladja,  lelkiisme- 
rete és  becsülete  ellen  vét ;  el  volt  határozva  azo- 
kat törvényes  úton  érvényesíteni.  A  római  curiá- 
nál  sürgette,  hogy  az  ügyet  törvényszék  döntse  el. 
Es  csakugyan,  a  pápa  az  apostoli  palota  auditorai- 

nak  bírósága  elé  utasította.  Mindazonáltal  Borgia 
bíbornok  és  Péter  érsek  pártfogói  szívesebben  lát- 
ták volna  a  békés  kiegyenlítést.  Az  1491 -ik  év 
őszén  Fabregnas  András  pápai  kamarás  és  Ven- 
rard  András  osnabürcki  prépost  küldettek  Rómá- 
ból Magyarországba. 

De  az  érsek  állhatatos  maradt.  „Főtisztelendő- 
séged —  írja  Rómába  egyik  bibornoknak  —  figyel- 
meztet állásom  nehézségeire,  szemben  oly  nagy- 
tekintélyű ellenféllel,  milyen  a  főtisztelendő  alkan- 
cellár.  De  kényszerítve,  nem  önszántomból  léptem 
e  térre.  A  főtisztelendő  alkancellárt  sérteni  nincs 
szándékomban ;  nem  adtam  okot,  hogy  rám  nehez- 
teljen ;  minden  erőmből  azon  vagyok,  hogy  kegyeit 
kiérdemeljem.  Ha  egyházam  veszedelme  és  üdvös- 
ségem kockáztatása  nélkül  tehetném,  szívesen  le- 
mondanék a  peres  eljárásról.  De  miután  én  és 
egyházam  súlyos  sérelmet  szenvedtünk  és  jogaimat 
a  főtisztelendő  alkancellárnak,  az  ő  kárával  és  ki- 
játszásával is,  elárulták,  más  út  nem  áll  előttem 
nyitva."  Ragaszkodott  a  törvényes  eljáráshoz.  Csak 
egy  engedményre  volt  hajlandó.  Késznek  nyilat- 
kozott a  rendes  bíróságok  hosszadalmas  eljárását 
mellőzve,  egyik  bíbornokra  bízni  az  eldöntést.  „Sőt 
úgymond  — ,  ha  a  méltányosság  megengedné,  nem 
haboznám  magát  a  főtisztelendő  alkancellárt  válasz- 
tani bírámnak."  Ugyanígy  nyilatkozott  Borgia  bíbor- 
nokhoz  intézett  levelében.  Át  van  hatva  a  köteles- 
ség érzetétől  és  ügye  igazságának  tudatától.  Da 
biztosítja  őszinte  hódolata  és  szolgálatkészsége 
felől.  „Saját  környezetében,  azok  között,  kiket  maga 

nevel  föl,  sem  találhat  olyat,  aki  készségesebb  ér- 
zéssel és  hőbb  vággyal,  mint  én,  kíván  minden 
lehetséges  dologban  főtisztelendőségednek  szolgála- 
tára lenni.  Mindenekfölött  kérem,  ne  adjon  hitelt 
ellenségeimnek,  akik,  miután  kegyeimmel  táplál- 
koztak, szolgáimból  árulókká  lettek.  Jólelküségéhez 
képest,  méltóztassék,  mielőtt  haragra  gyúl,  meg- 
vizsgálni, amit  eléje  terjesztenek  ;  megfog  győződni, 
hogy  a  dolgok  másként  vannak,  mint  ahogy 
beszélik;  hogy  bennem  egyik  leghűbb  szolgáját  és 
fiát  bírja,  aki  minden  erejével  szolgálni  óhajt  fő- 
tisztelendőségednek, és  legkissebb  szolgáját  is  tisz- 
telettel kész  fölkarolni.  Ha  főtisztelendőséged  bár- 
mikor méltónak  tart  arra,  hogy  hódolatomat  pró- 
bára tegye,  kézzelfoghatólag  tapasztalni  fogja,  azok- 
nak, akik  engem  főtisztelendőséged  előtt  vádoltak, 
álnokságát  és  az  én  hűséges  szolgálatom  hasznos 
voltát." 

Péter  érsek  bizalommal  nézett  az  ügy  kimene- 
tele elé.  De  csakhamar  új  fordulat  áll  be.  A  pápa 
1491  végén  az  érseket  Rómába  idézte.  Ezen  fel- 
hívás váratlanul  jött.  Ellenségei  újabb  ármányát 
látta  benne  az  érsek.  Mindazonáltal  habozás  nél- 
kül kijelentette,  hogy  engedelmeskedni  fog  a  pápa 
parancsának.  „Ezen  fölhívás  —  írja  a  királynak  — 
örvendetes  és  kedves  rám  nézve.  Mindig  óhajtá- 
som volt,  és  most  is  teljes  szívből  óhajtom,  hogy 
őszentsége  elé  járulhassak,  őszentsége  és  a  főtisz- 
telendő bíbornokok  színe  előtt  magam  adhassam 
elő  legigazságosabb  ügyemet.  Ezt  azért  is  szüksé- 
gesnek tartom,  mert  küldötteimet,    akiket    az    ügy 

állásáról  kellőleg  tájékozva,  ekkorig  őszentségéhez 
bocsátottam,  mindig  megakadályozták  abban,  hogy 
igazságos  ügyemet  őszentsége  elé  terjeszthessék ; 
sőt  némelyeket  közűlök  elleneim  megvesztegettek, 
szolgálatomból  elvontak,  úgy,  hogy  szolgáimból 
árulókká  lettek.  Hálát  adok  tehát  Őszentségének, 
hogy  bármily  hatalmas  ellenségem  panaszára,  nem 
ítélt  el,  mielőtt  kihallgatna.  Mindenképen  el  va- 
gyok határozva,  hogy  az  apostoli  parancsnak,  amint 
illik,  engedelmeskedni  fogok.  Mihelyt  a  törvény 
követelései  szerint,  a  határidő  ki  lesz  tűzve.  Fel- 
séged kegyelmes  engedelmével  meg  fogok  jelenni. 
Méltóztassék  utazásom  bátorságáról  oly  módon 
gondoskodni,  hogy  Felséged  oltalma  alatt  bizto- 
san érhessek  a  római  kúriához.  Reméllem  és  biz- 
tosan hiszem,  hogy  ügyem,  mihelyt  előadhatom  és 
kifejthetem,  kedvezően  fog  elintéztetni,  egyúttal 
egyházam  és  személyem  tűrhetetlen  elnyomatásá- 
nak az  apostoli  kegyesség  véget  fog  vetni.  Föl 
fogok  ott  szólalni,  az  ország  szabadságai  érdeké- 
ben is.  És  bármit  bíz  rám  Felséged,  legyen  az 
nagy  vagy  csekély  dolog,  híven  fogom  teljesíteni." 
Péter  érsek  néhány  héttel  utóbb  személyesen  Budára 
ment,  az  1492.  február  másodikára  hirdetett  orszá- 
gyűlésre.  Itt  ügyét  a  király  melegen  fölkarolta.  A 
pápát  fölkérte,  hogy  Péter  érseket  mentse  meg  a 
„méltatlanul  szenvedett  zaklatásoktól"  és  része- 
sítse kegyeiben,  melyekre  szolgálata  által  érdemes. 
Ezzel  a  királyt  és  a  főrendeket,  „kik  kérelmeihez 
csatlakoznak"  hálára  kötelezi.  A  bíbornoki  kollé- 
giumhoz is  intézett  levelet ;  kijelentvén,  hogy  amit 

Péter  érsek  érdekében  fog  tenni,  úgy  tekinti, 
mintha  saját  személye  javára  történnék.  És  mikor 
május  közepe  táján,  majd  ismételten  július  máso- 
dik felében  Péter  érsek  küldöttei  mentek  Rómába, 
a  király  ajánlóleveleit  vitték  magukkal,  amelyek- 
ben a  főpap  hűségét,  bölcsességét  és  erényeit  ma- 
gasztalásokkai  halmozza  el ;  különösen  kiemeli, 
hogy  az  érsekség  területe  a  török  határ  szélekig 
érvén,  az  ország  és  a  kereszténység  oltalmára  ere- 
jét fölülmúló  áldozatkészséget  és  buzgalmat  tanú- 
sít ;  minélfogva  a  szent-szék  nem  annyira  neki, 
mint  a  királynak  és  az  országnak  tesz  kedves  dol- 
got, ha  őt  a  legméltatlanabb  zaklatásoktól  meg- 
szabadítja. Az  ügymenet  hosszadalmassága,  a  fel- 
merülő bonyadalmak  nem  merítették  ki  Péter  ér- 
seknek az  árvái  börtönben  megedzett  türelmét. 
Bizalma  nem  rendült.  Tanúskodik  erről  a  levél, 
melyet  1492.  nyarán  Lőrincz,  bácsi  kanonok  vitt 
az  örök  városba.  „Biztosan  várom  —  írja  —  Szent- 
séged kegyelmességétől  és  jóakaratától,  hogy  mi- 
helyt szorongattatásaim  felől  tudomást  nyer,  meg- 
szánja hosszú  szenvedésemet,  fölszabadítja  hü  szol- 
gáját és  az  ő  egyházát." 

X. 

A  pápát,  kihez  e  sorok  intézve  voltak,  Lőrincz 
kanonok  nem  találta  életben.  VIII.  Incze  1492. 
július  26án  meghalt.  Két  héttel  utóbb,  Borgia 
Rodrigó,  a  péter-váradi  apáty  VII.  Sándor  névvé 
foglalta  el  a  pápai  trónt.  Ezen  nagy  esemény  híre 
bizonyára  megrendítő    hatást   gyakorolt   Péter  ér- 

sekre.  Az  a  gondolat,  hogy  az  egyház  fejévé  az 
választatott,  akivel  a  péter-váradi  apátság  jogtalan 
birtoklása  miatt  perben  állott,  akinek  egyezkedési 
ajánlatait  visszautasította,  megzavarhatá  lelke  egyen- 
súlyát. De  Lőrincz  kanonok  jelentései  csakhamar 
megnyugtatták.  A  pápa,  elérve  az  emberi  ambició 
legmagasabb  célpontját,  elfelejtette  az  apró  kel- 
lemetlenségeket. Nemes  gyöngédséget  tanúsított 
Péter  érsek  iránt.  Minden  alkalmat  fölhasznált, 
hogy  aggodalmait  eloszlassa  és  jóakaratáról  bizto- 
sítsa. Néhány  nappal  megválasztása  után,  az  érsek 
testvérét,  Pál  prépostot  a  titkos  kamarások  sorába 
vette  fel.  És  Pistacchi  Vincét,  a  péter-váradi  guber- 
nátort, aki  hivatva  volt  trónraléptét  a  királynak 
hivatalosan  jelenteni,  utasította,  hogy  mindenek- 
előtt Péter  érseket  keresse  föl  és  általa  vezettesse 
be  magát  az  udvarnál. 

Eként  az  érsek  tartózkodás  nélkül  engedhette 
át  magát  az  örömnek,  mellyel  a  pápaválasztás  hí- 
rét a  világ-egyház  minden  részében  fogadni  szok- 
ták. Velencze  és  Flórencz  római  követei  tudósí- 
tásaiból ismerve  azt  a  határtalan  lelkesedést,  mely- 
lyel  VI.  Sándor  trónraléptét  Róma  népessége  fo- 
gadta és  a  koronázási  ünnepélyen  rendezett  diadal- 
menetben kisérte :  csak  visszhangját  találjuk  a  túl- 
áradó öröm,  a  legszélsőbb  határokig  menŐ  hódo- 
lat nyilatkozataiban,  melyekkel  Péter  érseknek  az 
új  pápához  és  a  bíbornokokhoz  intézett,  szerencse- 
kívánó  levelei  telvék.  Utóbb  ajándékokkal  is  — 
török  lovakkal  —  kedveskedett  a  pápának;  ki- 
jelentvén,   hogy    „mindenben    leghűségesebb  rab- 

szolgája  gyanánt  fog  eljárni",  mert  a  világon  sem- 
mit sem  óhajt  inkább,  mint  kiérdemelni  őszentsége 
kegyeit.  Sforza  Ascanio  bíbornokhoz,  kit  a  pápa 
a  maga  helyére,  a  római  egyház  alkancellárává 
nevezett  ki  és  akit  az  érsek  mindig  jóakaróihoz 
számított,  hasonló  hangon  intézett  leveleket.  „Bol- 
dognak  tartom  magamat,  —  úgymond  —  hogy  őszent- 
sége előtt  és  a  szentszéknél  ilyen  pártfogóm  van, 
akihez  szükségeimben  bizalommal  fordulhatok.  .  .  . 
Számítson  legkisebb  szolgái  közé  és  parancsoljon 
velem.  Nincsen  olyan  súlyos  teher,  melyet  főtisz- 
telendőséged kedvéért  szívesen  nem  viselnék." 
Mindazonáltal  az  érsek  nem  tartotta  fölöslegesnek, 
hogy  királyi  ajánló  levelek  is  menjenek  Rómába. 
Kivánatát  Ulászló  készséggel  teljesítette.  Számít- 
hatott Beatrix  pártfogására  is,  melynek  most  an- 
nál nagyobb  súlya  volt,  mert  a  királynét  Sforza 
bíbornokhoz  közeli  rokonság  kapcsai  csatolták.  Hi- 
hetőleg erre  támaszkodva,  kilátásba  helyezte  a  bí- 
bort Péter  érseknek,  aki  a  megtisztelő  ajánlatot 
tréfás  levélben  hárította  el.  Mindazonáltal  bizo- 
nyára egészen  komolyan  veszi  azt  a  nyilatkozatát, 
hogy  „késő  bánat  megtanította,  mennyire  vesze- 
delmes rongált  hajón  merészkedni  viharos  tengerre." 
Ezalatt  a  péter-váradi  apátság  ügye  függőben  ma- 
radt. A  pápa  nem  mondott  le  a  javadalomról. 
Péter  érsek  nem  érzett  bátorságot  magában,  hogy 
bírói  ítéletet  sürgessen ;  de  igényeit  elejteni  sem 
volt  hajlandó.  Ennélfogva  az  akciót  új  irányban 
kellett  megindítani.  Az  érsek  egyelőre  visszavonult. 
A  király  lépett  előtérbe.    II.  Ulászló  előterjesztette 

Fraknői:  Egyháainagyok  a  magyeu-  középkorból.  10 

Rómában,  hogy  azon  egyesség,  mely  Borgia  bí- 
bornok  és  Ujlaky  herceg  között  létrejött,  a  ma- 
gyar korona  kegyúri  jogait  sérti  és  orvoslást  sür- 
getett. A  pápa  a  Csanádi  püspököt  bizta  meg, 
hogy  káptalana  prépostjával  és  székesegyházi  fő- 
esperesével  Ujlakyt  és  mindazokat,  akiket  szük- 
séges, hallgassa  ki  és  amennyiben  a  vizsgálatból 
kitűnik,  hogy  a  létrejött  egyezség  a  korona  jogaira 
nézve  csakugyan  sérelmet  foglal  magában,  az 
egyességet  és  Vili.  Incze  pápa  megerősítését  nyil- 
vánítsa semmisnek  és  érvénytelennek.  A  vizsgálat 
eredményét  nem  ismerjük.  Annyi  bizonyos,  hogy 
a  következő  két  esztendőben  VI.  Sándor  pápa 
tényleg  bírta  a  péter-váradi  apátságot  és  sohasem 
tévesztette  szem  elől  ezen  távolfekvő  javadalommal 
kapcsolatos  érdekeit.  1493.  elején  visszahívta  Pis- 
tacchit  és  helyébe  Angelus  jogtudort  küldötte  az 
apátság  birtokai  kormányzására.  A  magyar  udvar- 
nál levő  nunciusai  is  megvoltak  bízva,  hogy  az 
apátság  fölött  örködjenek.  Azon  tény,  hogy  az 
egyház  feje  volt  a  péter-váradi  apátság  apátja  és 
földesura,  természetszerűen  sajátos  helyzetet  te- 
remtett ;  úgy  az  egyházi,  mint  a  magánjogi  vonat- 
kozásokban sokféle  bonyodalmakat  szült. 

Péter  érsek  egy  alkalommal  az  érsekség  terüle- 
tén egyházi  vizitációt  rendelt.  Mikor  megbízottjai 
az  apátság  területére  jutottak,  a  nép,  papjai  veze- 
tése alatt,  fegyveresen  ellenszegült  és  elűzte  a  vi- 
zitátorokat.  Az  érsek  nem  volt  hajlandó  tűrni  e 
bántalmat  és  pert  indított.  Ekkor  az  apátság  gu- 
bernátora előmutatta  a  pápai  kiváltságlevelet,  mely 

az  apátság  területét  az  érseki  joghatóság  alól  ki- 
veszi. Az  érsek  nem  hallgatta  el,  hogy  ily  kivált- 
ságnak az  ő  tudta  és  meghallgatása  nélkül  történt 
engedélyezését  helyes  eljárásnak  nem  tekintheti. 
„Mi  —  úgymond  —  ©szentségének  és  az  apostoli 
hatalomnak  sohasem  szegülünk  ellen  ...  az  érsek- 
séget őszentsége  keg^'elméből  bírjuk  ;  inkább  őszent- 
sége, mint  a  magunk  javadalmának  tartjuk.  Nincs 
bántalom,  egyházunkon  ejtett  sérelem,  mely  a  szent 
atya  iránt  tartozó  engedelmesség  ösvényéről  elté- 
ríthetne. .  .  .  Mindazonáltal  reméljük,  hogy  őszent- 
sége a  pápák  és  királyok  által  fölmagasztalt  eg>'- 
házunkat  megszánja  és  nem  engedi  végpusztulásra 
jutni".  A  pápa  visszavonta  a  kiváltságlevelet.  \íind- 
azonáltal  az  apátság  papjai  folyvást  kivonni  ipar- 
kodtak magukat  az  érseki  hatóság  alól  és  az  egy- 
házmegyei zsinatra  sem  jelentek  meg.  A  király 
ekkor  az  érsek  panaszára,  lázadóknak  bélyegezte 
őket  és  a  temesi  főispánt  erélyes  intézkedések  fo- 
ganatosítására utasította.  A  gubernátorokkal  is 
gyakran  volt  baj ;  a  törvényes  formákkal  nem 
gondoltak,  méltán>i:alan  igényekkel  állottak  elő,  a 
melyeknek  azonban  az  érsek  útját  állotta.  Mind- 
ezen nehézségek  kétszeresen  kívánatossá  tették 
Péter  érsekre  nézve  azt,  hog^'  a  péter-váradi  apát- 
ság birtokába  lépjen.  Minthogy  pedig  a  pápa  le- 
mondani nem  akart,  per  útján  igényeit  ér\'ényesí- 
teni  nem  lehetett,  a  király  közbenjárása  eredmény- 
telen maradt;  a  kibontakozásra  nem  látott  más 
utat,  mint  azt,  amelyre  már  1490.  év  végén  Ró- 
mába küldött  követei  léptek:  egyezséget  kötni. 

Most  már  jelentékeny  áldozatoktól  sem  riadt 
vissza.  Nagy  érdekek  forogtak  fönn.  Péter  érsek 
megakarta  óvni  főpapi  tekintélyét  a  pápai  tiszt- 
viselők támadásaitól ;  véget  kellett  vetni  a  kényel- 
metlen viszonynak,  melybe  a  pápával  bonyolódott 
és  a  fontos  péter-váradi  erősséget  is  vissza  kívánta 
szerezni  az  érsekségnek.  Evégből  —  1493.  vagy 
1 494.-ben  —  ötezer  aranyforintot  ajánlott  fel  a 
pápának  kárpótlásul,  ha  lemond  az  apátságról  és 
egyidejűleg  az  összeget  udvari  embere,  Thurzó 
Péter  által  Rómába  küldötte,  ahol  az  űgy  elinté- 
zéséig a  Spannatoris  és  társa  bankházánál  helyezte 
el.  A  pápa  kész  volt  az  ajánlatot  elfogadni,  egyút- 
tal teljesíteni  Péter  érseknek  egyháza  iránt  buzgó 
gondoskodása  által  sugalmeizott  azon  kívánatát  is, 
hogy  az  apátság  örök  időkre  a  kalocsai  érsek- 
séggel összekapcsoltassék.  Az  1494.-ik  év  őszén  ez 
már  el  volt  döntve.  Most  a  pápa  fölszólítására  II. 
Ulászló  azonnal  elrendelte  Péter  érseknek  az  apát- 
ságba való  visszahelyezését.  Ez  mindenekelőtt  Pé- 
ter-várad várát  vette  birtokába,  Thessényi  Miklóst 
nevezvén  ki  „várnagya  és  oltalmazójává."  Mivel 
pedig  a  vár  „az  idegen  uralom  alatt  romlásnak  és 
pusztulásnak  indult,  úgyszólván  lakatlanná  vált" ; 
a  király  — ,  aki  1494  őszén  három  hetet  töltött 
Péter- Váradon  —  támogatni  óhajtván  az  érseket  a 
vár  megerősítésére  és  területe  benépesítésére  célzó 
törekvéseiben,  azzal  a  kiváltsággal  ruházta  föl  a 
helyet,  hogy  a  jobbágyok,  akik  a  vár  falai  között 
megtelepednek  és  házat  építenek,  ezzel  nemesi 
állapotra  emelkednek  és  a  nemesi   előjogok  birto- 

kosaivá  válnak.  Mindazáltal  a?  apátsághoz  tartoeó 
birtokok  a  pápai  gubernátorok  kezei  között  ma- 
radtak még  egy  ideig.  Ugyanis  az  apátságnak  az 
érsekséggel  való  összekapcsolása  tárgyában  a  pá- 
pai bullák  kiállítása  késett.  Sőt  az  érsek  ellensé- 
gei, úgy  a  pápánál,  ^mint  a  királynál  kísérletet 
tettek  a  létrejött  egyezség  meghiúsítására. 

Ez  annál  nagyobb  keserűséget  okozott  Péter 
érseknek,  mert  a  pápai  gubernátor,  —  akivel  kü- 
lönben barátságos  viszonyt  tartott  fenn  és  szel- 
lemdús leveleket  váltott  —  folytonosan  okot  adott 
panaszokra ;  úgy,  hogy  őt  néha  a  „szent  Pál  egy- 
háza üldözője"  címével  ruházta  fel.  „Kimondhatat- 
lanul fájlaljuk,  írja  egyízben  erőszakoskodását ;  mert 
az,  akitől  legkevésbbé  várjuk,  okozza  a  méltatlan- 
ságot. .  . .  Anyira  sűlyedtünk,  hogy  a  főpap  öltönye 
és  a  szerzetes  ruhája  a  csuklya  és  a  birétum  alatt 
sem  találhatjuk  föl  a  lelkiismeret  nyomát.  Mint 
Cato  mondja,  olyan  szabad  államban  élünk,  ahol 
mindenkinek  szabad,  ami  neki  tetszik."  Es  végül 
elkeseredésében  felkiált:  „Miután  az  ördög,  a  rosz- 
lelkek  és  mindenki  prédái  vagyunk,  ám  vigyetek 
ti  is,  amit  vihettek !"  Egy  más  alkalommal  a  gu- 
bernátor „illetlen  és  méltatlan  eljárásával"  szem- 
ben a  pápai  legátusnál  keresett  orvoslást.  Ily  kö- 
rülmények között  bizonyára  türelmetlenül  várta  a 
bullák  megérkezését  és  az  ügy  végleges  elintézé- 
sét. Ezt  hihetőleg  siettette  az  1495.  Szent-György 
napján  tartott  országgyűlés  azon  végzése,  amely 
rendeli,  hogy  egyházi  javadalmak  külföldieknek  ne 
adományoztassanak ;    azon    külföldiek  pedig,  akik 

ekkorig  ily  javadalmakat  elnyertek,  kötelesek  le- 
gyenek a  király  által  kitűzendő  határnapig  állandó 
lakhelyűket  egyházuk  mellé  átteni.  Az  1495.  év 
nyarán  Fabregnas  András  pápai  nuncius  meghozta 
Rómából  a  bullákat.  Az  érsek  meleg  szavakkal 
tolmácsolta  háláját  a  pápa  irányában,  atyai  gon- 
doskodásáért, mellyel  „mindkét  egyházat  a  pusz- 
tulástól és  veszedelemtől  megóvja."  Azonban  most 
is  félt,  hogy  ellenségei  „még  a  megingathatatlan 
apostoli  oszlop  megingatására"  a  bevégzett  tény 
megváltoztatására  is  kisérletet  fognak  tenni.  Ennek 
megakadályozása  végett  Fülöp  nevű  udvarnokot 
Rómába  küldötte.  Fülöp  még  az  év  vége  előtt 
megjött  útjából  és  teljesen  megnyugtató  tudósítá- 
sokat hozott ;  az  érseket  a  pápa  jóakarata  felől 
biztosította.  Most  azonban  másfelől  fenyegette 
veszély.  A  király  tagadta  meg  a  pápai  bulla  által 
megállapított  javadalom-egyesítés  jóváhagyását ;  azt 
kívánta,  hogy  Péter  érsek  halála  után  a  javadalom 
a  király  rendelkezésére  álljon.  Az  érseknek  rever- 
zálíst  kellett  kiállítani,  amelyben  kijelenti,  hogy  az 
apátságot,  mint  egyszerű  királyi  adományt,  nem 
mint  az  érsekséghez  tartozót  bírja.  Mindazonáltal 
az  érsek  súlyt  helyezett  a  két  javadalom  állandó 
egyesítésére,  amelytől  mindkettőre  jelentékeny 
előnyöket  várt.  Emiatt  a  pápához  fordult  azzal  a 
kérelemmel,  hogy  a  királynál  az  egyesítés  jóvá- 
hagyását sürgesse.  Ezalatt  Fabregnas,  mint  pápai 
biztos,  a  király  jóváhagyásával  az  apátság  birto- 
kait átadta  az  érseknek.  Ez  Angelus  gubernátort, 
—  aki  egyébként  magyarországi    egyházi    javadal- 

mákat  is  bírt  —  egyelőre  meghagyta  hivatalában, 
hogy  a  függőben  levő  birtok-  és  pénzűgyeket  le- 
bonyolíthassa. Az  érsek  ekkor,  1496.  év  elején, 
Fülöp  udvarnokot,  az  olasz  Leontius  Jánossal,  a 
pápa  emberével  —  kit  kanonokká  nevezett  ki  — 
Rómába  küldötte,  hogy  általok  az  5000  forint  ki- 
fizetését eszközölje  és  úgy  a  pápának,  mint  a 
kúria  befolyásosabb  tagjainak  ajándékokkal  ked- 
veskedjék. Arról,  vájjon  a  péter-váradi  apátságot 
Péter  érsek  utódai  bírták-e,  szintén  nincs  tudomá- 
sunk. Tomori  Pál  kalocsai  érsek  hősi  erőfeszítései- 
nek emléke  Péter-várad  nevéhez  fűződik. 

XI. 

A  péter-váradi  apátság  visszaszerzésére  célzó 
törekvésekkel  egyidejűleg  a  kalocsai  érsekség  egyéb 
jogai  érvényesítése  és  birtokai  megvédelmezése 
folytonosan  igénybe  vette  Péter  érsek  tevékeny- 
ségét. Azon  küzdelemben,  melyet  II.  Ulászló  erőt- 
len kormányzása  következtében  hatalmaskodó  oly- 
garchákkal  és  féktelen  nemesekkel  folytatni  kény- 
szerűit, jelentékeny  előnyöket  biztosított  neki  azon 
benső  baráti  viszony,  amelyben  Kinizsi  Pálhoz,  az 
ország  alsó  részei  főkapitányához  állott.  Ez  min- 
dig kész  volt  érdekeit  fölkarolni.  És  nem  elégedett 
meg  azzal,  hogy  esetről-esetre  nyújtott  oltalmat ; 
egyik  hadnagyát,  Lónyai  Albertet,  —  ki  később 
mint  zenggi  kapitány,  nevezetes  politikai  szerepet 
játszik  —  a  király  jóváhagyásával  „az  érsekség 
jogi  fölűgyelőjévé"  rendelte. 

Az    érsek    emellett    nem    mulasztotta  el  az  egy- 

ház  fegyvereihez  is  folyamodni.  Kérésére  a  pápa 
az  esztergomi  érseket,  a  váradi  és  zágrábi  püspö- 
köket a  szentszék  teljes  hatalmú  biztosaivá  nevezíe 
ki,  avégből,  hogy  a  kalocsai  érsekség  idegen  kézre 
jutott  birtokai  visszaszerzésében  közreműködjenek. 
Mindazonáltal  ennek  dacára  ai  érsek,  a  fogsága 
idejében  egyházán  ejtett  sebeket  nem  volt  képes 
orvosolni ;  sőt  újabb  csapásoktól  sem  óvhatta  meg 
az  érsekséget.  Félelmes  ellensége  támadt  Kishor- 
váti  Jánosban.  Mátyás  halála  után  mindketten  Kor- 
vin János  táborában  találkoztak.  De  mig  Váradi 
Péter  a  megkoronázott  királynak  meghódolt,  Kis- 
horváti  szolgálatait  Miksa  római  királynak  aján- 
lotta föl  és  kegyetlenül  pusztitotta  Ulászló  hiveit, 
különösen  pedig  a  kalocsai  érsek  birtokait.  Mikor 
(1491.  őszén)  Ulászló  és  Miksa  békét  kötöttek, 
Kishorváti  a  magyar  királynak  hűséget  fogadott 
és  kötelezte  magát,  hogy  az  érsekség  birtokait, 
névszerint  a  valkó-megyei  Zatha  várát  háborgatni 
többé  nem  fogja.  Azonban  fogadását  nem  tartotta 
meg.  Az  1493-ik  év  őszén  felhasználta  az  alkal- 
mas időpontot,  mikor  az  érsek  országgyűlésen  volt 
elfoglalva  és  a  zathai  várnagyok  a  gondjaikra  bí- 
zott várból  eltávoztak;  Bánffi  Lőrinccel  szövet- 
kezve a  védtelen  erősséget  megrohanta  és  hatal- 
mába ejtette.  A  királyi  törvényszék  a  két  vár- 
nagyot kártérítésre  kötelezte,  Bánffit  és  Kishor- 
vátit  a  hűtlenség  bűnében  marasztalta  el.  Az  utób- 
binak a  koronára  szállott  birtokaiból  a  király  a 
valkómegyei  Zlakóc  (Szlakota)  kastélyt  tartozékai- 
val, úgyszintén  a  bácsmegyei  Vaskapu  mezővárost 

és  Gerec  helységet  a  kalocsai  érsekségnek  ado- 
mányozta, némi  kárpótlásul  a  szenvedett  károkért, 
—  habár  ezekkel,  mint  a  királyi  oklevél  megjegyzi; 
a  hűtlenek  összes  javai  nem  értek  föl  —  és  jutal- 
mul azon  kiváló  szolgálatok  fejében,  melyeket 
Péter  érsek  nagy  költséggel  és  emberei  föláldozá- 
sával az  országnak  tett.  Az  érsek,  —  aki  most 
Zatha  várát  is  visszafoglalta  —  sietett  az  új  szer- 
zemények birtokába  lépni.  Beiktatása  Vaskapun, 
Nagy-  és  Kis-Gerecen  akadály  nélkül  történt  meg, 
de  Zlakócon  Bánffi  és  Kishorváti  ellenszegültek. 
Ekkor  Kinizsi  bízatott  meg,  hogy  a  beiktatást  erő- 
hatalommal foganatosítsa.  Valóságos  hadjáratot 
kellett  a  lázadók  ellen  viselnie  és  Zlakócot  ostrom- 
mal vívni  meg.  A  két  főúr  bosszút  forralt.  Rövid 
idő  múlva  Vaskaput  és  Nagy-Gerecet  visszafog- 
lalták, Kis-Gerecet  pedig  földúlták.  „A  főpapi  te- 
kintély sülyedése  és  az  egyház  zaklatása  —  írja 
az  érsek  —  fájdalommal  töltenek  el.  De  tűrnünk 
kell,  nehogy  a  darazsakat  méginkább  magunk  el- 
len zúdítsuk."  A  türelem  sem  használt.  Kishorváti 
folytatta  pusztításait;  sőt  1497.-ben  az  érsekség 
szivicai  kastélyát  körülfogta  és  rövid  ostrom  után 
bevette. 

Bánffi  Lőrinc  is  szüntelenül  háborgatta  az  ér- 
sekséget; jobbágyokat  fosztott  ki,  birtokrészeket 
foglalt  el,  halastavakat  pusztított  ki  és  sertéscsor- 
dákat hajtatott  el.  Mindezt  azon  bántalommal  te- 
tézte, hogy  Valkó  megye  közgyűlésén  ő  emelt 
vádat  az  érsek  tisztjei  ellen.  Mire  a  következő 
gyűlésen  a  király  óvás  alakjában  rágalomnak  nyil- 

vánította  a  vádat.  Geiéb  Péter^  Izdenci  Benedek, 
Lábatlan  György  és  Ráskai  Balázs  részéről  az  ér- 
seki birtokok  szintén  ki  voltak  téve  gyakori  táma- 
dásoknak. Sőt  Ujlaky  Lőrinc  is,  akivel  az  érsek, 
mikor  szabadságát  visszanyerte,  szoros  szövetségre 
lépett,  csakhamar  ellenséges  állást  foglalt  el  irá- 
nyában és  nemcsak  maga  okozott  neki  károkat, 
hanem  az  érsek  hűtlen  tisztjeit  és  ellenségeit  párt- 
fogásban részesítette.  Drágfi  Bertalan  erdélyi  vajda 
a  Péter  érsek  által  bírt  sientjobbi  apátság  bihar- 
megyei birtokait  fosztogatta.  Az  érsek,  hogy  bé- 
kés szomszédságot  biztosítson  magának,  évenkint 
bizonyos  mennyiségű  szerémi  bort  szolgáltatott 
neki.  De  ezzel  nem  fegyverezte  le.  Drágfi  gyakran 
adott  okot  panaszra.  Más  szomszédokkal,  hogy 
őket  károk  elkövetésétől  visszatartsa,  egyességre 
lépett ;  kölcsönösen  kötelezték  magukat,  hogy  a 
fölmerülő  vitás  kérdések  eldöntését  békebirákra 
bízzák,  akiknek  Ítélete  előtt  feltétlenül  meghajol- 
nak. Ily  egyezségre  lépett  például  Kálmáncsehi 
Domonkos  fehérvári  préposttal  Mindketten  meg- 
felelő utasításokat  adtaK  tisztjeiknek.  Es  Péter  ér- 
sek, mikor  az  első  panasz  érkezett  hozzá,  mind- 
járt megparancsolta,  hogy  az  okozott  kárt  utolsó 
fillérig  pótolni  kell.  Egyúttal  biztosította  a  prépostot, 
hogy  jövőben  „kötözve  viteti  eléje"  azon  tisztjeit, 
akik  kárt  okozni  merészelnek. 

Kevésbé  szíves  viszonyban  élt  Bakács  Tamás  egri 
püspökkel,  kinek  titeli  prépostsága  az  érseki 
uradalmakkal  határos  volt.  A  régi  vetélytársak  és 
ellenségek    között    a   szomszédság    gyakori    súrló- 

dások  kútforrása vá  lett.  Már  1492-ben,  Bakocs 
vádat  emelt  az  érsek  ellen,  hogy  a  prépostság 
malmait  elfoglalta  és  jobbágyait  zaklatta;  a  király 
megintette  az  érseket,  de  ez  alaptalannak  nyilvá- 
nította a  vádat,  és  a  püspök  ellenséges  érzületére 
vezette  vissza.  „Tudja  meg  felséged,  —  írja  egyebek 
közt  —  hogy  mi  szenvedtünk  súlyos  károkat,  vetély- 
társaink és  egyházunk  ellenségei  részéről ;  és  még 
mindig  hiába  várjuk,  hogy  felséged  megoltalmazzon 
minket,  ha  a  felséged  iránt  tartozó  hűségtől  és 
engedelmességtől  eltértünk  volna,  vagy  eltérni  haj- 
landók lennénk :  ha  ahelyett,  hogy  felséged 
oltalmában  bíznánk,  a  boszúvágy  sugalatait  hall- 
gatnók  meg :  ellenségeink  bizonyára  nem  marad- 
nak büntetlenül.  Azonban  mi  ezentúl  is  híven 
fogunk  felségedhez  ragaszkodni,  és  reméljük,  hogy 
felséged  végtére,  hivatása  és  kegyelmessége  szerint, 
Isten  dicsőségét  és  saját  lelkiüdvősségét  tartva 
szem  előtt,  további  zaklatástól  meg  fog  szabadítani.** 
És  a  zágrábi  püspökhöz  intézett  levelében,  kijelent- 
vén ismét,  hogy  a  kérdéses  malmok  hollétéről 
sincs  tudomása,  éles  célzással  Bakocsra,  így  ír:  „mi 
nem  tartozunk  azok  közé,  kik  mások  javaira 
áhítoznak  és  a  mások  jogait  bitorolják ;  de  a  saját 
jogaink  érvényesítésétől  sem  engedjük  magunkat 
elriasztani.**  Három  év  múlva,  Bakocs  közvetlenül 
Péter  érsekhez  fordult  azon  panaszszal,  hogy  a 
titeli  prépostság  néhány  jobbágyát  az  érsek 
tisztei  kifosztották.  Ezek  azzal  mentették  magukat, 
hogy  erőszakos  föllépésük  a  visszatorlás  ténye 
volt;  mert  előbb  a  prépostság  tisztei  fosztottak  ki 

érseki  jobbágyakat,  és  a  sérelmet  orvosolni  vona- 
kodtak. Mindazáltal  az  érsek  sstgorű  parancsot 
adott  ki,  hogy  semmiféle  körülmények  között  a 
prépostság  jobbágyait  ne  bántalmazzák,  ha  panaszra 
van  okuk,  az  ügyet  bízzák  választott  bíróság  eldön- 
tésére. Mikor  ezen  intézkedését  Bakocsnak  tudtul 
adja,  megjegyzi,  hogy  ő  mindenkivel  békességben 
tudna  élni,  csak  őt  ne  bántsák ;  s  azon  óhajtását 
fejezi  ki,  hogy  Bakocs  is  „tanuljon  meg  más  egyház 
sérelme  és  kára  nélkül  boldog   lenni." 

A  vagyonbiztonság  hiánya  és  a  folytonos  birtok- 
háborítások  a  mezőgazdaság  fölvirágozását  lehe- 
tetlenné tették.  A  nagykiterjedésű  uradalmak 
csekély  jövedelmet  szolgáltattak.  Mint  a  többi 
főpapok,  úgy  a  kalocsai  érsek  is,  hogy  a  hon- 
védelmi kötelességei  által  igényelt  költségeket 
födözhesse,  főleg  az  egyházi  tizedekre  volt  utalva. 
De  ezek  behajtása  körül  is  merültek  föl  nehézségek, 
így  például,  a  kameniczi  lelkészek,  kiváltságlevélre 
hivatkozva,  megtagadták  a  tizedfizetést.  Ekkor 
Ulászló  király  megbízta  Kinizsit,  hogy  a  kiváltság- 
levelet követelje  be.  „Nem  engedhetjük  —  írja  — , 
hogy  az  érsekség  kárt  szenvedjen ;  és  bárki  a 
szent  királyok  rendelkezéseit  megdöntse ;  mert 
ezzel  inkább  az  ország  szenvedne  kárt,  mint  az 
érsekség,  mely  a  közterhek  viselésére  képtelenné 
válik." 

Mikor  Beriszló  János  szerb  deszpót  jobbágyai 
vonakodtak  a  tizedet  megadni,  s  a  király  fölhívására, 
Som  Józsa  főkapitány  elrendelte,  hogy  az  alispánok 
erőhatalommal  járjanak  el  az  ellenszegülők  iránya- 

ban,  Beriszló  az  érsekhez  fordult.  De  ez  azt 
válaszolja,  hog^y  tizedeket,  melyekből  hadait  tartja, 
el  nem  engedheti,  és  különben  is  köteles  egyháza 
jogait  megóvni.  „Isten  — ■  úgy  mond  —  Magyar- 
országot kereszténnyé  tette,  nem  „schismaticussá;** 
és  a  deszpotnak  nem  áll  hatalmában,  hogy  azt 
szerb  országgá  alakítsa  át.  Keresztény  országban* 
keresztény  uralkodó  alatt,  keresztény  nép  keresz- 
tény törvények  és  erkölcsök  szerint  köteles  élni." 
Más  urak  alattvalói  is  „rác  hitükre**  hivatkozva 
kísérletet  tettek  a  tizedfizetés  alól  kivonni  ma- 
gukat. 

De  a  király  Bács,-  Bodrog,-  Csongrád-  és  Szerem, 
vármegyékhez  intézett  rendeletekben,  megparan- 
csolta, hogy  „bíróságokkal  és  alkalmas  eszközökkel 
kényszerítsék  őket  kötelességeik  teljesítésére.**  Péter 
érsek  nem  egyszer  kénytelen  alkalmazni  az  egy- 
házi büntetéseket  is,  melyeket  a  kánonok  az  egy- 
házi jövedelmek  megcsonkítására  szabnak.  Az 
1496-ik  év  végén  Szabadka  városát  interdiktum 
alá  vette,  amelyet  a  király  közbenjárására  föl- 
függesztett ;  de  úgy,  hogy  ismét  hatályba  lép,  ha 
négy  hó  lefolyása  alatt  a  város  lakói  tartozásukat 
nem  teljesítik.  Mindazáltal  egyedül  végső  szükség 
esetében  és  mindig  kellő  óvatossággal  nvúlt  az 
egyházi  fegyverekhez.  így  mikor  Bácsmegyében 
több  helyen  a  tizedfizetést  megtagadták,  a  plébáno- 
soknak meghagyta,  hogy  az  ellenszegülőket  egyen- 
ként keressék  föl,  intsék  meg  őket,  és  hívják 
föl,  hogy  9  nap  lefolyása  alatt  vagy  a  tizedet 
szolgáltassák  be,  vagy   tizedmentességüket    igazol- 

ják ;  csak  ha  egyiket  sem    teszik,    sújtsák    őket    a 
kiközösítés  büntetésével. 

Egyháza  jogai  és  jövedelmei  csonkítatlan  meg- 
őrzésében állhatatosságát,  miként  a  bitorlók  táma- 
dásai, úgy  barátainak  kérései  sem  ingatták  meg. 
Egy  alkalommal  Kinizsi  Pál  közbenjárt  a  szegedi 
polgárok  érdekében,  akik  az  érsekséget  illető  vám- 
fizetéstől akartak  szabadulni.  Ha  igaz  szívvel 
szeret  minket  —  írja  válaszában  az  érsek  — ,  ne 
kívánjon  tőlünk  olyat,  amit  a  lelkünk  üdvösségé- 
nek kockáztatása  és  egyházunk  károsítása  nélkül 
nem  teljesíthetünk  . . .  inkább  vegye  el  életünket 
Isten,  mintsem  hogy  általunk  Szent  Pál  egyháza 
újabb  kárt  szenvedjen.  Ha  lelkiismeretünk  engedné, 
most  is,  mint  minden  egyéb  alkalommal,  örömest 
tennének  eleget  kérésének.  Istenre  és  saját  üdvös- 
ségére gondolva,  ne  méltassa  figyelmére  a  szegediek 
kiabálását.  Mindazáltal,  míg  egyfelől  éber  gondos- 
sággal őrködött  jogai  fölött,  másrészről  atyai  jó- 
indulatot és  az  ő  korában  ritka  humanitást  tanú- 
sított alattvalói  és  jobbágyai  iránt.  Egyik  levelé- 
ben, megható  vonásokkal  rajzolja  a  bodrog-  és 
szerémmegyei  jobbágyak  szomorú  sorsát;  meg- 
bélyegezte azokat,  akik  úgy  bánnak  velük  „amint 
barmokkal  sem  kellene  bánni;"  és  előterjesztette, 
hogy  a  lakosság  ki  fog  vándorolni,  mert  „még 
Törökországban  is  nagyobb  biztonságnak  örven- 
denek." A  királynál  és  a  főkapitánynál  ismételve 
fölszólal  a  súlyos  terhek  miatt,  melyek  a  praedialis- 
tákra  és  jobbágyakra  nehezednek.  Egy  alkalommal 
Bodrogmegye     minden    jobbágytelepre    70    dénár 

adót  vetett  ki.  Az  érsek  kelletlenül  járult  ezen 
határozathoz ;  egyúttal  —  és  ez  hihetőleg  elszige- 
telve álló  eset  —  jobbágyaihoz  mentegető  levelet 
intéz,  amelyben  hangsúlyozza,  hogy  tekintettel 
arra,  mit  a  múlt  időkben  kiállottak,  örömest  elhá- 
rította volna  tőlük  az  újabb  terhet;  és  mivel  nem 
tehette,  igéri,  hogy  alkalmas  módon  kárpótolni 
fogja  őket. 

XII. 
Péter  érsek,  mint  Mátyás  király  kancellárja  és 
bizalmas  tanácsosa,  az  ország  ügyei  intézésében 
jelentékeny  részt  vett.  Mikor  a  hosszú  fogság  után 
szabadságát  visszanyerte,  azonnal  ismét  a  politikai 
mozgalmak  árjai  közé  vetette  magát.  De  a  hajó- 
törés után,  melyet  másodízben  szenvedett,  a  poli- 
tikai ambíciót  végkép  száműzte  lelkéből.  Szeren- 
csésebb vetélytársainak  engedte  át  a  tért.  Ezek 
versengéseit  elvonultságából,  bölcsészi  nyugalom- 
mal szemlélte  és  bírálta.  Fölismerte  most  már  a 
veszélyt,  mellyel  a  főpapok  határtalan  önzése  az 
egyház  tekintélyét  és  hatását  fenyegeti.  „Mérsékletre 
és  szerénységre  szoktassuk  lelkünket;  —  így  ír 
egyik  levelében  —  mindenki  elégedjék  meg  a 
magáéval,  nehogy  ezt  is  elveszítse,  míg  a  máséra 
vágyódik."  És  a  költő  mondását  idézi  „Magna 
cadunt,  inflati  crepant,  tumefacta  premuntur." 
Bizonyára  inkább  kötelességérzet,  mint  hatalom- 
vágy késztette  arra,  hogy  a  bácsmegyei  örökös  főis- 
pánságot, melyet  elődei  viseltek  és  fogsága  idejében 
Kinizsi  Pál  nyert    el,  visszaszerezni  igyekezzék. 

Mikor  1494.  tavaszán,  a  Kassán  mulató  II.  Ulászló- 
nál megjelent,  előterjesztve  erre  vonatkozó  kérel- 
mét, kifejtette,  hogy  egyházára  a  főispáni  tiszt 
elvesztéséből  nagy  hátrány  származhatna.  Kinizsi 
kész  volt  barátja  javára  lemondani.  Ulászló  tehát 
a  főispáni  tisztet  Péter  érseknek  visszaadta. 
Néhány  hónappal  utóbb  Kinizsi  meghalt.  A  király 
helyébe  az  alsó  részek  főkapitányává  és  temesi 
főispánná  Som  Józsát  nevezte  ki ;  egyúttal,  hogy 
tekintélyét  emelje,  Péter  érsek  megegyezésével, 
ideiglenesen  a  bácsi  főispánságot  is  ráruházta; 
Ígérvén,  hogy  rövid  idő  múlva  újólag  az  érsek 
rendelkezésére  fogja  bocsájtani.  És  a  következő 
év  végén  Péter  érsek  sürgeti  az  Ígéret  teljesítését ; 
ami  meg  is  történt.  Péter  érsek,  miként  maga- 
tartása a  bácsi  főispánság  kérdésében  mutatja, 
bár  politikai  vezérszerepre  nem  vágyott,  állása 
minden  kötelességét  lelkiismeretesen  kívánta  telje- 
síteni. Királya,  kihez  megingathatlan  hűséggel 
ragaszkodott,  mindenkor  biztosan  számíthatott 
reá.  Bandériuma,  —  melynek  létszámát  az  1498.-ik 
évi  országgyűlés  400  lovasban  állapította  meg  — 
készen  állott,  hogy  bármikor  táborba  szálljon. 
Az  1490.-ik  év  végén,  mikor  Miksa  római  király 
a  dunántúli  területre  nyomult.  Fehérvár  ostromá- 
nál az  érseki  praedíalisták  kitüntették  magukat 
és  a  következő  évben  Kinizsi  zászlai  alatt,  vitézül 
harcoltak. 

Nem  kiméit  áldozatot,  hogy  az  ország  déli 
határszéleit  a  törökök  ellen  megoltalmazza.  Kü- 
lönös    figyelmének     tárgya     volt    Nándorfehérvár^ 

amelynek  kellő  fölszerelésére  ismételve  intette  a 
királyt.  És  ezen  fontos  végvár  őrségét  maga  is 
segítette  élelemmel  és  ruházattal.  Pétervárad  várá- 
nak valódi  restaurátorává  lett,  az  érsekség  terüle- 
tén fekvő  többi  erősségekre  is  gondja  volt.  De 
legtöbbet  tett  Bács  érdekében,  melyet  székhelyéül 
választott.  Az  Anjouk  idejében  épült  várat  új  véd- 
művekkel  gyarapította,  tágas  sáncokkal  vette  körül, 
amelyek  egész  hadsereg  befogadására  alkalmasak 
voltak.  És  mivel  a  várat  környező  mocsárok  a  helyet 
egészségtelenné,  úgyszólván  lakhatatlanná  tették, 
azt  a  merész  tervet  karolta  föl,  hogy  a  Dunától 
csatornát  vezet  a  várig.  Mikor  1495-ben  a  munká- 
latokat megkezdette,  a  király  és  az  urak  szánakozó 
mosollyal  szemlélték  a  vállalatot.  De  két  évvel 
utóbb  büszkén  írja  az  érsek,  hogy  a  munkát 
szerencsésen    befejezte.    „Ha    Xerxes    —    úgymond 

—  láncaival  a  tengert  megfenyítette,  és  Hannibál 
a  hóval  borított  Alpeseken  átkelhetett:  a  háborgó 
Dunának  is  megkellett  hódolni  a  varázs  szó  előtt 
és  szolgálatunkba  lépve,  ki  kellett  tisztítania  a 
hajdani  rondaságot.  A  mocsár  helyén  immár  a 
a  Duna  halakban  bővelkedő  tiszta  vize  foly."  Ezt  a 
csatornát  később  a  Mosztonga  patakkal  össze- 
kapcsolta és  úgy  vezette,  hogy  a  bácsi  várat 
egészen  körülfogta. 

Míg  eként  a  haza  védelmének  biztosításán 
fáradozik :  a  belbéke  megszilárdítása  volt  legfőbb 
óhaja.  Mély  fájdalommal  tölti  el  lelkét  az  elhatal- 
masodó   pártviszály.    „Minél    jobban    megfontoljuk 

—  írja  egyik  levelében  —    a    jelen    idő    állapotát 

Fraknói:  Eíryháznajfyok  a  magyar  középkorból. 

és  gonosz  viszonyait,  annál  inkább  följajdulunk ; 
mert  látszik,  hogy  Isten  haragját  vontuk  bűneink- 
kel szerencsétlen  országunkra.  A  lelkeket  elhagyta 
az  isteni  malaszt  és  a  keresztény  szeretet.  Az 
ördög,  minden  gonosz  szerzője,  egyenetlenséget 
és  gyűlölködést  támaszt.  A  helyzetet  Lucanus 
két  szavával  jellemezhetni :  mindenütt  seb  1  És 
egy  másik  költővel  fölkiálthatunk :  az  örvény  felé 
rohanunk!"  Szüntelenül  azon  fáradozik,  hogy  a 
viszály  kódokat  kibékítse.  Szívesen  ajánlja  föl  köz- 
benjárását. A  Báthoriak,  Beriszlókhoz  és  a  Gerébek- 
hez intő  leveleket  intéz.  Ujlaky  Lőrincet  ismételve 
kéri  és  inti,  hogy  erőszakos  tettek  elkövetésétől 
tartózkodjék.  Egyik  levelében  figyelmezteti,  hogy 
ha  már  „a  földi  fejedelemtől  nem  fél,  rettegjen 
a  királyok  királyától,  aki  az  elkövetett  sérelmeket 
nem  hagyja  megtorlás  nélkül."  Es  mikor  Ujlaky 
a  király  ellen  fegyvert  ragadott,  megfeledkezve 
a  bántalmaktól,  melyeket  tőle  szenvedett,  minden 
alkalmat  megragadva,  oda  irányozza  igyekezetét, 
hogy  a  király  haragját  csillapítsa  és  a  lázadó 
főúr  részére  kegyelmet  eszközöljön  ki. 

XIII. 
Péter  érsek  egyházi  tevékenysége  felől  csak 
gyér  és  hézagos  adatok  maradtak  fönn.  Mindazáltal 
elégségesek,  hogy  azok  világosságánál  a  lelkes 
főpap  jellemző  vonásait  fölismerjük.  Az  a  fölfogás, 
mintha  a  humanista  műveltség  a  klasszikái  emlékek 
légkörében  élő  egyházi  férfiakat  vallási  meggyőző- 
désükkel és   egyházuk    szellemével    meghasonlásba 

hozta  volna,  a  valóságnak  nem  felel  meg;  amint 
hogy  viszont  a  skolasztika-tudományosság  sem 
bizonyul  csalhatatlan  óvszernek  a  szellemek  és  az 
erkölcsök  elvilágiasodása  ellen.  Hosszú  sorozatot 
állíthatni  össze  azon  főpapokból,  akik  a  renaissance 
előkelő  tényezői  voltak,  anélkül,  hogy  irataik  és 
életük  a  pogány  világnézet  uralma  alatt  állott 
volna.  És  a  cseh  Hassensteini  Lobkowitz  Bohuslav 
megjegyzését,  hogy  11.  Ulászló  udvarában  a  főpa- 
pok többet  beszéltek  Nemesisről  és  Laisról,  mint 
Krisztusról,  szorgalmasabban  olvassák  Plautust  és 
Vergiliust,  mint  a  szentírást:  tartózkodással  kell 
fogadnunk.  Váradi  Péter  levelei,  valódi  humanista 
müvei,  néha  úgyszólván  styl-gyakorlatai,  egy 
sort  sem  tartalmaznak,  amely  főpapi  állása  köve- 
teléseivel ellentétben  áll.  Frivol,  vagy  kétértelmű 
dolgokat  hiába  keresnénk  azokban.  Ellenkezőleg 
tanúságot  tesznek  igaz  és  mély  vallásosságáról, 
szigorú  erkölcsi  érzetéről,  az  egyház  tanításához 
és  intézményeihez  való  benső  ragaszkodásáról. 

Az  egyház  fejét  valóban  Isten  földi  helytartója 
gyanánt  tiszteli.  A  felelőség  súlyát,  mely  a  hívek 
lelki  üdvösségeért  a  püspökre  nehezedik,  egészen 
átérzi.  Hivatásának  ismeri,  hogy  a  vallásos  érzület 
ápolására^  az  erkölcsök  javítására  hasson. 

Csak  egy  példát  hozunk  föl;  azt  a  főpásztori 
levelet,  melyben  a  híveket  inti,  hogy  évenkint 
legalább  háromszor  gyónjanak.  „Vannak  —  írja 
egyebek  között  —  romlott  lelkű  emberek,  kik 
egyszer  az  évben,  könnyelműen  és  fölületesen 
végzik  a  gyónást;  kik  inkább    szégyen    és   félelem 

által  vezérelve,  mint  vallásosságból  és  bűneik 
bocsánatának  elnyerése  végett  járulnak  az  oltári- 
szentséghez.  Eként,  mivel  szennyes  lélekkel  és 
tisztátalan  ajakkal  veszik  az  Úr  testét,  bűneiket 
újabbakkal  tetézik . . .  Istenfélő,  ájtatos  emberek- 
nek fensőbb  sugallat  tudtul  adta,  hogy  Isten 
bosszuló  karja  három  súlyos  vétek  miatt  nehezedik 
a  keresztény  egyházra ;  s  ezek  között  a  főhelyet 
az  oltáriszentség  méltatlan  vétele  foglalja  el.  Ezért 
bocsátja  Isten  a  kereszténységre  a  pestist  és  háborút, 
a  belviszályokat  és  a  csapások  egyéb  nemeit.  Ezért 
engedi  meg,  hogy  a  törökök  zsarnok  hatalma  diadal- 
maskodjék." Es  míg  azon  volt,  hogy  a  templomok 
a  fejlődött  ízlés  igényeinek  megfeleljenek  és  fényű- 
ket Olaszországból  hozatott  műtárgyakkal  emelje ; 
súlyt  helyezett  rá,  hogy  jeles  hitszónokok  hirdessék 
híveinek  Isten  igéjét. 

Az  egyházi  fegyelem  helyreállítása  és  fönntartása 
érdekében  buzgó  tevékenységet  fejtett  ki.  Egyház- 
megyei zsinatokat  tartott,  kánoni  látogatásokat 
végeztetett.  Kímélet  nélkül  alkalmazta,  szűkség 
esetén,  a  legszigorúbb  büntetéseket :  az  interdik- 
tumot,  exkommunikaciót ;  és  a  papokat,  kik  rendele- 
teinek nem  engedelmeskedtek,  javadalmaiktól  fosz- 
totta meg.  Mily  féltékenyen  őrködött  papjai  jó 
hírneve  fölött,  mutatja  nyilatkozata  a  Szent  Ferenc- 
rend  bácsi  custosának  esetében.  Ezt,  mivel  súlyos 
vádakat  emeltek  ellene,  az  érsek  eltávolíttatta. 
Rendtársai  védelmére  keltek.  De  az  érsek  azt 
válaszolta,  hogy  ha  alaptalanok  is  a  vádak,  mivel 
űrügyet  szolgáltatott  azokra,  súlyos  felelősség  terheli. 

Utal  Július  Caesarra,  aki  házasságtörés  miatt  vádolt 
nejét  a  szenátus  előtt  védelmezte,  de  miután  föl- 
mentették, mégis  elbocsátotta ;  azt  mondván,  hog-y 
családja  tagjainak  a  bűntény  gyanújától  is  mentek- 
nek kell  lenni.  „Én  —  írja  az  érsek  —  nem  tar- 
tozom azok  közé,  akik  mások  szemében  a  szálkát 
meglátják,  de  a  maguk  szemében  a  gerendát 
észre  nem  veszik.  Magam  is  bűnös  ember  vagyok  . . . 
De  mint  előljáró,  híven  akarok  őrködni  a  rend 
becsülete  fölött,  hogy  Istennek  és  szent  Ferencnek 
majdan  számot  adhassak." 

Figyelemreméltó,  míg  ezen  korban  általánosan  el 
volt  terjedve  az  a  gyakorlat,  hogy  egyházi  java- 
dalmakat világiaknak  adományoztak,  akik  csak  a 
jövedelmeket  élvezték ;  és  több  javadalmat  egy 
személyre  ruháztak ;  Péter  érsek  káptalanai  tagjai- 
tól a  rezidencia-kötelesség  megtartását,  az  állásuk- 
kal összekapcsolt  egyházi  teendők  állandó  végzését 
szigorúan  megkövetelte.  így  gróf  Frangepán  György 
kalocsai  olvasó-kanonokot,  aki  távozván,  a  kitű- 
zött határidő  letelte  után  nem  tért  vissza,  fölszólí- 
totta, hogy  haladék  nélkül  jelenjen  meg  káptalaná- 
ban.  Es  mivel  a  gróf  családi  javai  visszaszerzésével 
volt  elfoglalva,  értésére  adta,  hogy  leghelyesebben 
cselekednék,  ha  lemondana.  Az  egyházi  javadalmak 

—  úgymond  —  szegényebb  papok  számára  valók, 

—  akik  állandóan  Isten  szolgálatára  szentelik  ma- 
gukat. És  kiemeli,  hogy  ő  a  rezidencia  kötelessé- 
geitől senkit  sem  ment  föl. 

XIV. 
Bizonyára,  hogy  az  olvasó-kanonok  irányában 
járt  el  ilyen  kiméletlen  erélylyel,  annak  különös  oka 
is  volt.  A  Frangepánhoz  írt  levélben  hangsúlyozza, 
hogy  az  olvasó-kanonoksággal  kiválóan  fontos  kö- 
telességek vannak  összekapcsolva,  többi  között  a 
káptalani  iskola  igazgatása.  Nem  lehet  kétség  az 
iránt,  habár  a  fönmaradt  emlékek  nem  szólanak 
róla,  hogy  a  magas  műveltségű,  tudománypártoló 
főpap  a  kalocsai  és  bácsi  székesegyházak  mellett 
fönálló  iskolákat  virágzó  állapotba  hozta,  jeles  ta- 
nárokkal látta  el.  De  egyszersmind  arról  is  gon- 
doskodott, hogy  az  egyházi  pályára  jelölt  kiválóbb 
tehetségű  ifjak  az  olaszországi  főiskolákon  maga- 
sabb tudományos  kiképzést  nyerhessenek.  Többe- 
ket Bolognába  küldött,  hol  a  hírneves  Beroald 
Fülöp  vezetésére  bízta  őket.  A  mester,  kalocsai  és 
bácsi  növendékei  között  a  legkiválóbbnak  Keserű 
Mihályt,  az  alnádor  fiát  tartotta,  a  ki  hazájába 
visszatérve  csakhamar  a  boszniai  püspökséget  nyeri 
el,  és  mint  Isokrates  beszédeinek  latinra  fordítója 
is  a  hozzá  csatolt  reményeket  igazolta.  Beroald 
növendékeiről  azon  levelében  szól,  melylyel  Apuleius 
egyik  munkájához  írt  commentárjait  Péter  érsek- 
nek ajánlja.  Magasztalásokkal  halmozta  el  az  egy- 
ház és  hazája  ügyében  szerzett  érdemeit.  Egyúttal 
őt  a  tudomány  avatott  művelője  és  a  tudósok  bő- 
kezű pártfogója  gyanánt  mutatja  be.  Elmondja, 
hogy  a  tudományos  foglalkozásnak,  melyből  a 
szerencsétlenség  napjaiban  erőt  és  vigasztalást  me- 

rített,  ideje  nagy  részét  szenteli,  éjjeli  nyugalmát 
is  feláldozza.  A  tudósokat,  —  írja  folytatólag  — 
adományokkal  kötelezi  le ;  úgy,  hogy  Olaszország- 
ban alig  van  hírneves  tudós,  akinek  barátságával 
nem  dicsekedik ;  és  sűrűn  keresi  fel  azokat  leve- 
leivel, amelyek  az  irály  ékessége  által  kitűnnek. 

A  német  humanistákkal  is  összeköttetésben  állott ; 
és  többeket  közülök  pártfogásban  részesített.  Le- 
velei, melyeket  a  tudósokkal  és  költőkkel  váltott 
és  Beroald  említ,  nem  maradtak  ránk.  De  egyéb 
leveleiből  százhuszonhetet  egy  régi  gyűjtemény 
megőrizett.  Elete  második  feléből,  az  1490 — 1498. 
évekből  származnak.  A  pápa  és  a  királyhoz,  bíbor- 
nokok  és  főpapokhoz,  hazai  és  külföldi  főurakhoz, 
papjai  és  barátaihoz,  hívei  és  tisztviselőihez  van- 
nak intézve.  Legnagyobb  részük  gonddal,  a  clas- 
sicai  minták  utánzására  célzó  igyekezettel  van  fo- 
galmazva. Könnyen  fölismerhetjük,  hogy  az  író 
nem  egyedül  azokra  gondol,  akikhez  a  leveleket 
címezi ;  olvasó  közönség  lebeg  szemei  előtt ;  amint- 
hogy a  humanisták  levelei  rendszerint  kedvelt  olvas- 
mány gyanánt  szolgáltak,  számos  másolatokban 
közkézen  forogtak  és  nyomtatásban  is  napvilágot 
láttak ;  így  tehát  az  irodalmi  müvek  kategóriájába 
tartoztak. 

Péter  érseket  is  gyakran  keresték  föl  tisztelői 
és  barátai  ilyen  levelekkel,  a  melyeket  kellően  mél- 
tányolni és  élvezni  tudott.  „Atyaságod  levelét  — 
írja  egy  alkalommal  Báthori  Miklósnak,  a  huma- 
nista irányáról  ismert  váci  püspöknek  —  nagy  élve- 
zettel olvastuk  és  amint  ékesszóló    előadását  figye- 

lemmel  vizsgáltuk,  az  irály  tisztasága  és  szabatos- 
sága, a  hajdankor  komoly  méltósága,  mely  átlengi 
és  mindazon  kedves  dolgok,  a  melyeket  irántunk 
való  igaz  szeretetének  sugallatára,  tudomásunkra 
hoz,  gyönyörrel  töltöttek  el.  Szókkal  alig  fejezhet- 
jük ki,  hogy  a  könyvek  szorgalmas  olvasása,  a 
tudomány  művelése  és  az  erény  szeretete,  mennyire 
megdicsőitették  Atyaságodnak  a  természettől  nyert 
nemes  szellemét.  Amit  erre  nézve  mondhatnánk, 
szándékosan  elhallgatjuk,  nehogy  hízelegni  látszas- 
sunk és  válaszunk  hosszúra  nyúljon.  Ezeket  mind- 
azonáltal előrebocsátottuk,  hogy  erényei  magasz- 
talása, amire  szeretet  és  tisztelet  ösztönöz  minket. 
Atyaságodat  még  inkább  lelkesítse ;  bár  minden 
nemesért  hevülő  szelleme  buzdításra  nem  szorul." 
Báthori  Miklós  a  levélben,  melyre  e  sorok  válaszúi 
szolgálnak,  fölkérte  volt  Péter  érseket,  hogy  elődei 
nyomaiba  lépve,  a  Báthori-családdal  jó  viszonyt 
tartson  fönn.  „Régtői  fogva  —  írja  erre  nézve  az 
érsek  —  át  van  hatva  a  meggyőződéstől,  hogy 
állása  és  méltósága  biztosabb  és  erősebb  oszlo- 
pokra nem  támaszkodhatik",  mint  a  Báthoriakra, 
a  „kikhez  gyermekkoruktól  fogva  a  barátság  kö- 
telékei csatolják" ;  és  biztosítja,  hogy  jó  és  bal- 
szerencsében tántoríthatatlan  hűséggel  fog  házuk- 
hoz ragaszkodni".  És  csakugyan,  mind  a  püspök- 
kel, mind  testvéreivel,  István  országbíróval  és  György 
főispánnal,  mind  végig  zavartalanul  állott  fönn  a 
baráti  viszony. 

Az  érseknek  bizonyára  elég  alapos  oka  volt  ellen- 
ségek és  vetélytársak  titkos  ármányai  és  nyílt  rossz- 

akarata  miatt  panaszokra  fakadni.  De  az  igazi  ba- 
rátság részvétteljes  vigasztalásaitól  és  önzetlen  tá- 
mogatásától sem  volt  megfosztva.  Azon  időben  is, 
mikor  a  hatalom  magaslatán  állva,  elbizakodásá- 
val  bukását  előkészítette,  képes  volt  mély  rokon- 
szenvet és  állandó  ragaszkodást  ébreszteni,  mely 
a  szerencsétlenség  napjait  túlélte.  A  Báthoriak 
mellett.  Kinizsi  Pál  és  Kálmáncsehi  Domokos  fehér- 
vári prépost,  majd  váradi  püspök,  királyi  személy- 
nök  folytonosan  hálára  kötelezték  őt  jó  szolgála- 
taikkal ;  viszont  ő  is  figyelmet  és  gyöngédséget 
tanúsított  irányukban.  Farkas  Bálint  váradi,  Geréb 
László  erdélyi,  Thúz  Osvát  zágrábi  püspökök, 
Bocskai  Miklós  mislyei  prépost,  Korotnai  János 
alnádor,  Bajoni  István  és  Csapi  János  előkelő  köz- 
nemesek, állandón  barátaihoz  és  híveihez  tartoztak. 
Jóindulatukat  meleg  hangon  írt  levelekkel  meg- 
őrizni és  ápolni  igyekezett.  Azon  előkelő  idegenek 
soraiban,  akik  a  magyar  királyi  udvarnál  megfor- 
dultak, többek  barátságával  dicsekedett.  Evek  múl- 
tával is  fölkeresték  tiszteletűk  és  szeretetük  nyilat- 
kozataival. //.  Ulászló  király  állandóan  jóakaratot 
és  bizalmat  tanúsított  az  érsek  iránt.  Minden  alka- 
lommal meleg  elismeréssel  szól  jó  szolgálatairól  és 
áldozatkészségéről.  Fölkarolja  érdekeit,  támogatja 
jogai  érvényesítésében,  teljesíti  kivánatait.  Fontos 
ügyek  tárgyalásakor  tanácsát  kéri  ki.  Időnként 
meglátogatja  őt  és  szívesen  mulat  heteken  át  az 
érsekség  kastélyaiban.  Váradi  Péter  élete  utolsó 
esztendejében  is,  érseki  székhelyén  vendégül  fo- 
gadta a  királyt,  a  mely  alkalommal  egész    Európa 

figyelme  Bács  felé  irányult.  A  velencei  köztársaság 
moreai  birtokaiban  és  Dalmáciában  is,  az  ozmánok 
által  fenyegetve,  az  1500-ik  esztendő  elején  a  pá- 
pával, a  spanyol  és  francia  uralkodókkal  szövet- 
séget kötött,  a  török  ellen  nagy  hadjárat  indítása 
végett.  Magyarországot  is  csatlakozásra  hívta  föl. 
Az  1500  tavaszán  tartott  országgyűlés  a  háború- 
ban való  részvételt  határozta  el.  Ekkor  megindul- 
tak a  velencei  követekkel  a  tárgyalások,  a  melye- 
ket Ulászló  nevében  négy  királyi  biztos  vezetett; 
a  kalocsai  érsek  is  köztük  volt. 

A  király  július  27-én  rendeletet  bocsátott  ki,  a 
melyben  az  ország  rendéit  fölhívta,  hogy  Szent- 
Mihály  napjára  hadaikkal  Bácson  jelenjenek  meg, 
ahonnan  személyesen  fogja  őket  a  törökök  ellen 
vezetni.  A  király,  500  lovas  élén,  főpapok  —  köz- 
tük a  prímás  —  és  főurak  kíséretében  október 
9-én  indult  Bácsra,  ahol  a  velencei  követek,  Gius- 
tiniani  Sebestyén  és  Soranzo  Viktor  szintén  meg- 
jelentek. A  Budán  megkezdett  tárgyalások  itt  foly- 
tattatván,  a  szövetség  megkötésére  vezettek ;  Ve- 
lence a  hadi  költségekre  százezer  arany  évenkinti 
segítséget  biztosított  Magyarországnak.  Ezalatt  a 
főrendek  és  vármegyék  bandériumai  is  gyülekez- 
tek. November  9-ikén,  a  király  tíz  vagy  tizenkét- 
ezer lovas  fölött  tartott  szeinlét  a  bácsi  táborban. 
De  a  vármegyék  túlnyomó  többsége  nem  felelt 
meg  a  királyi  parancsnak.  Ezen  körülmény  és  a 
nyugati  hatalmak  által  ígért  segédhadak  elmara- 
dása miatt  a  hadjárat  nem  jött  létre.  A  király 
november    végén  visszatért    Budára.  Ezen  tanács- 

kozásokban  és  készületekben  Péter  érsek  bizonyára 
lelkesedéssel  vett  részt.  Elete  alkonyára  fényt  áraszt- 
hatott az  a  gondolat,  hogy  a  magyar  korona  el- 
vesztett melléktartományai  visszaszerzésének,  a  ra- 
bigában sinylő  Byzanc  fölszabadításának  nagy  válla- 
lata az  ő  érseki  székhelyéről  indul  ki.  Újabb  csa- 
lódás várakozott  rá.  Es  ez  az  utolsó.  A  király 
visszavonulását,  a  sereg  fölbomlását  nem  soká  élte 
túl.  Halála  napját  nem  ismerjük ;  csak  annyit  tu- 
dunk, hogy  az  1501-ik  év  június  havában  az  érsek- 
ség üresedésben  volt.  Tetemeit  kétségkívül  Bácson 
a  székesegyházban  helyezték  örök  nyugalomra.  A 
sír,  a  székesegyház,  a  város  elpusztult.  Néhány 
évtized  múltával  az  az  ellenség  dúlta  föl,  akinek 
leküzdése  foglalkoztatta  a  főpap  végső  napjait.  De 
még  a  helyet  sem  jelölhetjük  meg,  ahol  porai 
pihennek  és  építkezéseinek  alig  maradtak  fönn 
nyomai :  iratai,  négy  század  lefolyása  után  el  nem 
halványuló  fényben  tüntetik  föl  nemes  alakját  és 
f enkölt  szellemét ;  megvilágítják  a  viszontagság- 
teljes életpálya  azon  ritkán  jelentkező  fordulatát : 
amint  lelkének  a  szerencse  kedvezései  között  el- 
vesztett egyensúlyát  a  megpróbáltatás  napjaiban 
visszanyeri ;  amint  végzetes  bukás  után,  az  önmeg- 
tagadás és  áldozatkészség  szelleme  újból  az  egyház 
és  a  haza  javára  tett  szolgálatok  magaslatára  emeli. 


Carvajal  János 

bíbornok  magyarországi  követségei 

1448—1461. 


Köztudomású  tény,  hogy  a  szent-szék  magyar- 
országi követei  a  régi  századok  folyamán  jelen- 
tékeny befolyást  gyakoroltak  hazánk  ügyeire,  sőt 
nem  egyszer,  válságos  viszonyok  közepett,  sorsá- 
nak intézését  kezökbe  ragadták. 

Erre,  tekintélyök  súlya  mellett,  főkép  azon  kivé- 
teles fogékonyság  képesíté  őket,  melyet  a  magyar 
nemzet  aspirációinak  megértése,  erőfeszítéseinek 
méltatása  és  érdekeinek  felkarolása  tekintetében 
tanúsítottak.  Többen  közülök  annyira  alkalmaz- 
kodtak tevékenységök  színhelyéhez,  hogy  a  benső 
szolidaritás  érzetével  csatlakoztak  a  nemzethez, 
melynek  körébe  küldettek.  Burgio,  ki  a  mohácsi 
vészt  megelőző  években  képviselte  a  szent-széket 
Magyarországon,  a  királyi  tanács  egyik  ülésében 
hangsúlyozhatta,  hogy  „a  magyar  urak  úgy  tekin- 
tik őt,  mintha  honfitársuk,  magyar  ember  volna." 
És  azon  diplomatáról,  kinek  működését  a  követ- 
kező lapokban  előadni  szándékozom,  azt  írhatta 
Vitéz  János,  hogy  Magyarországot  „hazájának 
adoptálta"  Hogy  pedig  ez  nem  üres  szólam  volt, 
egész  életpályája  igazolja. 

I. 

Carvajal  János  (Jüan  de  Carvahal)  Spanyolor- 
szág Estremadura  tartományának  egyik  városká- 
jában, Truxilloban,  a  XV.  század  első  esztendejé- 
ben született;  ugyanott,  hol  hetvenöt  évvel  utóbb 
Peru  hódítója,  Pizarro  látta  meg  először  a  nap- 
világot. 

Nemes  család  sarja,  gondos  neveltetésben  része- 
sült. Szülőföldje  egyik  főiskoláján  a  jogi  tudomá- 
nyokban képezte  ki  magát.  De  amint  tanulmányait 
befejezte,  távozott  Spanyolországból  és  oda  többé 
vissza  sem  tért.  Rómába  ment,  mely,  mióta  falai 
közé  Avignonból  a  pápák  visszaköltöztek,  hatal- 
mas vonzerőt  gyakorolt  a  világ  minden  részében 
feltűnő  tehetségekre  és  ambiciókra ;  úgy  hogy  a 
római  cúria  nemzetközi  jelleme  mindinkább  érvényre 
emelkedhetett. 

A  pápai  legfőbb  törvényszékhez  (Róta),  régi 
szokás  szerint,  a  királyok  egy-egy  ülnököt  nevez- 
tek. 1430  táján  a  spanyolországi  ülnök  tiszte  meg- 
üresedvén, erre  Carvajal  neveztetett  ki.  És  ezen 
hivatalában  kitüntetvén  magát,  a  birói  hierarchiá- 
ban magasabb  állásokra  emelkedett. 

Majd  IV.  Eugen  pápa  (1431—1447)  —fölismer- 
vén kiváló  tulajdonságait  és  megbízható  jellemét 
—  diplomáciai  küldetésekre  kezdette  felhasználni. 
Első  megbízatása,  melyet  kapott,  erős  próbára 
tette  jellemét.  A  pápa  fel  volt  háborodva  Firenze 
városa  ellen,  mely  az  ő  híveit  száműzte.  Ezek 
visszahivatását  kellett    Carvajalnak  kieszközölni  és 

ha  ez  nem  sikerül,  egyházi  átokkal  sújtani  a  vá- 
rost. Amikor  a  pápai  követ  a  szenátus  előtt  meg- 
jelent és  a  szent  atya  izenetét  előadta,  a  város 
feje  azon  válaszra  szorítkozott,  hogy  követek  fog- 
nak küldetni  Rómába,  az  ügy  elintézésére.  De  Car- 
vajal  nem  engedte  magát  kijátszatni.  Fenyegető 
hangon  így  szólott :  „Majd  be  fogom  bizonyítani, 
hogy  énnekem  is  elegendő  tekintélyem  van  arra, 
hogy  velem  tárgyalhassanak."  Es  lakására  sietett 
azzal  a  szándékkal,  hogy  az  egyházi  kiközösítés 
foganatosítására  az  intézkedéseket  megtegye.  Ekkor 
a  szenátus  néhány  tagját  hozzá  küldötte,  hogy 
megkérlelje;  majd  oly  nyilatkozatot  tett,  mely  a 
pápa  tekintélyén  ejtett  sérelmet  orvosolta. 

E  sikere  után  nagyobb  fontosságú  megbízás 
jutott  neki  osztályrészül :  az  egyházi  szakadás  meg- 
szüntetésében közreműködni.  Errevaló  hivatott- 
ságát  a  vitás  kérdéseket  tárgyaló  több  rendbeli 
emlékirat  és  irodalmi  munka  közzétételével  bizo- 
nyította be. 

A  bázeli  zsinat,  miután  az  egyházi  kormányzat 
terén  meghonosítandó  reformok  tárgyalásánál  IV. 
Eugén  pápával  meghasonlott  (1439),  Amadé  savo- 
jai  herceget  választotta  meg  V.  Félix  névvel,  pá- 
pává. Ezt  csak  a  savojai  fejedelem,  a  bajor  herceg 
és  a  svájci  köztársaság  ismerte  el  az  egyház 
fejének.  Mindamellett  IV.  Eugen  helyzetét  veszé- 
lyessé tette  a  francia  király  és  a  német  választó- 
fejedelmek magatartása;  mert  a  bázeli  zsinat  vég- 
zéseit, melyekből  a  bonyodalom  keletkezett,  elfo- 
gadták ;  sőt  a  mainzi  birodalmi  gyűlés,  a  két  ellen- 

pápa  irányában,  a  neutralitás  álláspontjára  helyez- 
kedett. 

Ily  előzmények  után,  Frigyes  német  király,  1440 
november  utolsó  napjára  Nürnbergbe  újabb  biro- 
dalmi gyűlést  hirdetett,  hogy  a  szakadás  megszűn- 
tetéséről tanácskozzék.  IV.  Eugen,  érdekeinek  meg- 
védésére Carvajalt  és  egy  kiváló  német  hittudóst, 
Cusai  Miklós  prépostot  küldötte  követül.  A  gyű- 
lésre a  bázeli  zsinat  megbízottai  is  elmentek.  Beszé- 
deikben azt  vitatták,  hogy  az  egyetemes  zsinat  a 
pápa  fölött  áll  és  illetékes  azt  Ítélőszéke  elébe 
idézni ;  egyszersmind,  a  két  ellenpápa  mellőzésé- 
vel, új  pápa  választását  javasolták.  IV.  Eugen  kö- 
vetei, az  egyháztörténelem  és  á  kánoni  jog  nagy 
aparátusával,  a  római  curia  felfogását  és  a  kül- 
dőjök  állásának  törvényességét  védelmezték. 

A  gyűlés  nem  mondotta  ki  a  döntőszót.  És  a 
következő  gyűlésen,  mely  1442  tavaszán  Frank- 
furtban tartatott,  —  s  amelyen  ismét  Carvajal  és 
Cusa  képviselték  a  pápát  —  szintén  nem  nyertek 
végleges  elintézést. 

Ugyanekkor  a  keresztény  világ  békéjét  nem  ke- 
véssé felzavarta  azon  körülmény  is,  hogy  Magyar- 
országon két  trónkövetelő  állott  egymással  szem- 
ben :  /.  Ulászló  és  Albert  királynak  utószülött 
csecsemő  fia :  V.  László^  kinek  érdekeit  gyámja  és 
nagybátyja.  Frigyes  német  király  karolta  föl.  Az 
ekkép  keletkezett  viszály  kétszeres  jelentőséget 
nyert  azáltal,  hogy  épen  azon  hatalmakat  foglalta 
el,  kik  hivatva  voltak  a  mindinkább  terjeszkedő 
ozmánok  ellen  megoltalmazni   Európát.  IV.  Eugen 

azon  volt,  hogy  a  békét  helyreállítsa  és  az  egy- 
mással harcban  álló  uralkodókat  a  törökök  ellen 
indítandó  hadjáratra  egyesítse.  Ezért  1442  nyarán, 
a  bíbornoki  collégium  egyik  legkitűnőbb  tagját,  Ce- 
sarini  Julián  bíbornokot,  teljhatalmú  legátus  minő- 
ségében, Német-  meg  Magyarországba  küldötte, 
és  oldala  mellé  rendelte  Carvajalt. 

A  spanyol  diplomata  ekkor  talált  először  alkal- 
mat, hogy  hazánk  érdekeivel,  melyek  később  éle- 
tének legnevezetesebb  évtizedét  teljesen  betölten- 
dők voltak,  foglalkozzék.  És  ugyanakkor  lépett 
összeköttetésbe  Piccolomini  Aeneas  Sylviussal,  a 
hírneves  humanista  íróval,  ki  ekkor  szerény  állás- 
ban, mint  Frigyes  titkára  lappangott,  de  csakha- 
mar magas  egyházi  és  politikai  állásra,  utóbb  pe- 
dig szent  Péter  székére  emelkedett.  Sok  tekintet- 
ben ellentétes  irányt  képviseltek.  Aeneas  Sylvius 
ekkor  még  a  bázeli  zsinat  elveit  hirdette  és  Félix 
pápához  ragaszkodott;  emellett  a  humanizmus 
szellemének  ragyogó  virágaival,  beteges  kinövé- 
seit is  sajátjává  tette  ;  irodalmi  műveivel  és  erköl- 
cseivel a  frivolitás  vádját  vonta  magára.  Carvajal 
ellenben,  ki  még  a  scholastikusok  és  kanonisták 
szigorú  fegyelmű  iskolájában  nőtt  fel,  mind  beszé- 
deiben és  irataiban,  mind  magánéletében,  az  egy- 
szerűséget és  komolyságot  érvényesítette.  De  szo- 
ros kapocs  volt  közöttük  a  fensőbb  műveltség  és 
az  emelkedett  felfogás,  valamint  az  ösztönszerű 
rokonszenv,  mely  az  ellentétek  későbbi  kiegyenlí- 
tésének és  a  nagy  célokra  irányuló  közös  erőfe- 
szítéseknek titkos  sejtelmét  rejtette  méhében.  Benső 

barátság  fejlődött  ki  közöttük,  melyet  nem  zavar- 
tak meg  gyakori  vitatkozásaik,  mert  —  mint  Car- 
vajalhoz  intézett  egyik  levelében  Aeneas  Sylvius 
megjegyzi  —  „mint  valódi  bölcsészek,  mindig  az 
igazság  földerítését  tekintették  céljoknak."  Es  egy- 
mással váltott  leveleik  is,  melyek  a  humanisták 
játszi  stílgyakorlataitól  távol  állván,  rendszerint 
nagy  problémákat  fejtegettek,  mindig  a  higgadtság 
és  tárgyilagosság  színvonalán  maradtak. 

Az  1443-ik  év  őszén  Carvajal  a  német  fejedel- 
mek udvarait  járta  be,  hogy  őket  IV.  Eugen  pápa 
ügyének  megnyerje.  A  következő  két  esztendőben 
részt  vett  a  nürnbergi  és  frankfurti  birodalmi  gyű- 
léseken, anélkül,  hogy  ezeket  a  IV.  Eugen  mellett 
való  nyílt  állásfoglalásra  rábírhatta  volna.  Szeren- 
csésebb volt  azon  tárgyalásokban,  melyeket  1445 
nyarán  közvetlenül  Frigyes  királlyal  folytatott.  Mi- 
után előbb  Aeneas  Sylviust  megnyerte,  ennek  tá- 
mogatásával uralkodóját  is  rábírta,  hogy  nagy 
kedvezések,  engedmények  és  előnyök  biztosítása 
mellett  késznek  nyilatkozott  IV.  Eugent  az  egyház 
törvényes  fejének  elismerni. 

Carvajal  szeptember  közepén  Rómába  utazott, 
hogy  az  egyezség  tervezetét  a  pápa  elé  terjessze. 
Mindazáltal  az  elért  nagy  siker  dacára,  amint  az 
olasz  határhoz  ért,  innen  Aeneas  Sylviuslioz  írt 
levelében  kiemeli,  hogy  „a  szél  sebességével  ver- 
senyezve sietett  menekülni  Németországból",  mely- 
nek sivár  politikai  élete  és  a  szentszék  irányában 
tanúsított  rideg  magatartása  mélyen  elkedvetlení- 
tette.   Mire   azonban    a   királyi  titkár  váleiszolván, 

Fraknói:  Kgyháznagyok.  a  magyar  kösépkorbőL  12 

azt  hangsúlyozta,  hogy  Németországban  várva- 
várják  az  ő  visszatértét.  És  a  pápa  is,  miután  a 
kikötött  föltételekhez  elvben  hozzájárult,  az  1446-ik 
év  elején  Carvajalt  visszakűldötte,  Parentucelli 
Tamás  bolognai  püspök  társaságában,  a  császár- 
ral konkordátum  kötésére  hatalmazván  föl  őket. 

A  tárgyalásokban  általok  tanúsított  nagy  mér- 
séklet és  önmegtagadás  árán  lehetővé  tették  az 
egyezség  föltételeinek  közértelemmel  megállapítá- 
sát. Mire  Frigyes  és  a  választófejedelmek  követe- 
ket küldöttek  Rómába,  hogy  általok  IV.  Eugen 
pápának  hódolatukat  bemutassák.  Ezeket  megelőz- 
ték Carvajal  és  társa  a  bolognai  püspök,  kik  1446 
december  első  napjaiban  Rómába  siettek.  Útköz- 
ben egy  pápai  küldöttel  találkoztak,  ki  meghozta 
nekik  a  hírt,  hogy  szolgálataik  jutalmául  a  decem- 
ber 16.-án  tartott  consistóriumban  a  bíbornoki 
kollégium  tagjai  sorába  vétettek  föl.  Mikor  néhány 
héttel  utóbb  helyöket  a  magas  testületben  elfog- 
lalták, a  pápa  Carvajalt  épen  azon  bíbornoki  cím- 
mel ruházta  föl  (Cardinalis  Diaconus  S.  Angeli), 
melyet  Cesarini  Julián  viselt. 

A  Németországgal  kötött  konkordátum  a  bíbor- 
nokok  körében  erős  ellenzéssel  találkozott,  melyet 
azonban  Carvajal  és  Parentucelli  erőfeszítései  le- 
küzdötték. Az  1447  február  5.  és  7.-én  kiállított 
bullák  szentesítették  a  konkordátumot.  Mire  a  né- 
metországi követek  letették  uralkodóik  nevében  a 
hűség-esküt,  melyet  a  pápa  súlyos  betegen,  ágy- 
hoz szegezve  fogadott.  Es  néhány  nappal  utóbb 
(február  23.-án)  IV.  Eugen  sírba  szállott. 

Utódjává  Carvajal  kovettársa,  Parentucelli  Ta- 
más választatott  meg,  ki  V.  Miklós  nevet  vett  föl. 

Ez,  miután  Németországban  a  vallási  egységet 
helyreállította,  azon  volt,  hogy  azt  Csehországban 
is  létrehozza.  És  mikor  meghívására,  (1447.)  május 
1-én  egy  csehországi  küldöttség  érkezett  Rómába, 
Caravajalt,  két  más  bíbornokkal,  bízta  meg,  hogy 
azzal  tárgyaljon.  Majd  a  május  25.-én  tartott  kon- 
zisztóriumban  kijelenté,  hogy  Carvajalt,  mint  telj- 
hatalmú követét,  Csehországba  küldi.  A  cseh  kül- 
döttek nem  voltak  ezzel  megelégedve  és  a  huszi- 
tákhoz szító  Rokiczana  prágai  érsek  haladéktalan 
megerősítését  sürgették.  A  pápa  őket  május  28.-án 
kihallgatáson  fogadta,  hogy  bizalmas  társalgásban 
megnyugtassa.  „Én  és  barátom  Carvajal  —  így 
szólt  egyebek  között  — ,  jól  tudjuk,  hogy  Rokiczana 
értelmes,  tudós  és  ékesszóló  férfiú ;  ilyennek  tanul- 
tuk őt  ismerni  Bázelben.  De  a  németek  közt  erős 
a  gyűlölet  személye  ellen ;  és  Frigyes  királyt  is,  ki 
a  prágai  érsekségre  más  egyéneket  hozott  javas- 
latba, ezek  egyenes  visszautasításával  nem  sérthet- 
tük meg.  A  bíbornok,  kit  Csehországba  küldünk, 
belátással  bíró  és  engedékenységre  hajló  úr,  bizo- 
nyára el  fogja  találni  azt,  hogy  hazátok  java  és 
becsülete  mit  kíván." 

II. 

Carvajalnak  a  pápa  a  csehek  kibékítése  mellett 
más  nagyfontosságú  feladatot  is  tűzött  ki :  Magyar- 
ország érdekeinek  felkarolását  bízta  rá. 

Ama  veszedelemmel  szemben,  mely  az  ozmánok 

részéről  Európát  fenyegette:  a  nyugati  keresztény 
világ  rokonszenve  mindinkább  elfordult  Bizánctól, 
mely  állhatatosan  vonakodott  a  római  egyház  ál- 
talfelajánlott uniót  elfogadni,  valamint  az  1443 — 4-ik 
évi  hadjáratok  idején  Hunyady  Jánost  és  Skander- 
bég  hősi  erőfeszítéseit  tétlenül  szemlélte.  Ellenben 
meleg  érdeklődés  irányult  Magyarországra,  melyet 
mostantól  fogva  kezdenek  „a  kereszténység  véd- 
pajzsának'*  tekinteni. 

Épen  V.  Miklós  pápa  irataiban  találkozunk  elő- 
ször e  dicső  címmel.  Ö  azonnal  trónralépte  után 
oda  irányozta  igyekezetét,  hogy  az  ellenségeskedés- 
nek Frigyes  király  és  a  magyarok  között  véget 
vessen.  Amazt  értesítette,  hogy  Carvajalt  hozzá 
fogja  küldeni  „az  Isten  dicsőségét  és  a  lelkek  üd- 
vét érdeklő  ügyek  tárgyalására,  különösen  pedig 
a  római  király  és  a  magyar  urak  között  állandó 
békesség  létrehozására" ;  ugyanakkor  fölhívta,  hogy 
míg  a  legátus  megérkezik,  a  háborúskodást  hagyja 
abba  és  legalább  rövid  időre  fegyverszünetet  kös- 
sön. Majd  május  20.-án  megújította  a  felszólítást, 
jelentvén,  hogy  a  legátus  már  előkészületeket  tett 
az  elutazásra,  de  ezt,  épen  az  általa  tárgyalandó 
ügyek  iránt  folytatott  tanácskozások  miatt,  elha- 
lasztotta. Egyidejűleg  a  magyarországi  rendekhez 
is,  valamint  Hunyady  Jánoshoz  és  Szécsi  Dénes- 
hez,  az  esztergomi  bíbornok-érsekhez,  hasonló  szel- 
lemben szintén  intézett  felhívást. 

Még  mielőtt  ezen  újabb  apostoli  iratok  rendel- 
tetésök  helyére  érkeztek,  a  pápa  óhajtása  teljese- 
désbe ment.  Az  1447-ik  év  június  első  napján  Rad- 

kersburgban,  Frigyes  és  a  magyarországi  rendek, 
két  esztendőre,  fegyverszünetet  kötöttek ;  megálla- 
podtak aziránt  is,  hogy  szent  Márton  napjára 
mind  a  két  fél  Bécsbe  8—8  bÍ2tost  küld,  kik  a 
pápai  legátus  közbenjárása  mellett,  az  állandó  béke 
létrehozása  végett  tárgyalásokat  fognak  indítani, 
s  ha  ezek  eredményre  nem  vezetnének,  a  vitás 
kérdések  eldöntését  a  szent  atyára  és  a  bíbornoki 
testületre  bízzák. 

Eközben  V.  Miklós  pápa,  a  radkersburgi  meg- 
állapodásokról értesülvén,  sietteté  Carvajal  elindu- 
lását. Augusztus  4.-én  állította  ki  részére  a  meg- 
bízólevelet. Magasztalja  „bölcseségének  és  okos- 
ságának kitűnő  voltát,  buzgóságának  magas  fokát, 
az  ügyek  intézésében  gyakorlottságát,  erkölcseinek 
tisztaságát  és  egyéb  erényeit,  melyekkel  a  Minden- 
ható fölékesítette".  Teljes  hatalommal  ruházza  föl 
és  kötelezi  magát,  hogy  mindazt,  amit  végez,  ő 
jóváhagyásában  fogja  részesíteni.  A  legátus  ősz 
elején  már  Frigyes  német-újhelyi  udvaránál  volt. 
De  a  november  közepére  kitűzött  béketárgyalásra 
a  magyar  biztosok  nem  jelentek  meg.  Ezért  Car- 
vajal, miután  több  hétig  hiába  várta  megjelenésö- 
ket,  Hunyady  János  bizalmas  barátjához,  Vitéz 
János  váradi  püspökhöz  fordult.  Vitéz  sietett  a 
kormányzót  fölkérni,  hogy  látván  a  pápa  buzgó- 
ságát „mellyel  bebizonyítja,  hogy  a  másokat 
emésztő  tűz  őt  is  égeti",  késedelem  nélkül  tegye 
meg  a  szükséges  intézkedéseket.  Mire  Hunyady 
meghagyta  a  biztosoknak,  hogy  (1448)  január  8. -ára 
Bécsben    jelenjenek    meg.  De  a  biztosok  e  határ- 

napot  sem  tartották  meg.  Csak  január  második 
felében  gyülekeztek  Budára.  Heten  voltak :  az  esz- 
tergomi érsek,  a  vára-'íi,  váci  és  a  győri  püspökök, 
Garai  László  nádor,  Palóci  László  országbíró  és 
Ország  Mihály  kincstartó. 

Mielőtt  az  osztrák  fővárosba  elindultak,  Dénes 
mestert,  az  országos  főjegyzőt  Frigyes  királyhoz 
küldöttek,  hogy  meghozza  nekik  a  menvédet.  Az 
urak  azonban  nem  voltak  megelégedve  vele,  szö- 
vegében nem  találtak  kellő  biztosítékot.  Óvatos- 
ságra intette  őket  némely  osztrák  urak  garázdál- 
kodása ;  csak  imént  jött  híre,  hogy  Rómába  zarán- 
dokoló magyarokat  kiraboltak  és  fogságba  vetettek. 

Ezért  Carvajal  bíbornokhoz  fordultak  azon  ké- 
relemmel, hogy  a  királyi  menvéd  módosítását  esz- 
közölje ki  és  ő  maga  is  állítson  ki  részökre  bizto- 
sító iratot.  A  legátus  teljesen  megnyugtatta  őket. 
Mire  csakugyan  felmentek  Bécsbe,  hol  február 
utolsó  és  március  első  napjait  töltötték.  De  a 
béketárgyalások  nem  vezettek  eredményre ;  mint- 
hogy Frigyes  most  sem  volt  arra  rábírható,  hogy 
László  királ)^  kibocsássa  kezeiből.  Caravajal  mind- 
azáltal nem  mondott  le  a  siker  reményéről.  Es  ne- 
hogy a  magyar  rendek  elkeseredett  lépésekre  ra- 
gadtassák magokat,  ajánlkozott,  hogy  tavasszal 
személyesen  meg  fog  jelenni  körükben,  velők  a 
további  teendőkről  tanácskozandó. 

Ezt  megelőzőleg  Caravajalnak  Csehországba 
kellett  mennie,  hogy  ott  feladata  másik  részének 
megoldásán  fáradozzon.  Május  első  napján  fényes 
bevonulást  tartott  Prága  városába.    Néhány  nap- 

pal  utóbb  megjelent  az  ország-gyűlésen.  Itt  elmon- 
dott beszéde  az  egyetlen,  mely  tőle  fönmaradt. 
Szokatlanul  rövid,  egyszerű  és  világos ;  a  rheto- 
rika  virágait  teljesen  nélkülözi.  Szelíd  komolyság- 
gal inti  a  cseheket,  hogy  az  egyház  és  állam  köré- 
ben az  egységet,  összetartást  és  rendet  állítsák 
helyre.  Ám  a  csehországi  rendek  oly  követelések- 
kel állottak  elő,  melyek  ezen  cél  elérését  lehetet- 
lenné tevék :  a  vallásügyi  engedmények  mellett 
fölhatalmazást  kértek  arra  is,  hogy  ha  Frigyes  ki 
nem  szolgáltatja  Lászlót,  ők  más  királyt  választ- 
hassanak. Miután  a  legátus  ezekre  rá  nem  állha- 
tott, ellenséges  kifakadások  hangzottak  föl  ellene 
a  rendek  köréből.  A  fanatizált  husziták  oly  fenye- 
gető viselkedést  tanúsítottak,  hogy  életét  sem  látta 
többé  biztonságban.  Május  23.-án  menekülnie  kel- 
lett a  cseh  fővárosból. 

Eközben  Hunyady  összehívta  az  országgyűlést, 
mely  elhatározta,  hogy  ezentúl  a  békealkudozások 
Frigyes  király  biztosaival  Budán  történjenek;  és 
így  „az  ügy  több  őszinteséggel  és  kevesebb  huza- 
vonával tárgyaltatván,  végre-valahára  befejezéséhez 
jusson." 

Néhány  nappal  az  országgyűlés  szétoszlása  után, 
június  3.-án,  Carvajal  bíbornoktól  a  kormányzóhoz 
levél  jött,  melyben  visszaérkezését  Csehországból 
jelenti  és  fölkéri,  hogy  a  békebiztosokat  küldje 
Pozsonyba,  hol  ő  is  meg  fog  jelenni.  A  kormányzó 
azonban  utalván  az  országgyűlés  végzésére,  azt 
válaszolta,  hogy  nem  teljesítheti  kívánatát,  ellen- 
ben őt  arra  kéri,  hogy  jöjjön  Budára.    „Folytassa 

Atyaságod  —  írja  neki  Vitéz  tollával  —  szent 
munkálkodását,  hozzon  elfogadható  föltételeket. 
Itt  mindent  készen  talál :  biztonságot  és  békére 
hajló  emléket.  Mi,  kik  erőszakot  és  igazságtalan- 
ságot szenvedtünk,  meguntuk  már  az  ellenkezése- 
ket, az  alkudozások  gyakori  elhalasztását,  a  mes- 
terséges kifogásokat,  a  ravasz  fentartásokat.  Ideje, 
hogy  a  méltatlanságok  és  alkudozások  végét  ne 
csak  reméljük,  de  el  is  érjük.  Azért  óhajtjuk,  hogy 
Atyaságod  tudja  meg  a  római  király  egyenes, 
őszinte  és  határorott  akaratát;  azután  jöjjön  kö- 
zünkbe, hogy  így  a  gyakorta  tárgyalt  ügy,  további 
haladékot  nem  szenvedvén,  befejeztessék.  A  békét 
senki  úgy  nem  kívánja,  mint  én ;  szívemnek  benső 
óhaja,  hogy  kellően  készülhessünk  föl  a  bennünket 
hosszú  idő  óta  szüntelenül  szorongató  és  határain- 
kat ismét  fenyegető  vad  ellenség  megtörésére. 
Azért  siessen  Atyaságod  és  a  régen  megkezdett 
munkát,  annyi  halogatás  után,  fejezze  be,  hogy 
valahára  az  oltalmazó  pajzs  helyett  a  támadó  kar- 
dot használhassuk  az  ozmánok  ellen. 

Carvajal  készséggel  követte  a  meghívást.  Június 
14.-én,  útközben  megállapodott  Pozsonyban,  hol  a 
város  tanácsa  némi  ajándékokkal  kedveskedett 
néki. 

Budán  bizonyára  nagy  ünnepélyességgel  fogad- 
tatott a  kormányzó  és  a  főpapok  által.  A  föltéte- 
lek, melyeket  magával  hozott,  úgylátszik,  némi  ki- 
látást nyújtottak  arra,  hogy  a  béketárgyalások 
eredményre  fognak  vezetni.  De  a  német  király 
nem  akart  ráállani,  hogy    Budára  küldje  biztosait. 

Ezért  a  legátus  odahatott,  hogy  a  kormányzó  és 
az  országtanács  Pozsonyba  küldjék  biztosaikat,  mit 
sikerült  is  kieszközölnie.  A  legátus  tizenkét  napot 
töltött  a  magyar  fővárosban.  Es  ezen  idő  alatt, 
légátusi  hatalmánál  fogva,  több  fontos  egyházi 
ügyet  intézett  el. 

Június  végén  visszatért  Bécsbe,  honnan  július 
29.-én  ismét  Pozsonyba  jött,  hogy  a  német  és 
magyar  biztosok  tárgyalásait  vezesse.  Ezek  ismét 
erdménytelenek  maradtak.  De  a  legátus,  ha  nem 
biztosíthatta  is  a  béke  állandóságát,  képes  volt  az 
azt  fenyegető  veszélyek  egyikét  elhárítani. 

Szentmiklósi  Pongrác  és  Ország  Mihály  évek 
óta  gyakori  betöréseket  intéztek  Ausztriába,  melyet 
tűzzel-vassal  pusztítottak,  még  Bécs  városát  is  ret- 
tegésben tartották.  Végre,  maguk  felelősségére, 
nyílt  háborút  üzentek  Frigyesnek.  Most  Carvajal 
és  gróf  Ciliéi  Ulrik  békebírósága  mellett,  augusztus 
5.-én,  a  német  király  és  a  két  főúr  között  béke- 
kötés jött  létre.  Az  utóbbiak  arra  kötelezték  ma- 
gukat, hogy  többé  Frigyes  ellen  nem  fognak  har- 
colni, azon  esetet  kivéve,  ha  Magyarország  háborút 
visel;  továbbá  lerontják  a  Morva  folyó  mellett 
épített  két  erősséget,  amiért  négyezer  forint  kár- 
pótlást kapnak;  a  foglyok  mindkét  részről  szaba- 
donbocsáttatnak; Frigyes  és  Pongrác  az  egymás- 
nak írt  leveleket  kölcsönösen  visszaadják. 

E  tárgyalások  kimenetelét  Hunyady  János  nem 
várta  be.  Skanderbéggel  megállapodván,  hogy  a 
törökök  ellen  egyidejűleg  támadó  hadjáratot  indí- 
tanak,   szeptember    első    napjaiban    már    az    alsó 

Dunánál,  Kovi  (a  mai  Kubin)  mellett  táborozott 
hogy  a  gyülekező  hadakat  maga  mellé  vévén, 
török  területre  nyomuljon.  Itt  találta  őt  Carvajal 
udvari  embere,  Ottó  mester,  ki  levelet  hozott,  mely- 
ben a  legátus  jelentést  tett  a  pozsonyi  alkudozások 
kimeneteléről  és  azt  kéri,  hogy  most  már  legalább 
a  fennálló  fegyverszünet  hosszabbíttassék  meg, 
mire  nézve  részletes  javaslatot  terjesztett  elő. 
Hunyady  János  háláját  fejezte  ki  válaszában  a 
buzgóságért,  melyet  a  legátus  a  tárgyalásokban 
tanúsított ;  hogy  ezek  sikerre  nem  vezettek  —  úgy- 
mond — ,  bizonyosan  nem  rajta  muIt.  Késznek 
nyilatkozott  a  fegyverszünet  meghosszabbításához 
járulni ;  de  ez  ügyben  nem  határozhat,  mivel  az 
országtanács  tagjai,  kiknek  beleegyezését  ki  keli 
kérnie,  távol  vannak.  Mindazonáltal  intézkedett, 
hogy  mielőbb  Budán  gyűljenek  össze  és  alapos 
megfontolás  után  határozzanak.  Ott  lesz  a  kancellár 
is,  ki  a  megállapodást  a  legátusnak  tudomására 
fogja  hozni. 

Ottó  mester  ez  alkalommal  a  kormányzónak  a 
pápa  levelét  is  kézbesítette.  Ebben  azon  tanácsot 
adja  neki,  hogy  a  hadjáratot,  melyet  nem  tartott 
kellően  előkészítettnek,  halassza  a  jövő  esztendőre, 
amikor  ő  is  egész  erejével  segíteni  fogja.  Hunyady 
már  nem  követhette  a  tanácsot ;  mert  attól  kellett 
tartania,  hogy  visszavonulása  az  ország  rendéi  előtt 
tekintélyét  ássa  alá  és  a  törököt  még  inkább  fel- 
bátorítja ;  egyúttal  kétségesnek  vélte,  vájjon  a  sereg, 
mellyel  rendelkezik,  a  jövő  évben  ismét  össze- 
gyűjthető lesz-e    és  fogja-e  azt  ugyanazon  szellem 

lelkesíteni,  mint  most.  Ezeket  tiszteletteljes,  de  ha- 
tározott hangon  értésére  adta  Miklós  pápának. 
„Megkezdem  tehát  —  úgymond  —  a  szent  válla- 
latot. Inkább  keresem  síromat  a  csatamezőn,  mint- 
sem hogy  nemzetem  szenvedéseinek  továbbra  is 
tanuja  legyek.  Jól  tudom,  dicsőség  fogja  környezni 
emlékezetemet,  akár  győzelem,  akár  bajnoki  halál 
lesz  osztályrészem."  De  a  pápa  figyelmeztetésének 
helyessége  csakhamar  bebizonyult.  Október  18.-án 
a  Rigó-mezőn  Hunyady  súlyos  vereséget  szenve- 
dett   és  maga  szerb  fogságba  esett. 

A  magyar  főrendek  épen  együtt  voltak  Budán, 
hol  a  legátus  előterjesztése  fölött  tanácskoztak, 
mikor  november  közepén  a  katasztrófa  híre  meg- 
jött. Ekkor  abbahagyván  értekezleteiket,  az  ország 
védelmére  irányozták  egész  figyelmüket.  Azonnal 
Szegedre  siettek,  hogy  ott  a  kellő  intézkedéseket 
megtegyék. 

Oda  kísérte  őket  Ottó  mester  is,  a  legátus  embere. 

És  mihelyt  a  legsürgősebb  hadi  rendelkezések 
megtörténtek,  a  fegyverszünet  kérdése  ismét  napi- 
rendre tűzetett. 

Abban  történt  megállapodás,  hogy  a  jelen  idő- 
pont, mikor  a  rigómezei  csatavesztés  hatása  alatt 
Frigyes  még  elbizakodottabbá  és  követelőbbé  fog 
válni,  nem  alkalmas  alkudozások  indítására;  emellett 
a  legátus  által  közlött  föltételek  sem  volnának  mó- 
dosítás nélkül  elfogadhatók ;  mindazonáltal  köze- 
lebb biztosítékot  fognak  küldeni  a  római  király- 
hoz ;  és  időközben  a  legátus  intésére,  minden 
ellenségeskedéstől  tartózkodni  fognak,  amint  hogy 

eddig  is  mindenkor  a  sérelmek  elhárítására  szorít- 
koztak. 

Erről  Vitéz  János  püspök  (1448.)  december  14.-én 
értesítette  a  legátust. 

Carvajal,  mielőtt  föladatainak  akár  egyikét,  akár 
másikát  megoldhatta  volna,  a  következő  (1449.)  év 
folyamán  visszahívatott  Rómába. 

111. 

Hét  évet  töltött  rövid  megszakításokkal  az  örök 
városban.  Miklós  pápa  benső  tanácsosaihoz  tarto- 
zott; főkép  a  keleteurópai  ügyekben,  melyeknek 
fejlődését  élénk  figyelemmel  kísérte;  szoros  össze- 
köttetést tartván  fönn  azokkal,  kikkel  német-  és 
magyarországi  követsége  idején  viszonyba  lépett. 
Ezek  viszont  megőrizték  bizalmukat  és  tiszteletüket 
jóakaratú,  őszinte  egyénisége  iránt. 

Mikor  1452  elején  Frigyes  római  király  útrakelt 
Rómába,  hogy  ott  a  császári  koronát  fejére  tegye, 
a  magyarországi,  csehországi  és  osztrák  rendek 
szövetkeztek,  hogy  a  tizenkétéves  László  királyt, 
kit  magával  vitt,  gyűlölt  gyámsága  alól  kiszaba- 
dítsák. Ez  alkalommal  azt  is  elhatározták,  hogy  a 
pápa  támogatásának  kieszközléséért  lépéseket  tesz- 
nek. Közbenjáróul  Carvajal  bíbornokot  kérték  föl, 
kihez  e  célból  Alberstoffi  Knaber  János  osztrák 
urat  küldöttek,  levéllel  és  egy  emlékirattal,  mely 
neki  az  ügy  előzményeiről  és  állásáról  tájékozást 
volt  nyújtandó. 

Ezalatt  a  pápa  is,  amint  Frigyes  közeledéséről 
értesült,    saját  testvérével,  Calandríni  bíbornokkal, 

Carvajalt  küldötte  az  ő  fogadására  Firenzébe.  Egy 
hónapnál  tovább  volt  kíséretében,  míg  a  császár 
március  9.-én  Rómába  bevonult.  Majd  április  végén 
a  távozót  a  pápai  álam  határáig  kísérte.  De  Frigyest 
gyámfiának  kibocsátására  nem  lehetett  rábírni. 

Mikor  a  következő  esztendőben  a  szultán  Kon- 
stantinápoly elfoglalását  tűzte  ki  céljául,  V.  Miklós 
pápa  hajóhadat  készült  a  Boszporusba  küldeni  és 
hogy  Velence  közreműködését  is  kieszközölje,  április 
elején  Carvajal  bíbornokot  a  signoriához  küldötte. 
Az  ő  környezetében  ekkor  egy  magyar  egyházi 
férfiú  is  volt :  Ivanics  Pál  csázmaí  kanonok,  Vitéz 
János  humanista  körének  egyik  kiváló  tagja.  Car- 
vajal eredmény  nélkül  járt  el  küldetésében.  A  pápa 
csak  saját  gályáit  bocsáthatta  tengerre.  Ezek  is 
későn  érkeztek.  A  görög  birodalom  fővárosa  (1453) 
május  29.-én  az  ozmánok  kezeibe  került. 

„Nem  kételkedem,  —  írja  Carvajalnak,  ezen  ese- 
mény hatása  alatt,  Aeneas  Sylvius  —  Bizancz 
eleste  nagy  szomorúsággal  tölti  el  Méltóságod 
lelkét.  Osztozom  bánatában.  Szívesen  megfeszíte- 
ném minden  erőmet  a  kereszténység  oltalmában. 
De  én  magánember  vagyok,  a  nagy  dolgok  nem 
tartoznak  rám.  Méltóságod,  ki  az  örök  város  sená- 
tusában,  a  legfőbb  papi  tanácsadói  között  foglal 
helyet,  kétségkívül  azon  lesz,  hogy  a  törökök  ha- 
talma ne  terjedjen  tovább,  sőt  visszaszoríttassék  és 
megtöressék.  Ismerem  nemes  lelkét,  mely  nem  tud 
nyugodni,  mikor  a  kereszténység  végveszélyben 
forog.  Ismerem  a  szent  atyának  a  közjóért  lángoló 
buzgalmát.    így  tehát    nem   mondok    le  a  remény- 

ségről,  hogy  a  Görögországon  ejtett  kegyetlen  seb 
még  gyógyítható". 

Válaszában  Carvajal  csakugyan  jelentést  tehetett 
arról,  hogy  V.  Miklós  pápa,  a  törökök  ellen  indí- 
tandó hadjárat  létesítése  és  a  keresztény  fejedel- 
mek kibékítése  végett    nagy  tevékenységet  fejt  ki. 

Carvajal  ekkor  azt  a  megbízást  kapta,  hogy  a 
velencei  köztársaság  és  Sforza  Ferenc,  Milánó 
fejedelme  közölt  békességet  hozzon  létre.  Július 
20.-án  indult  útnak.  Előbb  Sforzát  kereste  föl. 
Ez  kinyilatkoztatá,  hogy  ha  a  signoria  a  milánói 
területen  elfoglalt  helyeket  visszaadja,  kész  békét 
kötni  és  hadait  a  törökök  ellen  indítani.  A  legátus 
ekkor  a  hadakozó  feleknek  négy  napi  fegyver- 
szünetet rendelt  és  augusztus  5.-én  Velencébe 
érkezett.  A  szenátustól  nyert  válasszal  a  milánói 
táborba  ment.  Az  eredmény  az  volt,  hogy  bár  a 
békét  létrehoznia  nem  sikerült,  mindkét  féltől  oly 
nyilatkozatot  eszközölt  ki,  hogy  ügyük  eldöntését 
a  pápa  békebíróságára  bízzák. 

Rómába  visszasietvén,  a  szeptember  10.-én  tar- 
tott bíbornoki  konzisztóriumban  tette  meg  jelen- 
tését. A  pápa  a  béketárgyalásokra  október  9.-ét 
tűzte  ki  határnapul.  Ugyanekkor  a  pápa  kinyilat- 
koztatta, hogy  a  jövő  tavasszal  a  törökök  ellen 
nagy  hadjárat  fog  indíttatni.  A  költségekre  föl- 
ajánlotta az  apostoli  kamara  jövedelmeinek  tetemes 
részét;  megadóztatta  a  bíbornokokat  és  a  pápai 
udvar  tisztviselőit ;  teljes  búcsút  engedett  azoknak, 
kik  akár  személyesen  részt  vesznek  a  háborúban, 
akár  maguk  helyett  egy  fegyverest  állítanak. 

Ezen  intézkedések  azonban  többeket  nem  elégí- 
tett ki  és  úgy  vélekedtek,  hogy  azok  a  feladat 
nagyságával  nem  állanak  kellő  arányban.  Ezek 
közé  tartozott  Aeneas  Sylvius  is,  ki  elégületlen- 
ségét Carvajallal  közölte. 

A  bíbornok  sietett  a  pápa  védelmére  kelni.  „Ha 
—  így  ír  —  a  császárhoz  küldött  legátus  beszédeit 
meghallgattad,  ha  a  pápai  bullát  elolvastad,  ha 
megfontolod,  mit  mindent  tett  szentséges  atyánk 
a  kereszténység  oltalmára :  nem  fogsz  nekünk 
szemrehányást  tenni.  Nem  létezett  még  pápa,  kit 
a  közjó  annyira  elfoglalt,  mint  V.  Miklóst.  Foly- 
tonosan arra  irányul  gondoskodása.  Így  Scander- 
bégnek  ötezer  aranyat  ajándékozott  és  további 
segítséget  ígért,  hogy  a  törökök  ellen  megvédhesse 
magát ;  Rodosz  szigetére  (a  szent  János  lovagrend- 
nek) hatvanezer  aranyat  küldött;  a  törökök  ellen 
indítandó  hajóhad  fölszerelésére  negyvenezer  ara- 
nyat áldozott ;  a  karamaniai  fejedelmet  nagy  pénz- 
összeggel igyekezett  az  ozmánok  megtámadására 
késztetni ;  Trapezunt,  Albánia,  Dalmácia  és  a  törö- 
kökkel határos  egyéb  országok  lakóit  nagy  áldozat- 
készséggel igyekszik  a  kereszténység  oltalmára  föl- 
szerelni 1"  Aeneas  Sylvius  nem  tette  le  a  fegyvert. 

„Mindez  —  úgymond  —  magasztalást  érdemel, 
és  méltó  az  apostoli  tiszt  magaslatához ;  de  nem 
elegendő  az  egyház  szükségeinek  kielégítésére,  a 
betegség  gyógyítására.  Mikor  a  kór  a  szívet  fenye- 
geti, nem  szabad  a  kéz  és  a  láb  sebeire  gondolni. 
Az  élet  fonta rtása  végett  a  főből  és  a  mellből 
kell  a  bajt  eltávolítani. 

„Az  ellenség  mellűnknek  szegezi  kardját;  Rácz- 
országot  dúlja,  Magyarországot  támadja,  Német- 
es Olaszországot  fenyegeti.  Hatalmas  és  nagy- 
számú sereg  áll  készen  megsemmisítésünkre,  a 
kereszténység  védvárának  megvívására.  Mi  pedig 
apró  szigetek  védelméről  gondoskodunk.  Lábunkat 
oltalmazzuk,  de  fejünket  hagyjuk  levágni. 

„Hallom  válaszodat:  nem  minden  arany,  mihez 
Miklós  pápa  nyúl;  nem  esik  ezüsteső  Rómában 
sem ;  nincsenek  drágakövekből  épült  palotáink ; 
Róma  adóját  a  katonaság  emészti  föl,  az  apostoli 
kamara  jövedelmeit  a  hajóhad ;  kívánhat-e  többet 
pápánktól  a  kereszténység  ?  mit  tehetett  volna  és 
nem  tett  meg?  háládatlan  az,  aki  a  nagy  főpap 
erőfeszítéseit  becsmérli. 

„Ha  azt  állítanám,  hogy  a  római  főpap  a  keresz- 
ténység érdekeivel  nem  gondol,  nyílt  hazugságot 
követnék  el.  Tudom,  hogy  igaz  minden,  amit  fel- 
hoztál ;  Miklós  pápa  nem  fukarkodik  kincseivel, 
mindenét  odaadja,  mitsem  tart  meg,  a  jó  atya  kö- 
telességeit híven  teljesíti.  De  ha  szabadon  szólha- 
tok, ha  eljárástokról  és  az  általad  magasztald  bullá- 
ról tartózkodás  nélkül  beszélhetek :  nem  azt  kíván- 
juk, hogy  az  apostoli  szék  többet  áldozzon,  hanem 
helyesebben.  A  bőkezűnek  nemcsak  az  a  köteles- 
sége, hogy  annyit  tegyen,  amennyit  a  szükség 
kíván,  hanem  az  is,  hogy  ott,  akkor  és  azoknak 
nyújtson  segítséget,  hol,  mikor  és  akiknek  szük- 
ségük van  rá. 

„Az  értelmes  és  szakavatott  emberek  nem  he- 
lyeslik azt,    hogy  a  hajóhadra    nagy  összegek  for- 

díttatnak.  Öt  hadihajóval  mit  lehet  tenni?  Mi 
jelentősége  van  az  ötezer  aranynak  —  mások 
háromezerről  beszélnek  — ,  amit  Skanderbég  ka- 
pott ?  Ilyen  nagy  háborúban  mi  haszna  lehet  a 
Rodoszra  küldött  pénznek?  E  kiadások  keveset, 
vagy  épen  semmit  sem  használnak.  Ezen  az  úton 
nem  menekülhetünk  a  törökök  elől ;  a  romlást 
legfeljebb  rövid  időre  föl  lehet  tartóztatni,  nem 
elhárítani.  Ha  szabadulni  akarunk  a  haláltól,  le 
kell  vernünk  azt,  ki  a  fegyvert  ellenünk  fordítja. 
El  kell  pusztítani  a  török  fajt ;  csak  ha  ezt  gyöke- 
restől kiirtjuk,  lehetünk  biztosságban.  Erős  sereget 
kell  gyűjteni,  szárazon  és  tengeren  támadni.  Utá- 
nozzuk nagy  elődeinket :  a  Károlyokat,  Gottfriede- 
ket,  Konrádokat,  Lajosokat  és  Frigyeseket,  kik 
nagy  hadakat  vezetvén  a  hitetlenek  ellen,  az  állandó 
béke  áldásait  szerezték  meg.  Ez  azonban  nem  a 
római  főpap  teendője.  A  római  kúria,  sőt  még  az 
egész  világ  papsága  sem  képes  ilyen  nagy  válla- 
latra. A  császár  és  a  királyok  feladata  az,  hogy 
seregeket  szervezzenek. 

„Bonifác  pápa  személyesen  ment  Franciaországba, 
hogy  a  főrendeket  ott  a  szentföld  felszabadítására 
felhívja.  Ha  Miklós  pápát  ezen  példa  követésében 
betegség  gátolja,  ám  küldjön  bíbornokokat  Francia-, 
Német-  és  más  országokba.  Azok  a  főpapokat  és 
főrendeket  gyűlésekre  hívják  össze.  A  szunnyado- 
zókat  föl  kell  ébreszteni,  a  védelem  eszközeiről 
közösen  gondoskodni!" 

Kevéssel  azután,  hogy  ez  a  levél  íratott.  Frigyes 
császár  Regensburgba  birodalmi  gyűlést  hirdetett, 

Fraknói:  Egyházna^ok  a  magyar  középkorból.  13 

melynek  egyik  föladata  az  volt,  hogy  a  török  ellen 
hadikészületeket  rendeljen  el.  Aeneas  Sylvius  ekkor 
arra  kérte  Carvajalt,  hogy  magát  legátusi  minőség- 
ben küldesse  oda  a  pápa  által.  De  Carvajal  nem 
kapta  ezen  megbízást,  Rómában  maradt  és  onnan 
élénk  érdeklődéssel  kísérte  az  események  folyását. 

A  keserű  csalódások  hosszú  sorozatban  követték 
egymást. 

Alfonz  nápolyi  király  lelkes  szavakat  hangoz- 
tatott ;  de  a  tettek  elmaradtak.  A  milánói  herceg 
nem  hagyott  föl  a  háborúval,  melyet  Velence  ellen 
viselt.  Es  a  signoria  békét  kötött  a  szultánnal.  A 
regensburgi  birodalmi  gyűlés,  melyen  a  császár  sem 
jelent  meg,  eredménjrtelenül  oszlott  el;  október 
havában  Frankfurtban  újabb  birodalmi  gyűlés  tar- 
tását határozván  el.  Frankfurtban  megállapíttatott, 
hogy  a  német  birodalom  a  következő  év  (1454) 
tavaszán  harmincezer  gyalogból  és  tizenkétezer 
lovasból  álló  sereget  fog  Magyarországba  küldeni, 
ha  egyidejűleg  a  pápa  és  az  olasz  államok  hajó- 
hadat indítanak  Konstantinápoly  ellen. 

A  hadjárat  részletes  tervének  kidolgozása  április 
elején  Németújhelyen,  a  császár  elnöklete  alatt 
egybegyűlendő  kongresszusnak  tartatott  fönn.  De 
míg  itt  a  tanácskozások  folytak,  érkezett  V.  Miklós 
halálának  híre,  mely  ürügyül  szolgált  a  tárgyalások 
megszakítására  és  a  hadjáratnak  elhalasztására. 

IV. 
Mikor  Miklós  pápa  halála  után  utódjának  meg- 
választása végett  a  bíbornoki  testület  tagjai  egybe- 

gyűltek,  esküvel  kötelezte  le  magát  mindegyik,  hogy 
azon  esetre,  ha  szent  Péter  székére  emeltetik,  ha- 
talmát Konstantinápoly  visszafoglalására,  a  török 
rabságban  sínlődő  népek  felszabadítására  fogja 
felhasználni.  És  a  spanyol  Borgia  Alfonz  bíbornok, 
kire  (1455  április  8)  a  szavazatok  többsége  esett, 
fogadalmát  sietett  megújítani,  ünnepélyesen  ígérvén, 
hogy  az  egyház  összes  kincseit  és  ha  szükséges,  a 
maga  életét  is  készséggel  fogja  a  szent  vállalatban 
föláldozni. 

111.  Callixtus  pápa  valóban  lelke  egész  hevével 
karolta  föl  ezen  ügyet.  Veronai  Gábor  atya,  a 
későbbi  egri  püspök  írja  róla,  hogy  egyébre  sem 
gondol,  egyébről  sem  beszél,  mint  a  törökök  ellen 
indítandó  háborúról:  szüntelenül  tanácskozásainak 
tárgyát  képezi,  míg  a  többi  ügyeket  egy-két  szóval 
intézi  el.  Május  15.-én  bocsátotta  ki  bulláját,  mely- 
ben a  népeket,  búcsúengedmények  biztosításával 
fölszólítja,  hogy  a  kereszt  jele  alatt  fegyvert  ragad- 
janak és  az  egész  keresztény  világban  tized-adót 
vetett  ki  az  egyháziakra.  Es  míg  ő  maga,  költséget 
nem  kímélve,  hajóhad  létesítésén  fáradozott:  a 
bíbornoki  testület  legkitűnőbb  tagjait  arra  szemelte 
ki,  hogy  az  uralkodókat  keressék  föl  és  közre- 
működésüket eszközöljék  ki. 

Természetesen  kiváló  gondot  fordított  Magyar- 
országra. 

„Szívünk  mély  bánatára  —  írja  egyik  levelében 
—  értesültünk  afelől,  hogy  a  dicső  Magyarország, 
mely  iránt  érdemeinél  fogva  nagy  jóindulatot  táf>- 
lálunk  és   amely  ekkorig  a  kereszténység  védpajzsa 

vala,  fejében  és  tagjaiban  megbomlott;  egyenetlen- 
ségeknek válván  színhelyévé,  nagy  dolgokra  vállal- 
kozni képtelen.  Eképen  hitünk  erős  támasztól  van 
megfosztva,  ha  a  kiengesztelt  szellemek  az  igaz 
szeretet  és  békesség  útjaira  vissza  nem  vezettetnek." 

Szécsi  Dénes  esztergomi  bíbornok-érseket  legátusi 
hatalomkörrel  ruházván  föl,  megbízta,  hogy  a  belső 
béke  helyreállítására  törekedjék  és  az  ország  lakosait 
a  törökök  elleni  háborúra  buzdítsa.  Ugyanekkor 
Carvajal  bíbornokot  Németország,  Magyarország, 
Lengyelország  és  a  törököknek  alávetett  tartomá- 
nyok területére,  mint  teljhatalommal  ellátott  kö- 
vetét, küldötte. 

Mindenekelőtt  a  császárt  kellett  fölkeresnie,  hogy 
a  nürnbergi  gyűlés  határozatának  foganatosítását 
s  a  megállapított  segélyhadsereg  kiállítását  sürgesse. 
Azután  hivatva  volt  Magyarországba  menni,  hogy 
a  királyt  és  a  rendeket  a  hadjáratban  való  rész- 
vételre buzdítsa.  Föladatához  tartozott:  követsége 
egész  területén  keresztes  hadjáratot  hirdetni  és  az 
egybegyűlő  sereget  a  törökök  ellen  vezetni.  Evégből 
fölhatalmazást  nyert,  hogy  mindazon  intézkedéseket, 
melyeket  a  vállalat  érdekében  szükségeseknek  ítél, 
megtehesse.  Mindenki,  rangra  és  állásra  való  tekintet 
nélkül,  csak  úgy,  mintha  közvetlenül  a  pápától  jönne 
a  parancs. 

Szeptember  8.-án,  a  b.  Szűz  születésének  ünne- 
pén, szent  Péter  bazilikájában  a  pápa  maga  tűzte 
a  kereszt  jelét  Carvajal  mellére.  A  szertartás  alatt, 
melynek  jelentőségét  teljesen  átérezte,  szemtanú 
tudósításai  szerint,  mély  megindulás  vett  rajta  erőt, 

sűrűn  hullatta  könyeit.  A  legátus  szeptember  25.-én 
indult  útnak  nagy  kísérettel,  melyhez  egy  főpap  is 
tartozott:  De  Oddis  Ferenc,  assisii  püspök.  Az  azon 
korban  szokatlanul  fényes  díjazás,  évi  6000  forint, 
azon  helyzetbe  hozta,  hogy  állásának  minden  külső 
igényét  kielégíthesse. 

Velencében  több  napot  töltött.  A  pápától  meg- 
bízást kapott,  hogy  a  szenátus  előtt  megjelenvén, 
újabb  kísérletet  tegyen  a  köztársaság  közreműkö- 
désének ki  eszközlésére;  ami  kétszeres  fontossággal 
bírt,  mivel  a  signoria  a  tengeri  akcióban  jelenté- 
keny szolgálatokat  tehetett.  De  a  válasz,  melyet  a 
legátus  előterjesztésére  adott,  a  pápát  utolsó  re- 
ménységétől is  megfoszthatá  és  arról  győzheté 
meg,  hogy  a  signoria  kufárszellemű  politikája  nem 
fogja  kereskedelmi  előnyeit  a  kereszténység  nagy 
érdekeinek  alárendelni. 

Carvajal  október  közepén  folytatta  útját  Ausz- 
triába. Legelőbb  a  császárt  kereste  föl  németújhelyi 
székhelyén.  Előzékeny  fogadtatásban  részesült. 
Frigyes  ígéretekben  nem  fukarkodott;  a  bíbornok 
kezéből  fölvette  a  kereszt  jelét  és  megfogadta, 
hogy  személyesen  részt  fog  venni  a  hadjáratban. 
Néhány  nap  múlva  (november  22.-én)  a  legátus 
Bécsbe  ment  át,  hol  az  ifjú  V.  László,  Magyar-  és 
Csehország  királya  tartózkodott.  Nagy  ünnepélyes- 
séggel fogadtatott.  Első  audenciáján  (november  24) 
előadta  küldetése  célját.  Három  nappal  utóbb 
közöltetett  vele  a  királyi  válasz,  melyben  az  ural- 
kodó bizto.sítja,  hogy  igyekezni  fog  a  pápa  kívá- 
natainak  és  várakozásának  megfelelni. 

Carvajal  azonnal  érintkezésbe  lépett  azon  két 
főúrral,  kik  a  király  kiskorúsága  alatt  Magyar-  és 
Csehországot  kormányozták  volt  s  most  is  irány- 
adó állást  foglaltak  el.  Podjebrád  Györgytől  ígé- 
retet vett,  hogy  5000  cseh  fegyveres  élén  fog  a 
keresztes  hadsereghez  csatlakozni.  A  hős  Hunyady- 
tól  pedig  még  jelentékenyebb  ajánlatot  kapott, 
hogy  7000  harcost  fog  a  török  ellen  vezetni. 
Hunyadyra  Capistranói  János  útján  is  hatni  igye- 
kezett. E  hírneves  szentferencrendű  szerzetest  a 
pápa  a  legátus  segédjéül  jelölte  ki,  hogy  csodás 
hatású  megjelenésével  és  lángoló  ékesszólásával  a 
hívek  körében  a  lelkesedés  és  áldozatkészség 
szellemét  fölkeltse.  „Szent  Atyánk  —  írja  neki  — 
nagyon  bízik  abban,  hogy  az  isteni  hatalom,  Atya- 
ságod szavát  eszközül  használván,  e  népeket  rá 
fogja  bírni  arra,  hogy  ne  engedjék  Krisztus  híveit 
zsákmányul  az  ördög  szolgálatában  álló  ellenségnek." 

Capistrán  ekkor  (1455  végén),  Hunyady  meg- 
hívása következtében,  Erdélyben  működött,  hol  a 
görög  szakadáshoz  tartozó  oláhok  térítésén  fára- 
dozott. Ide  küldötte  hozzá  Carvajal  egyik  udvari 
papját  és  fölkérte,  hogy  Budára  jöjjön,  hol  vele 
találkozni  és  értekezni  óhajtott.  Egyúttal  figyelmez- 
tette, hogy  Hunyadyt  lelkesítse.  A  szent  történet 
nagy  eseményeire,  csekély  számú  hívők  által  a 
hitetlenek  tömegein  kivívott  győzelmekre  utalván, 
azon  reményét  fejezi  ki,  hogy  még  ha  minden  más 
emberi  segítség  el  is  marad,  „napjaink  Makkabeusa", 
Hunyady  János,  az  ő  hétezer  emberével,  képes  lesz 
diadalt  vívni  ki. 

A  legátus  nem  szűnt  meg  László  királyt  sem 
sürgetni,  hogy  mielőbb  menjen  Budára  és  tartsa 
meg  az  országgyűlést.  Január  16.-án  sikerűit  ígé- 
retet eszközölni  ki  tőle,  hogy  a  közelebbi  napokban 
útra  kél.  És  csakugyan,  február  6.-án,  a  bíbornok- 
legátus  kíséretében  az  ország  fővárosába  érkezett. 
Itt  találták  már  Capistránt.  Február  14.-én,  a  nagy- 
böjt első  vasárnapján,  Budavára  főtemplomában  a 
legátus,  ünnepélyes  mise  után,  Capistránnak  mellére 
tűzte  a  pápa  által  részére  küldött  keresztjeiét.  Es 
most  kezdetét  vette  a  keresztes  hadjárat  hirdetése. 
Capistrán,  ki  külföldről  magával  hozott  és  itt  hozzá- 
csatlakozott rendtársaival  buzgó  tevékenységet  fej- 
tett ki,  a  legátus  működését  is  magasztalásokkal 
halmozta  el  a  pápához  intézett  jelentésében.  „A  fő- 
tisztelendő legátus  —  úgymond  —  fáradhatatlanul 
és  csodálatraméltó  módon  működik  a  keresztény 
hit  érdekében  . . .  Számos  főpap  és  főúr,  az  alsóbb- 
rendűek  nagy  tömegével  fölvette  a  keresztet  és 
napról-napra  többet  ékesítünk  föl  vele." 

Az  országgyűlésre  is  nagy  hatást  gyakoroltak 
Carvajal  buzdításai.  „A  főtisztelendő  legátusban 
—  úgymond  —  írja  a  király  Rómába  —  ügyeink 
pártfogóját  és  igyekezeteink  részesét  bírjuk.  Ö 
jelenlétével  és  tekintélyével  nagy  segítségünkre  volt 
abban,  hogy  a  viszonyoknak  megfelelő  erőteljes 
rendszabályokat  foganatosíthattunk.  Megtanított 
minket  arra,  hogy  a  szükségben  az  oltalom  eszközeit, 
a  kötelesség  teljesítésében  a  jutalmat  megtaláljuk. 
Valóban  elmondhatjuk,  hogy  igyekezeteink  illők  ezen 
legátushoz  és  igyekezeteinkhez  illő  ezen  legátus. 

Az  országgyűlés  végzéseit  április  6.-án  Vitéz 
János  kancellár,  a  királynak  és  a  magyar  rendek- 
nek jelenlétében,  közölte  a  bíbornokkal.  Előadta, 
hogy  „6  felsége,  hódolva  ő  szentsége  parancsainak. 
Isten  dicsőségére  háborút  fog  indítani  a  törökök 
ellen.  De  mivel  a  múlt  esztendőben  Szerbország 
és  a  szomszéd  tartományok  területén  rossz  termés 
volt,  a  hadsereg  jelenleg  szükséget  szenvedne  ott; 
ezért  a  jövő  aratásig  kell  a  hadjárat  megindítását 
elhalasztani;  mindazáltal  július  29.-ére  a  sereg  a 
véghelyeknél  együtt  lesz.  Ő  felsége  esedezik,  hogy 
ő  szentsége  a  maga  hajóhadát  mielőbb  indítsa  meg, 
és  példájának  követésére  az  aragóniai  királyt  is 
bírja  rá;  mert  a  törökök,  ha  tengermelléki  birtokaik 
megtámadtatnak,  kisebb  erővel  fognak  a  magyar 
sereg  ellen  fölléphetni.** 

Csakhamar  megváltozott  a  helyzet.  A  következő 
napon,  április  7.-én  a  véghelyekről  futár  érkezett 
azon  hírrel,  hogy  a  szultán  nagy  hadikészületeket 
tesz  és  nyíltan  bevallott  célja:  Nándorfehérvár  s 
a  többi  magyarországi  végvárak  megvívása.  Ennek 
következtében  a  király  és  tanácsosai  abban  álla- 
podtak meg,  hogy  a  fenyegetett  részekre  azonnal 
sereget  kell  küldeni.  Hunyady  János,  a  prímással 
és  a  váradi  püspökkel,  még  ugyazon  napon  meg- 
jelentek a  legátus  előtt;  tudomására  hozták  az 
érkezett  híreket  és  végzéseiket;  fölkérvén  őt,  esz- 
közölje ki,  hogy  a  pápai  hajóhad  egyenesen  a 
Bosporusba  küldessék,  mert  ily  módon  az  ellenség 
erejének  megoszlását  remélhették. 

Carvajal  készséggel  megfelelt  kívánatuknak.  Rög- 

tön  meleg  hangon  szerkesztett  leveleket  írt  a  pápá- 
nak és  a  követsége  területéhez  tartozó  uralkodók- 
nak. „Ha  Szentséged  —  írja  egyebek  között  III. 
Callixtusnak  —  nem  gondoskodik,  súlyos  csapás 
fogja  az  országot  érni:  mert  magárahagyatva 
nem  képes  ellenállani  és  Németországból  nem 
számíthat  segítségre,  vagy  legalább  nem  olyanra, 
mely  a  veszély  nagyságával  arányban  áll.  Minden 
reménységemet  abba  helyeztem,  hogy  az  imád- 
ságaink által  megengesztelt  Isten  Szentségedet 
képessé  fogja  tenni,  rögtön  sereget  küldeni  és  más 
kath.  fejedelmeket  is  segélynyújtásra  bírni . . .  Nagy 
a  veszedelem;  napok,  sőt  órák  késedelme  olyan 
veszteségeket  okozhat,  melyeket  a  kereszténység 
örökké  siratna  és  amelyek  épen  azokat,  kiktől 
most  segítséget  kérünk,  abba  a  helyzetbe  hoznák, 
hogy  magok  is  segítségért  volnának  kénytelenek 
folyamodni." 

III.  Callixtus  nem  szorult  buzdításra.  Már  előbb 
is  lázas  türelmetlenséggel  siettette  a  hajóhad 
fölszerelésére  vonatkozó  munkálatokat,  melyekre 
másfélszázezer  aranyat  fordított.  Es  hogy  ezen 
nagy  összeget  egybeszerezze,  ékszereket  adott  el 
és  vetett  zálogba.  így  azután  lehetővé  tette,  hogy 
június  első  napjaiban  a  Tiberis  torkolatából  25 
gálya,  ötezer  fegyveressel,  ezer  tengerésszel  és 
háromszáz  ágyúval,  tengerre  szállt. 

A  földi  fegyverek  mellett  az  isteni  támogatás 
biztosítása  is  gondoskodása  tárgya  volt  szüntelenül. 
A  keresztény  világ  összes  főpapjaihoz  intézett 
bullájával    fölszólította    a  híveket,  hogy  „imádság, 

bojt  és  bűnbánat  által  térjenek  vissza  az  Úrhoz, 
hogy  ő  is  felénk  fordítsa  irgalmát".  Elrendelte, 
hogy  naponként  délután  a  harangok  konduljanak 
meg,  imádságra  intve  a  híveket,  a  papok  miséjük- 
ben imádságokat  mondjanak  és  minden  hónap 
első  vasárnapján  ünnepélyes  körmenetben  nyilvános 
imádságok  emelkedjenek  éghez,  a  török  veszély 
elhárításáért. 

V. 

Ezalatt  Magyarországon  serényen  folyt  a  keresz- 
tesek toborzása. 

A  legátus,  Hunyady  János  felhívására  —  bár  a 
király  és  környezete  nem  látta  szívesen  —  április 
végén  Szegedre  ment,  hogy  az  Alföld  magyar 
lakosságát  megjelenésével  fokozott  lelkesedésre 
gerjessze  és  a  keresztes  sereg  szervezésére  fel- 
ügyeljen. Folytonosan  azt  hirdette,  hogy  nem 
annyira  a  fegyverek  erejében  bízik,  mint  az  egyház 
imádságainak  hatásában;  és  hogy  ezt  szembetűnővé 
tegye,  kíséretének  tagjait  a  feg)rver  viselésétől 
eltiltotta. 

Égett  a  vágytól,  hogy  a  háborúban  tényleg  részt 
vegyen  és  maga  vezérelje  a  sereget  az  ellenség 
megtámadására.  Ezért  nem  is  szándékozott  többé 
visszatérni  a  királyi  udvarhoz;  hanem  el  volt  hatá- 
rozva, hogy  a  véghelyekre  megy,  azok  megerősíté- 
séről gondoskodik  és  ott  várja  be  a  háború  kez- 
detét. Néhány  héttel  utóbb  azonban  Hunyady  sze- 
mélyesen fölkereste  Szegeden  és  arra  igyekezett 
rábeszélni,  hogy  tervéről  mondjon  le  és  a  fővárosba 

térjen  vissza.  Figyelmeztette,  hogy  az  általa  gyűj- 
tendő és  vezérlendő  sereg  jövetelének  híre  az 
ellenség  korében  rémületet  terjeszthet;  de  ez  el  fog 
enyészni,  ha  megtudják,  hogy  az  aránylag  csekély 
számú  haddal  már  ott  van.  Emellett  szükségesnek 
látta,  hogy  a  királyt  erélyes  készületekre  folytono- 
san buzdítsa  és  a  német  fejedelmektől  is  segítséget 
sürgessen. 

Carvajal  nem  szívesen  fogadta  ezen  tanácsot. 
Azon  óhajtását  fejezte  ki,  engedtessék  meg  neki, 
hogy  legalább  Péterváradig  mehessen  és  ott  vár- 
hassa be  a  hadjárat  kimenetelét.  De  Hunyady 
ragaszkodott  javaslatához.  Carvajal  végre  —  mint 
maga  írja  —  „fájdalommal  és  síró  lélekkel"  enge- 
dett. Mindazáltal  kijelentette,  hogy  bármikor  kész 
odasietni,  hol  jelenlétét  Hunyady  János  szükséges- 
nek fogja  ítélni.  „Valamint,  —  monda  —  az  egy- 
ház fönnállásának  első  századaiban  a  római  pápák 
a  vértanú-halált  keresték,  én  is  szívesen  fogom 
példájukat  követni." 

Miután  tehát  maga  helyett  az  assisii  püspököt 
küldötte  le  Péterváradra  ő  május  12.-e  táján  vissza- 
tért Budára.  De  itt  is  gyakran  ébredett  fel  lelkében 
a  vágy,  hogy  a  harc  színhelyére  siet;  és  mind 
Capistránhoz,  mind  az  assisii  püspökhöz  intézett 
leveleiben  többször  jelezte  jövetelét. 

De  maradt;  bár  a  fővárosban  való  tartózkodásá- 
nak legfőbb  célját  el  nem  érte.  A  királyhoz  és  a 
főrendekhez  intézett  buzdításai,  hogy  mielőbb  csat- 
lakozzanak hadaik  élén  Hunyadyhoz,  nem  találtak 
visszhangra.  Sőt    László,    ki    egészen    Cilley    Ulrik 

vészterhes  befolyása  alatt  állott,  ennek  tanácsára, 
épen  a  legválságosabb  pillanatban,  mikor  (július 
elején)  Hunyady  Jánosnak  a  törökök  közeledéséről 
szóló  tudósítása  megjött,  magára  hagyta  az  orszá- 
got; vadászat  ürügye  alatt  eltávozott  Budáról  és 
Bécsbe  tette  át  székhelyét.  Mindazáltal  Carvajal 
nem  csüggedett  és  lankadatlan  buzgalommal  foly- 
tatta a  keresztesek  gyűjtését. 

A  király  és  a  magyar  főrendek  tétlenségével 
szemben  kétszeresen  szükségesnek  látta,  hogy  a 
német  birodalomból  várt  segítség  mielőbb  meg- 
érkezzék. E  tekintetben  nagy  hatást  remélvén 
Capistrán  erélyétől  és  ékesszólásától,  őt  kívánta 
volna  Frigyes  császárhoz  küldeni.  Június  11.-én 
levelet  intézett  hozzá,  ilyen  tartalommal:  „O  szent- 
sége —  úgymond  —  megparancsolta  neki,  hogy  a 
kereszténység  ezen  veszedelmének  idején  Magyar- 
országból el  ne  távozzék;  mindazáltal  rendelkezé- 
sének az  a  szándéka,  hogy  ott  működjék,  hol  a 
kereszténységnek  legtöbb  hasznot,  az  ellenségnek 
legnagyobb  kárt  okozhat;  már  pedig  most  igen 
előnyös  volna,  ha  Németországból  gyors  segítséget 
eszközölne  ki  és  az  osztrák  főhercegeket  rábírhatná, 
hogy  a  törökök  ellen  táborba  szálljanak."  De  már 
két  nappal  ezután  Hunyady  Jánostól  levelet  kapott, 
melyben  azon  óhajtását  fejezi  ki  a  hadvezér,  hogy 
az  ő  oldala  mellett  működjék  Capistrán.  Mire  a 
legátus  habozás  nélkül  lemondott  tervéről  és 
Capistránt  utasította,  hogy  Hunyady  mellé  siessen. 
Amely  rendelkezés,  mint  a  következmény  mutatta, 
nagy  horderejű  tény  jelentőségével  bírt. 

Carvajal  most  arra  szorítkozott,  hogy  leveleket 
intézzen  a  császárhoz,  az  osztrák  hercegekhez  és  a 
velencei  köztársasághoz  is.  Azonban  felszólalásának 
sikere  nem  volt.  Nagyobb  hatása  volt  azon  rende- 
leteinek, melyeket  Magyarország  és  a  szomszéd 
tartományok  lelkészeihez  intézett;  megparancsolván, 
hogy  Isten  bőséges  jutalmának  Ígéretével  és  az 
örök  kárhozat  fenyegetésével,  a  híveket  serkentsék 
a  keresztes  hadjáratban  való  részvételre  és  küldjék 
rögtön  Nándorfehérvár  alá. 

Mindenfelől  tömegesen  gyülekeztek  a  kereszt 
vitézei.  Ezért  Carvajal  bíbornok,  mikor  értesült, 
hogy  a  szultán  (július  első  napján)  másfélszázezernyi 
hadseregével  Nándorfehérvárt  ostromolni  kezdette, 
és  Hunyady  az  ő  dandáraival,  Capistrán  pedig 
néhány  ezer  keresztessel  a  vár  felmentésére  vonul: 
a  vakmerőnek  látszó  vállalkozás  veszélyeitől  meg- 
döbbenvén, hírnököt  küldött  hozzájuk  és  arra 
kérte  őket,  halasszák  a  megütközést  mindaddig, 
míg  ő,  rövid  idő  múlva,  nagyobb  számú  hadak 
élén,  hozzájuk  csatlakozik.  De  ezen  tanácsát  a  két 
vezér  nem  követhette.  Az  ő  közös  erőfeszítéseik, 
a  vallásos  lelkesedés  és  hősi  vitézség  szövetkezése, 
július  14.-én,  a  Duna  vizén,  majd  nyolc  nappal 
utóbb  Belgrád  falai  alatt,  fényes  diadalt  szerzett 
a  keresztény  fegyvereknek  és  megmentette  Magyar- 
országot, sőt  mondhatjuk,  egész  nyugati  Európát 
az  ozmán  hódítástól,  melynek  most,  az  uralkodók 
egyenetlenségei  és  tehetetlenségük  következtében, 
bizonyára  prédául  esnek,  ha  Mohamed  szultán 
folytathatja  előnyomulását. 

Hunyady  János  július  24.-én  írt  levelei  vitték 
meg  az  első  hírt  Budára,  Bécsbe  és  Németújhelyre 
s  mindenütt  örömöt  és  lelkesedést  keltettek. 

A  pápa  augusztus  12.-én  kapta  meg,  a  császár 
futára  által,  a  tudósítást.  Rendeletére  azonnal  meg- 
szólaltak Róma  összes  templomainak  tornyaiban  a 
harangok,  az  egybegyűlt  papság  és  hívek  köréből 
hálaimák  emelkedtek  a  Mindenhatóhoz.  Tíz  nappal 
utóbb,  augusztus  23.-án  érkezett  meg  Carvajal 
bíbornok  jelentése.  Ebben  a  kivívott  eredményért 
a  legfőbb  érdemet  Hunyady  Jánosnak  tulajdonította; 
egyszersmind  keményen  megrótta  a  királyt  és  az 
urakat,  kik  a  nagy  küzdelemnek  tétlen  tanúi  voltak. 

A  pápa,  mikor  másnap  a  milánói  követet 
fogadta,  nem  tudott  betelni  az  esemény  részletei- 
nek elbeszélésével,  „magasztalván  a  győzedelmet 
és  dicsőítvén,  a  csillagok  fölébe  emelvén  János 
vajdát;"  úgy  nyilatkozott  róla,  hogy  „a  legdicsőbb 
emberek  egyike,  kik  háromszáz  esztendő  óta  éltek"; 
ellenben  kárhoztatta  és  elítélte  a  magyar  rendek 
hanyagságát,  kikről  azt  állította,  hogy  a  diadal 
dicsőségében  nincsen  részük.  „Az  egész  érdem  — 
úgymond  —  János  vajdáé,  kit  szegény  keresztesek 
környeztek;  minélfogva  kétségtelen,  hogy  a  győze- 
lem az  isteni  kegyelem  ajándéka,  nem  az  emberek 
műve."  A  pápa  leveleiben  is  azt  hangoztatta,  hogy 
„egyedül  János  vajda,  Krisztus  hatalmas  hőse,  a 
kereszt  jele  alatt  küzdő  pórokkal  és  rosszul  fegy- 
verzett katonák  kisded  csapatával"  űzte  a  törököket 
futásba;  hasonló  győzedelmet  eiratván  azokhoz, 
melyeket  Isten  egykor  Mózesnek,  a  Makkabeusok- 

nak  és  Nagy  Károlynak  engedett.  Lelkében  azon 
gondolat  érlelődött  meg,  hogy  fejedelmi  koronával 
fogja  jutalmazni  a  kereszténység  érdekében  tett 
szolgálatait. 

De  habár  a  legelső  helyen  Hunyady  János  nevét 
és  dicsőségét  hangoztatta:  méltányolni  tudta  Ca- 
pistrán  érdemét  is.  „Nem  kételkedünk  —  írja  neki 
— >  hogy  a  győzelem  kikűzdésében  Atyaságodnak 
szóval  és  tettel  nagy  része  volt . . .  Mikor  tehát  a 
mindenható  Istennek  nagy  kegyelméért  örök  hálát 
rebegünk,  egjníttal  elismerésünket  fejezzük  ki  Atya- 
ságod buzgó  fáradozásaiért,  melyekkel  a  hívek 
lelkét  az  ellenállásra  megerősítette."  Es  kellően 
becsülte  a  legátus  munkásságának  értékét  is.  „Atyai 
szívünk  sugallja  —  így  szól  a  hozzáintézett  levél- 
ben — ,  hogy  szerencsét  kívánjunk  neked  fáradsá- 
god gyümölcseihez,  melyek  Isten  népének  javára 
termettek.  Tudjuk,  hogy  főleg  a  Te  tanácsaidnak 
és  törekvéseidnek  köszönhető  mindaz,  ami  a 
győzelmet  előkészítette.  A  Te  buzgalmad  hozta 
létre  a  keresztesek  egybesereglését  és  a  magyar- 
országi rendek  gyűléseit.  Örvendezz  tehát  a  rád 
bízott  feladat  megoldásánál  elért  sikernek.  Adj 
hálát  Istennek,  hogy  követséged  alatt  ilyen  fényes 
diadalt,  épen  a  legalkalmasabb  időben  arattak  a 
keresztény  fegyverek." 

Hunyady  János  és  Capistrán,  a  nándorfehérvári 
eseményekről  szóló  jelentéseikben,  mindegyik  magát 
helyezte  előtérbe,  mint  azon  eszközt,  melyet  a 
Mindenható  szándékainak  csodás  végrehajtásában 
használt.    És    mindaketten    hallgatnak    Carvajalról. 

Feltűnt  ez  már  Aeneas  Sylviusnak  is  és  őt  a 
következő  megjegyzésre  készteti :  „Senki  sem  annyira 
szent,  hogy  a  dicsőség  édes  csábjainak  ellenállani 
képes  lehetne.  A  kiváló  egyének  is  könnyebben 
vetik  meg  a  hatalmat,  mint  a  dicsőséget.  Capistrán 
lenézte  a  világa  pompáját,  kitért  élvezetei  elől, 
leküzdötte  az  érzékiséget;  csak  a  dicsőséget  nem 
tudta  megvetni!" 

És  a  történetíró  pártatlanságával,  a  Nándor- 
fehérvár alatt  aratott  győzelem  létesítőinek  „a  há- 
rom Jánost"  tekinti :  „a  bíbornok-legátust,  kinek 
gondoskodása  intézte  az  egész  ügyet,  Hunyadyt  és 
Capistránt,  kik  az  ütközetben  vezényeltek."  ítéle- 
tét, négy  század  multával,  föntartja  a  történetírás. 

VI. 

Carvajal  bíbornok,  amint  a  kivívott  diadal  felől 
értesült,  július  utolsó  napjaiban  Nándorfehérvárra 
sietett,  hogy  a  hadjárat  folytatása  tárgyában 
Hunyadyval  és  Capistránnal  tanácskozzék.  De  mind 
a  kettőt  betegen  találta.  A  kiállott  fáradalmak  és 
izgalmak  utóhatásához  járult  az  eltemetetlen  hullák- 
tól megmérgezett  levegőnek  mételyező  befolyása. 
Erős  lázak  emésztették  életerejüket. 

A  legátus  rábeszélésére  Zimonyba  mentek  át; 
messzibbre,  úgy  látszik,  azért  nem  akartak  távozni, 
hogy  a  tervezett  hadimunkálatok  színhelyéhez  lehe- 
tőleg közel  maradjanak.  Pedig  az  elpusztult  és 
lakosaitól  elhagyott  mezőváros  is  alkalmatlan  és 
egészségtelen  hely  volt.  Sátrak  alatt  kellett  tanyáz- 
niok;    egerek,    kígyók    és  legyek  seregei    tűrhetet- 

lenné  tették  az  ott  tartózkodást.  A  legátus  kíséreté- 
ből többen  megbetegedtek.  Hunyady  Jánost  pedig 
augusztus  11.-én  elragadta  a  halál,  mely  —  a  pápa 
nyilatkozata  szerint  —  a  vértanúság  borostyánjával 
övezte  őt. 

Miután  a  végső  tisztességet  megadták  a  dicsőűlt- 
nek,  Carvajal  és  a  folytonosan  gyengélkedő  Capis- 
trán,  néhány  mértfölddel  távolabb,  Szalankemenben 
telepedtek  meg.  A  bíbornok,  a  plébánia-lakot  beteg 
társának  engedvén  át,  a  templomban  helyezkedett  el. 
De  nem  soká  tartott  pihenésük.  Mind  a  ketten 
türelmetlenül  vágytak  a  bosnyákországi  határon 
táborozó  Ujlaky  Miklóssal  —  kiben  Hunyady  hiva- 
tásának örökösét  látták  —  találkozni  és  őt  támadó 
föllépésre  késztetni.  Négy  napi  fáradságos  utazás 
után  érkeztek  céljukhoz.  Ujlaky  tiszteletteljesen 
fogadta  őket,  és  készségesen  ígérte,  hogy  várako- 
zásuknak meg  fog  felelni.  Egyszersmind  arra  kérte 
őket,  hogy  székhelyére,  Újlakra  menjenek,  hol  min- 
den szükségessel  el  lesznek  látva,  és  megrendült 
egészségüket  helyreállíthatják.  Ajánlatát  elfogadták. 
Szeptember  első  napján  vonultak  be  Újlakra. 
Carvajal  a  plébánia-házban,  Capistrán  saját  szer- 
zete kolostorában  szállott  meg.  Néhány  nap  múlva 
látogatásukra  jött  Ujlaky  Miklós,  hogy  vendégeiről 
gondoskodjék. 

Mialatt  ők  itt  a  Szerémségben  tartózkodtak,  V. 
László  király  végre  elszánta  magát  arra,  hogy 
Bécsből  Budára  visszatér  és  az  ország  védelméről 
gondoskodik.  Október  közepe  táján,  saját  és  több 
főúr  bandériumjaival,  úgyszintén  a  külföldről,  leg- 

Fraknói :  E^bázna^yok  a  megyar  középkorból.  14 

inkább  Németországból,  összesereglett  keresztes 
csapatok  élén  az  Alföldre  vonult  és  Futaknál  tábort 
ütött,  hová  országgyűlést  hirdetett.  Ide  jött  Carvajal 
is,  hogy  őt  tanácsával  támogassa. 

Capistrán  Újlakon  kényszerűit  maradni.  Ereje 
mindinkább  hanyatlott.  A  király  és  a  legátus  or- 
vosainak fáradozásai  nem  voltak  képesek  életét 
meghosszabbítani.  Október  21.-én  megtette  végső 
intézkedéseit,  melyekhez  Carvajal  másnap  készség- 
gel megadta  beleegyezését.  A  hit  és  buzgalom 
hevétől  lángoló  lélek,  október  23.-án  költözött  az 
örökkévalóságba.  Halála,  mely  súlyos  csapást  ejtett 
a  kereszténység  és  különösen  hazánk  érdekein, 
mély  fájdalommal  töltötte  el  a  legátust,  ki  leg- 
jelentékenyebb munkatársától  látta  magát  meg- 
fosztva. De  amikor  értesült,  hogy  tetemét  az  újlaki 
szerzetesek  és  hívek  a  szenteket  megillető  tisztelet- 
ben részesítik:  nem  késett  a  túlbuzgalomból  szár- 
mazható visszaéléseknek  elejét  venni  és  elrendelte, 
hogy  a  dicsőűltnek  földi  maradványai  illő  ün- 
nepélyességgel temettessenek  el. 

Carvajal  bíbornok  Futakról  a  királyt  Zimonyig 
kísérte,  de  —  mintegy  titkos  sejtelemtől  vissza- 
tartva —  nem  ment  vele  át  Belgrádra,  mely  most, 
november  11.-én,  véres  és  végzetes  eseménynek, 
Czillei  Ulrik  megöletésének  színhelyévé  lett.  Két 
nappal  utóbb,  nem  csekély  megdöbbenésére,  a 
gyászmenettel  találkozott,  mely  a  szerencsétlen  főúr 
tetemeit  őseinek  sírboltjába  szállította.  Ekkor  azután 
áthajózott  Nándorfehérvárra,  hol  a  királlyal  rövid 
ideig  tanácskozott.    Kétségkívül    oda  hatott,    hogy 

az  uralkodót  nagybátyja  halálának  megboszulásá- 
tól  visszatartsa  és  a  Hunyadyakkal  benső  viszony 
föntartására  intse.  Ezen  igyekezeteivel  célt  ért.  De 
nem  volt  képes  megakadályozni  azt,  hogy  László, 
a  téli  hideg  űrügye  alatt,  a  hadi  munkálatok  meg- 
indításáról lemondván,  a  keresztes  sereget  szét- 
bocsássa.  Sőt  attól  kellett  tartania,  hogy  a  törökök- 
kel békét  köt.  Ennek  meghiúsítása  végett  a  pápa 
közvetetlen  nyilatkozataival  kívánt  súlyt  kölcsönözni 
a  saját  szavának. 

III.  Callixtus  sietett  is  fölszólalni.  Legátusához 
intézett  levelében,  utalván  a  pápai  hajóhad  által 
kiküzdött  előnyökre,  így  szól:  „A  kereszténység 
jelentőségteljes  győzelmei,  az  isteni  segítség  bíztató 
nyilatkozatai  közepett  ki  volna  oly  gyáva,  hogy 
fegyverszünetre  gondolna?  ki  volna  oly  félénk, 
hogy  a  futamodó  ellenség  üldözésétől  tartózkodnék 
és  a  Mindenható  jobbja  által  kilátásba  helyezett 
diadal  kiküzdésében,  akár  fegyvertelenül  is,  részt 
venni  nem  kívánna?"  Ama  meggyőződésének  adván 
kifejezést,  hogy  a  legátus  személyes  tekintélyénél 
fogva  mindent  képes  Magyarországon  kivinni,  amit 
akar,  meghagyja  neki,  hogy  ha  szükséges,  a  leg- 
keményebb egyházi  büntetések  alkalmazásával  is, 
gátoljon  meg  minden  kísérletet,  mely  a  béke  léte- 
sítésére irányulna.  „Ébreszd  föl  —  így  folytatja  — 
az  erőteljes  népeket,  buzdítsd  a  nagylelkű  fejedel- 
meket. Gyűjtsd  egybe  a  magyarok  hatalmas  és 
bátor  népeit;  bírd  rá,  hogy  a  kínálkozó  dicső 
győzedelem  kivívásában  működjenek  közre,  vegyék 
föl  a  keresztet,  kövessék    Krisztus    zászlaját,  ront- 

sanak  az  ellenség  maradványaira.  Maga  a  rémület, 
melybe  ellenségeinket  ejtjük,  biztosítja  a  sikert." 
„Oh  hatalmas  magyarok  —  így  szól  ezután  — , 
mire  várakoztok  még?  Rendelkezéstekre  áll  erős 
hajóhadunk,  melyet  folytonosan  szaporítunk;  és  a 
portugalliai  király  hadereje,  melyet  napról-napra 
várunk.  ígéreteinket  híven  fogjuk  teljesíteni.  Aki 
nincs  velünk,  ellenünk  van!"  Ugyanekkor  a  király- 
nak is  írt  hasonló  szellemben. 

E  levelek  nem  maradtak  hatás  nélkül.  A  király 
visszautasította  a  szultán  békeajánlatait.  Es  szent 
György  ünnepére  összehívta  az  ország  rendéit, 
hogy  velük  a  hadjárat  ügyében  tanácskozzék.  De 
azt  megelőzőleg  végzetes  események  vonták  el  a 
figyelmet  a  török  háborútól.  A  Hunyady-ház 
ellenségei  elhitették  a  királlyal,  hogy  Hunyady 
László  összeesküvést  sző  és  merényletet  tervez 
ellene.  Rábírták,  hogy  az  ifjú  grófnak,  öccsének  és 
barátainak  —  köztük  Vitéz  János  váradi  püspök- 
nek —  elfogatását  rendelje  el.  Március  14.-én  haj- 
tatott végre  a  parancs. 

Carvajal  már  a  legelső  pillanatban  fölismerte  a 
történtek  nagy  horderejét  és  a  következményeket, 
melyeket  maguk  után  fognak  vonni.  Rögtön  futárt 
küldött  Rómába,  hogy  a  pápa  közbenjárását  kérje 
ki.  „Élénken  sajnáljuk  —  írja  válaszában  III.  Callix- 
tus  —  a  király  rendeletére  eszközölt  elfogatásokat. 
Minden  önmagában  meghasonlott  ország  elpusztul. 
Fáradozz  tehát  az  egyetértés  helyreállításán  és  a 
keresztes  háború  hirdetésén.  Isten  velünk  lesz; 
csak  a  király  és  hívei    férfias    ellenállást    fejtsenek 

ki  a  kereszt  ellenségeivel  szemben.  Ezt  rendeljük 
és  parancsoljuk.  Aki  másképen  cselekszik,  az 
ördögnek  szolgál;  Isten  haragja  szálljon  rá!... 
Vajha  ne  valósulna  Salamon  mondása:  Jaj  az 
országnak,  mely  gyermeket,  asszonyt,  őrültet  ural." 

És  valóban,  mintha  csakugyan  alkalmazható  lett 
volna  ez  a  mondás  Magyarországra.  A  keresztény- 
ség dicső  hősének  nagy  reményekre  jogosító  fia 
vesztőhelyen  végezte  életét! 

Carvajal,  amikor  (március  16.-án)  az  esti  órákban 
a  kivégzésről  értesült,  rögtön  sajátkezű  levelet 
intézett  a  királyhoz,  kinek  tudomására  hozta,  hogy 
az  egyházi  kiközösítést  vonta  magára;  egyúttal 
kinyilatkoztatta,  hogy  a  saját  és  a  szentszék  becsü- 
letének sérelme  nélkül  nem  tűrheti  azt,  hogy  szemei 
előtt  egy  főpap  világi  hatalom  fogságában  őriz- 
tessék. 

A  király  még  aznap  este  egy  osztrák  főurat 
küldött  hozzá,  azzal  az  értesítéssel,  hogy  Hunyady 
Lászlót  azért  végeztette  ki,  mert  az  ő  életére  tört. 
Harmadnapra  pedig  azt  üzente  neki,  hogy  Vitéz 
Jánost  az  illetékes  egyházi  bíróság  elébe  fogja 
állíttatni.  Mire  a  prímást  Esztergomból  magához 
hivatta  és  őrizetére  bízta  a  foglyot.  Általában  azon 
vélemény  volt  elterjedve,  —  mint  a  velencei  ügy- 
viselő jelenti,  —  hogy  a  legátus  erőteljes  fellépése 
nélkül  a  váradi  főpapot  is  halálra,  vagy  legalább 
élethosszig  tartó  fogságra  ítélték  volna. 

A  gyermek  Mátyás  és  a  többi  világi  foglyok 
érdekében  is  felszólalt.  De  csak  anyit  bírt  kivinni, 
hogy  sorsuk  a  börtönben  némileg  enyhíttetett    és 

a  bilincsek  levétettek  róluk.  Közbenjárásával  a 
polgárháború  kitörését  óhajtotta  megakadályozni. 
Ugyanis  Hunyady  János  sógora,  Szilágyi  Mihály 
boszút  esküdött  unokaöccse  haláláért  és  magaköré 
gyűjtötte  nagyszámú  barátait.  Az  elkeseredett  főúr 
nem  habozott  magát  a  legátust  is  beavatni  terveibe. 

Minden  jel  oda  mutat,  hogy  Carvajal  a  meg- 
indult nemzeti  mozgalommal  rokonszenvezett;  mert 
diadalától  a  törökök  elleni  erélyes  föllépést  is  vár- 
hatta. Az  ő  Rómába  küldött  jelentéseinek  visz- 
hangja  az,  amit  a  pápa  néhány  hónappal  utóbb 
leveleiben  ír.  Elmondja,  hogy  „mikor  az  irigység 
és  rosszakarat  Krisztus  dicső  hőse  családjának 
megrontására  tört,  mikor  az  egyik  fiú  megöletett, 
a  másik  fogságba  vettetett,  az  özvegy  és  rokonok 
üldözésnek  voltak  kitéve:  mindez  mély  fájdalommal 
töltötte  el  a  mi  lelkünket;  és  nemcsak  magánbeszél- 
getésben, hanem  ünnepélyes  alkalmakkor  tett 
nyilatkozatainkban  is  megjósoltuk,  hogy  a  csodá- 
kat művelő  igazságos  Isten  kegyelméből  el  fog 
érkezni  számukra  a  felmagasztalás  órája  és  Hunyady 
János  érdemeiért  az  ő  méltatlanul  üldözött  háza 
el  fogja  venni  az  érdemlett  jutalmat!" 

E  válságos  időben,  mikor  az  ármány  és  önzés 
a  nemzetet  életérdekei  iránt  közönyössé  tette  és 
erejét  megbénítá:  111.  Callixtus  nem  szűnt  meg  gizon 
fáradozni,  hogy  a  törökök  elleni  hadjárat  ügye  el 
ne  hanyagoltassék.  Magyarországi  legátusának 
segédéül  Capistrán  helyébe  ennek  egyik  legjelesebb 
rendtársát,  Marchiai  Jakab  atyát  rendelte.  Egyszers- 
mind   Magyarországnak  a  nagy  küzdelemben  szö- 

vetségest  igyekezett  biztosítani  egyik  szomszéd 
tartomány  fejedelmében. 

Bosnyákország  vitéz  királya,  Osztója  Tamás 
ugyanis  (1443 — 1460.)  a  nándorfehérvári  győzelem 
által  föllelkesítve,  a  szultánnak  megtagadta  az 
adófizetést  és  arra  határozta  el  magát,  hogy 
visszaállítja  országának  hajdani  függetlenségét.  Az 
1457.  év  március  havában  követet  küldött  Rómába, 
a  pápának  bejelentette  szándékát,  fölhatalmazást 
kért  keresztesek  gyűjtésére  és  szentelt  lobogót, 
mely  alatt  a  harcot  megindíthassa.  Ugyanekkor 
Carvajal  bíbornokhoz  is  fordult  azon  kérelemmel, 
hogy  jöjjön  hozzá,  vele  a  teendők  iránt  tanács- 
kozandó. A  legátus  teljesíteni  óhajtotta  e  kívánatot; 
de  attól  félt,  hogy  távozása  Magyarországból  a 
zavarteljes  viszonyok  közepett  félreértésekre  adhat 
alkalmat.  Mindazáltal  május  elején  rendeletet  kapott 
a  pápától,  ki  meghagyja,  hogy  Boszniába  menjen, 
értekezzék  ott  a  fejedelemmel  és  amennyiben  meg- 
győződik afelől,  hogy  a  háború  megindítására  a 
készség  és  képesség  megvan  benne,  tegye  meg  ott 
mindazon  intézkedéseket,  melyek  a  keresztes  had- 
járat kihirdetésére  és  sikerének  biztosítására  alkal- 
masak. 

Néhány  héttel  utóbb  felhívta  ugyan  figyelmét 
arra,  hogy  tekintetbe  véve  Magyarország  válságos 
helyzetét,  gondolja  meg,  vájjon  tanácsos-e  távoznia; 
de  mikor  ez  az  irat  Budára  érkezett,  Carvajal  már 
Boszniában  volt.  Gyengélkedő  állapotával  nem 
gondolva,  szívesen  vállalkozott  a  fáradságos  útra. 
Jajca    mellett,    bobováci    székhelyén    kereste  föl  a 

királyt,  kit  a  pápai  támogatás  ígéretével  elhatáro- 
zásában megerősített.  A  hadi  műveletek  mejfindítása 
iránt  is  megegyezésre  jutott  vele. 

Működése  eredményével  teljes  mértékben  kiérde- 
melte a  pápa  elismerését.  Boszniából  küldött  jelen- 
téseinek vétele  után  így  ír  hozzá:  „Magasztaljuk 
bölcseségedet,  állhatatosságodat  és  nemeslelküsége- 
det.  Mikor  az  Ur  ügyében  jársz  el,  a  munkában 
ki  nem  fáradsz,  félelem  nem  tart  vissza,  veszedelem 
el  nem  riaszt.  Mindezekért  nagy  hálával  tartozik 
Neked  a  szentszék.  Kitűnő  erényeidért  és  kiállott 
fáradalmaidért  nagy  mértékben  lekötelezve  érezzük 
magunkat;  és  igyekezni  fogunk,  hogy  míg  élűnk, 
érdemeidért  illő  tiszteletben  részesítsük  személyedet. 

A  legátus  július  közepén  hagyta  el  Boszniát. 
Ekkor  a  határ  közelében,  Diakovárt  állapodott  meg 
és  ott  hosszabb  ideig  szándékozott  maradni,  hogy 
a  törökök  készülődései  felől  minél  biztosabb  tudó- 
sításokat kaphasson.  De  innen  elszólította  a  pápá- 
nak egy  újabb  megbízása,  mely  más  irányba  vitte 
közreműködését:  a  Frigyes  császár  és  V.  László 
között    megújult    ellenségeskedés  megszüntetésére. 

A  két  koronás  rokon  között  őszinte  jó  viszony 
sohasem  volt.  Minden  csekély  bonyodalom  komoly 
viszállyá  mérgesedett  el.  És  mivel  ezek  az  állapotok 
a  törökök  ellen  az  erélyes  föllépést  mindakét  rész- 
ről akadályozták,  a  pápa  a  leghatályosabb  gyógy- 
szereket alkalmazta  a  baj  orvoslására.  Az  1456. 
évi  hadjárat  idején  Carvajalt  fölhatalmazta  volt, 
hogy  egyházi  átok  büntetésével  is  kényszeríthesse 
a  két  uralkodót  kibékülésre.  Erre  nem  volt  szűkség. 

De  az  1457.  év  kezdetén,  a  Czillei-örökség-  ügye 
ismét  lángra  lobbantotta  a  hamu  alatt  lappangó 
űszköt.  Háborúra  került  a  dolog.  László  király 
kapitányai,  Holczer  és  Vitovecz,  hadaikkal  Czillei 
várát,  mikor  falai  között  tartózkodott  a  császár, 
ostrom  alá  vették. 

A  pápa,  amint  erről  értesült,  a  történtek  fölött 
mély  fájdalmát  tolmácsolta  Carvajalhoz  intézett 
levelében.  „Mit  használ,  —  írja,  —  hogy  számtalan 
nehézséget  elhárítván,  hihetetlen  gyorsasággal  és 
kiszámíthatatlan  pénzáldozattal  hajóhadunkat  föl- 
szereltük, tengerre  bocsátottuk?  Mit  használtak 
esdekléseink,  buzdításaink  és  könyeink,  melyekkel 
úgyszólván  az  egész  keresztény  világot  mozgásba 
hoztuk?  Mit  használ  mindez,  ha  Magyarország, 
mely  utat  nyithat  a  barbároknak  a  keresztény 
világ  meghódítására  és  Németország,  melynek 
kincsei  a  legbiztosabb  segítséget  nyújthatnák  a  hit 
oltalmára,  belső  viszályok  által  zaklattatnak!"  Meg- 
bízta tehát,  hogy  a  béke  helyreállítására  törekedjék. 
Majd  utóbb  utasította,  hogy  siessen  Ausztriába  és 
személyes  közbenjárásának  súlyát  vesse  a  mérlegbe. 
Egyúttal,  mivel  gyakorta  két  helyen  is  szükséges- 
nek mutatkozott  a  pápai  követ  jelenléte,  a  pápa 
egyik  előkelő  udvari  papját.  Rovarella  Lőrincet 
küldötte  hozzá  nuncius  minőségében,  kit  egészen 
rendelkezésére  bocsátott,  hogy  ott,  hol  kívánatos- 
nak fogja  látni,  az  ő  utasításai  szerint    működjék. 

Amikor  Carvajal  Boszniából  visszatért  Budára, 
itt  arról  értesült,  hogy  a  császár  és  a  magyar 
király  biztosai  a  bajor  herceg  közbenjárása  mellett 

Korneuburgban  fognak  összejönni.  Ö  is  oda  sietett, 
hogy  a  tárgyalásokban  részt  vegyen.  De  Győrre 
érkezvén,  itt  az  a  tudósítás  várakozott  reá,  hogy 
az  értekezlet  rövid  fegyverszünet  megkötése  után 
szétoszlott  azon  megállapodással,  hogy  a  tárgyalások 
később  Prágában  fognak  folytattatni,  hol  László 
király  nagy  fénnyel  készült  menyegzőjét  a  francia 
királyleánnyal  megünnepelni  és  ezen  alkalomra 
számos  fejedelmi  vendéget  várt. 

A  pápa  utasította  Carvajalt,  hogy  jelenjen  meg 
ő  is  a  cseh  fővárosban,  a  menyegzőn  képviselje  a 
szentszéket  és  ez  alkalmat  úgy  a  békekötés,  mint 
a  törökök  elleni  háború  ügyének  előmozdítására 
használja  föl.  Ez  ügyben  Aeneas  Sylvius  is  —  ki 
ekkor  mint  bíbornok,  111.  Callixtus  legbizalmasabb 
tanácsosai  között  foglalt  helyet  —  írt  neki  levelet, 
melyben  rábeszéli,  hogy  ne  mulassza  el  a  Prágába 
való  utazást;  mintha  tudomása  lett  volna  arról, 
hogy  nem  szívesen  vállalkozik  rá. 

És  nem  is  kellett  vállalkoznia.  Az  ifjú  királyt 
november  23.-án  váratlanul  elragadta  a  halál. 

VII. 

Amint  a  prágai  gyászos  esemény  híre  Magyar- 
országba eljutott,  a  Hunyadi-ház  rokonai  és  nagy- 
számú barátai  az  ifjú  Mátyást  választották  jelöl- 
tül a  megüresedett  trónra. 

Másfél  század  múlt  el  azóta,  hogy  a  magyar 
uralkodóház  utolsó  koronás  sarját  a  székesfehér- 
vári sírbolt  befogadta.  Ettől  fogva  idegenek  visel- 
ték  szent    István    koronáját.    Soraikból,    két   nagy 

uralkodó  emlékezetét  dicsőség  és  áldás  környező. 
De  Lajos  utódai  nem  voltak  képesek  az  országot 
sem  belviszályok  zaklatásaitól,  sem  kűlellenségek 
támadásai  ellen  megóvni.  Most  már  a  csüggedő 
nemzet  minden  rétegében  azon  meggyőződés  vert 
gyökeret,  hogy  a  haza  sorsa  szerencsésebb  fordu- 
latot csak  úgy  vehet,  ha  ismét  nemzeti  fejedelmet 
ural.  Már  pedig  az  ország  szülöttei  között  dicsőbb 
nevet  egy  sem  viselt,  mint  Hunyadi  János  fia, 
ki  emellett  azon  biztos  reményt  is  fölkeltette, 
hogy  atyja  jeles  tulajdonainak  örököse,  nem 
nélkülözi  azon  kellékeket,  melyek  uralkodókat 
nagygyá,  kormányzásukat  áldásossá  tehetik. 

A  nemzeti  párt  őszinte  és  hathatós  támogatásra 
taláit  a  pápai  legálusnál,  kinek  jóakarata  annál 
nagyobb  értékű  vala,  minél  jelentékenyebb  nehéz- 
ségeket kellett  leküzdeni.  Mindenekelőtt  kiszaba- 
dítandó volt  Mátyás,  kit  László  király  Prágába 
vitetett  és  ennek  halála  óta  Podjebrád  György, 
Csehország  kormányzója  őrizet  alatt  tartott.  Azután 
ellensúlyozni  kellett  Frigyes  császár  törekvéseit, 
melyek  a  magyar  korona  elnyerésére  irányultak. 
Végre  Mátyásnak,  megválasztása  esetén,  tekintélyé- 
nek megszilárdítására  és  az  ország  védelmére 
egyaránt  nélkülözhetetlen  volt  a  pápa  segítsége. 

Ily  körülmények  között  a  Mátyás  trónraemelése 
érdekében  indított  akció  sikerének  egyik  föltétele 
volt :  a  szentszék  jóakarata.  És  ezt  biztosította 
Carvajal  bíbornok,  ki  a  tisztelet  és  szeretet 
érzelmeit,  melyeket  Hunyady  János  iránt  táplált, 
fiára  is  átruházta ;  és  kit  a  személyes    rokonszenv 

sugallatai  mellett  a  kereszténység  és  a  szent-szék 
nagy  érdekeinek  helyes  felfogása  szintén  arra 
késztetett,  hogy  Magyarország  függetlenségének 
és  hatalmának  szilárdításában  közreműködjék.  Jól 
ismerte  ugyan  a  római  kúriánál  uralkodó  azon 
hagyományos  felfogást,  hogy  oly  esetekben,  mikor 
az  uralkodóház  kihaltával  az  örökösödés  fonala 
megszakad :  a  trón  betöltésénél  a  szentszéket 
illeti  meg  a  döntő  szó.  De  másfelől  előre  látta, 
hogy  ezen  elv  érvényesítésének  megkísérlése  ez 
idő  szerint  még  veszélyesebb  mozgalmakat  támasz- 
tana, mint  amelyeket  másfél  század  előtt,  az 
Árpád-ház  kihalta  után,  Vili.  Bonifác  és  V.  Kelemen 
pápák  idejében  támasztott.  Ezért  megnyugvást 
talált  azon  tudatban,  hogy  oly  jelölt  érdekében 
működik,  kiről  kétségtelennek  látszott,  hogy  a 
szent-szék  iránt  kellő  hódolatot  fog  tanúsítani, 
és  annak  a  kereszténység  javára  célzó  igyekezeteit 
hathatósan  elő  fogja  segíteni. 

Carvajal  főkép  oda  hatott,  hogy  a  választás 
egyhangúlag  történjék  meg  és  a  trónvillongások 
veszélye  elháríttassék.  Lényeges  szolgálatot  tett 
azzal,  hogy  a  főurakat,  kik  ekkorig  a  Hunyadi- 
ház ellenségei  voltak,  megnyerte.  Es  akkor  azután 
a  főrendek  között  létesített  egyezséget,  mely  az 
ő  színe  előtt,  ünnepélyes  kézszorítással  erősíttetett 
meg,  áldásával  szentesítette. 

A  legátus  érzületei  és  nézetei  a  legkedvezőbb 
fogadtatásra  találtak  a  pápánál,  ki  ismételten  ki- 
tüntette kegyeletét  és  vonzalmát  a  Hunyadyak 
iránt.   V.  László  halálának  hírére,  azonnal  utasította 

Carvajalt,  hogy  Mátyásnak  a  prágai  fogságból  való 
kiszabadítása  végett  tegye  meg  a  szükséges  lépé- 
seket. „Hiszszük,  —  úgymond  —  hogy  szabadu- 
lása Magyarország  békességének  és  nyugalmának 
helyreállítására  fog  szolgálni :  mert  gyakorta  hallot- 
tuk, hogy  az  ifjú  gróf  kiváló  tulajdonságokkal 
ékeskedik  és  kétségtelenül  atyjának  nyomdokaiba 
fog  lépni." 

És  királylyá  választása  oly  örömmel  töltötte  el, 
hogy  ennek  első  benyomása  alatt  teljesen  feledte 
a  szent-szék  jogi  igényeinek  mellőztetését ;  és 
sietett  elismerését  fejezni  ki  a  legátusnak  az  ő 
tevékenységeért,  melylyel  —  úgymond  —  dicsőséget 
szerzett  magának  a  világ,  érdemeket  Isten  előtt. 

Mátyás  trónrajutásában  a  Gondviselés  titkos 
végzését  látja,  mely  szerint  az  ország  olyan  királyt 
kapott,  ki  egyedül  képes  az  egész  nemzet  akara- 
tát személyében  öszpontosítani  és  az  igaz  hitet 
fenyegető  veszélyeket  elhárítani:  „Hihetőleg  — 
úgymond  —  az  a  győzhetetlen  atléta,  ki  szilárd 
meggyőződésűnk  szerint,  az  örökkévalóságban  el- 
vette már  érdemei  jutalmát,  eszközölte  ki  imáival 
Istentől,  hogy  hazáját,  melytől  diadalmas  csaták- 
ban elhárította  a  törökök  támadásait,  ne  engedje 
belső  viszályok  által  fölemésztetni  és  az  ő  dicső 
tetteinek  követésére  azt  rendelje,  ki  hozzá  méltón 
a  kereszténység  védelmét  ugyanazon  állhatatos- 
sággal fogja  folytatni,  melyet  ő  ifjúságától  utolsó 
lehelletéig  tanúsított."  Megbízza  tehát  a  legátust, 
hogy  a  királynak  és  nagybátyjának  a  szentszék 
szerencsekívánatait  tolmácsolja. 

Carvajal  ugyanazon  bölcs  tapintatot,  melyet  a 
magyar  trón  betöltése  ügyében  kitűntetett,  a 
csehországi  királyválasztás  kényes  kérdésével  szem- 
ben is  bebizonyította.  A  csehországi  rendek  az 
V.  László  halála  által  megüresedett  trónjukra 
Podjebrád  Györgyöt  választották  meg ;  (1458. 
március  2.)  miről  azonnal  értesítették  a  magyar- 
országi pápai  legátust  is. 

A  bíboros,  ki  a  csehországi  viszonyokat,  saját 
közvetetten  tapasztalásai  nyomán  is,  alaposan 
ismerte,  jól  tudta,  hogy  a  megválasztott  király  a 
huszita  felekezetnek  híve  és  vezére.  Mindezáltal 
tudta  azt  is,  hogy  a  nemzet  túlnyomó  többségé- 
nek bizalmát  és  ragaszkodását  bírja.  Ezért  nem 
látta  ajánlatosnak,  hogy  a  szentszék  mindjárt 
eleve  ellenséges  állást  foglaljon  el  vele  szemben. 
Sőt  remélhette,  hogy  ügyes  politikával  rá  lehet  őt 
arra  bírni,  hogy  a  kath.  egyháznak  meghódoljon ; 
és  ez  esetben  a  kiváló  hadvezéri  képességgel  fel- 
ruházott fejedelemtől  a  kereszténységre  nézve 
nagy  szolgálatokat  várhatott.  O  tehát,  anélkül, 
hogy  követendő  eljárása  iránt  Rómából  utasítást 
kérne,  sietett  Podjebrádhoz  levelet  intézni,  mely- 
ben őt  nemcsak  Csehország  királyának  címezte, 
hanem  neki  egyúttal  megválasztása  alkalmából 
szerencsekívánatait  is  kifejezte.  De  tette  ezt  oly 
kifejezésekkel,  melyek  a  szentszék  követéhez  méltók 
és  reményeinek  tolmácsai  valának.  „Hő  imákkal 
—  úgymond  —  kérjük  Istent,  hogy  az  ő  útjaira 
vezesse  Felségedet  és  engedje,  hogy  az  ország, 
mely  megválasztása  alkalmával    örvendett,   később 

is  boldognak  érezze  magát  afölött,  hogy  Felséged 
kormányára  bízatott.  Mi  is  örvendeztünk,  remél- 
vén, hogy  Felséged  az  isteni  szellem  által  föl- 
lelkesítve, a  Felségedre  halmozott  jótéteményekért 
hálád atosságot  fog  tanúsítani.  Felséged  mindazt 
amire  a  vallás  egységének  helyreállítása  és  a  török 
ellen  nyújtandó  segély  tárgyában,  ezelőtt  gyakorta 
fölkértük,  most,  miután  a  főhatalmat  elnyerte, 
önként  meg  fogja  tenni.  Ily  módon  leginkább 
fog  tetszeni  Istennek;  ez  lesz  a  nagy  ajándék 
illő  viszonzása ;  ez  lesz  trónjának  is  megszilárdí- 
tására a  legalkalmasabb  mód.  Ha  így  fog 
cselekedni  Felséged,  elvárhatja,  hogy  az  országot 
hosszú  időn  át  kormányozni  fogja  és  majdan 
jobblétre  költözve,  fiaira  szállíthatja  át.** 

És  csakugyan,  ezen  levél  hatása  alatt,  Podjebrád 
azon  volt,  hogy  a  kath.  egyházzal  jó  viszonyt  tart- 
son fönn.  Készséggel  adta  beleegyezését  ahhoz, 
hogy  koronázása  kath.  főpap  által  hajtassék  végre. 
És  mivel  a  prágai  érsekség  üresedésben  volt,  az 
olmüci  püspök  székét  még  el  nem  foglalta,  a  bo- 
roszlói püspök  pedig  ellenségesnek  mutatkozott 
irányában :  arra  határozta  el  magát,  hogy  magyar 
főpapokat  fog  a  szertartás  végzésére  meghívni. 
Bizonyára  azon  gondolat  nem  állott  tőle  távol,  hogy 
ily  módon  annál  biztosabban  számíthat  a  pápai 
legátus  és  a  szent-szék  jóindulatának  megszilárdu- 
lására ;  mert  nem  lehetett  az  iránt  kétsége,  hogy 
Mátyás  csak  Carvajal  bíbornok  jóváhagyásával  fogja 
teljesíteni  a  kivánatot.  Podjebrád  tehát  (április  ele- 
jén) Mátyás  királyhoz  fordult  megkeresésével.  Ugyan- 

akkor  Carvajalnak  bejelentette,  hogy  a  koronázás 
után  követeket  fog  küldeni  Rómába. 

A  legátus,  ki  ekkor  még  a  pápától  utasításokat 
nem  kapott,  nehéz  helyzetben  volt  és  tartózkodott 
a  felelősség  súlyát  magára  venni.  Ezért  Podjebrád 
György  kívánatának  teljesítését  sem  nem  támo- 
gatta, sem  nem  ellenezte.  Egészen  semleges  állást 
foglalt  el.  De  amint  Mátyás  elhatározta,  hogy  a 
győri  és  váci  püspököket  a  koronázás  végett  Prá- 
gába küldi,  a  legátus  fölhívta  őket,  hogy  a  kath. 
egyház  érdekeit  szem  elől  ne  tévesszék.  Es  a  két 
főpap  ünnepélyesen  kinyilatkoztatta  előtte,  hogy 
Podjebrádnak  csak  akkor  teszik  fejére  a  koronát, 
ha  előbb  az  általa  vallott  tévtanokkal  szakít. 

És  igéretöket  teljesítették.  A  királynak  (május 
6.-án)  a  két  főpap  és  néhány  csehországi  főúr 
előtt  esküvel  kellett  magát  kötelezni  a  kath.  egy- 
ház iránti  hűségre  és  engedelmességre,  valamint  a 
tévtanok  és  eretnekségek  kiirtására ;  miről  hiteles 
okirat  állíttatott  ki.  Másnap  megtörtént  a  koroná- 
zás. Mire  György  király  a  pápának  levélben  hódo- 
latát jelentette  be  és  hogy  őt  teljesen  lekötelezze, 
megújította  előtte  is  igéretét,  hogy  hadait  a  törö- 
kök ellen  fogja  indítani. 

A  pápa  ezek  után  örömmel  fogadta  Podjebrád 
megválasztását,  mely  tényben  a  csehországi  sza- 
kadás megszűnésének  biztos  zálogát  látta.  Már 
meg  is  irattá  a  levelet,  melyben  Podjebrádot  király- 
nak címezvén  és  szerencsekivánataival  üdvözölvén, 
ígéreteinek  teljesítésére  buzdította.  Mivel  azonban 
a  csehországi    trónra    igényt  tartó  szász  hercegtől 


225 


tiltakozó  iratot  vett,  a  levél  elküldéséről  lemondott 
és  arra  szorítkozott,  hogy  Carvajal  útján  igyeke- 
zett Podjebrád  Györgyre  hatást  gyakorolni.  A  pá- 
pának egyúttal  az  volt  óhajtása,  hogy  Magyar- 
ország és  Csehország  új  uralkodói  a  császárral,  a 
lengyel  királlyal  és  a  többi  szomszéd  uralkodók- 
kal szívélyes  viszonyba  lépjenek  s  így  haderejök- 
nek  a  törökök  ellen  való  felhasználását  lehetővé 
tegyék.  Hathatósan  serkentette  Mátyás  királyt,  úgy 
közvetlenül,  mint  legátusa  útján,  hogy  atyja  dicső 
példáját  követvén,  azonnal  kezdje  meg  a  harcot  a 
kereszténység  ellenségével.  Mindjárt  megválasztá- 
sának hírére,  a  szentelt  kardot  készült  néki  átkül- 
deni és  ezt  csak  azért  halasztotta  későbbre,  mert 
illőnek  látszott  a  hódoló  követség  megérkezését 
bevárni.  A  legátust  pedig  utasította,  hogy  ameny- 
nyiben  netán  a  törökök  részéről  béke,  vagy  fegy- 
verszünet ajánltatnék,  elfogadása  ellen  a  leghatá- 
rozottabban, ha  kell,  egyházi  kiközösítés  alkalma- 
zásával, lépjen  föl.  Egyszersmind  a  keresztes  had- 
járat hirdetésénél  adandó  búcsú-engedélyekre  nézve 
az  eddiginél  is  szélesebb  hatalomkörrel  ruházta  föl. 
„Teljesen  bízunk  Benned  —  írja  neki  — ,  hogy  mit 
sem  fogsz  gondolni  és  cselekedni,  mint  azt,  ami  az 
Úr  előtt  kedves!" 

Ezalatt,  március  közepe  táján.  Szilágyi  Mihály* 
Lippáról  értesítette  Carvajalt,  hogy  biztos  hírek 
szerint  a  törökök  nagymérvű  készületeket  tesznek 
Magyarország  megtámadására ;  és  fölkérte,  indítsa 
meg  újból  a  keresztesek  gyűjtését.  A  legátus  azon- 
nal hozzálátott  a  keresztes  hadjárat  kihirdetéséhez. 

FreJcnói :  Egyhárnagyok  a  magryar  középkorból.  15 


226 


Május  elején  Szilágyi  azzal  a  kérelemmel  fordult 
hozzá,  hogy  2000  keresztest  mielőbb  küldjön  Bel- 
grádra. De  Carvajal  a  keresztes-had  megosztását 
nem  tartotta  tanácsosnak  és  attól  is  félt,  hogy  a 
keresztesek,  ha  soká  tétlenül  kell  vesztegelniök, 
csakhamar  szétoszolnának;  ezért  a  királynak  azt 
ajánlotta,  hogy  ő  gondoskodjék  a  végvár  oltal- 
máról. 

Egyébiránt  néhány  nap  múlva  Szilágyi  jelenté, 
hogy  a  törökök  elvonultak  és  így  a  hadak  küldé- 
sének szüksége  nem  forog  fönn  többé.  Ugyanak- 
kor a  király  kinyilatkoztatta,  hogy  a  nyár  folya- 
mán személyesen  táborba  száll  és  támadó  hadjá- 
ratot intéz  török  területre.  Carvajal  élénk  öröm- 
mel üdvözölte  az  ifjú  uralkodó  elhatározását,  jú- 
nius 16.-án  Szegedre  ment,  hogy  ott  Szilágyi  Mi- 
hállyal találkozzék  és  a  teendők  iránt  tanácskoz- 
zék. Innen  az  ország  véghelyeinek  megtekintésére 
utazott  le  és  augusztus  első  napjaiban  tért  vissza 
Budára,  hol  egyebek  között  Podjebrád  ügye  is 
foglalkoztatta.  De  már  augusztus  végén  az  alföldre 
kísérte  Mátyás  királyt. 

Fáradozásai,  melyek  keresztesek  gyűjtésére  irá- 
nyultak, ez  alkalommal  bő  gyümölcsöt  termettek. 
A  Budán  tartózkodó  velencei  ügyviselő  jelentései 
szerint,  szeptember  végéig  több  mint  25,000  keresz- 
tes volt  együtt  a  futaki  táborban  és  számuk 
40,00Q-re  szaporodott.  „A  Duna  folyam  —  írja  — , 
a  számtalan  hajóval,  melyek  a  harcosokat  szállít- 
ják, csodás  látványt  nyújt.  Az  egész  ország  moz- 
gásban van." 

Az  ország-  alsó  vidékein  táborozásuk  idejére  esik 
ismét  egyike  azon  rendkívüli  eseményeknek,  melyek- 
ben Carvajal  magyarországi  tartózkodásának  kor- 
szaka annyira  gazdag  vala  :  Mátyás  király  össze- 
ütközése nagybátyjával.  Szilágyi  Mibály,  ki  ural- 
kodójában megszokta  a  gyermeket  látni,  annak 
parancsaitól  az  engedelmességet  megtagadta.  A 
király  felháborodásában  fogságba  vetette  az  agg 
főurat  és  azon  gondolattal  foglalkozott,  hogy  vi- 
lágraszóló ténnyel  alapítja  meg  tekintélyét,  halálra 
ítélteti  legközelebbi  rokonát,  kinek  nagyrészben 
koronáját  köszönheté.  De  ekkor  közbevetette  ma- 
gát Carvajal  és  lecsillapította  haragját;  ekkép  meg- 
mentette nemcsak  Szilágyi  Mihályt  a  gyalázatos 
haláltól,  hanem  Mátyást  is  oly  ténytől,  mely  el- 
homályosította volna  dicső  emlékét. 

A  király  október  havát  Péterváradon  és  Belgrád- 
ban töltötte,  a  vég  helyek  megerősítéséről  gondos- 
kodván. De  támadó  föllépésre  nem  érezte  magát 
elég  erősnek. 

Ellenben  Carvajal,  a  keresztes  had  egy  részével, 
merész  akcióra  vállalkozott.  Azon  vívmányok  kö- 
zött, melyeket  az  ő  bölcseségének  és  buzgalmának 
köszönhetett,  nem  a  legjelentékenyebb,  hanem  min- 
denesetre a  legmeglepőbb  Brankovics  György  szerb 
deszpót  végrendelete.  Carvajal,  mikor  1456  elején 
Magyarországba  jött,  szívélyes  viszonyba  lépett 
vele;  bár  hűtlenségét  és  megbízhatatlanságát  jól 
ismerte,  nem  mondott  le  a  reménységről,  hogy  őt 
a  törökök  elleni  háborúban  fölhasználhatja.  És 
csakugyan    az    év    tavaszán,  a  szultán  közeledésé- 

nek  hírére,  Brankovics  nem  csatlakozott  a  törö- 
kökhöz, hanem  magyarországi  uradalmai  egyikére, 
Becsére  menekült  és  innen  segítségért  a  legátus- 
hoz fordult,  „az  egyetlen  emberhez  —  úgymond  — 
kitől  azt  várhatja." 

Nándorfehérvár  felszabadítása  után  visszatérhe- 
tett ismét  székhelyére,  Szendrőre.  De  a  kilencven 
éves  aggastyán  napjai  meg  voltak  számlálva.  Mivel 
előre  látta,  hogy  fiai  nem  lesznek  képesek  magokra- 
hagyatva Szerbországot  a  törökök  ellen  megoltal- 
mazni és  a  magyar  nemzet  iránti  ellenséges  érzü- 
lete nem  engedte,  hogy  szent  István  koronájának 
fönhatósági  jogai  előtt  meghódoljon :  halála  köze- 
ledésekor —  bár  a  keleti  egyház  híve  volt  —  akké- 
pen  rendelkezett,  hogy  országát  a  római  egyház 
védnöksége  alá  helyezte  és  Carvajal  bíbornokot 
fölkérte,  hogy  ezt  vállalja  át. 

György  deszpót  az  1458-ik  év  január  havában 
múlt  ki. 

III.  Callixtus  örömmel  fogadta  az  ő  ajánlatát.  Es 
(március  közepén)  utasította  Carvajalt,  hogy  Szerb- 
országot „szent  Péter  és  a  pápa  védnöksége  alá 
fogadván,"  békességének  és  biztonságának  föntar- 
tására,  a  megfelelő  intézkedéseket  tegye  meg.  Az 
1458-ik  év  tavaszán  Carvajal  nem  láthatta  taná- 
csosnak az  utasítás  végrehajtását.  Szerbország, 
György  deszpót  halála  után,  örökösei  között  tá- 
madott véres  harcok  színhelyévé  lett.  Ezeket  a 
törökök  felhasználván,  betörést  intéztek  a  tarto- 
mányba és  nagyrészét  elfoglalták.  így  tehát  a  pá- 
pai legátus  csak  jelentékeny    haderő  élén  tehetett 


229 


kísérletet  a  szentszék  igényeinek  érvényesítésére. 
Ez  rendelkezésére  állott  az  év  őszi  hónapjaiban. 
Mátyás  király  jóváhag-yását  is  ki  tudta  eszközölni 
váílalatához.  Mert  habár  György  deszpót  ajánlatá- 
ban a  magyar  korona  fönhatósága  ellen  intézett 
merényletet  láthatott,  Carvajal  kimélni  tudta  a  ma- 
gyarok féltékenységét,  melylyel  állami  jogaik  fölött 
őrködtek.  És  azon  közvetítő  eljárásra  határozta  el 
magát,  hogy  Szerbországot  úgy  a  szentszék,  mint 
a  magyar  korona  részére  fogja  átvenni.  Ö  tehát 
Szerbországba  vezette  keresztes  hadait.  Fegyverre 
szólította  a  harcedzett  lakosokat.  Több  végvárat 
átvett  és  megerősített.  A  törökökkel  ismételten 
megütközött  és  azokat  töl  b  ízben  visszaűzte.  A 
mily  óvatos  volt  a  politikában,  oly  merésznek  mu- 
tatta magát  a  háborúban.  Nem  egyszer  veszélyben 
forgott,  hogy  az  ellenség  kezébe  kerül.  Emellett 
a  tábori  élet  viszontagságai  és  fáradalmai  az  ezek- 
hez nem  szokott,  előhaladott  korban  levő  főpap 
egészségét  is  megrongálták.  És  mindezen  erőfe- 
szítése eredménytelen  maradt.  Nem  volt  képes  a 
tartományt  a  törökök  kezeiből  kiragadni.  A  tél 
közeledtével  visszatért  Budára. 

VIII. 

Eközben  III.  Callixtus  pápa  1458  augusztus  6.-án 
meghalt.  A  keresztény  világ,  mely  benne  bizton- 
ságának hü  őrét  tiszteié,  mély  részvéttel  kísérte 
sírjába.  De  a  gyászt  csakhamar  új  reménység  vál- 
totta föl,  mikor  köztudomásra  jutott,  hogy  a  bí- 
bornoki   testület,     augusztus    20.-án,    szent    Péter 

székére  Piccolomini  Aeneas  Syhiust  emelte,  azon 
főpapot,  ki  magvas  színvonalú  irodalmi  műveltség- 
gel, mely  a  korabeli  humanisták  első  sorába  he- 
lyezte, a  politikai  ügyek  intézésében  kivételes  jár- 
tasságot egyesített  és  aki  egykor  a  császár  oldala 
mellett,  mint  titkára  és  tanácsosa,  majd  a  pápa 
környezetében,  a  törökök  ellen  indítandó  nagy 
hadjárat  érdekeinek  buzgó  szószólója  volt. 

Carvajalnak  még  különleges  oka  is  volt  örven- 
dezni //.  Pius  megválasztása  fölött,  mert  ez  régi 
barátja  és  lekötelezettje  volt,  kihez  a  nézetek  és 
törekvések  azonosságának  szoros  kötelékei  csa- 
tolták. 

A  pápa,  néhány  héttel  trónjának  elfoglalása 
után,  az  egész  keresztény  világgal  tudatta,  hogy 
elődjének  nagy  terveit  magáévá  tevén,  az  ozmá- 
nok ellen  a  keresztény  világ  összemunkálásával 
hadjáratot  fog  létesíteni.  Ezen  ügy  tárgyalása  vé- 
gett, a  jövő  év  tavaszán,  az  ő  személyes  elnök- 
lete alatt  Mantuában  tartandó  congressusra  az 
összes  keresztény  uralkodókat  meghívta. 

Ez  irányban  sietett  igénybe  venni  Carvajal  bí- 
bornok  közreműködését.  Az  ő  kezeihez  küldötte  a 
császárhoz,  valamint  Magyar-  és  Lengyelország 
királyaihoz  intézett  meghívó  iratokat.  Megbízta, 
igyekezzék  mindenekelőtt  Mátyást  rábírni,  hogy 
személyesen  jelenjen  meg  Mantuában,  vagy  leg- 
alább nagybátyját.  Szilágyi  Mihályt  küldje  maga 
helyett.  Azután  a  császárt  kellett  fölkeresnie  és  őt 
szintén  személyes  megjelenésre  késztetnie.  Egyszers- 
mind fölhívta  a  pápa,    hogy  ezen  megbízások  tel- 

jesítése  után,  ő  maga  is  jőjjon  Mantuába ;  mert 
tanácsával  élni  kíván.  Azon  meg-győződését  fejezi 
ki,  hogy  a  legátus,  ki  ekkorig  oly  dicsteljesen  szol- 
gálta Krisztus  ügyét,  ki  életét  soha  sem  hcbozott 
veszélynek  kitenni :  az  út  fáradságaitól  nem  fog 
visszariadni.  Mindazáltal  gyengéden  inti,  hogy 
egészségének  viselje  gondját  és  iparkodjék  magát 
megtartani  a  pápának,  ki  hőn  óhajtja  őt  viszont- 
látni és  szeretetteljesen  ölelni.  Majd  mikor  tudo- 
mására jutott,  hogy  a  császár  nem  hajlandó  Man- 
tuába jönni  és  a  congressust  Németország  terüle- 
tén kívánja  megtartani :  utasította  Carvajalt,  hogy 
haladék  nélkül,  „minden  egyebet  félretéve"  men- 
jen a  császárhoz  és  igyekezzék  őt  rábeszélni,  hogy 
a  mantuai  congressuson  való  megjelenését  ne  ta- 
gadja meg ;  és  mivel  Frigyes  fösvénységét  jól  is- 
merte, fölhatalmazta  a  legátust  arra  is,  hogy  az 
utazás  költségeinek  a  pápa  által  való  fedezését 
ajánlhassa. 

Néhány  héttel  utóbb  II.  Pius  véglegesen  lemon- 
dott azon  reményről,  hogy  a  császárt  Mantuában 
való  megje'enésre  bírhatja.  Ezért  Caravajalhoz  in- 
tézett utasításaiban,  most  már  azt  kívánta,  hogy 
Frigyes  legalább  teljhatalommal  ellátott  követeket 
küldjön. 

Mátyás  király  is  arról  értesítette  a  pápát,  hogy 
országát  nem  hagyhatja  el  és  követeket  küld  Man- 
tuába. Sőt  azon  kérelemmel  fordult  a  pápához, 
hogy  Carvajal  bíbornokot  is  mentse  föl  a  meg- 
jelenéstől, minthogy  „Magyarország  java"  az  ő 
maradását   igényeli  és  az  ügyek    helyes  intézésére 

az  ő  jelenléte  szükséges.  E  kérelemre  ama  vesze- 
delmek adtak  alkalmat,  melyek  Mátyást  Frigyes 
császár  részéről  fenyegették.  Ez  ugyanis  nem  mon- 
dott íe  a  reménységről,  hogy  a  magyar  trónra 
emelkedhetik  és  azon  mesterkedett,  hogy  a  magyar 
főrendek  között  az  elégületlenséget  szítsa  és  magá- 
nak párthíveket  szerezzen,  ami  sikerült  is  neki. 
De  csalódott  azon  reményében,  hogy  az  új  pápa 
egykori  titkára,  támogatni  fogja  hatalomvágyának 
kielégítésében. 

II.  Pius,  amint  Carvajalnak  az  1759-ik  év  elején 
küldött  jelentéseiből  értesült,  hogy  Mátyás  egész 
erejét  a  törökök  ellen  óhajtaná  fordítani,  de  ebben 
„némely  főuraknak  és  hozzátartozóiknak  ármányai 
megakadályozzák"  :  meghagyta  a  legátusnak,  hogy 
a  magyar  király  „ellenségeit,  akár  országában,  akár 
határain  kívül  tartózkodjanak  és  bármilyen  magas 
méltóságot  viseljenek.  Isten  haragjával  és  az  egy- 
ház büntetéseivel  fenyegetvén,  tiltsa  el  attól,  hogy 
a  királyt  akár  közvetlenül,  akár  közvetve,  szent 
vállalatában  akadályozzák." 

Mielőtt  ez  az  irat  rendeltetési  helyére  érkezett 
volna,  Frigyes  (1459  március  4.-én)  a  kezei  között 
levő  szent  koronával,  Magyarország  királyává  ko- 
ronáztatta meg  magát.  Carvajal  ily  körülmények 
között  nem  akarta  Mátyást  veszélyes  helyzetében 
elhagyni.  Es  elutazását  Mantuába  napról-napra 
halasztotta,  azon  reményben,  hogy  a  pápa  a  ma- 
gyar király  kérését  meghallgatva,  a  megjelenéstől 
fel  fogja  menteni. 

Mivel  azonban  a  pápai  irat  késett,   kényszerítve 

látta  magát  arra  határozni  el,  hogy  útra  kél.  De 
egyszersmind  abban  állapodolt  meg,  hogy  előbb 
fölkeresi  a  császárt  és  kísérletet  tesz  őt  rábírni, 
hogy  Magyarországra  vonatkozó  terveit  ejtse  el. 
Velence  budai  űgyviselője  kijelentette,  hogy  kisérni 
fogja. 

Ám  ekkor  Mátyás  és  Frigyes  között  kitört  a 
háború.  Április  7.-én  Körmendnél  a  Nagy  Simon 
által  vezényelt  magyar  sereg  vereséget  szenvedett 
ugyan,  de  már  öt  nap  múlva  fényesen  kiköszörülte 
e  csorbát ;  megsemisítette  Frigyes  hadait  és  Auszt- 
riába nyomult. 

Ezen  események  siettették  Carvajal  elutazását, 
amiben  most  Mátyás  is  megnyugodott ;  sőt  kívá- 
natosnak tartotta,  hogy  a  legátus  által  a  pápa 
közvetetlenűl  tájékoztassék  az  ügyek  állása  felől. 
Csak  azon  óhajtását  fejezte  ki  Carvajal  a  pápa 
előtt,  hogy  a  congresszus  befejezése  után  visszatér- 
hessen Magyarországba,  „azon  nemzet  körébe, 
melyért  ekkorig  híven  küzdött." 

Carvajal  április  13.-án  utazott  el  Budavárából. 
Útközben,  április  18.-án,  találkozott  egy  római  fu- 
tárral, ki  meghozta  a  pápa  március  23-iki  iratát. 
Ebben  értesíti  a  legátust,  hogy  mivel  távozása  a 
Magyarországban  dúló  belviszályok  végzetes  elfa- 
julását vonhatná  maga  után,  a  helyzet  követelései- 
nek feláldozza  a  viszontlátás  örömét ;  meghagyja 
tehát  neki,  hogy  Magyarországból  ne  távozzék  és 
eddigi  dicséretes  működését  folytatván,  az  ország 
békéjének  visszaállítására  hasson  és  biztonsága  fö- 
lött   őrködjék ;    egyúttal    fölhívja,    hogy  az  ország 

állapotáról  jelentését  és  a  körülmények  által  köve- 
telt intézkedésekről  javaslatát  terjessze  elő. 

Carvajal  örömmel  mondott  le  most  a  mantuai 
útról.  De  nem  hagyott  föl  azon  szándékával,  hogy 
a  császárhoz  megy  és  igyekezni  fog  őt  Má+yással 
kibékíteni.  E  kísérlet  sikerének  biztosítása  végett 
fölkérte  Mátyást,  hogy  hadait  Ausztriából  hívja 
vissza  ;  mit  az  készséggel  megcselekedett.  Folytatta 
tehát  útját.  Április  23.-án  érkezett   Németújhelyre. 

Másnap  maga  a  császár  ment  a  bíbornok  laká- 
sára, hogy  őt  üdvözölje. 

Carvajal  ez  alkalommal  így  szólott  hozzá: 

„Felség,  fontolja  meg,  hogy  ha  a  magyarok  nem 
állanának  ellen,  a  törökök  már  sok  keresztény  or- 
szágot elpusztítottak  volna.  A  mostani  viszály  végső 
romlással  fenyegeti  a  kereszténységet.  Ismerni  óhaj- 
tanám az  okokat,  melyek  Felségedet  arra  készte- 
tik, hogy  a  magyar  király  ellen  háborút  viseljen. 
Ha  jogosak,  kész  vagyok  arra,  hogy  akár  keresz- 
tes hadjáratot  indítsak  Magyarországnak  Felséged 
részére  meghódítása  végett." 

A  császár  néhány  napi  időt  kért  a  megfonto- 
lásra. Április  25.-én  adta  meg  a  választ.  Előadta 
az  okokat,  melyek  a  háborúra  indítják.  Úgymint : 
Mátyás  nem  törvényesen  választatott  meg  magyar 
királlyá,  hanem  nagybátyja  erőszakkal  vitte  keresz- 
tül a  választást ;  továbbá  ősi  szokás  szerint,  a  ma- 
gyar trón  azt  illeti  meg,  akinek  birtokában  van  a 
szent  korona ;  emellett  tűrhetetlen  azon  szabados- 
ság, melyet  Mátyás  a  pártján  levő  uraknak  enged  ; 
végre  attól  tart,  hogy  Magyarországot  más  valaki 

foglalja  el,  miből  a  kereszténységre  nagy  kár  há- 
ramolnék. 

A  bíbornok  erre  így  válaszolt  : 

„A  szeretet  és  tisztelet,  melyet  Felséged  iránt 
táplálok,  kötelességemmé  teszi,  hogy  őszintén  ad- 
jam elő  nézetemet.  Mátyás  király  törvényesen,  min- 
den szükséges  formaság  megtartásával,  számtalan 
urak  jelenlétében,  választatott  meg;  miről  tanúsá- 
got tehet  a  velencei  köztársaságnak  jelenlevő  ügy- 
viselője. Szabad  akaratból,  nem  erőszaknak  en- 
gedve, emelte  a  nemzet  trónjára.  Es  habár  némely 
urak  panaszokat  emelnek  ellene  és  megakarnák 
fosztani  a  tróntól,  Felségednek  nem  kellett  volna 
rajok  hallgatni ;  illő  lett  volna  előbb  utána  járni, 
vájjon  igaz-e  minden,  amivel  vádolják  ?  Azt  sem 
állíthatja,  hogy  jogos  uralkodó  az,  aki  a  koronát 
bírja.  Felséged  bizonyára  nem  engedné  meg,  hogy 
ha  valaki  a  császári  koronát  magához  ragadná,  az 
császárnak  tartassék.  Attól  pedig,  hogy  más  va- 
laki ejtse  hatalmába  Magyarországot,  Felségednek 
nem  kell  félnie.  Ezek  után  kérem  Felségedet,  ne 
bántsa  ezt  a  királyt,  kit  őszentsége  a  pápa,  ha  a 
szükség  kívánná,  fegyver  hatalmával  is  kénytelen 
volna  megvédeni ;  mert  elmozdítása  a  keresztény- 
ségre hátrányos  következményeket  vonna  maga 
után."  „Nem  hisszük  —  jegyzé  meg  a  császár  — ,  hogy 
a  római  egyház  ellenünk  olyat  tenne,  amit  soha 
senki  irányában  még  nem  cselekedett." 

Carvajal  érvei,  kérelmei  és  fenyegetései  hatásta- 
lanok maradtak.  Eredmény  nélkül  és  elégületlenül 
távozott  Németújhelyről. 

Innen,  mielőtt  Magyarországba  visszatérne,  Prá- 
gába ment,  hol  azon  fáradozott,  hogy  Podjebrád 
Györgyöt,  kivel  a  császár  szövetségre  lépett,  a 
Mátyás  elleni  ellenséges  föllépéstől  visszatartsa.  Ez 
sikerült  neki ;  sőt  arra  bírta  a  cseh  királyt,  hogy 
közbenjárását  a  vetélytársaknak  fölajánlja.  Ezalatt 
a  pápa  Mátyás  iránt  viseltető  jóakaratát  azzal  bi- 
zonyította be,  hogy  intő  iratot  intézett  Frigyes 
császárhoz;  egyúttal  szentelt  zászlót  küldött  Car- 
vajal  bíbornok  kezéhez,  oly  meghagyással,  hogy 
azt  a  törökök  ellen  viselendő  háborúban  vagy 
maga  előtt  lobogtassa,  vagy  pedig  Mátyás  király- 
nak adja  át;  kikötvén,  hogy  egyedül  a  hitetlenek 
elleni  küzdelemben  használtassák. 

Kevéssel  utóbb  némi  fordulat  áll  be  magatartá- 
sában. A  pápa  a  mantuai  kongresszuson  Frigyes 
király  részvételét  biztosítandó,  szükségét  érzé  an- 
nak, hogy  irányában  némi  koncessiókat  tegyen. 
Mindazáltal  Mátyást  nem  ejti  el,  jogait  a  magyar 
trónra  nem  vonja  kétségbe.  Szemben  a  császár 
azon  panaszával,  hogy  a  pápa  Mátyásnak  a  királyi 
címet  megadta,  határozottan  kijelenti,  hogy  „az 
igazság  és  tisztesség"  nem  engedte  meg  máskép 
cselekednie.  De  ha  netán  Mátyás  kövelei  azzal 
dicsekednek,  mintha  tőle  egyebet  is  eszközöltek 
volna  ki :  ezt  alaptalannak  nyilatkoztatja.  Csak 
annyit  értek  el,  hogy  a  bíbornok-legátushoz  ren- 
deletet intézett,  melyben  meghagyja,  hogy  Magyar- 
országban maradjon  és  mindazokat,  kik  Mátyást  a 
török  elleni  háború  viselésében  akadályoznák,  egy- 
házi büntetésekkel  sújtsa.  És  ezen  levéllel    egyide- 

jűleg:  Carvajalnak  meghagyta,  hogy  a  korábbi  fel- 
hatalmazás alapján  Mátyás  érdekében  az  egyházi 
fenyítéket  a  császár  ellen  alkalmazni  tartózkodjék ; 
inkább  azon  legyen,  hogy  a  két  vetélytárs  között 
békét,  vagy  legalább  fegyverszünetet  létesítsen. 

Majd  arra  határozta  el  magát  a  pápa,  hogy  a 
két  uralkodó  között  f enforgó  vitás  kérdést :  ki  te- 
kintendő közűlök  Magyarország  törvényes  királyá- 
nak, a  maga  Ítélőszéke  elé  hozza.  Erről  június 
2.-án  értesíti  Carvajalt. 

„Dicsérjük  —  úgymond  —  nagy  buzgóságodat, 
melyet  a  császári  felség  és  Mátyás  király  között 
támadott  viszályok  kiegyenlítésében  tanúsítasz ;  és 
buzdítunk  (bár  jól  tudjuk,  hogy  erre  nem  szorulsz), 
hogy  igyekezetedet  ezentúl  is  folytassad;  ami  jót 
tehetsz,  azt  cselekedd ;  és  el  ne  mulaszd,  amit  az 
időviszonyokkal  összhangzónak  találsz.  És  habár 
eddigi  működésedben  bölcsen  fölismerted  mindig, 
mi  illő  az  apostoli  székhez  és  hozzád :  figyelmez- 
tetünk, hogy  a  Magyarország  birtoka  ügyében 
keletkezett  vita  eldöntése  minket  illet  meg  s  min- 
dent el  kell  kerülnöd,  ami  által  minket  azon  lát- 
szatnak tennél  ki,  mintha  az  egyik  félnek  inkább 
kedveznénk,  mint  a  másiknak.  Nem  kételkedünk, 
hogy  a  további  tárgyalásokban  ezen  állásponthoz 
fogsz  ragaszkodni.** 

Néhány  nappal  ezen  irat  elküldése  után  a  pápa 
Carvajaltól  levelet  kapott,  melyben  ez  Frigyes  igé- 
nyeinek jogosulatlanságával  szemben,  erélyesebb 
föllépést  javasolt ;  valamint  sajnálatát  fejezi  ki 
afölött,  hogy  a  békezavaró  császár  ellen  az  egyházi 

büntetések  alkalmazásától  eltiltatott.  De  egyúttal 
értesíti  a  legátus  a  pápát,  hogy  ő  is  azon  van, 
hogy  a  két  fél  a  pápa  eldöntésére  bízza  az  ügyet. 
II.  Pius  gyengéd  szókkal  igyekezett  őt  a  körülmé- 
nyek által  követelt  engedékenység  szükségessége 
felől  meggyőzni. 

„A  császár  és  király  között  dúló  viszályokban 
—  úgymond  —  nagy  kényszer  nyomása  alatt  ál- 
lunk. Ne  csodálkozz  tehát,  ha  a  császár  és  bűn- 
társai (complices)  ellen  az  egyházi  büntetések  al- 
kalmazását nem  engedhetjük  meg.  Ezzel  ugyanis 
a  két  fél  egyikének  javára  eldöntenők  az  ügyet. 
Mind  a  kettő  bizonyos  jogot  igényel  az  országra; 
mind  a  kettőnek  az  ország  főemberei  között  párt- 
hívei vannak.  Istenre  bízzuk  ezen,  a  jelen  viszo- 
nyok között  válságos  ügy  eldöntését.  Ha  mind  a 
két  fél  közös  beleegyezéssel,  a  mi  igazságszolgál- 
tatásunkat venné  igénybe  —  mint  utolsó  leveleid 
jelzik  —  nem  vonakodnánk,  amennyire  rajtunk  áll, 
a  béke  és  egyezség  visszaállítására  közreműködni. 
De  ha  a  két  fél  egyikét,  meghallgatása  nélkül, 
egyházi  büntetésekkel  sújtanók,  ily  eljárás  kevésbbé 
volna  a  szent-szék  becsületére  és  hasznára.  Újból 
buzdítunk,  hogy  őket  egész  erőddel,  az  ellenséges- 
kedésektől vond  el  és  ha  netán  a  béketárgyalások 
létrejöttére  még  némi  reménység  van,  ez  irányban 
működni  meg  ne  szűnjél.  A  Mindenható,  kinek 
ügyében  fáradozol,  óvjon  meg  Téged,  a  mi  és  az 
ő  híveinek  javára  1" 

Majd  mikor  Mátyás  királynak  a  mantuai  kong- 
resszusra rendelt  követei  útra  keltek,  Car vajai  arra 

kérte  a  pápát,  hogy  fogadtatásuknál  és  a  velők 
folytatandó  tárgyalásokban  mindent  kerüljön  el, 
ami  arra  mutatna,  mintha  Mátyást  Magyarország 
törvényes  királyának  el  ne  ismerné. 

II.  Pius  megnyugtatta  őt  erre  nézve;  de  újból 
hangsúlyozta,  hogy  mivel  a  trón-kérdés  végleges 
eldöntése  az  ö  Ítélőszéke  elé  fog  jönni,  „Mindenki 
előtt  —  úgymond  —  ki  fogjuk  tűntetni,  hogy  az 
atya  és  bíró,  nem  az  ügyvéd  tisztét  viseljük  .  .  . 
Azon  leszünk,  hogy  mint  a  szenvedélyeken  fölül- 
álló, igazságos  közbenjáróhoz  bizalommal  járulhas- 
son mind  a  két  fél.** 

Carvajal  július  elején  Bécsbe  ment,  azon  szán- 
dékkal, hogy  a  császár  és  a  magyar  király  között 
tervezett  béketárgyalásokban  résztvegyen.  Az  ösz- 
szejövetel  elhalasztatott.  II.  Pius  újból  intette  a 
legátust,  hogy  annak  létrejöttét  siettesse.  Egyszers- 
mind a  császárhoz  küldött  ügyviselőínek,  a  luccai 
püspöknek  és  De  Nardinis  István  pápai  jegyzőnek 
meghagyta,  hogy  a  császárra  ez  irányban  hatni 
igyekezzenek;  akiket  ő  megfelelő  utasításokkal 
láthat  el.  Ezek  a  pápai  biztosok  augusztus  első 
felében  Brünnbe  mentek,  hol  Podjebrád  György 
közbenjárása  mellett,  a  császár  és  a  magyar  király 
meghatalmazottai  találkoztak.  Állandó  békekötés 
nem  jöhetett  létre,  csak  rövid  fegyverszünet. 

Hogy  a  császár  mily  kevéssé  volt  hajlandó  igé- 
nyeit a  magyar  koronára  feláldozni,  azzal  is  be- 
bizonyította, hogy  a  pápa  felhívásait  mellőzvén, 
Mantuába  követeket  nem  küldött.  Ezért  II.  Pius 
nagy    mértékben    föl    volt    háborodva    ellene.    És 

hozzá  írt  levelében  keserű  szemrehányásokkal  il- 
lette. Végre  az  őszi  hónapokban  megjöttek  Man- 
tuába  a  császár  és  a  német  birodalom  követei. 
Ezek  a  magyarországi  viszály  békés  elintézésére 
vonatkozólag  nem  hoztak  propozidót.  És  így  sür- 
getően szükséges  volt,  hogy  a  két  vetélytárs  kö- 
zött közvetetlenül  induljanak  meg  újból  tárgyalá- 
sok, pápai  legátus  közbenjárása  mellett.  Csakhogy 
a  császár  üzeneteiből  kétségtelenül  kitűnt,  hogy  a 
közbenjáró  tisztére  Carvajal  bíbornok  nem  alkal- 
mas. Azon  következetes  határozottság,  mellyel 
Mátyás  érdekeit  fölkarolta  és  oltalmazta  és  azon 
njálatkozatok,  melyekkel  Frigyes  vállalkozását  kár- 
hoztatta: a  császárban  erős  ellenszenvet  kelteitek 
föl  az  ő  személye  iránt.  O  nemcsak  nem  volt  haj- 
landó vele  tárgyalásokba  bocsátkozni,  hanem  őt, 
mint  a  béke  létesülésének  egyik  főakadályát  tün- 
tetvén föl,  visszahívását  sürgette  a  pápánál. 

II.  Pius  nem  volt  rábírható,  hogy  ezt  a  kivána- 
tot  teljesítse.  Visszatartotta  a  nagyrabecsülés,  me- 
lyet Carvajal  személye  iránt  érzett,  valamint  azon 
meggyőződés,  hogy  visszahívásával  Mátyás  királyt 
is  megsértené  és  a  szent-szék  érdekeire  káros  cse- 
lekedetet vinne  véghez. 

Mindazáltal  Frigyest,  kinek  közreműködése  nél- 
kül a  törökök  elleni  nagy  vállalat  sikerére  nem  le- 
hetet kilátása,  szintén  kímélni  kívánta.  Ezért,  hogy 
hiúságának  és  ambíciójának  hízelegjen,  a  létesí- 
tendő kereszteshadjárat  fővezérévé  jelölte  ki,  vala- 
mint a  hozzá  intézett  levelekben  némileg  desa- 
vouálta  Carvajalt.  „Ismételten  írtunk  neki  —  úgy- 

mond  —  és  helj^elenítettük  eljárását.  De  ismered 
őt  és  tudod,  hog^  mennyire  nehéz  eltéríteni  őt  az 
útról,  melyre  lépett.  Tanácsosabb  türelemmel  lenni 
iránta,  mint  felingerelni  őt ;  okosabb  bevárni,  míg 
a  csomó  lassanként  feloldozódik,  mint  kettévágni 
azt.  A  legátusnak  nagy  a  tekintélye  Magyarorszá- 
gon, sok  barátot  számít  a  bíbornoki  testületben, 
híre  egész  Olaszországban  el  van  terjedve.  Ha 
visszahívnók,  botrányoktól  kellene  tartani.  A  ma- 
gyarok könnyen  rossz  gondolatokat  karolnának 
föl ;  ő  maga  is  felháborodásában  új  dolgokra  ve- 
zettethetnék ;  végre  találkoznának  sokan,  akik  az- 
zal vádolnának  minket,  hogy  a  török  háború  ügyé- 
vel csak  játékot  űzünk,  nem  vesszük  azt  komolyan 
és  hogy  a  Te  párthíveidhez  tartozunk."  Mindaz- 
által Ígéri  neki,  hogy  „becsülete  sérelmet  nem  fog 
szenvedni." 

A  pápa  egyúttal  az  1460-ik  év  elején  a  császár- 
hoz külön  bíbornok-legátust  küldött :  az  ékesszó- 
lásáról és  tudományosságáról  elhíresült  Bessarion 
bíbornokot,  ki  egykor  maga  is  a  keleti  egyház 
híve,  miután  a  római  egyházhoz  csatlakozott,  az 
unió  visszaállítására  irányuló  erőfeszítésekben,  majd 
a  görög  birodalom  felszabadítására  célzó  törek- 
vésekben folytonosan  nagy  szerepet  játszott.  Kül- 
detése felől  oly  módon  értesítette  Carvajalt,  hogy 
ez  sértve  ne  érezhesse  magát  és  az  új  legátus  ki- 
nevezésében bizalmatlanság  jelét  ne  láthassa.  „Lát- 
juk, kedvelt  Fiúnk,  mennyire  hasznos  a  Te  jelen- 
léted Magyarországon,  hol  a  királlyal  kiengesztelni 
iparkodol  azokat,  akik  tőle  elpártoltak  és  egyúttal 

Fraknói:  Egyháznagyok  a  ma^ar  középkorból.  16 

ébren  tartod  a  lelkesedést  azokban,  kik  hivatva 
vannak  a  törökök  ellen  megoltalmazni  hazájokat. 
Ezért  abban  a  véleményben  vag-yunk,  hogy  nagy 
romlás  előidézése  nélkül  nem  engedhetjük  továbbra 
is,  hogy  egyedül  magad  Magyarországon  is  és 
Németországon  is,  egyidejűleg  intézzed  az  ügye- 
ket .  .  .  Emellett  nemcsak  a  helyek  távolsága  mi- 
att, hanem  más  okoknál  fogva  is,  melyeket  elmon- 
danunk felesleges,  nehezen  létesítheted  a  császári 
felség  és  a  magyar  király  között  az  egyezséget, 
mely  az  általunk  tervezett  szent  vállalat  sikerének 
föltétele." 

Értésére  adván  Bessarion  bíbornok  küldetését, 
így  folytatja :  „Buzgón  és  szeretetteljesen  fölkérünk, 
hogy  Te,  ki  követségedben  nem  a  fényt,  sem  nem 
a  nagyra  vágyás  kielégítését  kerested ;  ki  mindig 
csak  azt  kívántad,  hogy  az  ügyek  helyesen  vites- 
senek és  nem  gondoltál  azzal,  ki  által  történik  az : 
ne  ütközz  meg  azon,  hogy  új  legátust  küldünk. 
Ez  arra  van  hivatva,  hogy  munkatársad  legyen, 
nem  pedig  tetteidnek  helyreiga.  ítója.  Azon  nem- 
zet körébe  küldetik,  amelyet  Te  Magyarország 
kára  nélkül  nem  kereshetsz  föl.  Azon  utasítással 
niegy,  hogy  mindenben  a  Te  kipróbált  bölcseségű 
tanácsodat  kövesse.  Ne  véld,  hogy  utódot  kíván- 
tunk benne  adni  Neked ;  hisz  Tebeléd  helyezzük 
minden  reménységünket.  Követséged  hatásköre 
csorbítatlanul  megmarad.  Segédet  nyertél,  nem 
társat.  Napról-napra  inkább  meg  fogsz  győződni 
arról,  hogy  igaz  az,  amit  mondunk.  Nem  lehet 
szándékunk,  hogy  a  munkát,    melyben  annyi  éve- 

ken  át  dicsőségesen  fáradozol,  abbanhagyjad.  Ha 
valamikor,  kedvelt  Fiúnk,  az  apostoli  szék  dicső- 
ségére és  az  Úr  nyájának  védelmére,  Istennek  ál- 
dozatul ajánlottad  föl  magadat :  most  ezt  még 
hathatósabban  teheted,  látván,  hogy  az  üdvösség 
biztosítására  minden  előkészület  megvan  téve.  Ha 
valamikor  fáradságod  és  virrasztásod  hasznos  vala, 
még  inkább  az  lesz  most,  mikor  a  jó  tettekre  több 
az  alkalom  és  kilátás  .  .  .  Ezért  munkálkodjál,  őr- 
ködjél és  őszinteségünkben  bízván,  egész  erődet, 
miképen  eddig  tetted,  ezentúl  is  a  közjónak  szen- 
teld. Kegyelmünket  és  támogatásunkat  soha  sem 
fogod  nélkülözni.  Óhajtjuk,  hogy  a  szent  vállalat- 
nak és  a  szentszéknek  Isten  sokáig  tartson   meg." 

Mielőtt  ezen  hízelgő  és  gyengéden  megnyugtató 
irat  Carvajal  kezébe  került,  ő  más  úton  előbb  ér- 
tesült Bessarion  küldetése  felől.  Ezen  hír,  amint  a 
pápa  előre  látta,  kínos  érzéseket  keltett  föl  benne, 
melyeknek  gúnyos  megjegyzésekben  adott  kifeje- 
zést. De  11.  Pius  nem  neheztelt  ezért,  sőt  újabban 
biztosította  afelől,  hogy  az  új  legátusnak  nem  más 
a  rendeltetése,  mint  az,  hogy  neki  föladatainak 
megoldásában  segítségére  legyen.  Másfelől  azonban 
a  császárt,  ki  1460  elején  Carvajal  visszahívását 
kezdette  sürgetni,  azzal  igyekezett  megnyugtatni, 
hogy  Bessarionnak  föladata  lesz  Carvajalnak  Má- 
tyás érdekében  kifejtett  buzgalmát  csillapítani. 

Egyébiránt  Bessarion  a  császárnál  nem  dicseked- 
hetett a  várt  sikerrel ;  ő  sem  volt  képes  őt  rábírni, 
hogy  a  magyar  trón  megszerzésére  célzó  kísérle- 
teivel   fölhagyjon.    Igyekezeteinek    egyedüli    ered- 

menye  a  fegyverszünet  meghosszabbítása  volt.  Ez- 
alatt Carvajal  egy  pillanatra  sem  tévesztette  el 
szem  elől  azon  hivatását,  hogy  Magyarországot,  a 
törökök  részéről  fenyegető  veszéllyel  szemben, 
megoltalmazni  segítse.  Mikor  1459  április  második 
felében  Németújhelyt  tartózkodott,  a  törökök  ké- 
születeiről fenyegető  tudósítások  érkeztek.  Azon- 
nal a  pápához  fordult  segítségért  és  a  kereszte- 
sek gyűjtésére  elődjétől  nyert  fölhatalmazások  meg- 
újítását kérte.  Egyúttal,  mivel  az  1456-ik  évi  bel- 
grádi események  kitüntették,  hogy  a  törökök  el- 
leni háborúban  egy  jól  fölszerelt  hajóhad  meny- 
nyire fontos  tényező :  Ausztriában  hajókat  ren- 
delt meg. 

II.  Pius  azonnal  megadta  a  keresztes-hadjárat 
hirdetéséhez  szükséges  búcsúengedélyeket  és  Sie- 
nai  Marianust,  a  lelkes  ferencrendi  szerzetest  Ma- 
gyarország melléktartományaiba  küldötte,  a  keresz- 
tes háború  hirdetése  végett.  Majd  a  pápai  kincstár 
szomorú  állapotában,  húszezer  aranyat,  magas  ka- 
matra kölcsön  vett  és  ezen  összeget  a  legátus  ren- 
delkezésére bocsátotta ;  utóbb  pedig  azonf ölül  még 
huszonnégyezer  arany  utalványozását  ígérte.  Egy- 
szersmind ajánlatot  tett,  hogy  amennyiben  a  ki- 
vetett egyházi  adók  behajtása  lehetővé  teszi,  a  leg- 
közelebbi hadjáratra  tizenkétezer  lovast  fog  kiál- 
lítani és  néhány  hónapon  keresztül  saját  költségén 
eltartani,  amely  pápai  hadtest  Carvajal  bíbornok 
vezérlete  alatt  fog  állani. 

A  legátus,  amint  a  pápa  ezen  elhatározásáról 
értesült,  oly  tervet  karolt  föl,   mely  ha  sikerül,  az 

országra  nézve  kiszámíthatatlan  előnyöket  biztosít 
és  mérhetetlen  károkat  hárít  el.  Azon  gondolattal 
foglalkozott,  hogy  a  pápai  hadtest  számára  Gisk- 
rát,  a  cseh  vezért,  félelmes  csapataival,  melyek 
Mátyás  királynak  és  az  országnak  annyi  bajt  okoz- 
tak, zsoldjába  fogadja.  Azonban  a  terv  kivitelében 
leküzdhetetlen  akadályokkal  találkozott. 

Egyébiránt  maga  a  pápa  is  kénytelen  volt  ki- 
jelenteni, hogy  mivel  az  egyházi  adók  behajtása 
késedelemmel  jár,  ő  a  pápai  hadtest  költségeinek 
fedezésére  képtelennek  látja  magát  és  így  az  ál- 
tala tett  ajánlat  megvalósítását  későbbre  kell  ha- 
lasztania. A  legátus  volt  most  arra  hivatva,  hogy 
Mátyás  királyt  megnyugtassa,    kitartásra  buzdítsa. 

Ez  annál  nehezebb  föladat  volt,  mert  az  1460-ik 
év  elején  a  szultántól  ajánlat  érkezett  fegyverszü- 
net kötésére.  Carvajal  minden  erejét  megfeszítette, 
hogy  azt  megakadályozza.  Es  épen  e  célból  a  pá- 
pánál is  esdeklett,  hogy  nagyobb  segély-ígéretekre 
hatalmazza  föl.  De  habár  a  pápa  kijelentette  neki, 
hogy  oly  ígéreteket,  melyek  beváltására  kilátása 
nincs,  nem  tehet  és  őszintén  bevalotta  ennélfogva, 
hogy  a  fegyverszünet  megakadályozását  nem  re- 
méli :  a  fegyverszünet  mégsem  jött  létre. 

Carvajal  igyekezeteiben  sajnálattal  nélkülözte 
munkálkodásában  a  vitéz  és  erőteljes  Szilágyi  Mi- 
hály közreműködését,  mely  a  megelőző  esztendők- 
ben gyakorta  bizonyult  sikeresnek.  Ezért  azon  volt, 
hogy  fogságából  kiszabadítsa.  Az  esztergomi  ér- 
sekkel karöltve,  sokat  fáradozott  Mátyás  megen- 
gesztelésén.    Végre    (1459)    augusztus  havában  ki- 

eszközölte  a  királyi  rendeletet,  mely  Szilágyinak 
szabadságát  visszaadta.  És  mivel  ez  bizalmatlan- 
sággal viseltetett  koronás  unokaöccse  iránt,  a  két 
bíbornok,  királyi  biztosító  irattal  érte  ment  és 
szeptember  1-én  Budára  vezette  őt.  Itt  nyolc  napig 
tartó  tárgyalások  után  létrejött  az  egyezség  és  a 
kibékülés. 

Szilágyi  csakugyan  készületeket  tett  a  törökök 
elleni  háborúra;  miben  Carvajal  buzgón  támogatta. 
Azon  ígéret  is  lelkesítette  őt,  hogy  ha  Szerborszá- 
got visszahódítja,  fejedelmévé  fog  kineveztetni.  Szi- 
lágyi az  őszi  hónapokban  Belgrád  és  Kéve  várak 
megerősítésére  szorítkozván,  a  jövő  évre  halasz- 
totta a  hadjáratot.  Mielőtt  erre  megindulna,  — 
1460  május  közepén  —  a  legátust  találkozásra 
kérte  föl  Becsén,  hogy  vele  a  teendők  iránt  ta- 
nácskozzék. Ez  volt  utolsó  érintkezésük.  Szilágyi 
szerb  területre  nyomult.  Szendrő  közelében  csatát 
vívott  egy  sokszorta  számosabb  török  sereggel; 
vitéz  ellenállás  után  fogságba  került,  Konstanti- 
nápolyba  hurcoltatott  és  ott  lefejeztetett. 

Mátyás  király  nem  tudott  boszút  állani.  A  csá- 
szár és  a  cseh  király  ellenséges  magatartása  tét- 
lenségre kárhoztatta.  Hogy  Podjebrádot  megnyerje, 
leányát  —  kivel  már  trónralépte  előtt  jegyet  vál- 
tott —  nőül  kérte.  Az  ez  ügyben  megindított  tár- 
gyalások —  melyekben  Carvaj álnak,  ki  jó  viszo- 
nyát a  cseh  királlyal  folytonosan  fentartotta,  két- 
ségkívül nagy  része  volt  —  1461  január  havában 
eredményre  vezettek. 

Ezalatt  Carvajal    egészsége  és  ereje  mindinkább 

hanyatlott.  És  levelei,  melyeket  Rómába  írt,  telve 
voltak  panasszal.  Ekkor  II.  Pius  elérkezettnek  látta 
az  időt  arra,  hogy  Carvajalnak  a  kiállott  fáradal- 
mak és  a  végzett  nagy  munka  után,  lehetővé 
tegye  élete  hátralevő  éveit  nyugalomban  tölthetni. 
Emellett  hőn  vágyott  a  bizalmas  régi  barátot,  öt 
évi  elszakadás  után,  viszontlátni ;  a  magas  szel- 
lemű államférfiú  gazdag  tapasztalásait  a  világegy- 
ház kormányzatában,  a  maga  oldala  mellett  érté- 
kesíteni. 

„Értesültünk,  —  írja  neki  —  hogy  súlyos  be- 
tegségben szenvedsz  és  nem  vagy  többé  képes 
követi  tiszted  betöltésére;  habár  ennek  dacára, 
minden  fáradalmat  és  egészségre  való  tekintetet 
megvetve,  fáradozol.  Isten  a  tanunk,  hogy  rész- 
véttel viseltetünk  irántad,  kit  a  szeretet  kapcsai 
csatolnak  hozzánk ;  és  sajnáljuk,  hogy  benned  az 
egyház  elveszti  a  magyar  nemzet  körében  hü  szol- 
gáját." Fölhatalmazza,  hogy  ha  jónak  látja,  vissza- 
térhessen Rómába.  Az  időpont  meghatározását 
egészen  belátására  bízza.  Kéri,  vigyázzon,  hogy  az 
utazás  fáradalmai  ne  legyenek  ártalmára  egészsé- 
gének. És  biztosítja  elismerése  felől.  Ugyanakkor, 
mikor  az  errevonatkozó  pápai  irat  a  magyar  fő- 
városba érkezett,  keletfelől  ismét  fenyegető  hírek 
jöttek,  melyek  szerint  a  szultán  Nándorfehérvár 
ostromára  készülne.  Ily  körülmények  között  Mátyás 
király  nagy  súlyt  helyezett  rá,  hogy  Carvajal  tá- 
mogatását ne  nélkülözze.  Azon  óhajtását  fejezte 
ki  tehát  úgy  ő  előtte,  mint  a  pápa  előtt  is,  hogy 
távozását  halassza  el. 

Carvajal  is  örömmel  teljesítette  a  király  kívánatét 
és  bejelentette  Rómába,  hogy  távozását  elhalasztja. 

Elhatározásában  II.  Pius  készséggel  megnyugo- 
dott és  erről  hízelgő  kifejezésekben  tudósította  őt. 

„Utolsó  leveledből  látjuk,  amiben  egyébiránt 
sohasem  kételkedtünk,  hogy  a  közjót  saját  érdekeid 
fölé  helyezed.  Értésünkre  adod,  hogy  bár  fölhatal- 
maztunk a  Magyarországból  való  távozásra,  vissza- 
térésedet elhalasztód,  mivel  közhit  szerint  a  törökök 
nagy  készületeket  tesznek  Nándorfehérvár  ostro- 
mára. Elhatározásod  kedves  előttünk.  És  habár 
Tégedet,  kit  egész  pápaságunk  ideje  alatt  nem 
láttunk,  szívesen  üdvözölnénk  körünkben;  mivel 
azonban  a  közjó  szempontjából  kívánatos,  hogy  a 
királyt  és  országot  támogassad,  elnémítjuk  vágyó- 
dásunkat és  inkább  akarjuk,  hogy  Magyarországban 
haszonnal  működjél,  mint  Rómában  a  mi  vigasz- 
talásunkra  nyugalmat  találj . . .  Kérünk  Téged,  hogy 
ezen  újabb  halasztást  erőteljes  lélekkel  tűrjed. 
Gondold  meg,  hogy  Magyarországban  való  időzé- 
sed  alatt  Isten  előtt  mennyi  érdemet,  az  emberek 
szemében  mennyi  dicsőséget  szereztél  magadnak. 
Míg  előbb  csak  némely  országokban  ismertek,  most 
mint  Krisztus  bajnokát,  az  egész  keresztény  világ- 
ban magasztalnak,  sőt  még  a  barbár  népek  között 
is  elhíresültéi.* 

Habár  a  szultán  támadása  elmaradt,  Carvajal  az 
egész  1461-ik  esztendőt  és  a  következőnek  is  első 
hónapjait  Magyarországon  töltötte.  Itt  még  tanuja 
és  részese  lehetett  azon  tárgyalásoknak,  melyek  a 
császárral  kötendő  béke  ügyében  a  királyi  udvar- 

nál    folytak    és    amelyeknek     eredménye    az    1462 
elején  Grácban  létrejött  békekötés  volt. 

Megnyugodva  távozhatott  ekkor  azon  reményben, 
hogy  Mátyás  király  most  már  figyelmét  és  erejét 
hivatásának  betöltésére:  a  törökök  elleni  harcra 
összpontosíthatja. 

IX. 

A  szent-szék  követének  hatásköre  nem  szorítkozik, 
mint  más  hatalmasságok  űgyviselőjéé,  a  diplomáciai 
és  politikai  ügyekre;  kiterjeszkedik  az  egyházi  élet 
egész  területére. 

Egyházi  és  világi  hatóságok,  papok  és  hívek 
fordulnak  hozzá,  mint  az  egyház  fejének  képviselő- 
jéhez és  megbizottjához,  majd  intézkedését,  majd 
közbenjárását  kérvén  ki.  Carvajal  e  tekintetben 
kevésbé  volt  igénybe  véve,  mint  elődei  és  utódai; 
mert  az  ő  második  követségének  tartama  alatt 
Szécsi  Dénes  bíbornok-prímás  is  egyidejűleg  fel 
volt  ruházva  a  pápai  legátus  jogaival.  Mindazáltal 
ennek  dacára  számos  és  sokféle  egyházi  ügyek 
fordultak  meg  előtte.  És  azok  elintézésében  ép 
olyan  tapintatot  s  jóakaratot  tüntetett  ki,  mint  a 
diplomáciai  téren. 

A  magyar  rendek  mindig  nagy  súlyt  helyeztek 
rá,  hogy  az  egyházi  ügyekben  indított  perek  az 
ország  területén  folyjanak  le,  vagy  legalább  itt 
indíttassanak  meg  és  csak  felebbezés  útján  vitesse- 
nek a  római  kúriába.  Carvajal  bíbornok  ezen  nem- 
zeti álláspontot  mindig  lehetőleg  figyelembe  vette. 
így  1456-ban  kieszközölte  a  pápánál,  hogy  a  báttai 

apát  által  a  pécsi  püspök  ellen  indított  s  Rómában 
megkezdett  per  elintézését  rábízza.  Ugyanekkor  az 
Agostoniak  rendjének  tartományi  főnöke  a  pápóci 
prépost  ellen  indított  a  római  kúriánál  pert. 
V.  László  király  amint  erről  értesült,  rendeletet 
bocsátott  ki,  melyben  kinyilatkoztatja,  hogy  „az 
ország  régi  szokása  értelmében"  a  feleknek  a 
királyi  törvényszék  előtt  kellett  volna  igényeikkel 
fellépni  és  ezért  az  ügy  eldöntését  magának  tartja 
fönn. 

Ez  a  felfogás  nem  felelt  meg  teljesen  a  jogi 
gyakorlatnak  és  így  tekintetbe  nem  volt  vehető. 
De  a  következő  évben  az  ügy  helyesebb  mederbe 
vitetett.  A  pápa  elé  terjesztetett  az,  hogy  „az 
ország  rendéi  úgy  kiváltságaik,  mint  ekkorig  sér- 
tetlenül föntartott  szokás  alapján  az  ország  határain 
kívül  bíró  elé  nem  idézhetők".  Es  a  pápa  —  kétség- 
kívül Carvajal  előterjesztésére  —  e  jogelvet  elfogad- 
ván, nem  késett  három  esztergomi  kanonok  szemé- 
lyében hazai  bírákra  bízni  a  per  elintézését.  Utóbb 
II.  Pius  pápa  is  a  csanádi  püspök  és  Sebesi  György 
között  az  egri  prépostság  tárgyában  folyamatban 
levő  per  eldöntését  Carvajalra  és  Szécsi  Dénes 
bíbornokra  bízta. 

Carvajal  a  főpapi  javadalmak  betöltésének  esetei- 
ben is  mindig  azon  volt,  hogy  a  magyar  király 
előterjesztései  a  római  kúriánál  nehézségekbe  ne 
ütközzenek.  így  mikor  Mátyás  király  uralkodásának 
kezdetén  a  pécsi  püspökségre  Csezmiczei  Jánost,  a 
Janus  Pannonius  név  alatt  híressé  lett  koszorús 
költőt    nevezte    ki    és  a  pápa  őt,  mivel  az  alig  24 

éves  ifjú  a  kánoni  kort  el  nem  érte,  megerősíteni 
vonakodott:  Carvajal  kérései  bírták  rá  a  pápát, 
hogy  az  ellenállással  felhagyott  és  nyíltan  kimon- 
dotta, hogy  egyedül  a  legátus  és  Vitéz  János 
személyére  való  tekintet  késztette  engedékenységre. 
Hosszú  időn  keresztül  foglalkoztatta  őt  a  zágrábi 
püspökség  betöltésének  ügye.  Zágráb  főpapi  széke 
Albert  király  halálakor  üresedésben  lévén,  a  trón- 
villongások idején  mind  a  két  fél  a  maga  hívét 
igyekezett  a  jelentékeny  főpapi  székre  ültetni. 
Erzsébet,  az  özvegy  királyné  Zólyomi  Benedek 
zágrábi  főesperest  nevezte  ki  1440  nyarán  és  ki- 
eszközölte részére  IV.  Eugén  pápa  megerősítését. 
I.  Ulászló  király  ellenben  Csupor  Demeter  kníni 
püspököt  helyezte  át.  A  két  főpap  versengése  nagy 
zavarokat  támasztott  és  kedvező  alkalmat  nyújtott 
a  Czilleí  grófoknak,  hogy  a  püspökség  várait  és 
uradalmait  egymás  után  elfoglalják.  Ok  kezdetben 
Zólyomit  vették  pártfogásuk  alá;  de  csakhamar 
meghasonlottak  vele,  hatalmukba  ejtették  és  tizen- 
hét hónapon  át  elzárva  tartották.  Zólyomi,  amint 
szabadságát  visszanyerte,  azon  ajánlattal  fordult 
(1443)  Cesarini  Julián  bíbornokhoz,  a  szent-szék 
magyarországi  legátusához,  hogy  a  zágrábi  püspök- 
ségről Csupor  javára  lemond  és  a  sokkal  szerényebb 
kníni  püspökséggel  megelégszik.  De  kevéssel  utóbb 
kibékült  a  Czilleíekkel  és  ekkor  azután  ajánlatát 
visszavonván,  a  cseréről  többé  hallani  sem  akart. 
Zólyomi  a  zágrábi  püspökség  birtokában  maradt. 
Az  1446,  év  őszén  Hunyady  János,  mint  az 
ország  kormányzója,  kinek  érdekében  állott,  hogy 

bizalmát  teljesen  bíró  főpap  fog^lalja  el  a  zágrábi 
széket,  azon  kérelemmel  fordult  a  pápához,  hogy 
a  Zólyomi  és  Csupor  között  korábban  történt 
cserét  erősítse  me^  és  áthelyezésüket    rendelje    eL 

IV.  Eugén  készséggel  megfelelt  a  kívánságnak. 
Csakhogy  a  Czilleiek  és  a  hozzájuk  szító  zágrábi 
kanonokok  nem  nyugodtak  meg  ezen  intézkedésben. 

V.  Miklós  pápához  —  ki  időközben  IV.  Eugénre 
következett  —  folyamodtak.  Arra  hivatkozván,  hogy 
Zólyomi  a  cseréhez  sohasem  adta  beleegyezését,  az 
áthelyezés  visszavonását  kérték.  A  pápa^  ki  épen 
ekkor  (1447  nyaránj  Carvajal  bíbornokot  Magysir- 
országba  küldötte,  ezt  bízta  meg,  hogy  az  ügyet 
megvizsgálja  és  ha  arról  győződik  meg,  hogy  a 
káptalan  előadása  a  valóságnak  megfelel,  Zólyomit 
a  zágrábi  püspökségbe  helyezze  vissza.  Amikor 
Car/ajal  1448  tavaszán  Budára  jött,  Hunyady 
János  nem  mulasztotta  el  befolyását  Csupor  javára 
értékesíteni,  az  ő  megerősítését  .az  ország  jogeű 
megóvásának  és  a  belső  béke  helyreállításának 
egyetlen  módja"  gyanánt  tüntetvén  föl.  Mindazáltal 
a  legátus  az  általa  mélyen  tisztelt  nagy  hadvezér 
irányában  is  fönn  tudta  tartani  függetlenségét. 
Kijelentette,  hogy  vizsgálatot  fog  rendelni;  és  addig 
is,  míg  annak  alapján  határozhat,  a  két  főpap 
áthelyezését  elrendelő  pápai  irat  hatályát  felfüg- 
gesztvén, elrendelte,  hogy  a  zágrábi  püspökséget 
Zólyomi,  a  kninit  Csupor  kormányozza.  Mielőtt 
a  vizsgálat  véget  ért  volna,  Carvajal  visszatért 
Rómába. 

Hunyady  János  és  a  magyar  rendek  nem  volteik 

megelég^edve  az  ő  eljárásával.  Még  ideiglenesen 
sem  voltak  hajlandók  Zólyomit  a  zágrábi  széken 
megtűrni.  Ismételten  fordultak  a  pápához  azon 
kérelemmel,  hogy  mivel  Zólyomi  kormányzása  alatt 
a  zágrábi  püspökség  úgy  egyházi,  mint  anyagi 
érdekeiben  jelentékeny  hátrányokat  szenved,  Csupor 
áthelyezését  erősítse  meg;  ígérvén,  hogy  ha  ez 
megtörténik,  a  püspökség  elfoglalt  birtokait  a 
bitorló  Czillei  grófok  kezéből,  ha  kell,  fegyver 
hatalmával  is  ki  fogják  ragadni. 

A  pápa  egy  ideig  habozott  teljesíteni  kérelmüket. 
Remélette,  hogy  Zólyomi  is  képes  lesz  a  püspökség 
érdekeit  megóvni,  területén  a  rendet  és  fegyelmet 
visszaállítani;  annál  inkább,  mert  a  Czillei  grófok, 
kiket  mikor  Rómában  jártak,  személyesen  fölkért, 
ez  irányban  ígéreteket  tettek  neki.  De  reményei 
nem  mentek  teljesedésbe.  Ekkor  (1450  vége  felé) 
az  esztergomi  érseket,  a  váci  és  justinopolisi 
püspököket  újabb  vizsgálat  megejtésével  bízta  meg. 
A  justinopolisi  püspök  személyesen  megjelent  a 
zágrábi  egyházmegyében.  És  itt  meggyőződött 
arról,  hogy  a  Czillei  grófok  folytonosan  elfoglalva 
tartják  a  püspökség  birtokainak  legnagyobb  részét; 
Zólyomi  pedig  „gondatlansága,  hanyagsága  és 
botrányos  élete"  miatt  főpásztori  hivatásának  be- 
töltésére alkalmatlan;  valamint  arról  is,  hogy  Zó- 
lyomi sajátkezüleg  írt  nyilatkozatban  beleegyezését 
adta  a  cseréhez. 

E  jelentés  alapján  V.  Miklós  pápa  —  1451  április 
30.-án  kelt  bullájában  —  Carvajal  bíbornok  rendel- 
kezését megsemmisítvén,  IV.  Eugén    bulláját  meg- 

erősítette,  a  cserét  jóváhagyta  és  a  kalocsai  érseket 
a  pécsi  meg  váci  püspökökkel  meg-bízta,  hogy 
Csuport  a  zágrábi  püspökség  birtokába  vezessék 
be.  Azonban  valamint  ekkorig  a  kormányzónak 
hatalma,  úgy  most  a  pápának  tekintélye  sem  volt 
elegendő  arra,  hogy  Csuport  a  zágrábi  székre 
segítse.  A  Czilleiek  állhatatosan  vonakodtak  őt  el- 
ismerni és  kijelentették,  hogy  fegyveres  ellenállásra 
is  el  vannak  határozva. 

A  pápa  e  tényállás  felől  értesülvén,  visszavonta 
határozatát.  „Botrányok  és  vérontás  elhárítása,  a 
béke  és  nyugalom  helyreállítása  végett"  —  úgy- 
mond —  Carvajal  bíbornok  1448.-Í  rendeletét 
újból  érvénybe  helyezte  és  a  status  quo  ideiglenes 
föntartását  hagyta  meg. 

Zólyomi  tényleg  bírta  a  zágrábi  püspökséget 
egész  1454-ben  bekövetkezett  haláláig. 

Ekkor  újabb  bonyodalmak  következtek. 

Míg  Csupor  ismét  kísérletet  tett  igényeinek  ér- 
vényesítésére: Debrentei  Tamás  szentmártoni  főapát 
kieszközölte  V.  Miklós  pápánál  zágrábi  püspökké 
kineveztetését.  És  ugyanakkor  gróf  Czillei  Ulrik  azt 
állítván,  hogy  „régi  szokás  és  királyi  kiváltság 
alapján"  a  zágrábi  püspökségre  a  prezentáció 
joga  őt  illeti  meg,  egyik  hívét,  Motschiedel  Bol- 
dizsár radmansdorffi  plébánost,  az  aquilejai  egyház- 
megye papját  nevezte  ki  zágrábi  püspökké,  ki- 
eszközölte a  káptalan  hozzájárulását,  a  király  meg- 
erősítését és  őt  a  püspökségbe  bevezette. 

Debrentei  a  pápához  fordult  oltalomért.  Ez  Be- 
rardus  spoletói  bíbornok-püspököt  és  András  pécsi 

püspököt  bízta  meg,  hogy  a  bitorló  ellen  lépjenek 
föl.  András  püspök  meggyőződvén  arról,  hogy 
Debrentei  panaszai  alaposak,  vetélytársát  és  töb- 
beket ennek  hívei  közül  egyházi  átokkal  sújtott. 

Mindazáltal  V.  Miklós  pápa  utódjánál,  111.  Callixtus 
pápánál  (1455  nyarán)  a  Czillei  grófok  azon  váddal 
állottak  elő,  hogy  Debrentei  álnok  utakon,  csalással 
vitte  keresztül  zágrábi  püspökké  való  kineveztetését. 

Epén  ezen  időtájt  készült  Carvajal  másodízben 
Magyarországba  indulni.  Mint  az  első  alkalommal 
nyolc  év  előtt,  most  is  megbízatása  volt  a  zágrábi 
püspökség  ügyében  vizsgálatot  indítani  meg; 
amennyiben  meggyőződnék  afelől,  hogy  a  Deb- 
rentei ellen  emelt  vádak  alaposak,  azon  esetben 
Boldizsárt  és  híveit  az  ellenük  alkalmazott  egyházi 
büntetésektől  fel  kellett  oldania.  Carvajal  1455 
végén  érkezett  V.  László  udvarához,  ahol  Czillei 
Ulrik  gróf  mindenható  befolyást  gyakorolt.  A 
legátus  a  magasabb  érdekekre,  a  török  ellen 
indítandó  háború  ügyére  való  tekintettel  kénytelen 
volt  kímélni  őt.  És  felmentette  Boldizsárt  az  ellene 
kimondott  excommunicatiótól;  ami  egyértelmű  volt 
igényei  elismerésével. 

Debrentei  emiatt  panaszt  emelt  a  pápánál,  ki 
(1457  március  23.-án)  utasította  Carvajalt,  hogy 
amennyiben  a  Debrentei  által  előadottak  a  valóság- 
gal megegyeznek,  a  Boldizsár  és  hívei  ellen  hozott 
ítéleteket  hatályukba  visszahelyezze,  ha  ez  igazsá- 
gosnak, helyesnek  látszik  és  zavarok,  botrányok 
előidézése  nélkül  történhetik  meg.  Majd  néhány 
héttel    utóbb    (május    21.-én)  Carvajalt    és    Szécsi 

Dénest  utasította,  hogy  Debrenteit,  mint  a  zágrábi 
egyházmegye  törvényes  főpapját  a  püspökségbe 
iktassák  be.  Azonban  később  „Magyarország  nagy 
és  hatalmas  urai"  akkép  informálták  a  pápát,  hogy 
Debrenteinek  nem  sikerűit  magát  bevezettetni  és 
elismertetni;  mert  általánosan  Csuport  kívánják  a 
zágrábi  széken  látni.  Ezért  a  pápa  május  21. -i 
bulláját  visszavonván,  Carvajalt  megbízta,  hogy 
Debrenteit  és  Csuport  maga  elé  idézze,  tanukat  is 
hallgasson  ki.  Teljhatalommal  ruházta  föl  az  ügy- 
nek felebbezés  kizárásával  elintézésére;  kijelentvén, 
hogy  akit  ő  törvényes  püspöknek  nyilvánít,  a 
szentszék  is  el  fogja  ismerni. 

Még  mielőtt  ezen  esztendő  letelt,  egy  harmadik 
fordulat  állott  be  a  szentszék  magatartásában, 
melynek  Czillei  Ulrik  befolyása  adott  irányt.  A 
pápa  ugyanis  a  grófnak  jogát  a  zágrábi  püspökség 
betöltésére  elismeri  és  azon  reményét  fejezi  ki,  hogy 
az  általa  kinevezett  Boldizsár  kormányzása  a  zág- 
rábi püspökségre  előnyös  lehet.  Ezért  őt  és  híveit 
az  V.  Miklós  által  kimondott  egyházi  kiközösítéstől 
fölmenti;  Carvajalnak  pedig  meghagyja  ugyan,  hogy 
a  vizsgálatot  tartsa  meg;  de  oly  hozzáadással,  hogy 
az  eredményről  tegyen  jelentést  Rómában. 

Mikor  ezen  irat  útnak  indíttatott,  Czillei  Ulrik 
már  nem  volt  életben.  Boldizsár  elvesztette  leghatal- 
masabb pártfogóját;  de  nem  mondott  le  igényeiről. 

A  három  vetélytárs  ügyét  a  pápa  ekkor  egy 
külön  bírósághoz  utasította,  melyhez  Aeneas  Sylvius 
és  Ursini  bíbornokok  is  tartoztak.  De  a  per  soká 
folyt  és  túlélte  111.  Calixtus  pápát. 

II.  Pius  az  1460.  év  végén  Carvajalt,  Szécsi 
Dénest  és  a  csanádi  püspököt  nevezte  ki  teljhatalmú 
biztosokká  annak  eldöntésére,  hogy  ki  tekintendő 
a  zágrábi  egyház  törvényes  főpapjának.  Ezek  nem 
jártak  el  megbízatásukban.  Mert  Mátyás  király  az 
elévült  bajok  orvoslására  új  kombinációt  hozott 
szőnyegre.  Azt  óhajtotta,  hogy  Vitéz  János  foglalja 
el  a  zágrábi  püspökséget,  ami  Carvajal  helyeslésé- 
vel is  találkozott.  Vitéz  soká  vonakodott  e  cseréhez 
beleegyezését  adni.  Végre  1462  tavaszán  engedett 
a  király  és  a  rendek  sürgető  kérelmeinek  oly  föl- 
tétellel, hogy  amíg  a  zágrábi  püspökség  elidegení- 
tett birtokait  visszaszerezheti,  más  egyházi  javadal- 
makat is  bírhasson.  Mátyás  és  a  rendek  követeket 
küldöttek  Rómába,  hogy  ehhez  a  pápa  hozzájáru- 
lását kikérjék;  oly  módon,  hogy  a  két  vetélytársat 
igényeiről  való  lemondásra  kényszerítse.  Mind  a 
király,  mind  a  főrendek  külön  levelekben  Carvajal 
közbenjárását  és  támogatását  is  kikérték. 

Maga  Vitéz  is  írt  neki  ez  ügyben  kimerítő  levelet. 
„Minthogy  —  úgymond  —  Főtisztelendőséged  a 
zágrábi  egyház  állapotát  jól  ismeri  és  felszabadítása 
érdekében  mindenkor  buzgólkodott:  sem  felvilágo- 
sításra, sem  buzdításra  nem  szorul.  Elég,  hogy 
szándékunk  felől  értesítsük,  melyet  a  Főtisztelendő- 
séged iránt  viseltető  bizalmunk  és  barátságunk 
föltárni  késztet.  Főtisztelendőséged  tanúságot  tehet 
arról,  hogy  mily  gyakran  intéztek  ez  ügyben  hoz- 
zánk felszólítást,  de  mi  számos  és  alapos  oknál 
fogva  beavatkozni  vonakodtunk.  Mert  ki  volna  az, 
aki    többre    becsüli    a    kisebbet    a    nagyobbnál,  a 

Fraknói:  Egy  háznagyok  a  magyar  középkorból.  17 

nyugtalanságot  a  békességnél,  a  zavart  a  rendnél, 
a  megromlottat  az  épnél,  a  ziláltat  a  szilárdnál,  a 
veszélyeset  a  biztosnál,  a  perlekedést  a  békesség- 
nél, a  bizonytalant  a  biztosnál?  Jelenleg  is  nem  a 
nyugalom  utáni  vágy,  vagy  anyagi  előnyök  által 
indítva,  hanem  a  császár  által  fölkérve,  a  király  ő 
fensége,  a  főpapok  és  urak  által  úgyszólván  kény- 
szerítve, elvállaljuk  a  feladatot,  mely  szent  ugyan, 
de  fáradságos  és  inkább  kimerülésünket,  mint 
gyarapodásunkat  fogja  előidézni.  Anyánknak,  az 
egyháznak  és  szülőföldünknek  hívó  szózatát  követ- 
jük. Vajha  találtak  volna  mást,  aki  visszaszerezze, 
ami  elveszett,  egybegyűjtse,  ami  szétszóratott  és 
kormányozza,  miután  helyreállíttatott.  Ez  esetben 
nem  kellene  nekünk  a  kor,  munka  és  betegség 
által  elfárasztott  vállainkra  venni  a  súlyos  terhet; 
nem  kellene  kockáztatni  szennytelenül  megőrzött 
hírnevünket.  Mivel  azonban  Isten  és  az  emberek 
akarják,  elszántuk  magunkat  rá!** 

Végül  kéri  Carvajalt,  hogy  „vagy  idejekorán 
figyelmeztesse  őt  arra,  hogy  ez  ügybe  ne  avat- 
kozzék, vagy  pedig  oly  módon  intézze  azt,  hogy 
később  ne  kelljen  gyalázattal  visszalépnie".  Azonban 
Debrentei  személyesen  megjelenvén  Rómában,  ki- 
vitte, hogy  a  pápa  Vitéz  Jánosnak  áthelyezéséhez 
csak  azon  feltétel  alatt  adta  beleegyezését,  ha 
Debrentei  az  üresedésben  levő  nyitrai  püspökséget. 
Csupor  pedig  a  megüresedő  váradit  nyeri  el.  Ekkor 
azután  Vitéz  visszalépett.  Az  ügy  még  soká  húzó- 
dott el  és  csak  1466-ban  ért  véget.  Debrentei  a 
nyitrai,  Csupor  a  boszniai    püspökséget  nyerte  el. 

A    zágrábi    püspökségre    pedig   szentlászlói    Thuz 
Osvát  neveztetett  ki. 


X. 

Mikor  hat  esztendei  távollét  után  Car vajai  1462 
elején  az  örök  városba  visszatért,  a  kiváló  érdemei- 
vel kiküzdött  tisztelethez,  mellyel  fogadtatott,  a 
részvét  érzése  is  csatlakozott;  mert  ő,  ki  férfikora 
teljében  távozott  volt  el,  a  fáradalmak,  nélkülözé- 
sek és  izgalmak  hatása  alatt  megtörve,  idő  előtt 
elöregedve  jelent  meg  társai  körében. 

A  pápa  a  rendelkezésére  álló  legnagyobb  ki- 
tüntetésben részesítette.  A  szerpap-bíbornokok 
rendjéből  a  püspök-bíbornokok  sorába  emelte  és 
egyúttal  legbizalmasabb  tanácsosának  használta, 
kit  valahányszor  Rómából  távozott  is,  mindig 
kíséretében  óhajtott  látni.  Gyakran  bízott  rá  fontos 
ügyeket,  főkép  olyanokat,  melyek  követségének 
területét.  Magyar-  és  Csehországot  érintették,  me- 
lyek iránt  teljes  mértékben  megőrizte  meleg  érdek- 
lődését. 

Magyarországban  a  király  és  a  főrendek  őszinte 
sajnálattal  látták  őt  távozni  körükből;  és  nem 
tudtak  kibékülni  azon  gondolattal,  hogy  bölcsesé- 
gének  és  lelkesedésének  támogatásától  örökre  meg 
kell  fosztva  lenniök. 

Már  néhány  hónappal  az  ő  elutazása  után  kísér- 
letet tettek,  hogy  visszaküldését  kieszközöljék.  A 
magyar  kormány  igyekezeteit  hathatósan  támogatta 
a  velencei  signoria,  mely  1462  tavaszán  ismételten 

írt  ez  ügyben  a  pápának  és  a  kellő  lépések  meg- 
tételére utasította  római  követét. 

A  pápa  kezdetben  nehézségeket  támasztott  ugyan 
a  kívánat  teljesítéseié  nézve;  de  később  engedett 
a  sürgetéseknek  és  késznek  nyilatkozott  a  Viterbó- 
ban  tartózkodó  bíbornokot  Rómába  hívni,  hogy  őt 
a  követség  elvállalására  bírja. 

A  signoria  ekkor  a  szentszéknél  levő  űgyviselőjét, 
Sangundino  Miklóst  utasította,  keresse  föl  Carvajalt 
és  kérje  föl,  hogy  „keresztény  érzületei  s  bölcsesége 
által  indítva,  mint  olyan,  ki  Magyarország  ügyeiben 
a  legnagyobb  jártassággal  bír,  ne  vonakodjék  el- 
vállalni a  terhet". 

Nem  értek  célt.  A  következő  (1463)  év  elején 
megújíttatott  a  kísérlet;  de  eredményre  most  sem 
vezetett. 

Mindazáltal  Carvajal,  bár  nem  volt  hajlandó 
többé  Magyarországba  visszatérni,  a  távolból  sem 
szűnt  meg  befolyásával  szolgálni  a  magyar  király- 
nak és  a  nemzetnek. 

Mátyás  király  minden  fontos  ügyben  igénybe 
vette  az  ő  támogatását;  Rómába  küldött  követeit 
hozzá  utasította;  hangsúlyozván,  hogy  teljes  biza- 
lommal viseltetik  irányában;  országának  „kiváló 
buzgóságú  pártfogóját  és  ügyvédjét"  tiszteli  benne. 

A  magyar  főpapok  és  az  ország  összes  rendéi 
is  ilyen  érzelmeket  tanúsítottak  iránta. 

Ezekre  valóban  érdemes  vala.  Tekintetét  az  örök 
városból  nem  szűnt  meg  a  kelet  felé  irányozni.  Es 
II.  Pius  környezetében  senki  sem  volt,  ki  a  nagy 
pápát    a   törökök  elleni  hadjáratra  vonatkozó  ter- 

veiben  annyi  csalódás  és  kiábrándulás  után  is  ki- 
tartásra oly  hathatósan  buzdította  volna,  mint 
Carvajal. 

Mikor  II.  Pius  1464  tavaszán  arra  határozta  el  ma- 
gát, hogy  a  keresztény  fejedelmek  hozzájárulása  nél- 
kül is,  saját  erejével  megindítja  a  támadó  hadjára- 
tot: Carvajal  lelkesedéssel  ajánlotta  fol  szolgálatait. 

Hanyatló  erejével  és  a  várakozó  fáradalmakkal 
nem  gondolván,  az  Olaszországban  gyülekező  ke- 
resztesek vezérletét  vállalta  el. 

A  pápa  július  18.-án  Anconába  jött,  hogy  innen 
hajóhadát  keletre  bocsássa.  Ekkor  tudósítást  ka- 
pott, hogy  a  torok  hadak  Raguza  ostromára  indul- 
tak. Carvajalt  hivatta  magához  és  tanácsát  kérte  ki. 

A  bíbornok  habozás  nélkül  válaszolt.  Ajánlkozott, 
hogy  a  kikötőben  készen  álló  gályákkal  Raguza 
alá  vitorláz  és  felszabadítja  a  várost,  vagy  megjele- 
nésével legalább  bátorítja  a  megrémült  lakosságot. 

Az  ő  lelkesedése  magával  ragadta  a  pápát  is,  ki 
így  szólott:  „Vájjon  mi  tartóztathat  engem,  testvér, 
hogy  veled  ne  menjek?  Ha  a  törökök  csakugyan 
ostrom  alá  veszik  a  várost,  magam  fogom  felmen- 
tésére vezetni  gályáimat . . .  Az  a  hír,  hogy  az  egy- 
ház feje  a  várost  oltalmazza.  Isten  segélyével  arra 
fogja  a  törököket  bírni,  hogy  elvonuljanak;  és  az 
egész  keresztény  világban  arra  fogja  késztetni  a 
hívőket,  hogy  főpapjukhoz  csatlakozzanak.** 

Carvajal  élénken  helyeselte  a  pápa  elhatározását. 

A  paviai  bíbornok,  ki  szintén  jelen  volt,  emlék- 
iratainak lapjára  e  nevezetes  tanácskozásról  ezt 
jegyezte  föl:  „Én  nyomorult  ember  —  úgymond  — 

inkább  az  érzékek,  mint  a  lélek  sugallatait  követ- 
vén, elleneztem  a  pápa  szándékát;  nem  mintha  az 
általa  jósolt  eredményben  kételkedném,  hanem 
mivel  a  pápára,  kinek  erejét  egészen  megtörve 
láttam,  a  tengeri  utat  végzetesnek  ítéltem.  Az  érvek 
egész  sorát  hoztam  föl.  De  az  egyedül  Istenben 
bízó  lelkeket  meggyőzni  nem  tudtam." 

A  pápa  azonnal  rendeletet  bocsátott  ki,  hogy  a 
katonák  a  gályákra  szálljanak  és  minden  készen 
legyen,  hogy  az  ostrom  kezdetének  hírére  indulni 
lehessen. 

De  csakhamar  az  a  hír  jött,  hogy  a  törökök 
Raguza  alól  elvonultak;  a  hajóhad  az  anconai  ki- 
kötőben maradt  és  néhány  nap  múlva  gyászt 
öltött;  mert  II.  Pius  már  augusztus  14.-én    kimúlt. 

Utódjának,  II.  Pálnak  uralkodása  alatt  is  meg- 
őrizte Carvajal  tekintélyes  állását  és  különösen  a 
csehországi  ügyek  intézését. 

Miután  ugyanis  Podjebrád  György  a  koronázása 
alkalmával  elvállalt  kötelezettségeinek  meg  nem 
felelt  és  a  huszita  felekezettel  nem  szakított,  sőt 
a  katholikus  egyház  irányában  ellenséges  állást 
kezdett  elfoglalni:  Carvajal  is  azok  közé  tartozott, 
kik  II.  Pált  erélyes  föllépésre  ösztönözték. 

A  pápa  az  ügy  megvizsgálására  egy  háromtagú 
bizottságot  küldött  ki,  melynek  tagjaivá  Bessarion, 
Carvajal  és  Berardus  bíbornokokat  nevezte  ki.  Majd 
mikor  (1465  nyarán)  arra  határozta  el  magát,  hogy 
Podjebrádot  eretnekség  bűnének  címén  vád  alá 
helyezi,  ugyanazokat  rendelte  a  kiküldött  bíróság 
tagjaivá. 

Carvajal  nemcsak  ezen  bizottsági  és  bírósági 
tárgyalásokban  vett  tevékeny  részt,  hanem  a  pápa 
megbízásából  ő  fogalmsizta  a  választ  Podjebrád 
György  manifesztumára,  utasításokat  adott  a  pápai 
legátusoknak  és  levelezett  Haimburg  Györggyel,  a 
cseh  király  bizalmas  jogtanácsosával. 

Az  1466.  év  végén  az  ügy  tárgyalása  be  volt 
fejezve.  Az  ítélet,  mely  Podjebrád  Györgyöt  az 
eretnekség  bűnében  elmarasztalta  és  a  tróntól  meg- 
fosztottnak nyilvánította,  a  kihirdetésre  készen  állott. 

De  a  pápa  és  tanácsosai  attól  tartottak,  hogy 
ítélet  kimondása,  ha  az  nem  foganatosíttatík,  súlyos 
csapást  fog  mérni  a  szentszék  tekintélyére.  Azon 
aggodalom  nyilvánult,  hogy  sem  a  lengyel,  sem  a 
magyar  király  nem  lesz  hajlandó  Podjebrád  ellen 
fegyvert  ragadni. 

Ekkor  felszólalt  Carvajal.  „Miért  kell  —  úgymond 
—  mindent  az  emberi  korlátolt  ész  sugallatai  után 
megítélni?  Vájjon  fontos  ügyekben  nem  kell-e 
Istennek  is  megadni  a  maga  részét?  Ha  a  császár, 
valamint  Lengyel-  és  Magyarország  királyai  meg- 
tagadják segítségüket:  erős  meggyőződésem  az, 
hogy  számíthatunk  a  mennyei  magasból  Isten 
támogatására.  Tegyük  meg  kötelességünket,  a 
többit  bízzuk  Istenre!" 

E  nyilatkozat  mély  hatást  gyakorolt  a  jelenlevőkre. 
Az  ítélet  kihirdetése  elhatároztatott. 

Mikor  pedig  a  pápa  fölhívására  Mátyás  király 
arra  vállalkozott,  hogy  Podjebrád  ellen  háborút 
indít,  CarvajgJ  azon  volt,  hogy  részére  a  szentszék 
leghatályosabb  támogatását  biztosítsa. 

E  háborúnak  kimenetelét  már  nem  élte  meg. 

Carvajal  nagy  eseményekben  gazdag  pályáját  az 
1470.  év  december  havában  fejezte  be.  Porai  szent 
Marcellus  egyházában  pihennek,  hol  az  ő  követ- 
és bíbornoktársa,  Bessarion  kegyelete  által  emelt 
díszes  síremlék  tartja  fönn  emlékezetét. 

Méltó  emléket  állított  neki  egy  másik  társa  és 
barátja,  Piccolomini  Jakab  bíbornok  azon  jellem- 
rajzban, melyet  róla  emlékirataiba  iktatott. 

Kiemeli  róla,  hogy  miután  huszonkét  követségben 
járt,  nagy  ügyeket  intézett  el  és  jelentékeny  szol- 
gálatokat tett:  amikor  a  magánéletbe  visszavonult, 
más  kincset  nem  hozott  magával,  mint  tiszta  hír- 
nevet. Szerény  házban  lakott  szent  Marcellus  tem- 
ploma mellett.  Bútorzatában  és  cselédsége  ruháza- 
tában nagy  egyszerűséget  tartott  fönn.  De  bőkezű 
volt  a  szegények  segélyezésében  és  a  templomok 
díszének  emelésében. 

Mély  vallásosság  volt  egyik  jellemvonása.  Sokat 
imádkozott.  Gyakori  böjttel  és  titokban  viselt 
ciliciummal  sanyargatta  testét.  De  emellett  derült 
kedélye  sohasem  hagyta  el. 

Kötelességeit  szigorú  pontossággal  teljesítette. 
Ülést  avagy  egyházi  szertartást,  melyen  jelen  kellett 
lennie,  sohasem  mulasztott  el.  A  tanácskozásokban 
az  őszinteséget  a  szerénységgel  párosította.  Társai 
csodálattal  voltak  tanúi  annak,  hogy  mikor  a 
pápával  vagy  valamelyik  bíbornokkeil  szemben  el- 
térő véleményét  adta  elő,  mily  ügyesen  tudta  el- 
kerülni azt,  hogy  sértő  legyen. 

Jellemének  függetlenségét   fényesen  bizonyította 

be,  mikor  II.  Pál  pápa  a  bíbornokokat  arra  szólí- 
totta föl,  hogy  bizonyos  okiratokat  olvasatlanul 
írjanak  alá.  „Mindnyájan  aláírtuk  —  vallja  be  a 
páviai  főpap  — ,  részint  félémből,  részint  haszon- 
lesésből. Elismerem,  gyengék  és  önzők  voltunk. 
Egyedül  az  agg  Carvajal  vívta  ki  magának  az  ál- 
hatatosság  dicsőségét.  A  pápa  kérései  és  rábeszélése 
hatástalanok  maradtak.  Amit  ifjúságomban  nem 
tettem  —  monda  — ,  aggkoromban  sem  fogom 
elkövetni;  nem  akarom,  hogy  lelkiismeretem  vádol- 
jon; nem  fogok  néked  alkalmatlanságot  okozni  ren- 
delkezéseid miatt;  de  engedd,  hogy  méltóságom  kö- 
telességeit és  lelkiismeretem  sugalatait  teljesítsem." 

„Valóban  —  így  fejezi  be  a  páviai  bíbornok  a 
jellemrajzot  —  méltó  volt  az  egyház  és  Isten  szent 
szolgálatára;  méltó,  hogy  az  egyház  első  századai- 
nak szent  atyáival  egysorba  állíttassék!** 

Es  ehhez  mi  hozzáadhatjuk:  „Méltó,  hogy  a 
magyar  történetírás  kegyelettel  őrizze  emlékét!" 


Tomori  Pál  élete. 


I. 

A  XVI.  század  első  negyede  történetünk  egyik 
legválságosabb  korszaka  volt.  A  külső  ellenség 
fegyvere  és  a  belső  romlás  mérge  egyszerre  emész- 
tett a  nemzet  életerején.  Ekkor,  —  rövid  tíz  évi 
időközben  —  kétszer  fordul  elő  az  az  eset,  hogy 
a  nemzet  elidegenedve  az  arisztokráciától,  —  mely 
az  oligarchia  minden  gyűlöletes  tulajdonságát  bírta, 
nagy  aspirációi  nélkül  —  a  haza  megmentésére 
célzó  erőfeszítéseiben,  a  homályból  hívja  elő  vezé- 
reit: 1514-ben  Dózsa  Györgyöt,  az  igénytelen  székely 
vitézt  és  1523-ban  Tomori  Pált,  a  ferencrendi 
szerzetest.  Mind  a  két  kísérletnek  tragikus  kimene- 
tele vala:  a  pórlázadás  iszonyaiban  és  a  mohácsi 
gyásznapon.  Nagy  katasztrófákkal  szemben,  a  tör- 
ténetíró egyik  legfőbb  feladata :  nyomozni  és  föl- 
deríteni, mi  része  volt  azokban  az  egyéneknek  és 
mi  a  viszonyoknak.  E  célból,  amennyire  szükséges 
ismernie  a  kort,  annyira  mellőzhetetlen,  hogy  tájé- 
kozva legyen  a  vezérlő  férfiak  jelleme  és  előélete 
iránt.  Igyekeznie  kell  tehát,  hogy  a  nevökhöz  fűződő 
mondakör  helyébe  a  történeti  valóságot  állítsa. 
Ezt    akarom    megkísérleni     Tomori    Pálra    nézve, 

akinek  ekkorig  kevéssé  ismert  élettörténetéhez  az 
országos  levéltár,  Eperjes  és  Szeben  városok,  úgy- 
szintén a  jászai  konvent  levéltárai,  valamint  a  pápai 
nunciusok,  a  velencei  és  ferrarai  követek  jelentései 
dús  adatkészletet  nyújtanak. 

II. 

A  Tomori  család  Bosnyákországból  veszi  erede- 
tét és  a  mai  nap  is  fennálló  abauj megyei  Tomor 
helységben  telepedvén  meg,  ettől  kölcsönzé  nevét. 
Tagjai  között  már  a  XV.  század  elején  nem 
hiányozának  vállalkozó  férfiak,  akik  az  ország 
különböző  részeiben  keresik  és  megtalálják  szeren- 
cséjüket. Különösen  a  távol  Erdély  látszik  reájok 
nézve  az  Ígéret  földjének.  Ott  tűnik  föl  —  a 
rendelkezésünkre  álló  történeti  emlékek  lapjain  — 
legelsőben  a  Tomori  név,  mikor  1435-ben  a  gyula- 
fehérvári káptalan  Tomori  Zsigmondot  három  falu 
birtokába  beiktatja.  Majdnem  egy  századdal  utóbb, 
Tomori  István,  kivel  1496-ban,  mint  a  szepesi  vár 
alispánjával  találkozunk,  Zápolya  János  pártfogása 
által,  Erdély  alvajdájának  és  a  székelyek  alispánjá- 
nak előkelő  tisztét  nyeri  el,  amelyet  viselve,  gazdag 
adományokkal  jutalmazák  szolgálatait.  És  Erdély- 
ben lépett  a  közpályára,  itt  küzdötte  ki  első  babé- 
rait,  itt  emelkedett  magas  állásra  Tomori  Pál  is. 

István  és  Pál  a  család  két  különböző  ágának 
sarjai.  Amaz  a  csucsi,  ez  a  tomori  predikátumot 
használja.  Amaz  három  halomból  növekedő  farkast, 
ez  koronából  kiemelkedő  egyszarvút  visel  címerében. 
Pál    születési  helyét  nem  állapithatjuk    meg    egész 

biztossággal.  GuidotOy  a  velencei  köztársaság  budai 
ügyviselője,  1525-ik  évi  zárjelentésében  azt  írja  róla, 
hogy  Erdélyből  származik.  Istvánfif  —  aki  nem 
egészen  egy  századdal  később  írja  munkáját  — 
úgy  tudta,  hogy  „Gömormegyéből,  tisztességes 
családból  ered".  Családjának,  —  mely  a  XV.  század 
végén  nagyon  elszaporodott  —  birtokai  Abauj-, 
Borsod-  és  Gömörmegy ékben  feküdtek.  Pál  atyja 
és  ennek  két  testvére  Tomor  helység  felerészét, 
továbbá  Ambrusházát  Abaujban  és  Berkeszt  Borsod- 
ban közösen  bírták.  Egyik  rokonuk  Boldogkő 
várának  ura  volt.  A  családot  a  felvidék  számos 
előkelő  nemzetiségével :  a  Csetnekiek,  Kellemesiek- 
Kövérekkel  s  a  Balitiak,  Fanchaliak,  Putnokiak, 
Tornallyaiakkal  szoros  rokonság  kapcsai  fűzték 
össze. 

Tomori  Pál  születési  évét  nem  ismerjük.  A  velen- 
cei ügyviselő  1525-ben  úgy  mutatja  be  őt,  mint 
körülbelül  49  éves  férfiút.  Születésének  évét 
eszerint  1475  tájára  kell  tennünk.  Mátyás  halálakor 
lépett  ki  a  gyermekkorból.  Elég  gondos  nevelés- 
ben részesült.  Szép  írása  volt.  Elsajátította  a  latin 
nyelvet  és  folyékonyan  kezelte  azt.  Leveleiben  ne 
keressük  a  humanisták  csínját  és  klasszikus  vonat- 
kozásait ;  de  nem  is  találjuk  azt  a  barbár  (exas- 
saverunt  tormenta-féle)  konyhalatinságot,  amelynek, 
például  Szerémi  György  —  Tomori  kortársa  és 
barátja  —  egyik  legismertebb  képviselője. 

Hajlamai  a  katonai  pályára  vezették.  A  nemes 
családok  tagjai  rendszerint  még  alig  hagyták  el  a 
gyermekkort,    már    is    előkelő    urak    szolgálatában 

állottak,  hogy  azoknak  udvarában  és  táborában 
vitéz  hadfiakká  képezzék  ki  magukat.  Tomori  Pált 
a  szerencse  kedvezése  Bornemissza  János  udvarába 
vezeté.  Köztudomású,  hogy  Bornemissza  egyike 
vala  azon  kiváló  férfiaknak,  kiket  Mátyás  király 
alacsony  sorsból  magas  méltóságra  emelt,  hogy 
bennök  az  arisztokrácia  soraiban  családjának  meg- 
bízható támaszt,  az  országnak  áldozatkész  férfiakat 
biztosítson.  A  nagy  király  bizalmával  ajándékozta 
meg,  alkincstárnokká  nevezte  és  terjedelmes  ura- 
dalmakat adományozott  neki.  Még  jelentékenyebb 
állása  volt  a  gazdag  és  erélyes  főúrnak  a  gyenge 
és  mindig  pénzzavarral  küzdő  II.  Ulászló  alatt. 
Bár  az  ország  zászlósainak  rangfokozatában  meg- 
elégedett az  utolsó  hellyel  —  pozsonyi  gróf  volt  — 
befolyása  időnként  túlszárnyalta  Brandenburgi 
Györgyét  és  Bakocs  bíbornokét  is,  akikkel  a  királyi 
végrendeletben  a  trónörökös  gyámjává  rendeltetett. 
Zord  és  szívtelen,  fukar  és  fondor  embernek  jellemzi 
őt  egyik  kortársa.  De  Tomori  meg  tudta  nyerni 
vonzalmát  és  rokonszenvét.  Úgyszólván  atyai  jó- 
akaratával és  folytonos  pártfogásával  dicseked- 
hetett. 

Míg  környezetében  a  fiatal  apród  edzett  férfiúvá 
növekedett,  szellemi  fejlődésében  azon  sokoldalú- 
ságot sajátítá  el,  mely  korában  a  jelentékeny 
szereplés  föltétele  vala.  Vitéz  és  gyakorlott  had- 
nagy volt  első  sorban ;  de  emellett  a  politikai 
alkudozásokban  tapintatot  és  a  pénzügyek  terén 
jártasságot  tüntetett  ki.  Bornemissza  tehát  nehéz 
feladatokat    bízhatott    rá    és    fontos    küldetésekre 

ajánlhatta  őt  a  királynak.  Az  1501-ik  év  nyarán 
Erdélyben  találkozunk  vele  először.  Az  erdélyi  só- 
bányák a  királyi  kincstár  legdúsabb  jövedelmi 
forrásaihoz  tartoztak.  Azoknak  főnöke,  kamarása 
vala  Tomori  Pál.  De  ezen  hivatal  nem  szabott 
határt  tevékenységének.  Az  1503-ik  év  nyarán, 
mint  királyi  biztos  küldetett  ki,  hogy  a  szászokra 
kivetett,  18.000  forintnyi  rendkívüli  adó  felosztását 
és  behajtását  eszközölje.  Határozott  fellépéssel  meg- 
nyerő modort  egyesítve,  nehézség  nélkül  tudta  a 
szász  városokat  a  súlyos  teher  elvállalására  bírni. 
Ennél  fogva  a  föladat  a  következő  években  is, 
rendszerint  őneki  jutott  osztályrészül. 

Mindazonáltal  bár  sikerrel  járt  el  ily  pénzügyi 
természetű  megbízatásokban;  bizonyára  hajlamainak 
megfelelőbb  foglalkozás  vala :  fegyverrel  kezében 
szolgálni  uralkodójának.  Erdélyben  erre  is  elég 
alkalom  kínálkozott. 

A  székelyek  megőrizték  volt  az  ősidők  harcias 
szellemét.  A  kereszténység  és  a  nyugat-európai 
állami  intézmények  ötszázados  hatása  kevéssé  tudta 
megszelídíteni  erkölcseiket.  A  szabadságára  félté- 
keny nép  a  fejedelmi  hatalom  minden  nyilatkozatai- 
ban az  elnyomás  szándékát  látta.  Magán  sérelmei- 
nek megtorlására  is  azonnal  kész  volt  fegyverhez 
nyúlni.  Tomori  úgy  jellemzi  a  székelyeket,  hogy 
„sem  Istentől,  sem  embertől  nem  félnek",  hogy 
„joggal  és  jogtalansággal  nem  gondolnak" ;  sőt 
hogy  folyvást  köztük  a  pogány  kor  azon  hite,  mely 
szerint  azok,  akiket  a  földön  megölnek,  a  menny- 
országban szolgáik  fognak  lenni.  A  belső  mozgal- 

mak  és  erőszakos  tények,  súrlódások  és  véres 
összeütközések  napirenden  voltak  a  székelyek  föld- 
jén. Különösen  szászok  és  székelyek  között  gyak- 
ran támadtak  ellenségeskedések.  Úgy  látszik,  egy 
ilyen  és  pedig  a  szokottnál  komolyabb  természetű, 
fordult  elő  1503  nyarán.  Toinori,  ki  éppen  akkor 
mint  királyi  biztos  a  szász  földön  tartózkodott, 
kötelességének  tartá  a  megtámadott  szászok  védel- 
mére kelni  és  Segesvár  közelében  megütközött  a 
székelyekkel.  A  székelyek  mindennemű  adófizetés- 
től mentek  valának.  Csak  a  király  koronázása, 
menyegzője  és  a  trónörökös  születése  alkalmával, 
ősi  szokás  szerint,  minden  székely  férfi  egy  ökröt 
szolgáltatott.  Az  ökrökre  a  királyi  bélyeget  sütötték 
és  innen  ezen  tartozás  behajtása  ckörsütésnek 
neveztetett.  II.  Lajos  születése  alkalmával  (1506 
július  1.)  Tomori  Pált  bízták  meg  az  ökörsütés 
végrehajtásával.  Azonban  a  székelyek  ellenszegül- 
tek és  Marosvásárhely  vidékén  nagy  számban  össze- 
gyülekezvén, fenyegető  állást  foglaltak  el. 

Tomori  mintegy  500  lovasból  álló  csapattal  ren- 
delkezett és  bár  az  ellenfél  sokkal  számosabb  vala, 
azonnal  megtámadta  azt.  Véres  csata  fejlődött  ki, 
melyben  a  székelyek  túlereje,  hagyományos  vitéz- 
ségükkel karöltve,  győzött.  Tomori  lovasainak  nagy 
része  elesett  és  ő  húsz  sebből  vérezve  menekült. 
Azonban  nem  soká  hagyta  megtorlás  nélkül  e 
kudarcot.  A  közel  eső  királyi  várak,  Belgrád, 
Orsova,  Szörény,  Temesvár  parancsnokaitól  segít- 
séget eszközölve  ki,  jelentékeny  haderő  élén  táma- 
dást  intézett    a    székelyek    ellen  és  súlyos  csapást 

mérve    rajok,    meghódolásra    kényszerítette    őket. 
Mire  az  ökörsütést  is  keresztülvitte. 

ill. 

Ez  időtájt  Tomorinak  új  működési  tere  nyílt  meg 
Erdélyben.  Erdély  délkeleti  szélén,  az  Oláhországtól 
elválasztó  hegység  aljában,  az  Olt  partján,  hat 
mérföldnyi  hosszú  termékeny  róna  terül  el,  melyet 
Fogaras  földjének  neveznek.  Mintegy  közepén,  a 
Brassóból  Szebenbe  vezető  út  mellett,  emelkedik 
Fogaras  vára,  melynek  a  középkor  századaiban 
kivételes  állása  vala.  Ugyanis  az  oláhokat  a  XII. 
vagy  XIll.  században  e  földön  oly  célból  telepí- 
tették meg,  hogy  mint  várnépek,  várjobbágyok, 
ezen  határvár  fentartására  és  védelmére  szolgálja- 
nak. És  míg  a  Xll.  század  végétől  kezdve  az  ország 
egyéb  részeiben  a  várakhoz  tartozó  néposztályok 
állapota  lényeges  átalakuláson  kezdett  átmenni ; 
az  ezt  előidéző  politikai  tényezők  hatása  nem  ért 
el  Fogaras  földjéig.  Itt  a  vár  urát  és  parancsnokát 
még  a  XVll.  században  is  uralta  az  egész  terület 
népessége. 

Emellett  magának  e  várnak  kiváló  hadászati 
jelentősége  volt,  mely  a  XVI.  század  elején  érte  el 
tetőpontját.  Szemmel  kellett  tartania  a  szomszéd 
Oláhországot,  hol  a  magyar  szuverenitás  igen  gyenge 
lábon  állott  és  mindinkább  tért  engedett  a  török 
fönhatóságnak.  Oltalmat  kellett  nyújtani  a  szászok- 
nak, a  törökök  ellen,  akik  ismételve  betörtek  a 
Vöröstorony-szoroson  át  és  dúltak  a  gazdag  terü- 
leten. Végre    hivatva   volt   a    szász    nép    között   a 

korona  jogait  és  a  kincstár  érdekeit  megóvni.  Mi- 
dőn tehát,  Corvin  János  hercegnek  1505  őszén 
bekövetkezett  halála  után,  Fogaras  vára  a  koronára 
szállott,  II.  Ulászló  sietett  erőteljes  és  hű  kezekre 
bízni  azt ;  Bornemissza  Jánosnak  adományozá,  aki 
azonnal  Tomori  Pált  nevezte  ki  várnaggyá.  Az 
1505-ik  év  elején  már  ezen  tisztben  találkozunk 
vele ;  sokoldalú  tevékenység  közepett,  amelyben 
erélye  és  kíméletet  nem  ismerő  igazságossága  által 
csakhamar  nagy  tekintélyt  és  köztiszteletet  vívott 
ki  magának. 

Az  említett  esztendő  első  hónapjaiban  történt, 
hogy  a  kőhalmi  bíró  szolgája  egy  oláh  jobbágyot 
megölt.  Tomori  a  gyilkos  kinyomozása  és  a  vér- 
díj behajtása  végett  szigorú  rendszabályokhoz  nyúlt 
és  az  egész  helységgel,  melynek  egyik  lakója  a 
bűntényt  elköveté,  éreztette  neheztelését ;  úgy  hogy 
a  szebeni  tanács  követet  küldött  hozzá,  meg- 
engesztelésére.  Ugyanazon  követ  azt  a  megbízást 
is  nyerte,  hogy  Tomorit  a  város  környezetében 
tartózkodó  félelmes  rablócsapat  kiirtására  kérje  föl. 
Egy  hónapba  sem  telt,  már  is  újabb  szebeni  kül- 
döttség jelent  meg  Fogaras  várában,  hogy  a  rablók 
elfogatásáért  és  kivégeztetéseért  a  város  háláját 
tolmácsolja  és  ajándékát  (három  vég  posztót)  át- 
nyújtsa. A  szászok  lassanként  megszokták,  hogy 
minden  alkalommal  Tomori  erőteljes  oltalmát  vagy 
közbenjárását  vegyék  igénybe.  A  szebeni  és  brassai 
patríciusok  úgyszólván  baráti  viszonyban  állottak 
vele.  Gyakran  kedveskedtek  neki  ajándékokkal. 
Mikor  városuk  falai  között  megjelent,  közköltségen 

Froknói:  E-gybáznagyok  «  magyar  középkorból.  18 

vendégelték  meg.  Viszont  Tomori  is,  ünnepélyes 
alkalmakkor,  vendégszeretettel  fogadta  őket  foga- 
rasi  várlakában.  Tudósításokat  küldött  és  sokféle 
szolgálatokat  tett  nekik.  Ezen  szívélyes  viszony 
egy  időre  megzavartatott  1513-ban,  amikor  Szeben 
városa  panaszokkal  fordult  a  királyhoz,  Tomori 
által  elkövetett  erőszakoskodások  és  okozott  károk 
miatt.  A  király  Bornemissza  Jánost  küldé  Erdélybe, 
a  panaszok  megvizsgálása  és  a  jó  egytértés  helyre- 
állítása végett.  A  következő  évben  viszont  Tomori 
vádolta  be  a  szebenieket  II.  Ulászló  királynál, 
mivel  a  reájuk  kivetett  adót  megfizetni  vonakodtak. 
Ezen  feszültség  azonban  nem  volt  tartós.  1515-ben, 
Tomori,  mint  a  szászok  bizalmi  férfia,  fáradozik 
az  Eperjes  városával  felmerült  bonyodalom  meg- 
szüntetésében. 

A  mondott  év  elején,  Eperjes  városának  tanácsa 
a  brassói  származású  királyi  harmincadost,  András 
deákot  (Nobilis  Andreas  literátus  de  Corona)  — 
előttünk  ismeretlen  ok  miatt  —  halálra  ítélte  és  a 
város  piacán  lefejeztette.  Ezen  esemény  híre  nagy 
felháborodást  és  mozgalmat  idézett  elő  Erdélyben. 
András  deáknak  ugyanis  a  brassói  polgárok,  a 
barcasági  birtokosok,  sőt  a  székelyek  között  is 
számos  előkelő  rokona  vala,  akik  el  voltak  hatá- 
rozva, hogy  törvény  útján  elégtételt  fognak  keresni 
és  egyúttal  az  eperjesieken  véres  bosszút  állanak; 
annál  inkább,  mert  arról  értesültek,  hogy  Eperjes 
városa  a  törvényes  formák  mellőzésével  követte  el 
a  merényletet  és  a  kivégezettnek  vagyonát  prédára 
bocsátotta.     Mindenekelőtt   azonban    biztos    tudó- 

sítást  óhajtottak  nyerni  a  történtek  felől  és  e  célból 
Tomorihoz  fordultak,  aki  —  1515  április  30-án  — 
rokonát,  Fanchaly  Istvánt  küldötte  Eperjesre. 

Levelében  előadván  a  szászok  és  székelyek  kö- 
zött uralkodó  hangulatot,  figyelmezteti  az  eperjesi 
polgárokat,  hogy  kereskedelmi  utazásaikban  óva- 
tosak legyenek,  nehogy  amazok  rajtok  töltsék  ki 
bosszújukat.  Mindazáltal  reményt  nyújt  a  békés 
kiegyenlítésre.  Ajánlja,  hogy  kérjék  föl  Tharczay 
Miklóst,  akinek  úgy  az  udvarnál,  mint  Erdélyben 
nagy  tekintélye  van,  a  közbenjárásra  és  a  kivége- 
zettnek  hagyatékát  szolgáltassák  ki  Kassa  városá- 
nak, letétemény  gyanánt.  Az  eperjesi  tanács  követte 
a  jó  tanácsot.  Megnyerte  Tharczay  Miklósnak  és 
Sárosmegye  közönségének  támogatását  arra  nézve, 
hogy  András  deák  jogosan  ítéltetett  halálra. 
Az  eperjesi  tanács  az  iratokat  követ  által  meg- 
kűldé  Tomorinak,  aki  azokat  Brassó  városa  taná- 
csával közié  s  amely  hajlandónak  is  mutatkozott 
az  ügy  békés  elintézésére.  Június  11.-én  azonban, 
a  lefejezettnek  testvére,  rokonai-  és  barátaival,  — 
összesen  mintegy  harmincketten  —  megjelentek 
Fogaras  várában,  hogy  az  eperjesi  követtel  érte- 
kezzenek. Tomori  ezt  nem  ellenzé;  de  kikötötte, 
hogy  ő  is  jelen  lesz  a  találkozáson  és  hogy  sem 
Eperjes  városát,  sem  küldöttét  bántalmazó  szókkal 
illetni  nem  fogják.  ígérték,  hogy  tisztességesen 
fognak  vele  bánni. 

Az  értekezlet  igen  rövid  volt.  Végeztével  András 
deák  rokonai  kijelentették,  hogy  úgy  fognak  el- 
járni az  eperjesiek   irányában,    amint    ezek  bántak 

rokonukkal.  Tomori  azon  volt,  hogy  lecsillapítsa 
őket;  gondolják  meg,  —  monda  —  hogy  ugyan- 
azon egy  Istent  imádják,  ugyanazon  egy  uralkodó 
kormánya  alatt  állanak.  De  szavai  hatástalanul 
hangzottak  el.  Midőn  Tomori  a  kivégezett  hagya- 
tékát hozta  szóba,  kinyilatkoztatták,  hogy  azzal 
nem  sokat  gondolnak.  „Jószágunk  elég  van  —  így 
szóltak  —  de  atyánkfia  kivégeztetése  által  pótol- 
hatatlan veszteséget  szenvedtünk.  Bosszút  kell  érte 
állanunk."  Tomori  figyelmezteté  őket,  hogy  a  székely 
föld  és  Eperjes  városa  közt  nagy  a  távolság;  kérte 
őket,  hogy  az  ő  közbenjárására  is  legyenek  tekin- 
tettel. Mindazonáltal  csak  azon  ígéretre  tudta  őket 
bírni,  hogy  Szent-Mihály  napig  semmit  sem  fog- 
nak tenni.  Mintegy  fegyverszünetet  engedtek. 
„Senki  se  vádoljon  minket  azzal,  —  monda  — 
hogy  úgy  jártunk  el,  mint  orgyilkosok.  De  a  határ- 
nap letelte  után,  ha  tíz  esztendeig  is  kell  várakoz- 
nunk, mihelyt  alkalom  nyílik,  meg  fogjuk  bőszülni 
atyánkfiának  halálát."  Tomori  egyelőre  megelége- 
dett ezen  ígérettel  és  arról  oklevelet  adatott  ma- 
gának. De  midőn  ezen  részleteket  az  eperjesi 
tanácsnak  tudomására  hozta,  azt  javasolta,  igye- 
kezzék a  fegyverszünet  tartama  alatt  királyi  ren- 
deletet kieszközölni,  mely  a  székelyeket,  jószág- 
vesztés terhe  alatt,  minden  erőszakos  ténytől  el- 
tiltsa. Az  eperjesiek  csakugyan  kieszközöltek  ily 
rendeletet,  melyet  (1515.)  november  havában  meg- 
küldöttek  Tomorinak.  Ez  késznek  nyilatkozott,  hogy 
a  királyi  iratot  az  illetőkkel  közölni  fogja.  Aziránt, 
hogy    Brassó    városa    engedelmeskedni    fog,    meg 

volt  nyugodva.  De  attól  tartott,  hogy  a  székelyek 
nem  fognak  gondolni  a  királyi  paranccsal ;  bár 
ígérte,  hogy  ő  mindent  megtesz,  ami  hatalmában 
áll.  És  —  úgy  látszik  —  csakugyan  sikerült  neki 
a  székelyeket  is  bosszúálló  terveik  elejtésére  bírni. 

Ezen,  magában  véve  nem  nagy  jelentőségű  inci- 
dens mutatja,  hogy  Tomori  mily  tekintélyes  állást 
foglalt  el  Erdélyben.  Zápolya  János  is  —  ki  1511 
elején  foglalta  el  az  erdélyi  vajda  magas  tisztét  — 
gyakran  igénybevette  szolgálatait.  így  például,  mi- 
kor 1512  elején  Szabó  Ambrus,  a  vétségeiért  ön- 
kényt számkivetésbe  ment  kolozsvári  bíró,  jószágai 
tárgyában,  ennek  özvegye  és  Kolozsvár  városa  kö- 
zött támadott  per  tárgyalására  rendkívüli  bíróságot 
kellett  kineveznie,  Haraszthy  János  és  Thornay 
János  mellett,  Tomori  Pált  is  tagjává  nevezte  ki. 
Ezek  a  város  egész  közönségét  egybehíván  és  az 
ügyet  megvizsgáltatván,  január  27.-én  kelt  ítélet- 
levelökben  az  özvegynek  örök  hallgatást  paran- 
csoltak. 

Kevéssel  utóbb,  Tomorit  Budán  találjuk.  Éppen 
azon  idő  alatt,  amíg  a  királyi  udvarnál  tartóz- 
kodott, (május  közepe  táján)  Konstantinápolyból 
fontos  hírek  érkeztek.  A  fellázadt  janicsárok  letették 
II.  Bajazid  szultánt  és  fiát,  I.  Szellmet  kiáltották 
ki  utódjává.  II.  Ulászló,  alig  egy  év  előtt  öt  esz- 
tendőre békét  kötött  a  letett  szultánnal.  Most  azon- 
ban attól  tartott,  hogy  az  új  uralkodó  nem  fogja 
magát  e  szerződés  által  lekötve  érezni.  Szükséges- 
nek látszott  tehát  e  békekötés  megerősítését  ki- 
eszközölni és  e  célból  mielőbb    követet    küldeni  a 

portára.  A  választás  Tomori  Pálra  esett,  aki  május 
utolsó  napjaiban  kelt  útra  Konstantinápolyba. 
Mindazonáltal  küldetése,  bármily  nagy  horderejű- 
nek látszott,  feleslegesnek  bizonyult.  Az  új  szultán 
maga  is  első  teendőjének  ismerte  a  béke  biztosí- 
tását. Követe,  úgy  látszik,  egy  időben  ért  Szendrőbe 
Tomorival  és  június  közepe  táján  megjelent  Budán, 
hol  urának  üdvözlő  iratát  átnyújtá  és  készségét 
hangsúlyozá,  megtartani  az  atyja  által  kötött  frigyet. 
Tomori  valószínűleg  visszahívatott,  még  mielőtt 
az  ozmán  fővárosba  eljutott. 

IV. 

Az  udvar  bizalmát,  melynek  a  portai  küldetés 
egyik  kitüntető  jele  vala,  Tomori  nemcsak  Erdély- 
ben kifejtett  buzgó  tevékenysége  által,  hanem  azon 
válságos  napokban  is  igazolta,  a  mikor  a  pórláza- 
dás iszonyai  árasztották  el  az  országot. 

A  mint  a  keresztesek  első  véres  tettei  a  veszély 
nagyságát  felismerhetővé  tették :  Bornemissza  volt 
a  legelső,  a  ki  az  általános  rettegés  közepett  a 
lázadás  elfojtását  megkísérlé.  Sietve  összegyűjtötte 
a  királyi  hadakat.  Felhívására  Tomori  is  megjelent 
a  táborában  és  elég  jókor  jött,  hogy  az  első  ütkö- 
zetben résztvehessen.  Bornemissza  ugyanis  a  Dunán 
átkelve,  Száleres  Ambrus  ellen  indult.  A  lovas 
előhad  vezetését  Tomorira  bízta.  Száleres  értesül- 
vén közeledtéről,  megelőzte  a  támadást.  A  keresz- 
tesek vad  szenvedélylyel  rohanták  meg  Tomori 
csapatát ;  de  nagy  veszteséggel  visszaverettek.  So- 
kan   elestek    és    jutottak     fogságra.    Bornemissza 

ekkor  hírnököt  küldött  a  lázadók  táborába,  kegye- 
lem ígéretével  fegyverletételre  intve  őket.  És  csak- 
ugyan, egy  részük  békésen  elvonult.  De  a  többség 
engesztelhetetlen  gyűlölet  által  vezettetve,  új  csatát 
követelt.  Bornemissza  ekkor  könnyű  lovasságát 
Tomorí  vezérlete  alatt  bocsátá  rajok ;  majd  a  sereg 
zömével  maga  is  segítségére  vonult.  Teljes  győzel- 
met aratott ;  a  lázadók  rendetlen  futásban  szét- 
szóródtak. A  főváros  ekként  biztosítva  lévén,  Tö- 
möri Szapolyay  Jánosnak  vitt  segítséget,  aki  őt 
Lőrinc  pap  ellen  küldé. 

Váradon  szervezte  hadait.  Innen  felszólítást  inté- 
zett a  keresztesekhez,  hogy  tegyék  le  a  fegyvert. 
Midőn  pedig  értesült,  hogy  sokan  közülük  eloson- 
tak, a  Bihar  város  közelében  levő  tábort  megtá- 
madta és  szétszórta. 

Ezek  után  —  habár  a  történeti  emlékek  nem 
szólnak  róla  —  valószínű,  hogy  Zápolya  Jánosnak 
Dózsa  Györgygyei  Temesvár  alatt  vívott  döntő 
harcában  is  jelentékeny  része   volt. 

Nevezetes  szolgálatainak  jutalmául,  eddig  viselt 
hivatalaihoz  a  munkácsi  vár  parancsnokságát  és 
az  erdélyi  kamarák  felügyelőjének  jövedelmes  tisz- 
tét nyerte.  Egyúttal  a  harctéren  kivívott  sikerei 
az  ország  legjelesebb  hadvezérének  hírét  szerzek 
meg  néki.  Hadvezéri  képességeit  a  törökök  elleni 
harcokban  kitűntetni  nem  nyílt  alkalma.  Hálát- 
lanabb szerep  várakozott  rá,  a  11.  Lajos  uralko- 
dása alatt  elhatalmasodott  pártküzdelmekben. 

Azon  viszony,  melyben  Bornemisszához  állott, 
szoros    kötelékkel    kapcsolta    az    udvari    párthoz. 

melylyel  szemben  a  köznemesség,  illetőleg  a  Zá- 
polya-párt  állott.  A  pártok  mérkőzéseinek  rendes 
színhelyéül  az  országgyűlések  szolgáltak.  Ezekre 
tehát  Tomorinak  is  meg  kellett  jelennie,  hogy  az 
udvar  célzatait  előmozdítsa  és  azt  szűkség  esetén 
megvédeni  segítsen.  Egy  ily  alkalommal,  1519  ta- 
vaszán csakugyan  nagy  veszélyt  hárított  el  a  ki- 
rályi udvartól. 

Perényi  Imre  nádor  1519  február  5-én  bekövet- 
kezett halála  után,  utódjának  megválasztása  végett 
Szent-György  napjára  országgyűlést  hirdettek 
Budára.  Előre  volt  látható,  hogy  Zápolya  János 
minden  eszközt  fel  fog  használni,  mely  őt  a  magas 
méltóság  birtokába  juttathatja.  Ellenben  az  udvar 
el  volt  határozva,  hogy  meghiúsítja  igyekezeteit.  A 
király,  hogy  esetleg  az  erőszakos  támadás  ne  ta- 
lálja készületlenül,  tetemes  haderőt  hívott  össze 
Budára.  A  Zápolya  pártján  álló  köznemesség  szo- 
katlan nagy  számban,  fölfegyverkezve  gyűlt  egybe 
és  követeié,  hogy  a  király  és  a  főrendek,  kik 
Budavárában  tanácskoztak,  mielőbb  jelenjenek  meg 
a  Rákos  mezején  és  ott  ejtessék  meg  a  nádor- 
választás. Ellenben,  az  udvari  párt  tanácsára,  II. 
Lajos  felszólitá  a  köznemességet,  hogy  üléseit 
Budavárába  helyezze  át  és  fegyvereit  tegye  le. 
Ez  a  felhívás  nagy  felháborodást  idézett  elő  a  köz- 
nemesség tömegében,  mellyel  vezérei  elhitették, 
hogy  az  urak  ármányt  forralnak  ellene  és  a  királyt 
erőszakosan  tartják  vissza.  Mintegy  háromezerén 
rögtön  Budavára  alá  vonulva,  itt  fenyegető  állást 
foglaltak    el.    Zajosan    követelték,    hogy  az    urak 

mielőbb  jöjjenek  körűkbe,  mert  különben  erőha- 
talommal fogják  őket  kivonszolni.  Majd  ostrom  alá 
vették  a  vár  bezárt  kapuit.  Az  urakat  rémület 
szállotta  meg.  De  Tomori,  kire  Bornemissza  a  vár 
védelmét  bízta  volt,  nem  veszté  el  nyugalmát.  Jól 
tudta,  hogy  a  tömeget  semmi  sem  bátorítja  fel 
inkább,  mint  az,  ha  látja,  hogy  erélytelen,  habozó 
ellenféllel  áll  szemben.  Szóba  sem  állott  a  háborgó 
köznemességgel.  Néhány  ágyút  süttetett  el  a  leve- 
gőbe. Ez  és  a  megnyitott  kapu  alatt  megjelenő 
őrség  kirohanási  készülete  határtalan  zavart  idé- 
zett elő  az  ostromlók  soraiban,  kik  oly  sietségben 
menekültek  vissza,  hogy  többen  a  vár  árkaiba 
hullottak.  A  köznemesség  ezen  kudarc  után,  most 
már  békésen  viselte  magát.  Letette  a  fegyvert  és 
tiszteletteljesen  fogadta  a  körében  megjelenő  ki- 
rályt, míg  Zápolya  sietve  elhagyta  a  várost.  Mire 
Báthory  István  megválasztatott   nádorrá. 

Tomori  ezóta  az  udvarnak  valódi  kegyence  lett. 
A  német  udvaroncok  bizalmas  viszonyba  léptek 
vele.  Es  úgylátszik,  a  király  jelentékeny  ajándé- 
kokkal fejezte  ki  elismerését.  Erre  utal  azon  jelen- 
tékeny vagyon,  mellyel  rendelkezett.  Egy  évvel 
utóbb,  mikor  ingóságait  Pesten,  Ládonyi  Miklós- 
nál letéteményezi,  azok  lajstromában  négy  aranyos 
kupa,  nyolc  ezüst  tál,  tizenkét  ezüst  tányér,  tizen- 
egy szőnyeg,  tíz  nyest  és  több  más  drága  tárgy 
mellett,  fel  van  említve  négyezer  forint  aranyban 
és  másfélezer  forint  apró  pénzben.  Ez  ama  korban 
oly  jelentékeny  összeg  volt,  a  melyet  a  királyi 
kincstár  is  nagy  ritkán  őrizett. 

Tomori  már  korábban,  nyilvános  pályájának  kez- 
detén is  felhasznált  minden  alkalmat,  mely  anyagi 
előnyöket  kinált  neki ;  az  eszközök  megválasztásá- 
ban, miként  kortársai  —  mondhatnók  kivétel  nél- 
kül, —  ő  sem  lehetett  túlságosan  scrupulosus.  Alig 
töltött  egy  évet  a  fogarasi  vármegyei  hivatalban, 
már  is  képes  volt  nemcsak  családjának  ősi  birto- 
kaira uj  királyi  adományt  eszközölni  ki,  de  ezeket 
jelentékeny  szerzeményekkel  is  gyarapítani.  1506 
október  12-én,  Thornallyay  Jánossal  szövetkezve, 
nagy  üzletet  kötött.  Háromezer  arany  forinton 
vásárolta  serkei  Lórántfy  Tamás  fiaitól  ezeknek 
két  birtokát,  Abod  és  Bolha  borsodmegyei  falva- 
kat ;  és  mivel  a  Lórántfyak  nem  voltak  képesek 
ezen  birtokokat  azonnal  tényleg  átadni,  addig,  míg 
ez  megtörténhetik,  a  borsodmegyei  Kazinc  falut  és 
a  pestmegyei  szentfalvi  birtokot  engedték  át  zá- 
logba. 1510-ben  Tomori  megvásárolja  Ambrusházi 
Márton  özvegyétől  ennek  a  borsodmegyei  Damak 
helységben  fekvő  birtokát.  1517-ben  unokatestvé- 
rével, Lőrinccel  és  Thornallyay  Jakabbal  zálogjogon 
megszerzi  Seleb  és  Felsővadász  borsodmegyei  hely- 
ségeket. 

De  Tomoriban  a  birvágynál  hihetőleg  erősebben 
volt  kifejlődve  a  nagyravágyás.  Ezt  pedig  nem 
látta  oly  mérvben  kielégítve,  amint  szolgálatai 
után  remélheté.  A  nádor-választó  országgyűlés  be- 
fejezése után  vissza  kellett  mennie  Erdélybe,  foga- 
rasi várába.  A  mellőztetés  és  a  tapasztalás,  hogy 
a  gyenge  király  előkelő  hivatalokra  oly  férfiakat 
emel,  kik  érdemek  és  képességek  tekintetében  távol 


283 


állottak  tőle,  méltán  elégűletlenséggel  töltheté  el. 
És  ugyanakkor  más  természetű  csapások  súlya  is 
nehezedett  lelkére. 

Családja  és  a  Putnokiak  között  régi  összeköt- 
tetés állott  fönn.  A  Tomoriak  egyik  birtokát,  a 
borsodmegyei  Velezdet,  csak  a  Sajó  választá  el  a 
gömörmegyei  Putnoktól.  Fái  úr,  mikor  Erdélyből 
a  királyi  udvarhoz  utazott,  nem  egyszer  vette  útját 
Velezd  felé  és  pihente  ki  itt  fáradalmait.  Ilyen 
alkalommal  ismerkedhetett  meg  a  Putnoki-család- 
ban  egy  ifjú  hajadonnal,  aki  meghódítá  a  vitéz 
várnagy  szívét  és  kész  volt  kezét  nyújtani  neki.  Az 
eljegyzés  megtörtént.  De  rövid  idővel  a  menyegző 
előtt,  a  halál  elragadta  őt  Tomori  nem  soká  en- 
gedte át  magát  a  fájdalomnak.  Csakhamar  egy 
gazdag  özvegy  kezét  kérte  meg.  De  ezt  is,  mielőtt 
oltárhoz  vezethetné,  ugyanaz  a  sors  érte,  mint  az 
első  jegyest.  E  második  gyász  mélyen  megrendí- 
tette. Az  egymásra  következő  csapásokban  az  Ég 
intelmét  vélte  felismerni.  Fogadást  tett,  hogy  szer- 
zetes rendbe  lép.  De  midőn  könnyen  lemondott  a 
családi  élet  örömeiről,  nagy  áldozatot  követelt 
volna  tőle  a  válás  a  katonai  pályától,  a  harcias 
élettől.  Fogadalmával  tehát  meg  akarta  egyeztetni 
leghőbb  vágyát :  hogy  fegyverével  a  királynak  és 
az  országnak  szolgálhasson.  Erre  kedvező  alkalom 
nyílt  a  hcs  Beriszló  Péter  halálakor.  (1520  május 
20 )  Ez  ugyanis  a  veszprémi  püspökség  mellett,  a 
vránai  perjelséget  is  bírta,  a  rhodusi  lovagrend 
egyik  legdúsabb  javadalmát,  a  mellyel  a  horvát- 
országi véghelyek    megoltalmazásának   fontos   fel- 

adata  vala  összekapcsolva.  Tomori  joggal  hihette, 
hogy  több  jogcíme  ezen  javadalomra  senkinek 
nincs,  mint  neki.  Lépéseket  tett  tehát,  hogy  azt 
elnyerje.  De  megelőzte  őt  a  királyi  udvar  egyik 
étekfogója:  Baráth  Mátyás,  aki  Ígéretet  vett  II. 
Lajostól,  hogy  a  perjelséget  neki  fogja  adomá- 
nyozni. És  csakugyan,  Tomori  mellőzésével,  a  jelen- 
téktelen udvaronc  neveztetett  ki  vránai  perjellé. 

V. 

Tomorit  mélyen  sértheté  ezen  eljárás.  Heves 
belső  küzdelem  után,  elhatározá,  hogy  teljesen 
búcsút  vesz  a  világtól,  mely  reá  nézve  oly  termé- 
keny vala  csalódásokban  és  egy  szigorú  szerzetes-* 
rend  kolostorának  magányába  fog  visszavonulni. 
Mint  aki  valóban  végkép  búcsút  vesz  az  élettől, 
elkészíté  végrendeletét,  melyben  vagyonát  rokonai 
között  szétosztá.  Ö  maga  pedig  az  1520-ik  év  má- 
sodik felében  Újlakra  sietett,  a  szent  Ferenc-rend 
ama  zárdájába,  melyet  Capistránoi  Jánosnak  ott 
őrzött  teteme  a  vallásos  és  hazafiúi  kegyelet  kitűnő 
szentélyévé  avatott. 

Az  ujoncévet  a  palotai  kolostorban  töltötte, 
majd  elöljárói  által  Esztergomba  küldetett,  való- 
színűleg oly  célból,  hogy  a  hittudományokban 
képezze  ki  magát. 

Míg  ekként  Tomori  mindinkább  megfeledkezett 
múltjáról  és  a  jelent  a  jövendő  életre,  az  örökké- 
valóságra való  előkészület  időszakának  tekinté : 
honfitársai  nem  felejtették  el  őt  és  dicső  tetteit. 
Néhány  hónappal  kolostorba  vonulása  után    nagy 

veszély  fenyegeté  az  országot.  Az  új  szultán,  II. 
Szulejmán  háborút  üzent  és  Nándorfehérvár  meg- 
vívására tett  előkészületet.  A  kormány  és  a  nemzet 
tétlenül,  könnyelműen  nézett  a  közeledő  vész  elé. 
Az  áldozatkészség  szellemét  elfojtotta  az  egyéni 
önzés  és  a  pártviszály.  Rég  kihalt  azon  dicső 
nemzedék,  mely  Mátyás  iskolájában  nevelkedve 
fel,  diadalokkal  írta  tele  a  nemzeti  történet  lapjait. 
Most  egyetlen-egy  sem  találkozott  a  főurak  között, 
akire  az  ország  védelmének  szervezését  és  intézését 
bízni  lehetett. 

Ekkor  némelyek  —  elsősorban  bizonyára  Bor- 
nemissza —  a  kormány  figyelmét  Tomorira  irányoz- 
ták, akihez  felhívás  intéztetett,  hogy  elhagyva  a 
kolostort,  álljon  a  hadak  élére,  amelyek  hivatva 
leendnek  a  török  sereg  útját  állani.  De  ő  fogadal- 
maira utalt  és  kijelenté,  hogy  elvonulva  a  világtól, 
a  Megváltó  szolgálatának   kívánja   szentelni  életét. 

Szulejmán  augusztus  29.-én  megvívta  az  ország 
legjelentékenyebb  véghelyét,  Nándorfehérvárt.  Ezen 
esemény  megrendítő  hatása  alatt  a  rendek  végre 
elszánták  magukat  a  helyzet  igényeinek  megfelelő 
áldozatokra.  Nemcsak  jobbágyaikat,  önmagukat  is 
megadóztatták.  Nagy  zsoldos  had  szervezését  hatá- 
rozták el,  melynek  vezetésére  két  főkapitányt  kel- 
lett a  királynak  nevezni.  Az  egyik  főkapitányi  tiszt 
természetszerűen  Zápolya  János  osztályrésze  vala. 
A  másikra  a  közvélemény  Tomorit  jelölé  ki.  A 
nemzeti  párt  hatalmas  vezére  mellett  mintegy  az 
udvar  jelöltje  vala,  akiben  a  másik  párt  is  leg- 
könnyebben megnyugodott,  mert  azt  hiheté,  hogy 

Tomori  elkeseredését  a  vránai  perjelség  betöltésé- 
nél történt  mellőztetése  miatt,  a  kolostor  falai  kö- 
zött sem  feledé  el.  Az  ország  rendéi  tehát  egy- 
hangúlag felkérték  a  királyt,  hogy  adományozza 
Tomorinak  az  üresedésben  levő  kalocsai  érsekségeit 
melynek  területe  leginkább  vala  a  török  betörések 
veszélyének  kitéve ;  minélfogva  elnyerve  ezen  méltó- 
ságot, főpásztori  kötelességei  találkoznának  főkapi- 
tányi hivatalával,  amelynek  betöltését  érseki  java- 
dalma is  megkönnyítheté. 

Tomori  ez  alkalommal  is  vonakodott  elfogadni 
a  méltóságot,  melynek  fénye  és  felelőssége  egy- 
aránt visszarettenté  a  kolostori  élet  szegénységéhez 
szokott  és  egyedül  saját  lelki  üdvösségén  munkálkodó 
szerzetest.  A  király  felszólítása,  az  urak  kérelmei, 
atyai  pártfogójának  rábeszélése,  hatástalanok  valá- 
nak.  Mindazáltal  ezek  nem  mondottak  le  tervükről, 
melynek  valósulásához  oly  nagy  reményeket  kap- 
csoltak. Jól  tudták,  hogy  szerzetest,  épen  foga- 
dalmai által,  kényszeríteni  is  lehet  szerzetének  el- 
hagyására, egyházi  méltóságok  elfogadására.  A 
király  tehát  VI.  Adorján  pápához  folyamodott, 
hogy  Tomorit  szerzetesi  fogadalmaitól  fölmentve, 
a  kalocsai  érsekség  elfogadására  utasítsa.  És  e 
célból  igénybe  vette  Medici  bí homoknak,  a  későbbi 
VII.  Kelemen  pápának  közbenjárását  is.  A  pápa 
készséggel  teljesíté  e  kívánságot.  1523  február  4.-én 
helybenhagyta  Tomori  Pálnak  kalocsai  érsekké 
történt  kineveztetését  és  engedelmességi  fogadal- 
mára hivatkozva,  meghagyta  neki,  hogy  ezen  mél- 
tóságot fogadja  el. 

Tomori  lelkiismeretének  aggályait  a  pápai  ren- 
delet sem  nyugtatá  meg  teljesen ;  és  attól  tartott, 
hogy  bűnös  tettet  követ  el,  midőn  a  kolostort  el- 
hagyja. Az  1523-ik  év  kora  tavaszán  meglátogatá 
őt,  esztergomi  magányában,  régi  barátja,  Szerémi 
György,  udvari  káplán.  Ez  a  kolostor  kertjében 
találta,  az  ültetvényeknél  elfoglalva.  Tomori  ven- 
dégét megpillantva,  elvété  a  kapát  és  szívélyesen 
Gdvözlé,  de  egyúttal  meg  is  dorgálta  azért,  hogy 
világi  öltönyt  visel.  Szerémi  mindjárt  megragadta 
ezen  alkalmat,  hogy  kellemesebb  tárgyra  vezesse 
a  beszélgetést.  „Bizony,  bizony  —  monda  enyelegve 
—  te  sem  fogod  már  soká  viselni  ezt  a  ruhát ; 
mert  mi,  ő  felsége  káplánjai,  jól  tudjuk,  hogy  atya- 
ságod bácsi  érsek  lesz,  ő  felsége  tanácsai  javasla- 
tára, már  írt  Rómába  a  dispenzáció  végett."  De 
Tomori  komolyan  így  szólott:  „György  atya,  nem 
olvastál-e  annak  a  katonának  esetéről,  aki  a  pápa 
által  bizonyos  fogadalmától  feloldatott  és  midőn 
halála  után,  lángtenger  közepett  jelent  meg,  egyik 
barátjának  álmában,  azon  kérdésére,  hogy  miért 
emészti  a  tüz,  hisz  a  pápa  dispenzálta;  azt  feleié: 
igen  ám,  de  Isten  nem  hagyta  helyben  a  dispen- 
zációt  és  kárhozatra  vetette." 

Mikor  az  apostoli  iratok  Rómából  megérkezének, 
a  szent  atya  parancsa  előtt  meg  kellett  hajolnia 
(1523  május  elején)  és  elhagyta  a  kolostort;  de 
fájdalmas  érzéssel,  balsejtelmek  között,  határozta 
el  magát  e  lépésre ;  és  nem  szűnt  meg  magát  a 
szent-Ferenc-rend  tagjának  tekinteni  és  nevezni 
ezentúl    sem.    Híven    megtartotta    szerzetének  sza- 

bályait,  sőt  ruháját  is,  melyet  szándékosan  a  leg- 
durvább posztóból  készíttetett.  És  különös  kegy 
gyanánt  kérte,  hogy  két  szerzetes  állandó  élettársa 
és  kísérője  legyen. 

VI. 

Tomori,  mikor  az  1523-ik  év  tavaszán,  a  kolostor 
magányától  újra  a  közélet  mozgalmai  közé  lépett, 
válságos  helyzetben  találta  hazáját.  A  király  épen 
ekkor  tért  volt  vissza  Csehországból.  Közel  két 
évre  terjedő  távolléte  alatt  a  zavar  és  rendetlen- 
ség nőttön  nőtt.  Ugyanakkor  fenyegető  hírek  érke- 
zének kelet  felől.  A  moldvai  és  oláhországi  vajdák, 
velencei  ügynökök  és  raguzai  kereskedők,  magyar 
kémek  és  török  szökevények  egybehangzólag  jelen- 
ték, hogy  a  szultán  súlyos  adót  vetett  ki,  hajó- 
hadát szervezi,  seregét  szaporítja;  mind  oly  célból, 
hogy  Magyarországra  döntő  csapást  mérjen.  A 
nemzetet  nagy  rettegés  szállotta  meg,  amelyet 
szokatlan  égitünemények  baljóslatú  megjelenése 
még  fokozott. 

Lajos  király  május  4.-én  megnyitotta  a  Budára 
összehívott  országgyűlést.  Beszédében  a  fenyegető 
veszélyekre  irányozá  a  rendek  figyelmét.  Előadta, 
hogy  egyfelől  a  császár,  a  német  birodalom  feje- 
delmei és  Csehország  rendéi  segítséget  ígérnek ; 
másfelől  a  lengyel  király  azt  tanácsolja,  hogy  békét 
kössön  a  szultánnal  és  közbenjárását  ajánlja.  A 
gyűlés  válasszon  tehát  béke  és  háború  között;  de 
ha  elutasítja  a  békét,  hozza  meg  haladék  nélkül 
az  áldozatokat,  melyeket  a  háború  követel.  A  föl- 

vetett  kérdés  megoldásától  az  ország  jövője  füg- 
gött. De  a  Zápolya-párt  nem  volt  hajlandó  tár- 
gyalásába bocsátkozni.  Sürgetősebb  feladatnak 
tekinté  azon  ürügye  alatt,  mintha  az  országban  el- 
hatalmasodott bajok  okainak  felderítésére  és  el- 
távolítására célozna,  bosszút  állani  a  nádorválasztás 
alkalmával  szenvedett  kudarcért.  Heves  vihart 
támasztott  a  vajda  szerencsés  versenytársa,  Báthory 
nádor  ellen.  Több  szónok  azzal  vádolta,  hogy  míg 
ő  a  helytartói  tisztet  viselte,  hétszázezer  forint 
folyt  a  kincstárba  és  mégis  csak  ötszáz  lovast  tar- 
tott az  ország  védelmére ;  sőt  azzal  is  gyanúsí- 
tották, hogy  a  szultánnal  titkos  összeköttetésben 
áll  és  török  kémet  rejt  házánál ;  öccse  pedig,  az 
ő  tudtával,  hamis  pénzt  veret.  A  köznemesség 
zajosan  követelte,  hogy  a  király  fossza  meg  a 
nádori  méltóságtól  és  kényszerítse  az  elsikkasztott 
közpénzek  visszatérítésére ;  kijelentvén,  hogy  csak 
miután  ez  megtörtént,  fog  adót  szavazni. 

A  király  bizonyára  meg  volt  győződve  arról, 
hogy  az  ország  szerencsétlen  helyzetének  a  nádor 
nem  egyedüli  és  nem  is  fő  oka;  hogy  az  ellene 
emelt  vádak  részben  túlzottak,  részben  alaptalanok; 
hogy  igazságtalanul  járna  el,  ha  őt,  a  törvényes 
formák  mellőzésével,  a  nádori  méltóságtól  meg- 
fosztaná. De  kényszerhelyzetben  volt.  Az  a  hír, 
hogy  a  szultán  Drinápolyból  megindult  és  az  a 
bizonyosság,  hogy  ha  az  országgyűlés  eredmény- 
telenül oszlik  szét,  az  országot  nem  lehet  meg- 
menteni :  arra  kényszeríté,  hogy  a  nádort  felál- 
dozza   ellenfelei    bosszúvágyának.    Kinyilatkoztatá, 

Fraknói:  Egyháznagyok  a  magyar  középkorbóL  19 

hogy  Báthoryt  a  nádori  méltóságról  leteszi  és  hogy 
ezentúl  személyesen  fog  kormányozni,  magának 
tartva  fenn  a  nádor  hatásköréhez  tartozó  ügyek 
elintézését.  Ekként  kielégítette  a  köznemességet, 
de  kijátszotta  annak  vezérét,  aki  kétségkívül  arra 
számított,  hogy  a  megüresedett  méltóságot  ő  fogja 
elnyerni. 

Ekkor  azután  megkezdődtek  az  ország  védel- 
mére vonatkozó  tanácskozások.  Negro  Tamás 
scardonai  püspök,  a  pápa  követe,  buzdító  beszédet 
intézett  a  rendekhez.  Egyúttal  figyelmezteté  őket, 
mennyire  megszégyenítő  a  nemzetre,  hogy  sokan 
az  urak  közül  dús  kincsek  birtokában  vannak  és 
az  ország  javára  semmit  sem  áldoznak.  Ha  elvész 
hazájok,  —  úgymond  —  ők  magok  az  okai.  A 
keresztény  hatalmak  akkor  vissza  fogják  hódítani 
az  országot,  de  őket,  kik  méltatlanok  arra,  hogy 
azt  kormányozzák,  gyalázattal  tetézve  kiűzik. 

Az  erőteljes  felszólítás  nem  maradt  eredmény 
nélkül.  A  rendek  visszautasították  a  békekötésre 
vonatkozó  ajánlatot;  a  hadviselésre  jelentékeny 
adót  szavaztak  meg.  Az  urak  pedig  a  maguk  ré- 
széről, tetemes  mennyiségű  aranyat  és  ezüstöt  bo- 
csátottak a  király  rendelkezésére,  oly  célból,  hogy 
zsoldosokat  fogadjon  és  azokat  lomon  vezérlete 
alatt  az  ország  határaihoz  küldje.  Tomori  ugyanis 
az  országgyűlés  tartama  alatt  az  ország  alsó  részei- 
nek főkapitányává  neveztetett  ki. 

Lelke  egész  hevével  szentelé  magát  új  hivatásá- 
nak. A  harcias  szellem,  a  tábori  élet  és  a  csaták 
izgalmainak   szeretete,    mely  évek  hosszú  során  át 

lelkében  mély  gyökeret  vert  és  amelyet  a  szerzetes- 
élet ki  nem  irthatott,  újra  felébredt ;  megszentelve 
a  földi  érdekek  és  hiúságok  salakjától  megtisztult 
szellem  magasabb  kötelességérzete  és  fenkölt  ál- 
dozatkészsége által.  Fensőbb  misszió  tudata  hatotta 
át.  Azonnal,  amint  a  kolostort  elhagyá,  hozzá 
látott  saját  érseki  bandériumának  és  az  országos 
költségen  fogadott  zsoldosok  szervezéséhez  és  fel- 
szereléséhez. Nem  sok  ideje  volt  a  készületekre. 
Június  első  napján  tudósítás  érkezett  Budára,  hogy 
a  boszniai  és  belgrádi  basák  betörést  intéztek  az 
ország  területére,  Pécs  közeléig  kalandoznak,  har- 
mincöt helységet  dúltak  fel,  sok  foglyot  és  gazdag 
zsákmányt  ejtettek.  Ezen  hír  arra  készteté  Tomorit, 
hogy  haladék  nélkül  az  alsó  Dunához  siessen.  Már 
másnap  jelentékeny  haderő  élén  útra  kelt.  Min- 
denütt, amerre  elvonult,  nagy  hatást  idézett  elő 
megjelenése.  Korábbi  diadalainak  híre,  szerzetbe 
lépése,  a  rendek  egyhangú  óhajtására  történt  fel- 
emeltetése, varázzsal  környezé  nevét.  Es  az  egy- 
szerű szerzetesi  öltönyt  viselő  férfiú  látása  vissza- 
idézé  a  lelkes  Capistranói  János  emlékezetét.  Az 
a  hit,  hogy  erényei  és  hitbuzgalma  a  gondviselés 
különös  támogatására  tarthatnak  igényt,  hogy  a 
haza  szeretete  és  a  kereszténység  esküdt  ellenségei- 
nek gyűlölete  lelkesíti,  nem  személyes  vagy  párt- 
érdek vezeti :  bizalmat  keltett  minden  körben,  még 
ott  is,  hol  az  urak  haszonlesése  és  kicsinyes  ver- 
sengése közöny  honosult  meg  az  ország  ügye 
iránt.  Főpapok  és  főurak  bandériumaikat  bízták 
vezérletére  ;  harcedzett  köznemesek  siettek  táborába. 

19* 

Tomori  hadainak  egy  részét  a  végvárakban 
helyezte  el  és  azok  megerősítésére  irányozta  igye- 
kezeteit. Ezen  tevékenysége  közepett,  augusztus 
elején  (1523),  hírét  veszi,  hogy  Ferhát  boszniai 
basa  tizenötezernyi  haddal  átkelt  a  Száván  és  itt 
hajóinak  őrizetére  hátrahagyván  egy  hadosztályt, 
a  Szerémségbe  nyomult.  Tomori  azonnal  felhívta 
a  közel  vidéken  lakó  urakat  és  hadnagyokat,  hogy 
táborába  siessenek.  Csakhamar  megjelentek  ott 
Bárdy  István,  Bánffy  Jakab,  Bodó  Ferenc,  Bosnyák 
Tamás,  Kállay  János  és  mások.  Tomori  ekkor 
Batthyányi  György  péterváradi  hadnagyot  egy 
csapat  élén  szárazon  és  Radics  Bosicsot  a  Péter- 
várad alatt  őrködő  sajkásokkal  a  Szávához  kűldé, 
hogy  Ferhát  hajóit  elsűlyesszék  és  az  őrizetükre 
hagyott  tábort  szétverjék.  O  maga  ugyanakkor 
mintegy  2000  gyaloggal  és  1500  lovassal  egyenesen 
a  basa  ellen  indult.  A  törökök  ezalatt  tűzzel-vassal 
dúlták  a  Szerémség  termékeny  földjeit,  híres  bor- 
termő szőleit  és  vagyonos  falvait.  De  a  nép  nem 
nézte  tétlenül  szülőföldjének  pusztulását.  Több  ezer 
földműves  fegyvert  ragadott  és  Tomorihoz  csat- 
lakozott. 

Az  érsek  augusztus  12.-én  állott  szemben  az 
ellenséggel.  Oly  erővel  vetette  magát  rá,  hogy  az 
rövid  elkeseredett  küzdelem  után,  kétségbeesve, 
futásban  keresett  menekülést.  A  véres  csatában 
háromezer  magyar  esett  el,  köztük  több  hadnagy; 
de  mellette  nyolcezer  török  teteme  födte  a  mezőt. 
A  futamodókat  folytonosan  űzték  a  Száváig,  ame- 
lyen megkísérelték  átgázolni,    de    közel    négyezren 

a  folyó  medrében  lelték  sírjokat.  Foglyot  keveset 
ejtettek  a  győzők,  alig  háromszázat ;  de  sok  keresz- 
tény rabot  szabadítottak  meg  és  az  egész  török 
tábort,  roppant  kincseivel,  zsákmányul  nyerték. 
Tomori,  hadnagyai  legvitézebbikét,  Bárdy  Istvánt 
kűldé  a  győzelem  hírével  Budavárába.  Ez  augusztus 
15.-én  jelent  meg  az  udvarnál,  néhány  török  zászlót 
és  nemes  fajú  lovakat  mutatva  be.  A  király  hála- 
istentiszteletet rendelt  el  és  a  hírnököt  arany- 
lánccal s  egyéb  ajándékokkal  jutalmazta. 

Az  ország  minden  részében  nagy  lelkesedést 
keltett  a  diadal  híre.  Tomori  a  legünnepeltebb 
férfiú  vala.  Elhalmozták  magasztalások-  és  szerencse- 
kívánatokkal. De  ő  szerényen,  vitézeinek,  hadna- 
gyainak és  elsősorban  a  Mindenhatónak  tulajdonítá 
a  kivívott  sikert.  Es  ezt  csakugyan  mások  is  in- 
kább „csudának,  mint  emberi  erővel  kiküzdött 
eredménynek"  mondották. 

Az  örvendetes  esemény  azonban  ahelyett,  hogy 
felélesztené  a  tetterőt  és  ambíciót,  elbizakodottságot 
szült.  Azt  kezdték  hinni,  hogy  az  ország  meg  van 
mentve,  minden  veszély  el  van  hárítva.  A  kormány 
megvonta  a  hadak  tartására  szükséges  összegeket. 
Az  urak  visszahívták  bandériumaikat.  Tomori  töb- 
bek részéről  az  irigység  és  rosszakarat  nyilvánulását 
kényszerült  tapasztalni.  Ily  körülmények  között  a 
győzelem  értékesítésére,  támadó  fellépésére  nem 
is  gondolhatott.  De  azért  nem  csüggedett.  Azon 
volt,  hogy  leginkább  a  véghelyeket  lehetőleg  jó 
karba  helyezze.  Székhelye  Pétervárad  volt.  Innen 
bejárta  a  gondjaira    bízott    egész    területet.    Szép- 

tember  20.-án  Zalankemen  várában  találjuk.  Decem- 
ber 14.-én  Futakon  intézkedik  a  csörögi  (a  volt 
sajkás  kerületben  létező)  vár  átvétele  iránt.  Kiváló 
gondoskodásának  tárgya  vala :  a  fegyelem  és  rend 
helyreállítása  a  véghelyek  hadaiban;  mert  a  tekin- 
tély hiánya  és  a  zsold  rendetlen  kifizetéséből 
származó  bajok  következtében  a  kihágások  és 
erőszakos  tettek  napirenden  voltak.  Tomori  jól 
tudta,  hogy  a  hadi  müveletek  sikerének  első  fel- 
tétele:  a  szoros  fegyelem.  Kérlelhetetlen  szigorral 
őrködött  fenntartása  fölött  és  sújtotta  azokat,  akik 
az  ellen  vétettek.  Tanúskodik  erről  igazságszolgál- 
tatásának egyik  ténye,  mely  rettentő  például  szol- 
gálhatott az  országban. 

Bárdy  István,  kit  a  szerémi  ütközetben  tett  szol- 
gálatai és  a  nyert  kitüntetések  elbizakodottá  tevé- 
nek, féktelensége  által  ismételve  magára  vonta  a 
főkapitány  neheztelését.  Majd  közfelháborodást 
idézett  elő,  midőn  Kalocsán  a  török  rabok  és  a 
zsákmányok  árverezésénél  Újlaki  Lőrinc  hadna- 
gyával, Bosnyák  Tamással  összeveszvén,  kardot 
rántott  és  annak  koponyáját  kettéhasította.  Bárdy 
menekült  és  elrejtőzött.  De  Újlaki  és  több  főúr, 
kiket  gyalázó  nyilatkozataival  is  felingerelt,  sür- 
getően követelték  megbüntetését.  Tomori  kinyo- 
mozta rejtekhelyét,  Péterváradra  vitette  és  itt  le- 
fejeztette. Tomori  előre  látta,  hogy  gyakran  lesz 
kénytelen  a  büntető  igazságszolgáltatás  ily  tényeit 
végrehajtani.  És  mivel  ezek,  meggyőződése  szerint, 
egyházi  állásával  nem  fértek  össze,  tekintettel  a 
rendkívüli  viszonyokra,  melyek  közzé  helyezve  vala. 

VII.  Kelemen  pápához  folyamodott  azon  kivált- 
ságért, hogy  a  gonosztevőket  kivégeztethesse ; 
egyúttal  azon  engedélyt  is  kérte,  hogy  a  kíséreté- 
ben levő  papok  és  szerzetesek  részt  vehessenek  a 
csatákban,  anélkül,  hogy  az  emberölés  egyházi 
következményét  —  az  irregularitást  —  magukra 
vonnák. 

A  pápa  készséggel  teljesíté  ezen  kérelmeit;  és 
felmenté  őt  az  érsekké  neveztetése  alkalmából  fize- 
tendő megerősítési  díjaktól  és  1524  február  20.-án 
meleg  hangon  írt  levélben  fejezte  ki  iránta  tisz- 
teletét és  elismerését.  „Lelkünknek  —  úgymond  — 
kimondhatatlan  örömet  okozott  azon  értesítés,  hogy 
mikor  a  török  ellen  küldendő  sereg  életére  vezért 
kérésének.  Atyaságodra  a  vitézség,  ájtatosság  és 
katonai  képzettség  által  kitűnő  férfiúra  irányult 
a  figyelem,  mivel  irántad  a  katonák  bizalmat  táp- 
lálnak és  tőled  az  ellenségek  rettegnek.  Dicsteljesen 
megfutott  katonai  pályáról  a  Szent-Ferenc  rend 
kolostorába  zárkóztál  el,  a  Magasságbeli  szolgála- 
tának szentelve  éltedet;  majd  királyod  kérésére, 
onnan  kiszólíttatván,  boldog  emlékű  elődünk  VI. 
Adorján  által  a  kalocsai  egyház  főpapjává,  a  király 
által  pedig  a  hadsereg  vezérévé  neveztettél,  hogy 
mint  főpap,  híveid  lelkeit  üdvösen  kormányozzad, 
mint  hadvezér  életüket  a  hitetlen  ellenségtől  meg- 
oltalmazzad . . .  Az  Úr,  ki  katonából  szerzetessé, 
szerzetesből  főpappá,  főpapból  hadvezérré  tett, 
kegyelmességét  bizonyítá  be  azzal,  hogy  mintegy 
saját  családjából  és  iskolájából  küldött  híveinek 
vezetésére,  ellenségeinek    leküzdésére.  Mi  is,  indit- 

tátva  azon  szeretet  által,  melyet  Magyarország  iránt 
táplálunk,  örvendezünk  az  Úrban  és  hálát  adunk 
jótéteményeiért.  Egyúttal  érzelmeink  sugalmazását 
követve,  nem  mintha  szükség  volna  rá,  intünk, 
hogy  ezentúl  is,  mint  ekkorig,  a  szent  hit  és  hazád 
java  iránt  buzgólkodni  meg  ne  szűnjél.  Többet, 
nagyobbat  nem  kívánhatunk.  Most,  mikor  Isten  a 
főpásztor  és  hadvezér  kettős  méltóságával  díszített 
föl,  méltó  áhítattal  és  erényességgel  kell  végezned 
életedet,  mely  Istennek  vala  szentelve  mindenkor. 
Mi  részünkről  készséggel  teljesítettük  hozzánk  inté- 
zett kérelmeidet.  Erényeid  mindig  szemeink  előtt 
fognak  lebegni  és  minden  alkalmat  meg  fogunk 
ragadni  arra,  hogy  állásod  díszét  emeljük.  Tiszte- 
letes és  vitéz  Testvér,  az  Úr  áldjon,  oltalmazzon  és 
vezéreljen  az  ő  szent  nevének  s  hitének  védelmére." 

VII. 

Míg  a  pápa  áldásával  és  buzdító  szavaival  emelé 
Tomori  lelkét;  a  pápa  magyarországi  követei  tény- 
leges szolgálatokkal  támogatták  őt  feladatai  meg- 
oldásában és  igyekeztek  elhárítani  azon  akadá- 
lyokat, melyek  minduntalan  felmerültek.  Mialatt 
(1524-ben)  a  pártmozgalmak  mind  magasabb  hullá- 
mokat vetettek,  Tomori  híven  őrködött  a  gondjaira 
bízott  határszéleken  és  többször  visszaverte  az 
ellenséget,  melynek  rablócsapatai  szüntelen  hábor- 
gatták a  határos  vidékeket. 

Azonban  az  elhatalmasodott  pénzügyi  zavarok 
az  ő  állását  is  mind  nehezebbé  tevék.  Hadai  részére 
a   zsold    kifizetését,    a   véghelyek    megerősítéséhez 


297 


igényelt  költséget  hasztalan  sűrgeté.  És  így  azon 
meggyőződésre  kellett  jutnia,  hogy  magára  hagyatva 
nem  lehet  képes  feladatának  megfelelni.  Az  1525-ik 
év  első  napjaiban  Budára  utazott,  avégből,  hogy 
lemondását  a  főkapitányi  hivatalról  bejelentse.  Ez 
időben  két  pápai  követ  tartózkodott  a  királyi  udvar- 
nál. Compeggio  bíbornok,  mint  rendkívüli  legátus 
és  báró  Burgio  Antaly  a  rendes  nuncius.  Mindketten 
kiváló  buzgalommal  karolták  fel  Magyarország 
megmentésének  ügyét,  jelentékeny  szolgálatokat 
tettek  a  királynak  és  nemzetnek ;  főleg  Burgio, 
aki  három  évet  töltött  hazánkban  és  annyira  meg- 
nyerte az  urak  rokonszenvét,  hogy  a  szicíliai  szár- 
mazású diplomatát  —  miként  Brodarics  egyik 
levelében  olvassuk  —  „valóságos  magyarnak  tekin- 
tették, mintha  Siculia  (székelyföld)  és  nem  Szicília 
volna  a  szülőföldje". 

Tomori  mindenekelőtt  a  pápa  követeivel  közié 
szándékát  és  az  ő  jóváhagyásukat  kérte  ki.  Ezek 
jól  tudván,  hogy  az  érsek  visszavonulása  kiszámít- 
hatatlan veszteség  volna  a  közügyre,  elhatározásá- 
nak megmásítására  bírták  őt.  De  egyúttal  az  udvarra 
is  pressziót  akartak  gyakorolni,  azon  irányban, 
hogy  Tomori  a  megfelelő  támogatásban  részesít- 
tessék.  Emiatt  felhívták  az  érseket,  hogy  nyújtsa 
be  lemondását,  színleg  ragaszkodjék  ahhoz  és  ne 
engedjen  a  király  s  az  urak  kérelmeinek.  Előre 
látták,  hogy  ezek  igénybe  fogják  venni  az  ő  közben- 
járásaikat, melyet  majd  csak  azon  feltétel  alatt  fognak 
felajánlani,  ha  a  kormány  Tomorinak  megadja  a  vég- 
helyek megoltalmazására  szükséges  eszközöket. 

A  terv  teljesen  sikerűit.  A  kormányférfiak,  mi- 
után Tomorit  eredménytelenül  ostromolták  volt 
kérelmeikkel,  Campeggio  bíbornokhoz  fordultak. 
Ez  azonban  kijelenté,  hogy  az  ö  véleménye  szerint 
Tomori  kényszerítve  volt  a  lemondásra  és  ezt  csak 
akkor  veheti  vissza,  ha  az  udvar  lehetővé  teszi 
neki,  hogy  a  véghelyeket  megoltalmazhatja  és  ne 
kelljen  bizonyos  veszedelemnek  menni  elébe.  Erre 
megígérték,  hogy  az  érseket  el  fogják  látni  a  pénz- 
összeggel, amelyre  szüksége  van.  És  valóban,  szokat- 
lan erőfeszítéssel  igyekeztek  teljesíteni  ígéretüket. 
(1525)  Január  13-án  egyezer,  négy  nap  múlva  pedig 
tizenegyezer  forintot  fizettek  ki  Tomorinak  az  500 
gyalog-  és  300  lovasból  álló  péterváradi  őrség, 
továbbá  2400  forintot  a  péterváradi  sajkások  ki- 
elégítésére. 

De  a  király  és  az  urak  ugyanakkor  a  pápai 
legátustól  is  kértek  segítséget.  A  bíbornok  kezei 
között  jelentékeny  pénzösszeg  volt,  melyet  VII. 
Kelemen  Magyarország  védelmének  költségeire 
ajánlott  föl.  De  Campeggio  ismételve  kijelenté,  hogy 
azt  csak  akkor  fogja  a  királynak  rendelkezésére 
bocsátani,  ha  a  magyar  rendek  is  teljesítették  köte- 
lességüket. 

Most  azt  is  hitték,  hogy  teljesen  megfeleltek  e 
föltételnek.  Arra  kérték  tehát  a  bíbornokot,  hogy 
1000  gyalogot  fogadjon  és  Tomori  parancsnoksága 
alá  helyezzen.  Campeggio  a  végső  szükség  esetére 
kívánta  fentartani  a  gondjaira  bízott  pénzt;  mind- 
azáltal késznek  nyilatkozott  arra,  hogy  300  gyalog 
eltartásának   költségeit  magára  vállalja  és  később, 

ha  szükségesnek  látandja,  300  lovast  Péterváradra 
küldeni,  Burgio  vezérlete  alatt,  aki  hivatva  leend 
meggyőződést  szerezni  magának  afelől,  vájjon  ott 
vannak-e  az  urak  bandériumjai  és  kellően  teljesí- 
tik-e a7ok  kötelességeiket.  Tomorit  is,  kiközösítés 
terhe  alatt,  utasítá,  hogy  a  táborában  levő  hadak 
létszámáról  hü  jelentéseket  adjon.  Campeggio  azon- 
nal lefizette  a  300  „pápai  gyalog"  három  havi 
zsoldját,  mire  ezeknek  összetoborzására  és  fel- 
szerelésére megtörténtek  az  intézkedések.  Ezalatt 
Tomori,  felhasználva  azon  benső  viszonyt,  melyben  a 
legátushoz  állott,  általa  több  rendbeli  kérelmekkel 
fordult  a  szentszékhez, 

A  pápa  felmentette  volt  őt  az  érsekké  nevezte- 
tése  alkalmával  fizetendő  díjaktól;  csak  a  kancel- 
láriai kisebb  illetékeket  kellett  volna  fizetnie.  De 
ezek  is  1600  aranyra  rúgtak.  Neki  pedig  csak 
800  dukátja  volt.  Ezt  felajánlotta,  kérvén,  hogy 
azzal  elégedjenek  meg.  Továbbá  azon  javaslattal 
lépett  fel,  hogy  egyházmegyéjében  senki  se  bír- 
hasson két  javadalmat ;  minden  javadalmas  köteles 
legyen  egyháza  mellett  tartózkodni ;  a  távollevők- 
nek jövedelmei  az  ország  védelmiére  fordíttassanak. 
A  királyi  kincstárnok  készpénz  fejében  nagy  mennyi- 
ségű késeket  adott  át,  melyeket  legelőnyösebben 
a  törököknek  lehetett  elárusítani.  Mivel  pedig  egy- 
házi büntetések  terhe  alatt  tiltva  volt  fegyvereket 
a  pogány  ellenségnek  árúba  bocsátani,  bár  azok 
a  kések  fegyverszámba  nem  jöttek,  lelkiismerete 
megnyugtatása  végett,  külön  pápai  felhatalmazást 
kért    darusításukra,    Hasonlólag    engendélyt    kért 

arra,  hogy  20,000  dukát  erejéig  sót  adhasson  el 
a  törököknek  és  magasabb  árak  elérése  végett, 
mindenkit  eltilthasson  a  sóüzlettöl ;  a  befolyó  össze- 
get az  ország  védelmére  és  foglyok  kiváltására 
fogja  fordítani.  Végre  azon  kedvezményért  folya- 
modott, hogy  ütközet  előtt,  mindazokat,  akik  el 
fognak  esni,  a  teljes  búcsú  előnyeiben  részesít- 
hesse. Míg  eként  Tomori  valóban  eget  és  földet 
megmozdított ;  a  szerzetes  vallásos  buzgalma  és  az 
egykori  sótiszt  üzleti  érdeke  által  sugalmazott 
összes  segédforrásokat  kimeríté :  feléledő  önbizal- 
mának új  táplálékot  nyújtott  egy  meglepő  tény, 
Balibégtől,  Belgrád  hatalmas  parancsnokától  levelet 
kapott,  amelyben  értesíti,  hogy  tavasz  nyiltával  a 
szultán  személyesen  készül  Magyarországba  sereget 
vezetni.  Említi  egyúttal,  miként  atyja  elbeszéléséből 
értesült,  Magyarországban  él  egy  bizonyos  Tomori 
Pál,  akihez  közel  rokonságban  áll ;  azon  kérdést 
intézi  tehát  az  érsekhez:  vájjon  ő-e  az  a  Tomori? 
Az  érsek,  akinek  a  naiv  hiszékenység  egyik  jellemző 
tulajdonsága  vala,  nagy  örömmel  fogadta  a  levelet, 
amelyből  a  legszélsőbb  következtetéseket  vonta  le. 
Azt  hitte,  hogy  Balibég  el  akar  pártolni  a  szultán- 
tól, azért  kíván  vele  közelebb  érintkezésbe  lépni. 
Tudta,  hogy  Balibégnek  sok  ellensége  van  a  portán, 
akik  őt  okozták  Ferhát  basa,  a  szultán  rokonának 
haláláért,  minélfogva  attól  tarthat,  hogy  bosszút 
fognak  rajta  állani.  Természetesnek  tartotta  tehát, 
hogy  a  veszély  elől  menekülni  akar.  A  rokonságra 
vonatkozó  észrevételt  sem  ítélte  légből  kapottnak; 
mert    az    ő    és    Balibég    ősei    egyaránt    Bosnyák- 

országból  származtak.  Tomori  vérmes  reményeiben 
az  udvar  is  osztozott.  „Nagy  doiog  volna,  —  írja 
Campeggio  —  ha  ezen  az  úton  segítene  Isten  az 
országon!**  A  bibornok  maga  is  buzdította  Tomorit, 
hogy  folytassa  a  levelezést  és  ha  őt  Belgrád  fel- 
adására pénzbeli  ígéretekkel  lehetne  rábírni,  kész 
volt  e  célra  fordítani  a  pápai  segélyösszeget.  „Jobb 
célra  —  úgymond  —  nem  lehetne  azt  fordítani  !** 
Nem  első  és  nem  utolsó  csalódás.  Ezalatt  január 
végén  a  300  pápai  gyalog  készen  állott  az  indulásra. 
Elszállításukra  a  kormány  négy  hajót  vásárolt. 
Es  Tomori  február  2.-án  útra  kel  a  kis  csapattal. 
A  pápai  legátus  budavári  lakásának  ablakából 
szemlélte  indulásukat,  míg  a  Duna  partján  egybe- 
gyűlt tömeg  magasztaló  kifejezésekkel  halmozá  el 
a  pápát,  aki  a  végszükségben  el  nem  hagyja  az 
országot.  Tomori  újult  buzgalommal  szentelé  magát 
feladatainak:  erősíté  a  várakat,  szervezé  a  hadakat, 
megakadályozá  az  ellenséges  betöréseket.  Sőt  a 
magyar  név  régi  varázsának  visszaállítása  végett, 
időnként  támadó  fellépést  kísérlett  meg.  Egy  alka- 
lommal Belgrádig  nyomult,  itt  több  árúkkal  terhelt 
hajót  részint  elsülyesztett,  részint  hatalmába  ej- 
tett és  tizenhárom  előkelő  fogollyal  tért  vissza. 
Azonban  alig  múlt  el  néhány  hónap,  ismét  jelent- 
kezni kezdett  a  szűkség.  Tomori  követei  sűrűn  jár- 
tak Budán,  pénzt  és  hadakat  sürgetve.  A  péter- 
váradi  sajkások,  a  zalankemeni,  zimonyi  és  más 
őrségek  szintén  gyakran  bocsátottak  ugyanazon 
célból  küldöttségeket  az  udvarhoz.  A  királyi  kincs- 
tárnok   csak    ritkán    és    kis  mértékben  volt  képes 

kielég^íteni  az  igényeket.  Amit  könnyen  meg  lehet 
érteni,  tudva,  hogy  akkortájt  a  rákosi  és  hatvani 
mozgalmas  országgyűlések  idejében,  a  zavar  tető- 
pontját érte  el.  Ily  körülmények  között,  a  vég- 
helyeken állomásozó  hadak  lassankint  oszlani  kez- 
dettek. Es  augusztus  vége  felé  Tomori  ismét  azt 
a  jelentést  kűldé,  hogy  a  legnagyobb  veszedelem- 
ben van.  A  pápai  követek  ekkor  megjelentek  a 
király  előtt  és  kijelentették,  hogy  mivel  a  kormány 
és  az  urak  nem  felelnek  meg  kötelezettségeiknek, 
ők  sem  fogják  a  péterváradi  300  gyalog  részére 
a  harmadik  évnegyedi  zsoldot  kifizetni.  Mire  a 
kincstárnok  küldött  Tomorinak  pénzt  és  a  király 
ígérte,  hogy  hadait  is  szaporítani  fogja. 

VIII. 
Erre  valóban  sürgetően  szüksége  volt.  Szeptem- 
ber második  felében  Belgrádon  éiénk  mozgalom 
volt  szemlélhető  ;  nagyobb  mérmű  támadásra  tör- 
téntek előkészületek.  Tomori  titkárától  —  ki  Bali- 
bég  foglya  vala  —  értesítést  kapott,  hogy  a  törö- 
kök a  renegáttá  lett  szent-demetcri  bá-i  vezetése 
alatt  Pf^terváradot,  vagy  legalább  Titelt  és  Száva- 
Szent- Demetert  készülnek  megvívni.  Tomori  nem 
látta  célszerűnek  bevárni  a  támadást.  Azonnal  ki- 
vonult hadaival  és  szeptember  26.-án  Zalánkemen- 
nél  foglalt  állást,  el  lévén  határozva,  hogy  meg- 
akadályozza a  törökök  átkelését.  Innen  futárokat 
küldött  Budára,  gyors  segítséget  sürgetve.  A  király 
rendeletet  bocsátott  az  urakhoz  és  megyékhez, 
meghagyván,  hogy  bandériumaikat  rögtön  küldjék 

Tomori  táborába.  A  pápai  nuncius  pedig  oda  ha- 
tott, hogy  a  király  halassza  el  Szlavóniába  terve- 
zett útj^.t  és  a  hadakat,  melyeknek  őt  kisérnie 
kellene,  szintén  Péterváradra  küldje.  Tomori  had- 
ereje jelentékenyen  megszaporodott.  De  a  törökök, 
hihetőleg  ezen  előkészületek  hírére,  felhagytak  a 
támadás  tervével.  Mindazáltal  Tomori,  nehogy 
serege  teljesen  tétlenül  vesztegeljen,  egy  részével 
—  október  közepe  táján  —  török  területre  tört 
be  és  a  Sabác  alatt  fekvő  Kolics  nevű  városkáig 
nyomult,  amelyet  felgyújtott  és  prédára  bocsátott. 
Mikor  Belgrádból  a  segítség  megérkezett,  ő  már 
szerencsésen  visszatért  volt  táborába.  Ezalatt  Bali- 
bég  ismét  érintk?»zésbe  lépett  Tomorival,  £izon 
ürűoy  alatt,  hogy  a  fogIy')k  kölcsönös  kicserélése 
tárgyában  egyezségre  kíván  vele  lépni.  Követe  ál- 
tal egy  nemes  fajú  lóval  kedveskedett  neki  és  ér- 
téseié adta,  hogy  szeretne  személyesen  találkozni 
vele.  Az  érsek  viszonzá  az  ajándékot  a  biblia  egy 
példányával.  De  a  találkozás  nem  jött  létre.  Nagyobb 
fontosságú  és  sikeresebb  vala  Tomori  érintkezése 
Bakics  Pál  vajdával,  egy  előkelő  thráciai  nemzet- 
ség fejévei,  aki  ajánlatot  tett,  hogy  azon  esetre, 
ha  szíves  fogadtatásra  számíthat,  családjával  és 
hozzátartozóival  Magyarországba  fog  vándorolni. 
Tomori  ajánlatára  a  király  biztosítá  Őt,  hogy  jó- 
szágokat fog  neki  adományozni.  Mire  1525.  év 
végén,  Pál  vajda,  öt  testvérével  és  családjaikkal, 
ötven  lovas  kíséretében  dús  kincsekkel  megrakodva 
Magyarországba  jött,  ahol  Lajos  királytól  előbb 
a  laki  uradalmat  Somogyban,  majd  a  Héderváriak 

rábavidéki  birtokait  nyerte  adományul.  Példáját 
Bolgár-,  Bosnyák-  és  Szerb-országok  számos  elő- 
kelő keresztény  lakói  készültek  követni.  Bakics 
Pál  megtelepedése  örvendetes  esemény  vala.  De 
lesújtó  hireket  hozott  magával.  Mint  bizonyos  tényt 
jelenté,  hogy  Szulejmán  a  jövő  év  tavaszán  sze- 
mélyesen fog  az  országba  jönni  és  célja  nem 
egyéb,  mint  Budavárát  megostromolni.  Ellenben 
a  magyar  urak,  mivel  Balibég  előre  híresztelt 
támadása  elmaradt,  azt  hitték,  hogy  most  már 
minden  veszély  el  van  hárítva ;  minélfogva  novem- 
ber elején  csapataikat  visszahívták  Tomori  tábo- 
rából. A  pápai  nuncius,  ennek  hallatára  azzal  fe- 
nyegetődzött,  hegy  ő  is  elhívja  zsoldosait ;  mert 
nem  engedheti,  hogy  azon  esetre,  ha  Pétervárad 
elesik,  ezt  a  pápai  gyalogosoknak  tulajdoníthassák. 
Tomori  pedig  (1526.)  január  12-én  személyesen 
Budára  jött,  hogy  lemondását  újólag  bejelentse. 
Azonban  a  pártviszályokban  elmerült  urakra  és  a 
könnyelműen,  szóraí.ozásoknak  élő  királyi  párra 
sem  Tomori  elhatározása,  sem  a  szultán  nagy  ki- 
terjedésű készületeiről  érkező  hírek  nem  gyako- 
roltak mélyebb  hatást.  A  nuncius  jelentéseiben  a 
legsötétebb  színekkel  festi  a  helyzetet.  „Ezen  or- 
szág —  úgymond  —  nem  képes  megvédeni  ma- 
gát és  az  ellenség  kényére  van  hagyatva  ...  Ö 
felsége  és  az  urak  a  véghelyeken  levő  hadakat 
sem  bírják  fizetni.  Mikép  viselhetnének  tehát  há- 
borút a  törökök  egész  hatalma  ellen  ? !  A  király 
gyakorta  oly  szükségben  van,  hogy  asztalának 
szükségeit  sem  fedezheti.  Az  urak  egyenetlenek,  a 

nemesség  pártokra  van  oszolva.  De  ha  egyetértés 
honolna  is  közöttük,  vájjon  mit  tehetnek  hadi 
készületek  nélkül?  Legföljebb  egy  ütközetet  vív- 
hatnak. Ha  ezt  elvesztik,  egy  oly  erősségük  sincs, 
amelybe  bevonulhatnának,  míg  a  külsegély  meg- 
érkezik. És  honnan  várhatnak  külsegélyt?  Német- 
ország, ahol  egyenkint  szintén  egyenetlenség  ural- 
kodik, természetes  ellensége  a  magyar  nemzetnek. 
Lengyelország  békét  kötött  a  törökkel.  Hadi  dol- 
gokban kevés  jártasságom  van.  De  azt  mégis  be- 
látom, hogy  nincs  mód  ezen  ország  megmenté- 
sére." Ily  viszonyok  között,  újra  és  újra  felmerült 
az  a  gondolat,  hogy  békekötés  vagy  fegyverszünet 
által  kellene  elhárítani  a  veszélyt.  Ez  ellen  a  pápa 
sem  tett  több  kifogást;  a  felelősséget  a  keresz- 
tény uralkodókra  hárítva,  akiknek  körében  lelke- 
sítő  szózata  visszhangra  és  áldozatkészségének  pél- 
dája követőkre  nem  talált.  Zsigmond  lengyel  király 
egész  befolyását  felhasználta,  hogy  Lajoí^t  és  ta- 
nácsosait a  békekötés  szükségességéről  meggyőzze. 
Azonban  a  Rákoson  és  a  hatvani  mezőn  egybe- 
gyűlt köznemesség  harcias  hangulata  a  kormány- 
tanácsot arra  kényszeríté,  hogy  a  lengyel  király 
ajánlatait  visszautasítsa.  Mindazonáltal  Tomori  mi- 
kor 1526.  év  elején  az  ellenállás  lehetetlenségéről 
az  udvart  meggyőzé,  úgylátszik  felhatalmazást 
nyert,  hogy  a  békealkudozások  megindítására  az 
előkészítő  lépéseket  megtehesse.  152L  év  óta,  egy 
török  követ  Budán  őrizet  alatt  tartatott.  Tomori 
ezzel  titkon  találkozott  és  felhívta,  írjon  a  portára 
és  jelentse  be  a  magyar    udvar   békés  hajlandósá- 

Fraknói :  Egyháznagyok  a  magyar  középkorból.  20 

gát.  De  ezen  kísérlet  eredménytelen  maradt.  Ugyan- 
ekkor Burgio,  a  pápai  nuncius,  más  irányban  tö- 
rekedett az  ország  megmentését  lehetővé  tenni. 
Március  4.-én  megjelent  a  kormánytanácsnak  a 
király  és  királyné  elnöklete  alatt  tartott  ülésében. 
Bemutatta  a  pápa  iratát,  melyben  előadja,  hogy  a 
keresztény  hatalmakat  újból  felhívta  Magyarország 
kisegítésére  és  ígéri,  hogy  úgy  ő  maga,  mint  a 
bíbornoki  kollégium  mindent  meg  fog  tenni,  ami 
hatalmába  áll.  A  levél  felolvasása  után  a  nuncius 
a  tanácsosokhoz  fordult,  intvén  őket,  hagyjanak 
fel  viszályaikkal,  lépjenek  ki  tétlenségükből,  kése- 
delem nélkül  hozzák  meg  az  áldozatokat,  melyeket 
hazájok  java  követel.  Meleg  szavai  mély  benyo- 
mást tettek  a  hallgatókra.  Többeknek  szemeiben 
az  elérzékenyülés  könnyei  fénylettek.  Az  urak 
köszönetet  mondottak  a  szentatya  buzgó  gondos- 
kodásáért, a  követ  nemes  érdeklődéséért ;  kijelent- 
vén, hogy  ők  is  teljesíteni  fogják  kötelességüket. 
Azonban  csak  az  határoztatott,  hogy  a  király  kö- 
veteket fog  küldeni  az  európai  hatalmakhoz ;  és 
a  rendeket  fel  fogja  hívni,  hogy  hadaikat  március 
25.-ig  a  véghelyekre  küldjék.  Es  ezen  utóbbi  hatá- 
rozatnak sem  volt  foganatja.  Tomori  csak  hiú  ígé- 
reteket tudott  kieszközölni.  Hadai  és  sajkásai  tizen- 
egy hónap  óta  egy  fillért  sem  kaptak.  Követelé- 
sei negyvenezer  forintra  emelkedtek.  Biztatták, 
hogy  mihelyt  a  Fuggerekkel  az  ércbányák  bérleti 
szerződése  létrejő  és  a  sószállítmány  megérkezik, 
kifogják  elégíteni.  Azonban  a  Fuggerek  által  elő- 
legezendő 50.000    forint    nagy  részben    már    mások 

által  előre  le  volt  foglalva.  A  sószállítmánnyal 
megrakot  hajókat  pedig  útközben  Zápolya  János 
emberei  letartóztatták.  Minthogy  a  zilált  pénzügyi 
viszonyok  képezték  az  ország  bajainak  egyik  fő- 
forrását,  azoknak  orvoslása  csak  úgy  volt  remél- 
hető, ha  lelkiismeretes,  ügyes  és  bizalmat  keltő 
férfiú  állíttatik  a  kincstár  élére.  Burgio,  Bornem- 
issza János  és  Brodarics  István  —  az  új  kancellár  — 
gyakorta  tanakodtak  arról,  mit  kellene  ezirányban 
tenni  és  arra  a  meggyőződésre  jutottak,  hogy  a 
kiemelt  tulajdonságokat  senkisem  bírja  annyira, 
mint  Tomori.  Azon  voltak  tehát,  hogy  őt  a  kincs- 
tárnoki tisztség  elvállalására  bírják.  Es  midőn  rá- 
beszéléseik hatástalanoknak  bizonyultak,  Brodarics 
a  pápához  fordult,  azon  kéréssel,  parancsolná  meg 
a  kalocsai  érseknek,  hogy  az  újabb  terhet  is  vál- 
lalja magára.  Ugyanekkor  Tomori  neve  egy  más 
kombinációban  is  előfordult.  Bakocs  Tamás  és 
Estei  Hippolit  halála  óta  (1521.)  a  bíbornoki  kol- 
légiumban Magyarország  nem  volt  képviselve.  II. 
Lajos  emiatt  1524.-ben  lépéseket  tett,  hogy  Szál- 
kai László  esztergomi  érseknek  a  bíbort  megsze- 
rezze. Azonban  a  pápai  nuncius  információi  a 
prímás  szemé,  ye  felől  egyáltalán  nem  valának 
kedvezőek.  Elmondotta  róla,  hogy  a  közérdeket 
nem  egyszer  áldozta  fel  magánérdekeknek ;  hogy 
lelkében  erős  gyökeret  vert  a  kapzsiság;  végre, 
hogy  az  egész  ország  gyűlöli  őt ;  minélfogva  ki- 
tüntetése általános  elégületlenséget  keltene.  A  pápa 
ennek  következtében  oda  utasította  a  nunciust, 
hogy  igyekezzék  a  királyt  rábírni,    hogy    kivánsá- 

gátol  álljon  el.  Ez  sikerűit  is.  Azonban  VII.  Kele- 
men pápa,  midőn  Szálkáit  méltatlannak  ítélte  a 
bíborra,  méltányosnak  tartotta  azt  a  kívánságot, 
hogy  egy  magyar  főpap  helyet  nyerjen  az  egyház 
legfőbb  tanácsában.  Késznek  nyilatkozott,  akár  a 
hőslelkü  Tomorit,  akár  a  nagyműveltségű  Broda- 
ricsot  bíbornokká  kinevezni.  De  a  nuncius  nem 
helyeslé  e  szándékot,  amelynek  megvalósítása 
Szálkáit  nagymértékben  felingerelné  és  így  újabb 
bonyodalmakat  támaszthatna.  A  két  főpapra 
nézve,  bár  nagyrabecsülte  őket,  kifogásai  valának. 
Brodarics  ugyanis  ekkor  még  csak  prépost  volt  s 
így  a  kellő  tekintélyt  és  jövedelmet  nélkűlözé.  To- 
moriról  a  nuncius  így  nyilatkozik :  „A  kalocsai 
érsek  derék  férfiú.  Ha  őszentsége  bíbornokká  ne- 
vezné ki  őt,  kétségkívül  úgy  Isten,  mint  az  embe- 
rek előtt  kedves  dolgot  cselekednék.  Mindazáltal, 
ha  őszentsége  avégből  akar  valakit  a  bíbornoki 
méltóságra  emelni,  hogy  tekintélyét  az  ország  ja- 
vának előmozdítása  érdekében  emelje,  e  célt  a 
kalocsai  érseknél  nem  érné  el.  Ez  ugyanis  egyszerű 
ember,  aki  alkalmasabb  arra,  hogy  Balibég  cseleit, 
mint  az  udvari  fondorlatokat,  amelyekben  kevés 
jártassága  van,  felismerje.  Maga  jólelkű  ember  lé- 
vén, másoknak  könnyen  ád  hitelt  és  nem  ritkán 
áldozatul  esik  oly  cselszövényeknek,  melyek  a  jó- 
nak külszínével  lépnek  föl.  Továbbá  meg  van  kötve 
szerzetesi  fogadalmai  által,  minélfogva  a  bíbornoki 
méltósághoz  tartozó  fényt  nem  tudná  és  nem 
akarná  kifejteni.  Ekkorig  arra  sem  bírtam  rávenni, 
bár  Bornemissza  úr  és  Campeggio  bíbornok  is  tá- 

mogattak  ig-yekezeteimben,  hogy  tisz<^ességes  posz- 
tóból készíttessen  magfának  ruhát ;  a  legszegényebb 
barát  sem  visel  durvább  szövetet,  mint  ő.  Emel- 
lett, mint  bíbornok,  nem  vezethetné  a  határok  vé- 
delmét, így  tehát  elvonatnék  a  véghelyektől,  ami- 
nek következtében  az  egész  ország  tönkremenne  . . . 
Ha  tehát  az  ország  java  lebeg  őszentsége  szemei 
előtt,  ne  vonja  el  őt  a  véghelyektől ;  bár  feldíszítve 
őt  a  bíborral,  mindenki  magasztalná  a  szent  atyát, 
mert  a  kereszténység  körül  érdemeket  szerzett, 
becsületes  embert  jutalmaz  meg."  A  nuncius  tel- 
jesen át  volt  hatva  attól  a  meggyőződéstől,  hogy 
Tomori  vagy  Brodarics  kineveztetése  úgy  az  or- 
szág és  a  szent-szék  érdekeire  egyaránt  káros  kö- 
vetkezményeket vonna  maga  után.  Emiatt  ez  ügy- 
ben utasításait  mellőzve,  nem  tett  előterjesztést  a 
királynak.  Es  VII.  Kelemen  pápa  elfogadta  az  ép 
oly  hü,  mint  mély  belátású  diplomata  tanácsát.  A 
magyar  főpapok  közül  egyet  sem  nevezett  ki  bí- 
bornokká.  Es  hogy  ezen  mellőzés  miatt  a  magyar 
király  ne  érezhesse  magát  sértve,  a  bíbornoki  kol- 
légium üres  helyeinek  betöltését  elhalászta.  Tomori 
hihetőleg  semmit  sem  tudott  ezen  tárgyalások  fe- 
lől. Egyébként  a  nagyravágyás  annyira  távol  ál- 
lott lelkétől,  hogy  ő  most  nem  a  bíborról  álmo- 
dott, hanem  azon  törte  fejét,  miként  hagyhatná  el 
érseki  székét  és  menekülhetne  újra  a  kolostor 
magányába. 

IX. 

Az  1526-ik  év  elején  Tomori  két  hónapot  töltött 
Budavárában.  Azon  fáradozott,  hogy  a  királyt  és 
az  urakat  tétlenségükből  felriasztva,  oly  intézke- 
désekre bírja,  melyeket  a  törökök  részéről  tenye- 
gctő  veszély  elhárítása  igényel  vala.  De  erőfeszí- 
téseit nem  jutalmazá  siker.  Lemondva  tehát  egyéb 
terveiről,  arra  kellett  szorítkoznia,  hogy  legalább 
Péterváradot  erősítse  meg  és  szerelje  föl  kitelhető- 
leg.  Ezirányban  buzgón  támogatá  őt  a  pápai  nun- 
cius,  a  ki  1600  forintot  ?ídott  neki  át,  hogy  két- 
száz huszárt  fogadhasson ;  továbbá  ígérte,  hogy 
kétszáz  gyalogot  fog  számára  toborzani  és  a  kor- 
mány által  a  múlt  évben  megrendelt  ötven  sajkát 
ki  fogja  váltani.  Ugyanakkor  azt  ajánlotta  a  pápá- 
nak, hogy  a  Magyarországba  küldött  egész  segély- 
összeget (50,000  arany  forintot)  Pétervárad  meg- 
erősítésére engedje  fordíttatni ;  „mert  ily  módon  — 
úgymond  —  az  ország  legfontosabb  végváráról 
és  legérdemesebb  emberéről  gondoskodnék."  To- 
mori, hogy  neheztelését  és  elégületlenségét  az  ud- 
varral éreztesse,  (március  második  felében)  éjnek 
idején,  anélkül,  hogy  búcsút  vett  volna,  távozott 
el  Budáról.  Érseki  székhelyén  óhajtván  a  közeledő 
húsvéti  ünnepeket  megülni,  néhány  napra  Kalocsán 
megállapodott.  Itt  megdöbbentő  hírek  érkezének 
hozzá.  Több  végvár  kapitánya  beküldé  lemondá- 
sát, A  péterváradi  sajkások,  mivel  hónapok  óta 
eredmény  nélkül  sürgették  zsoldjuk  kifizetését,  szét- 
oszlának.    A    főpap    lelkét    kétségbeesés    szállotta 

meg.  A  felelősség  súlyától,  mely  reá  nehezedett, 
visszarettent  és  mielőbb  szabadulni  vágyott.  A 
nunciushoz  írt  levelében  kijelenté,  hogy  „üres 
kézzel  „készületlenül"  nem  mehet  a  véghelyekre, 
amelyeknek  megoltalmazása  erejét  felülmúlja;  nem 
teheti  ki  magát  hitelezői  zaklatásainak,  akiket 
nem  képes  kielégíteni ;  és  attól  is  tart,  hogy  tehe- 
tetlenségét elárulva,  az  ellenséget  még  inkább  fel- 
háborítaná a  támadásra.  El  volt  tehát  határozva, 
hogy  a  főkapitányi  tisztet  többé  át  nem  veszi  és 
lemondását  bejelenté  a  királynak.  Sőt  azzal  a  gon- 
dolattal foglalkozott,  hogy  érseki  méltóságától  is 
megválik.  Es  valóban,  ezen  szándéka  néhány  nap- 
pal utóbb  határozattá  érlelődött,  melyet  egyene- 
sen a  pápának  hozott  tudomására.  „Nem  ismeret- 
len Szentséged  előtt  —  így  ír  levelében,  —  hogy 
a  világ  veszélyes  mozgalmait  és  örök  boldogságun- 
kat fenyegető  szirtéit  kikerülendő,  a  hőn  óhajtott 
örök  üdvösség  biztos  úijára  léptem.  Leküzdve,  Isten 
segélyével,  az  érzékek  lázongását  és  a  múlandó 
élet  csábjait,  a  Szent  Ferenc  rend  igája  alá  bocsá- 
tám  és  a  szerzetes  életnek  szentelem  magamat. 
Azon  reménység  kecsegtetett,  hogy  az  alázatosság 
szellemével  és  gyakori  fohászokkal  sikerülnöm  fog 
az  irgalom  atyjától  leesdeni  az  ég  kegyelmeit.  Azon- 
ban szerencsétlenségemre  a  tökélyesbülés  és  lelki 
előmenetel  irigy  ellensége,  Magyarország  felséges 
királyának  felőlem  oly  kedvező  véleményt  sugal- 
mazott, a  melyet  csekély  képességeim  és  viselt 
dolgaim  nem  igazolhattak  .  .  .  Akaratom  ellenére, 
leemelték    rólam    a    szerzetes    élet   mindenekfelett 

könnyű  és  édes  terhét.  „Ennek  következtében,  mi- 
után, már  az  Üdvözítő  szolgálatának  éltem  volt, 
most  újra  világi  fegyverekkel  kellett  hadakoznom. 
Szívesen  hárítottam  volna  el  a  királyi  felség  és  az 
ország  főrendéinek  sürgető  felszólításait ;  mert  jól 
tudtam,  hogy  lelkiismeretem  furdalásai,  üdvössé- 
gem kockáztatása,  dajkám  gyanánt  kedvelt  szerze- 
tem sérelme  nélkül  be  nem  tölthetem  a  felajánlott 
tisztet.  Azonban  elfogadására  kényszerített  a  szent 
szék  parancsa,  az  engedelmesség  esküje,  mellyel 
a  pápa  irányában  le  vagyok  kötve.  Az  események 
folyama  rövid  idő  alatt  igazolta  félelmemet.  És 
habár  kettős  hivatalom  sikeres  betöltésére.  Szent- 
séged kiváló  kegyelmekkel,  jogok  és  kiváltságok- 
kal halmozott  el,  —  amikért  örök  hálámat  és 
élethossziglani  szolgálatomat  ajánlom  fel;  habár 
továbbá  a  mindenfelől  környező  külső-  és  belső 
veszélyeket  ekkorig  Szentséged  segítsége  és  a  ke- 
resztény hivek  imái  elhárították:  attól  kell  tarta- 
nom, hogy  ezentúl  személyemre,  családomra,  szer- 
zetemre gyalázatot,  az  egész  kereszténységre  rom- 
lást hoznék.  Tehetetlenségem  tudatában  és  a  kellő 
erőt  nélkülözve,  a  katonai  szolgálatra  alkalmatlan- 
nak, mintegy  béna  embernek  érezem  magamat. 
Ezen  egykor  dicső,  hatalmas  és  erős,  most  pedig 
az  ellenségek  folytonos  dúlásai  következtében,  a 
romlás  szélére  jutott  ország  megvédelmezésére  ne- 
kem elegendő  erőm  és  vagyonom  nincs.  Nehogy 
tehát  ma-holnap  kevés  érdemmel  és  sok  bűnnel 
kellien  az  örökkévalóságba  költöznöm,  Szentséged 
lábaihoz  borulok  és  az  Üdvözítő  szent  sebeire  ké- 

rem,  tetézze  rám  halmozott  kegyeit,  jótéteményeit 
azzal,  hogy  az  érseki  hivataltól  felmentve,  enged- 
jen visszatérni  szerzetem  körébe,  ahol  kipótolva 
hanyagságom  mulasztásait,  rövid  életem  hátralevő 
napjait  imádságban  és  elmélkedésben  tölthetem." 
Tomori  mindjárt  azon  férfiút  is  kijelölte,  a  kit 
utódjának  óhajtott  és  úgy  az  érseki  méltóság,  mint 
a  főkapitányi  hivatal  betöltésére  egyaránt  alkal- 
masnak Ítélt :  Czibak  Imrét,  ki  oldala  mellett,  a 
lázadó  székelyek  s  a  törökök  ellen  viselt  hadjára- 
tokban kitűntette  magát  ;  egykor  szintén  fogadal- 
mat tett,  hogy  a  Szent-Ferenc  szerzetébe  lép  s 
most  épen  az  egyházi  rendeket  készült  felvenni. 
Azonban  Tomori  kettős  lemondása,  habár  kétség- 
kívül érett  megfontolás  eredménye  vala,  sem  Bu- 
dán, sem  Rómában  nem  vétetett  hivatalos  tárgya- 
lás alá.  Mert  a  pápához  intézett  levelének  meg- 
írása után  alig  múlt  el  három  nap :  új  fordulat  áll 
be  elhatározásában.  Április  12.-én  tudósítást  kapott, 
hogy  a  szultán  már  megindult  Magyarország  ellen 
és  parancsára  Nándorfehérvár  közelében  nagy  had- 
erő gyülekezik.  A  veszély  közelsége  elfeledtető 
csalódásait  és  elhagyottságát,  lemondási  szándékát 
és  a  kolostor  nyugalma  utáni  vágyát.  A  jövőnek 
képe  bizonyára  sötét  színekben  jelent  meg  lelke 
előtt;  de  mikor  az  ellenség  az  ország  határaihoz 
közeledett,  akkor  vonulni  vissza:  a  vitéz  katona 
szemében  gyávaságnak,  a  buzgó  főpap  előtt  a  leg- 
szentebb kötelesség  elleni  vétségnek  látszott.  Egy 
napot  sem  késve,  Budára  sietett.  Április  13.-án  éjfél 
tájban  érkezett  meg ;  másnap  korán    reggel  f elke- 

resté  a  pápai  nunciust  és  néhány  órával  később, 
mindketten  útban  voltak  Esztergom  felé,  ahol 
Lajos  király  a  primás  vendége  vala.  Itt  megindul- 
tak a  tanácskozások.  Tomori  késznek  nyilatkozott 
Péterváradot  felszerelni  és  ha  a  szultán  ostrom  alá 
veszi,  addig  védelmezni,  míg  a  Szent-György  nap- 
jára egybehívott  országgyűlés  az  ország  megmen- 
tése érdekében  intézkedhetik.  A  nuncius  500  gya- 
logot és  több  ágyút  ajánlott  fel  neki.  Szálkai  érsek 
Ígérte,  hogy  az  országgyűlés  befejezése  után  ösz- 
szes  hadait  Péterváradra  küldendi.  A  király  is  ki- 
jelenté, hogy  jelentékeny  összeget  fog  Tomorinak 
rendelkezésére  bocsátani ;  és  csakugyan,  a  Fugge- 
rektől  kapott  ötvenezer  forintnyi  előlegből,  húsz- 
ezer forintot,  valamint  4 — 5000  f  jrint  értékű  posz- 
tót adatott  neki  át.  A  nuncius  által  fogadott  gya- 
logok rövid  idő  alatt  fel  voltak  szerelve.  Es  azok 
élén,  Tomori  április  25.-én  Péterváradra  indult.  Az 
országgyűlés  néhány  nappal  utóbb  megnyittatott. 
De  a  pártok  elkeseredett  küzdelmeinek  színhelyévé 
lett.  A  köznemesség  súlyos  vereséget  szenvedett ; 
Verbőczy,  a  Hatvanban  megválasztott  nádor,  szám- 
űzetett. Ily  körülmények  között,  az  ország  védel- 
mének ügye  kevéssé  bírta  fölkelteni  a  rendek  ér- 
deklődését és  csak  az  utolsó  napokban  került  sző- 
nyegre. A  király  felhatalmaztatott,  hogy  közfel- 
kelést rendeljen ;  a  jobbágyok  ötödrészét,  sőt  végső 
szükség  esetén  azokat  fejenként  zászló  alá  szólít- 
hassa. Egyúttal  minden  telek  után  félforintnyi  adó 
szavaztatott  meg.  Mint  egyébkor,  most  is  papíron 
maradtak  a  végzések.  A  hadjáratra  sehol  sem  tör- 

tént  készület.  A  kincstár  üresen  maradt :  a  legsür- 
gősebb kiadásokat  a  kincstárnok  magánpénztárá- 
ból fedezte.  Ekkor,  május  20.-án,  Rómából  futár 
érkezett,  több  pápai  iratot  hozva  magával.  VII. 
Kelemen  értesíté  a  királyt,  hogy  számára  huszonöt- 
ezer aranyat  indított  útnak  és  felhatalmazza,  hogy 
az  ország  védelmének  céljaira,  az  egyházi  javadal- 
makat megadóztathassa,  sőt  az  egyházi  javakat 
eladhassa. 

VII.  Kelemen  egyúttal  keresztes  hadjáratot  hir- 
detett a  törökök  ellen.  És  míg  búcsút  engedélyez 
mindazoknak,  kik  a  kereszt  jele  alatt  hadakozni 
fognak :  az  egyházi  büntetések  alkalmazását  ren- 
deli el  azok  ellen,  akik  „önzésük  által  elvakíttatva", 
kötelességüket  nem  teljesítik. 

A  keresztes  hadak  vezéréül,  [Tomorit  jelölte  ki, 
őt  a  „római  egyház  kapitánya"  címével  és  kivált- 
ságaival ruházta  fel.  „Tudjuk  —  írja  róla  a  nun- 
ciusnak  —  hogy  nagy  jártassága  van  a  törökök 
elleni  háború  viselésében,  azokat  több  ízben  elűzte 
az  ország  határaitól  és  súlyos  csapásokat  mért  ra- 
jok. Hisszük,  hogy  mint  a  szent-szék  és  az  egyház 
kapitánya,  az  Úr  jobbjának  oltalma  alatt,  minde- 
neket szerencsésen  fog  elintézni  .  .  .  Apostoli  ha- 
talmunknál fogva  rendeljük  tehát,  hogy  Pál  érseket, 
a  törökök  gyalázatos  népe  ellen,  azon  országban 
indítandó  hadjárat  vezetésére,  a  szent-szék  és  a 
római  egyház  főkapitányának  nyilvánítsad  és  kine- 
vezzed ;  neki,  amennyiben  jónak  látod,  valamelyik 
székesegyházban,  kath.  főpap  által,  ünnepélyes  szent 
mise  alatt  megszentelendő  zászlót,  mely  a  kereszt 

jele  mellett,  az  apostoli  kulcsokat  és  a  mi  címerűn- 
ket viselje,  a  mi  nevünkben  átadj ;  hogy  azt,  mint 
egykor  Konstantin  császár,  oly  szerencsével  lobog- 
tassa a  törökök  ellen.  Figyelmeztetni  fogod  Pál 
érseket,  hogy  a  magyar  nemzet  minden  időben 
félelmetes  vala  a  törökökre  nézve  és  ezek  fölött 
számtalanszor  diadalmaskodott.  Inteni  fogod,  hogy 
a  vezérlete  alatt  álló  katonák  veres  keresztet  tűz- 
zenek öltönyükre ;  a  mely  jelvény  látása  a  hitetle- 
neket rettegéssel,  Krisztus  hiveit  pedig  bizalommal 
fogja  eltölteni.  A  Megváltó,  aki  a  kereszt  oltárán 
drága  vérét  ontotta  a  mi  üdvösségünkért,  nem 
fogja  engedni,  hogy  a  kereszt  ellenségei  diadal- 
maskodjanak. Mi,  a  magunk  részéről,  szünet  nél- 
kül fogunk  imáinkkal,  a  kapitányért  és  katonáiért, 
a  Magasságbelihez  esdekelni."  A  pápai  iratokat, 
május  24.-én  mutatta  be  a  nuncius,  aki  ez  alka- 
lommal felkérte  a  királyt,  hogy  mielőbb  személye- 
sen szálljon  táborba;  az  urakat  pedig  buzdította, 
hogy  vagyonuk  harmadrészét  ajánlják  fel  a  háború 
költségeire.  Hosszas  tanácskozás  után,  a  kancellár 
kinyilatkoztatá,  hogy  ő  felsége,  mihelyt  a  szükség 
követeli,  a  sereg  élére  fog  állani,  és  el  van  tökélve 
győzni  vagy  dicsteljes  halállal  kimúlni ;  az  urak 
pedig  egész  vagyonukat  készek  feláldozni  és  ösz- 
szes  jobbágyaikat  fel  fogják  fegyverezni.  A  keresz- 
tes hadjárat  hirdetésére  nem  történtek  intézkedé- 
sek. Az  1514-iki  események  élénk  emlékezetben 
valának  még ;  a  viszonyok  most  sem  látszottak 
kedvezőknek  újabb  kísérletre. 

X. 

Tomori  ezalatt  Péterváradról  éber  figyelemmel 
kísérte  a  törökök  mozgalmait.  Összeköttetései  vol- 
tak Magyarország  egykori  melléktartományainak 
számos  keresztény  lakójával,  akik  tudósításokkal 
látták  el.  Maga  is  gyakran  küldött  kémeket  a  Száva 
túlpartjára.  A  híreket,  melyeket  kapott,  —  rend- 
szerint válogatás  és  bírálat  nélkül  —  közölni  szokta 
az  udvarral.  Május  elején  megerősíté  a  szultán 
megindulásáról  és  közeledéséről  korábban  jelentett 
híreket.  Előadta,  hogy  a  határszéli  vidékek  lakóit 
rémület  szállotta  meg,  annyira,  hogy  menekülni 
kezdenek.  Megemlíté,  hogy  csekély  hadereje  miatt 
szemrehányásokat  és  gúnyos  nyilatkozatokat  kell 
hallania.  Bakics  Pál  monda,  hogy  a  szultán  tábo- 
rában tevehajtó  van  annyi,  amennyi  fegyverest  a 
magyar  hadsereg  számít.  „De  jól  tudom,  —  jegyzi 
meg  az  érsek  —  hogy  az  udvarnál  azt  fogják 
mondani :  mindez  csak  baráthír.  Pedig  én  igazat 
írok.**  Néhány  hét  múlva,  három  török  szökevényt 
küldött  Budára.  Azok  beszélték,  hogy  a  szultán 
300.000  embert  vezet  és  nyílt  csatában  akar  meg- 
mérkőzni a  magyar  királlyal.  Tomori  másfelől  azon 
volt,  hogy  bizalmat,  bátorságot  öntsön  a  király 
lelkébe.  Közié  vele,  hogy  kémeinek  jelentései  szerint, 
a  szultán  Ródusz  ostrománál,  „seregének  virágát" 
elveszte  és  most  katonái  nagyrészt  fiatal,  gyakor- 
latlan újoncok.  Majd  azt  jelenté,  hogy  a  szultán, 
mielőtt  az  ország  szívébe  nyomul,  Szalankemennél 
erősséget  fog  építeni.    „Adja  Isten,  —  jegyzi  meg 

erre  —  hogy  ez  a  gondolat  gyökeret  verjen  a 
szultán  fejében ;  ily  módon  időt  nyernénk." 

Azonban  úgy  a  vészhírek,  mint  a  megnyugtató 
tudósítások  a  kormány  élén  álló  urakra  nem  gyako- 
rolták a  várt  hatást.  Az  ígéretek,  melyeket  a  pápai 
követ  előtt  tevének,  üres  szólamok  maradtak. 
A  kincstár  állapota  oly  szomorú  vala,  hogy  néha 
a  futárok  útiköltségét  sem  volt  képes  fedezni  és 
a  nunciusnak  kellett  azt  előlegezni.  Június  másodi- 
kán, Lajos  magához  hivatta  a  magyar  urakat  és 
az  udvaránál  tartózkodó  külföldi  követeket.  Elő- 
terjeszté,  hogy  ő  szívesen  szállana  táborba,  de 
bandériumát  nem  állíthatja  ki;  harmincezer  forintra 
van  szüksége  s  nem  tudja,  honnan  vegye.  Tanácsot 
és  segítséget  kért.  Erre  a  pápai  nuncius  vette  át 
a  szót.  „Mi,  —  úgymond  —  idegen  követek,  nem 
vagyunk  arra  hivatva,  hogy  tanácsot  adjunk  Felsé- 
gednek; de  segítségére  lenni  kötelességünk.  Felsé- 
ged szükségei  felől  jelentést  tettünk  uralkodóinknak, 
akik  megfogják  tenni,  amivel  tartoznak.  Ami 
engem  illet,  a  magyar  urak  mindig  úgy  tekintettek, 
mintha  honfitársuk,  magyar  ember  volnék.  Emiatt 
talán  nem  követek  el  illetlenséget,  ha  tanáccsal 
is  szolgálok  Felségednek.  A  hadjáratra  szükséges 
pénzösszeg  beszerzésére  csak  egy  mód  van :  az 
urak  önmagukat  adóztassák  meg.  És  íme,  hogy  jó 
példát  mutassak,  ötszáz  aranyat  vetek  ki  magamra. 
Ha  még  ötvenkilencen  találkoznak,  akik  ilyen  áldo- 
zatra készek,  együtt  lesz  az  összeg,  melyre  Felsé- 
gednek szüksége  van." 

A  nemes  nyilatkozat  mély  hatást  látszott  a  jelen- 

levőkre  gyakorolni.  Szálkai  László,  a  prímás,  rögtön 
tizennyolcezer  forintot  ajánlott  fel  a  királynak  és 
kijelenti,  hogy  1400  fegyveres  élén  fog  táborba 
szállani.  Utána  a  többiek  is  megtették  ajánlataikat. 
Es  abban  történt  megállapodás,  hogy  a  király  köz- 
felkelést hirdet  és  július  2.-án  Tolnáról  személyesen 
vezeti  az  ország  haderejét  a  szultán  ellen.  A  tanács- 
kozmány  emelkedett  hangulatban  oszlott  szét.  Az 
urak  elszéledtek,  hogy  bandériumaikat  szervezzék, 
jobbágyaikat  felfegyverezzék.  A  királyi  kincstárba 
ekkor  befolyt  néhány  ezer  forint.  És  lehetővé  vált, 
1575  forint  részletfizetéssel,  a  szétment  péterváradi 
sajkásokat  rábírni,  hogy  állomásukra  visszatérjenek. 
Azonban  csakhamar  ismét  jelentkezni  kezdettek  a 
megszokott  bajok.  Június  elején  Tomori  küldöttét, 
aki  ura  elmaradt  fizetését  jött  sürgetni,  több  napig 
váratták,  míg  kielégíthették.  Azon  kívánatát,  hogy 
az  egészen  elhagyott  titeli  és  újlaki  várakba  őrség 
helyeztessék,  épen  nem  tudták  teljesíteni.  A  nun- 
ciust  kellett  igénybevenni ;  és  ez  300  gyalogot 
bocsátott  le  Újlakra.  A  király  ekkor  végső  szük- 
ségben, a  pápától  nyert  felhatalmazással  élve,  el- 
rendelte, hogy  az  egyházak  arany  és  ezüst  szerei, 
fele  részben,  pénzzé  veretvén,  a  véghelyek  ellátá- 
sára és  a  királyi  bandérium  költségeire  fordíttassa- 
nak. Ezen  rendelet  foganatosítása  sok  nehézséggel 
járt,  számos  visszaélésre  adott  alkalmat  és  a  kincs- 
tárt zavarteljes  állapotából  már  nem  segíthette  ki. 
Tomori  nem  helyeselte,  hogy  az  udvar  ezen  rend- 
szabályhoz nyúlt.  Es  mikor  értesült,  hogy  a  kapi- 
tányoknak, pénz  helyett  egyházi  szereket  küldenek: 

ő  kijelenté,  hogy  neki  ne  küldjenek  ilyeneket. 
„Nem  tudná  —  úgymond  —  értékesíteni  azokat, 
mert  pénzverőkkel  nem  rendelkezik  és  nincs,  akinek 
elzálogosítsa.  Lelkiismerete  is  tiltja,  hogy  azokat 
elfogadja."  Tomori  eszerint  folytonosan  a  leg- 
nagyobb szükséggel  küzdött.  Emellett  úgyszólván 
egészen  magára  volt  hagyatva.  Az  alvidék  megyéi 
és  urai  egyáltalán  nem  siettek  hozzá  csatlakozni. 
Pedig  őrá  volt  bízva  azon  fontos  feladat,  hogy 
az  ellenséget  az  ország  határainál  feltartóztassa. 
Előre  lévén  látható,  hogy  Péterváradot  a  szultán 
ostrom  alá  fogja  venni,  az  udvar  nem  akarta 
engedni,  hogy  Tomori  a  várban  elzárassék  és  tevé- 
kenysége annak  védelmére  szorítkozzék.  Azt  kapta 
utasításul,  hogy  Pétervárad  közelében  üsse  fel 
táborát,  tartsa  szemmel  a  Száva  vonalat  és  igyekez- 
zék a  szultán  átkelését  megakadályozni.  Hogy  ezen 
megbízásban  eljárhasson,  június  második  felében, 
Budáról  királyi  titkárok  küldettek  szét  a  nádor- 
hoz, valamint  több  főpaphoz,  főúrhoz  és  vármegyé- 
hez, oly  rendelettel,  hogy  bandériumjaikat  azonnal 
Tomori  táborába  vezessék. 

Azonban  az  eredmény  nem  felelt  meg  a  vára- 
kozásnak. Az  urak  legnagyobb  része  még  most  is 
késett  meghozni  az  áldozatokat,  melyeket  a  táborba- 
szállás igényelt.  Nem  akartak  hinni  a  veszélyben. 
Es  mikor  a  jajcai  bántól  az  a  tudósítás  jött,  hogy 
a  szultán  szívesen  visszavonulna,  ha  becsülettel 
tehetné :  ezen  hír  könnyen  hitelre  talált  és  sokan 
fennen  hirdették,  hogy  a  szultán  nem  merészel  át- 
kelni   a    Száván.    Sőt  találkoztak  olyanok  is,  akik 

kárörvendve  szemlélték  Tomori  vergődését  és 
elhagyatottságát.  „Hadd  ússzon  a  barát!"  mon- 
dogatták. 

Csak  a  szekszárdi  apát,  Török  Bálint  és  Ráskay 
Balázs  jöttek  meg  csapataik  élén.  Az  esztergomi 
érsek,  a  pécsi  püspök  és  az  esztergomi  káptalan 
összesen  néhány  száz  fegyverest  küldöttek.  Tomori 
a  nádor  megjelenésére  helyezé  a  legfőbb  súlyt. 
Remélhette,  hogy  az  ország  első  zászlósának  szava 
nagyobb  hatással  fog  bírni  a  rendekre,  mint  az 
övé.  „Ha  a  nádor  nem  jő  azonnal,  —  írja  a  király- 
nak —  nem  tudom,  mi  lesz  velünk.  Ha  sietünk, 
Isten  segítségével  még  lehetséges  a  győzedelem ; 
ellenkező  esetben  nagy  veszedelem  fenyegeti  az 
országot."  De  a  nádor  nem  sietett.  A  király  ismé- 
telt felhívásaira  az  volt  a  válasza,  hogy  ő  csak 
állásához  méltó  hadnak  élén  indulhat  meg ;  paraszt 
néppel  nem  szállhat  táborba.  És  ahelyett,  hogy 
a  Száva  felé  vonulna,  július  elején  Budára  ment, 
ahol  kinyilatkoztatá,  hogy  a  nemesség  csak  akkor 
fog  fegyvert  ragadni,  ha  élére  maga  a  király  áll. 
Tomori  elkeseredése  és  felháborodása  ekkor  tető- 
pontját érte  el  és  kímélet  nélkül  nyert  kifejezést 
nyilatkozataiban.  A  királyhoz  intézett  levelei  tele 
vannak  szemrehányásokkal.  Fájlalja,  hogy  inkább 
másoknak  ad  hitelt,  mint  neki.  „Soha  sem  mertem 
volna  —  úgymond  —  Felségeddel  tréfát  űzni; 
mindig  hűségesen  adtam  értésére,  amit  az  ország 
védelme  szempontjából  fontosat  megtudhatok." 
„Már  most  gondolja  meg  Felséged,  —  így  szól 
folytatólag  —  mikép  fog  segíteni  az    országon    és 

Fraknói:  F.gyháznagyok  a  ma^eu*  középkorbtui.  21 

vájjon  ezentúl  is  a  magáénak  kívánja-e  tekinteni ; 
mert  a  szultán  bizony  elég  buzgalmat  fejt  ki,  hogy 
megszerezze  .  .  .  Ha  az  urak,  kiket  Felséged  ide 
rendelt,  rákok  módjára,  hátrafelé  nem  vonulnának, 
a  Szávánál  feltartóztathattuk  volna  a  szultánt.  így 
azonban  kénytelenek  leszünk  őt  a  Dunán  is  át- 
bocsátani." 

Még  élesebben  nyilatkozik  egy  másik  levelében. 
„Felséged  talán  még  mindig  hitelt  ád  azoknak, 
akik  készek  voltak  fejükkel  kezeskedni  arról,  hogy 
a  szultán  nem  jön  Magyarországba.  Ne  hagyja 
férfiatlanul  elveszni  az  országot!  ...  A  lakosság, 
sírva  és  jajveszékelve  menekül.  Nincs,  aki  védel- 
mezze. Bocsássa  meg,  ha  nyíltan  kimondom :  nincs 
királyunk;  csak  császárunk  van  (tudniillik  a  szultán), 
akit  Isten  sülyesszen  a  föld  mélyébe.**  Fenyegető 
hangon  figyelmezteti  a  tanácsosokat  is,  hogy  gon- 
dolják meg  jól,  mi  várakozik  azokra,  akik  miatt 
az  ország  elvész.  A  királyt  pedig  felhívja,  hogy 
határozza  meg  mielőbb,  hol  akarja  bevárni  a 
szultánt.  „Tudja  meg  Felséged,  —  jegyzi  meg 
gúnyosan  —  hogy  a  szávai  hidat  nem  vásártartás 
céljából  készítteti  a  szultán.** 

Szulejmán  ugyanis  még  a  Morava  partjainál  tábo- 
rozott, mikor  parancsára,  június  közepetáján,  Bali- 
bég  belgrádi  basa,  a  Száván  nagy  hidat  kezdett 
veretni.  Június  végső  napjaiban  Balibég  már  át- 
kelhetett rajta  és  Zimony  közelében  ütötte  fel 
táborát,  folytonosan  háborgattatva  Tomori  csapatai 
által.  Néhány  nappal  utóbb  megérkezett  Ibrahim 
nagyvezér,  akit  a  szultán  negyvenezer  emberrel  és 

nagyszámú  hajóval  előre  küldött.  Ez  akadálytalanul 
kelhetett  át  a  folyamon.  Ekként  az  ország-  nyitva 
állott  az  ellenség  előtt.  Haderő,  amely  útját  állja, 
nem  létezett.  A  végvárak  sem  tarthatták  fel  elő- 
nyomulását.  Belgrád  és  Zimony  eleste  (1521.)  után, 
a  Duna  mentében  fekvő  várak  megerősítése  lett 
volna  a  legsürgősebb  teendő.  De  ez  irányban  semmi 
sem  történt.  Néhány  mértföldnyire  Zimony  fölött, 
Szalankement,  a  rómaiak  Rittiumját,  egészen  el- 
pusztulni engedé.  Őrséget  nem  helyeztek  belé ;  lakói 
mind  elköltöztek. 

Még  jelentékenyebb  pont  fölött,  ahol  a  Tisza  a 
Dunába  ömlik,  állott  őrt  Titel  vára.  A  hely  ura, 
Vérthesy  Miklós  prépost,  1524  végén  Kalocsára 
tette  át  székhelyét.  Nagy  László  és  Pálos  Gergely 
várnagyok,  kiket  csekély  őrséggel  hátrahagyott, 
lelkiismeretes  buzgósággal  igyekeztek  kötelességü- 
ket teljesíteni  és  1526  március  havában  nagyszámú 
török  hadosztály  ostroma  ellen  szerencsésen  meg- 
védelmezték a  gondjaikra  bízott  erősségeket.  De  a 
megrémült  lakosok  elszéledtek  és  az  őrség  is,  mivel 
mindenben  szűkölködött,  elhagyta  állomását.  Most, 
Szulejmán  közeledésének  hírére,  a  király  Ábrahámf fy 
Miklóst  és  Székel  Benedeket  titeli  bánokká  nevezte 
ki ;  de  pénzzel  és  fegyverekkel  nem  látta  el  őket, 
Tomori  kitelhetőleg  segítségükre  volna.  A  pápai 
nuncius  pedig  Kőműves  Lőrinc  kapitánynak  más- 
félezer forintot  adott  át,  oly  célból,  hogy  száz 
gyalogot  fogadjon  és  Titelre  vigyen.  Ezen  csapat, 
melyet  a  király  díszes  zászlóval  és  néhány  mázsa 
lőszerrel  látott  el,  június  végén  érkezett  rendeltetési 

helyére.  Azonban  a  legfontosabb  hely  Pétervárad 
vala,  melyet,  mint  egykor  Belgrádot,  az  ország 
kulcsának  tartottak.  A  Fruska  hegység  kétszáz 
lábnyi  magasságban  meredeken  emelkedő  fokán, 
melyet  a  Duna  tágas  ívben  környez,  épült.  Nap- 
jainkban is  az  alsó  Duna  vidékének  hatalmas  erődje, 
mely  tízezer  katonát  képes  befogadni.  Tomori,  mióta 
a  főkapitányi  tisztet  elvállalá,  ezen  várra  irányozta 
legfőbb  figyelmét  és  gondoskodását.  Ide  helyezte 
főhadiszállását  és  mindent  megtett,  hogy  jókarba 
helyezze  a  várat.  Mindazáltal  igyekezetei,  mint 
láttuk,  nem  részesültek  kellő  támogatásban.  És 
mikor  július  első  napjaiban  a  várból  kivonult,  alig 
ezer  emberből  álló  őrséget  hagyhatott  hátra. 
Parancsnokul  a  vitéz  Alapy  Györgyöt  rendelte. 

Tomori  ide.  Pétervárad  alá,  gyűjtötte  volt  össze 
a  sajkásokat,  akik  előbb  Nándorfehérvár  alatt  őr- 
ködtek az  ország  határai  fölött.  Mintegy  ezren 
voltak;  részben  a  török  hódítás  által  Szerbország- 
ból kiszorított  rácok,  részben  az  alsó  Duna  vidé- 
kének magyar  lakói.  Az  érseknek  sok  gondot  és 
fáradságot  okozott  az  a  feladat,  hogy  őket  össze- 
tartsa és  a  szükségesekkel  ellássa.  Evégből  az  ő 
futárai  és  a  sajkások  küldöttei  gyakran  jártak  Buda- 
várában. Es  még  június  végén  is,  mikor  leginkább 
volt  rajok  szükség,  három  vajdájuk  több  napig  a 
fővárosban  vesztegelt,  ahonnan  Székesfehérvárra 
küldettek,  hogy  megfelelő  értékben  egyházi  kin- 
cseket vegyenek  át.  Ezalatt  a  nélkülözésekkel  küzdő 
sajkásokat  csak  Tomori  rábeszélései  és  esdeklései 
tartották  vissza  a  szétoszlástól.  Ibrahim  nagyvezér, 

a  Dunán  felfelé  haladó  hajói  által  kísérve,  július 
12.-én  érkezett  Pétervárad  alá.  Szemben  az  ő  tábo- 
rával, a  Duna  balpartján,  a  mai  Újvidék  helyén, 
Tomori  foglalt  állást.  Az  egész  ország,  sőt  mond- 
hatni, a  kereszténység  szemei  e  helyre  voltak  irá- 
nyozva. Általános  volt  az  a  meggyőződés,  hogy 
Pétervárad  eleste  Magyarország  elvesztet  fogja 
maga  után  vonni. 

Tomori  bizalommal  nézett  a  küzdelem  kimenetele 
elé.  A  kérr.ek  tudósításai  szerint,  a  nagyvezér  fen- 
héjázóan  úgy  nyilatkozott  volna,  hogy  Pétervárad 
apró  falat,  mely  reggelire  sem  elég  neki.  „Ha  Fel- 
séged akarná,  —  írja  Tomori  a  királynak  —  az 
ebédet  és  vacsorát  is  elköltené  alatta."  Es  a  király 
csakugyan  tett  egynémit.  Tízezer  aranyat  vett  köl- 
csön Szerencsés  Imrétől  és  az  összeget  Tomorinak 
küldötte  meg,  aki  most  hevenyében  felfegyverkezett 
pórokkal  seregének  létszámát  négyezerre  emelhette. 
Ibrahim  három  napig  pihenést  engedett  hadainak. 
Július  15.-én  vezette  azokat  az  első  rohamra,  de 
tetemes  veszteséggel  visszaveretett.  Nem  nagyobb 
szerencsével  küzdött  ugyanakkor  a  török  hajóhad 
a  magyar  sajkásokkal,  kiket  a  partról  Tomori 
ágyúinak  tüze  támogatott.  Ezek  eltávolítása  végett, 
a  következő  éjszaka,  Ibrahim  egy  hadosztályt  át- 
küldött a  túlpartra.  Ekként  másnap  szárazon  és 
vízen  folyt  a  harc,  mely  döntő  eredmény  nélkül 
késő  estig  tartott.  Az  éj  beálltával  Tomori  tanácsba 
gyüjté  hadnagyait.  Mindannyian  belátták,  hogy  itt, 
magukra  hagyatva,  csak  rövid  ideig  képesek  ellen- 
állani   és    eredménytelen    küzdelemben    fognak  el- 

veszni :  míg  ellenben  csatlakozva  az  ország  had- 
erejéhez, később  a  siker  kilátásával  mérkőzhetnek 
meg  az  ellenséggel,  sőt  talán  még  idején  jöhetnek 
Pétervárad  felmentésére.  Abban  állapodtak  meg, 
hogy  a  Duna  mentében  felfelé  vonulnak.  Az  érsek 
haladék  nélkül  megindult  és  Bácsnál  ütött  tábort. 
Innen  a  boszniai  püspököt  a  királyhoz  küldé ;  ér- 
tesíté,  hogy  Pétervárad  még  nyolc  vagy  tíz  napig 
tarthatja  magát,  késznek  nyilatkozott,  hogy  ha 
segítséget  kap,  visszatér,  megütközik  a  nagyvezér- 
rel és  felmenti  a  várat.  A  péterváradi  őrség  ezalatt 
nem  csüggedett  és  július  17.-én  a  második  rohamot 
is  visszaverte.  A  nagyvezér  ekkor  meggyőződött 
arról,  hogy  a  feladat  nehezebb,  mint  eleve  hitte 
és  a  rendes  ostrommunkálatok  keresztülvitelére 
kellett  magát  elszánnia.  Felállíttatta  ágyúit,  minden 
oldalról  lövetni  kezdé  a  várat.  Több  napon  át 
szünet  nélkül  folyt  a  tüzelés.  A  várban  a  nagyobb 
épületek  romba  dőltek,  a  falak  tetemesen  meg- 
rongálódtak. Mindazáltal  az  őrség  még  két  rohamot 
vert  vissza,  sőt  egy  kitörést  is  kísérlett  meg;  min- 
dig jelentékeny  veszteségeket  okozva  az  ellenség- 
nek. De  a  nagyvezérnek  sikerült  aláaknázni  a  vár- 
falakat. Július  28.-án,  abban  a  pillanatban,  mikor 
két  akna  fellobbanása  az  őrség  soraiban  nagy 
zavart  támasztott,  Ibrahim  általános  rohamra  vezeté 
seregét.  A  megfogyott  magyar  vitézek  nem  aka- 
dályozhatták meg  többé  az  ellenség  benyomulását ; 
elszántan  küzdve,  hősi  halállal  multak  ki.  Mintegy 
kilencvenen  egyik  toronyba  zárkóztak  és  folytatták 
az  ellenállást ;  de  rövid  idő  múlva  letették  a  fegy- 

vert,  a  nagyvezér  szabad  elvonulást  biztosított 
nekik.  Éppen  ekkor  érkezett  a  szultán  Pétervárad 
alá.  A  nagyvezér,  ötszáz  magyarnak  lándzsára 
tűzött  fejével,  diadalmenetben  vonult  eléje.  Míg  az 
ország  legelső  végvára  a  végzetes  küzdelmet  foly- 
tatá :  végre  Lajos  király  is  táborba  szállott.  Július 
20.-án,  mintegy  négyezer  fegyveres  élén,  a  pápai 
nuncius  által  vásárolt  tizenhat  ágyúval,  kivonult 
Buda  várából.  Az  urak  és  főpapok  csatlakozására 
várva,  lassú  menetekben  haladott  előre.  Ercsiben 
találta  őt  a  boszniai  püspök,  kit  Tomori  küldött, 
hogy  segítséget  eszközöljön  ki,  egyúttal  titkos 
üzenetet  bízva  rá,  amelyben  azt  tanácsolta  a  király- 
nak, hogy  ha  gyors  segítséget  nem  küldhet,  a 
szultánnal  békealkudozásokat  kezdjen  és  ha  más- 
ként nem  lehetséges,  adófizetéssel  bírja  vissza- 
vonulásra. 

A  király  nem  vette  tekintetbe  az  érsek  tanácsát. 
Kétségtelennek  látszott,  hogy  bármily  nagy  veszély 
fenyegeti  a  törökök  részéről,  még  biztosabb  és 
súlyosabb  volna  a  csapás,  melyet  a  lealázó  béke- 
kötés esetében  a  köznemesség  felháborodása  mérne 
a  trónra  és  az  országra.  El  volt  szánva,  hogy  nyílt 
ütközetben  szembeszáll  a  hatalmas  ellenféllel.  Futá- 
rokat küldött  szét,  szigorú  parancsokkal,  hogy  a 
rendek  rögtön  Tolnára  siessenek.  Itt  már  július 
elején  kellett  volna  összegyülniök,  de  négy  héttel 
utóbb  sem  volt  ott  még  senki.  A  király  is  csak 
augusztus  5.-én  érkezett  oda.  Útközben  értesült 
Pétervárad  elestéről.  A  nagy  veszteség  lesújtó 
hírére  a  főpapok  és  urak  végre    sűrűbben    gyüle- 

kezének  a  királyi  táborba.  Megjöttek :  Zápolya 
György  —  a  vajda  ifjabb  testvére,  Várday  Pál 
egri  püspök,  Perényi  Ferenc  váradi  püspök  és 
mások,  úgyszintén  a  pápai  segélypénzen  toborzott 
morva  és  lengyel  zsoldosok.  Leghanyagabbak  a 
vármegyék  voltak  bandériumaik  kiállításában.  Tol- 
nán megindultak  a  tanácskozások  a  hadjárat  ter- 
vének megállapítása  iránt.  Sokan  azt  kívánták, 
hogy  a  király  a  Drávához  vonuljon,  ott  várja  be 
a  szultánt  és  ütközzék  meg  vele.  Ellenben  a  hig- 
gadtabbak azt  tanácsolták,  hogy  a  király  Tolnán 
várja  be  az  útban  levő  hadosztályok  megérkezését 
és  a  nádort  küldje  a  Dráva  vonal  védelmére.  Ezen 
tanácsot  fogadta  el  a  király.  Meghagyta  a  nádor- 
nak, hogy  az  urak  és  pápai  zsoldosok  egy  részé- 
vel Eszék  felé  induljon ;  Tomorihoz  pedig  és  a 
szlavóniai  urakhoz  parancsot  küldött,  hogy  a  nádor- 
ral egyesüljenek.  A  nádor  kész  volt  útrakelni.  De 
a  mellérendelt  urak  és  nemesek  vonakodtak  őt 
követni.  Kinyilatkoztatták,  hogy  ősi  kiváltságaik 
értelmében,  csak  a  király  személyes  vezetése  alatt 
mennek  az  ellenség  elé.  Lajos  erélyesen  lépett  fel ; 
súlyos  büntetésekkel  fenyegette  az  engedetleneket. 
Ezek  azonban  gyűlést  tartva,  követeket  küldöttek 
hozzá  s  fenyegető  hangon  határozott  nyilatkozatot 
kértek  aziránt,  vájjon  hajlandó-e  megütközni  a 
törökkel ;  „ha  nem,  úgy  majd  magok  fognak  gon- 
doskodni az  ország  védelméről."  A  király  türelmét 
vesztve,  kijelenté,  hogy  másnap  megindul  egész  sere- 
gével. Es  augusztus  16.-án  már  Báttán  táborozott.  Itt 
csatlakozék  hozzá  Tomori  és  több  alvidéki  főúr. 

Ekkor  a  fővezér  kijelölését  sem  lehetett  többé 
elhalasztani.  Ezen  ügy  hónapok  óta  foglalkoztatá 
a  királyt  és  környezetét.  A  fővezéri  tisztre  igényt 
tartott  Zápolya  János,  ki  nagyobb  hadak  vezetésé- 
ben bírt  némi  gyakorlattal  és  a  törökök  ellen  vívott 
ütközetekben  többször  diadalra  vezette  zászlait. 
Mindazáltal  az  udvarnál  nem  bíztak  benne  és  el 
volt  határozva,  hogy  mellőzni  fogják ;  azonban 
hogy  panaszra  kevésbé  legyen  joga,  hírneves  idegen 
tábornokot  óhajtottak  megnyerni.  Salm  Miklóshoz, 
majd  Frangepán  Kristófhoz  fordultak,  de  mindkettő 
elhárítá  magáról  a  nehéz  feladatot.  Most  a  báttai 
táborban  Zápolya  János  nem  volt  jelen  és  kétsé- 
gesnek látszott,  vajon  az  ütközet  napjáig  meg- 
érkezhetik-e.  A  nádor  az  elmúlt  napokban  szembe- 
tűnően bebizonyította  tehetetlenségét.  A  király 
által  egyenként  megkérdezett  urak  többsége  Tomori 
Pál  és  Zápolya  György  mellett  nyilatkozott ;  bár 
nem  hiányoztak,  akik  Tomori  hadvezéri  képességei 
iránt  nem  tápláltak  elég  bizodalmat  és  az  ország 
törvényei  értelmében  a  nádort  kívánták  a  had- 
sereg élén  látni.  A  király  elfogadta  a  többség 
véleményét.  Tanácskozmányt  tartott  és  a  hadsereg 
fővezérévé  Tömörít  nevezte  ki,  társul  Zápolya 
Györgyöt  állítván  oldala  mellé.  Az  érsek  kétségbe 
volt  esve.  Az  igaz  szerénység  sugalta  szavakkal 
esdeklett,  hogy  a  király  álljon  el  határozatától. 
„O  szegény  barát,  —  monda  egyebek  között  — 
fogalma  sincs  olyan  hadjáratról,  amilyet  intéznie 
kellene.  Inkább  vannak  erre  hivatva  a  kiváló  világi 
urak :    a    nádor,    az   erdélyi  vajda,  a  temesi  ispán. 

kiknek  nagyobb  a  tekintélyűk,  több  a  tapaszta- 
lásuk. Nem  bánja,  ám  űttese  le  fejét  őfelsége,  csak 
azt  ne  kívánja,  hogy  oly  kötelességeket  vállaljon 
magára,  melyek  erejét  messze  meghaladják."  Azon- 
ban a  király  parancsszava  előtt  meg  kellett  hajolnia, 
bár  előre  látta,  hogy  a  helyzet  sokféle  nehézségei 
mellett  nem  kis  akadályokat  fog  működése  elé 
gördíteni:  a  mellőzött  zászlósurak  sértett  hiúsága. 
És  valóban,  csakhamar  Perényi  Péter  temesi  ispán, 
a  nádor  fia,  kihívó  és  sértő  magaviseletével  annyira 
elkeseríté,  hogy  felmentését  kérte  az  imént  elvállalt 
tiszttől.    De    ezt   többé  el  nem  háríthatá   magától* 

XI. 
A  fővezérek  elsŐ  teendője  volt  a  helyet  kije- 
lölni, hol  az  ország  haderejét  összpontosítani  és 
az  ellenséget  bevárni  szándékoztak.  E  célra  a  leg- 
alkalmasabbnak azon  nagykiterjedésű  síkság  kínál- 
kozott, amely  Mohácsot  környezi.  A  királyt  kísérő 
hadak  Báttáról  ide  vonultak  le  és  a  várostól  egy 
órányi  távolságban  ütötték  fel  sátraikat.  Itt  kellett 
velük  egyesülni  azon  hadosztályoknak,  melyeket 
Tomori  és  Perényi  az  ország  déli  részeiből  hoztak, 
és  amelyek  Mohács  alatt,  mintegy  két  mértföldnyi 
távolságban  helyezkedtek  el.  Ezek  azonban  vona- 
kodtak a  parancsnak  engedelmeskedni.  A  körül- 
mények végzetszerű  találkozása  úgy  hozta  magá- 
val, hogy  amikor  a  pártviszály  elhatalmasodása  és 
a  királyi  tekintély  elenyészete  a  nemzet  erejének 
és  ellenállási  képességének  végső  sűlyedését  vonta 
maga  után,  a  fenyegető    veszélyt    kicsinylő  és  ön- 


33! 


erejét  túlbecsülő  elbizakodottság  tetőpontját  ért- 
ei. Az  ellenség  táborából  jövő  szökevények  és  ké- 
mek oly  híreket  terjesztettek,  hogy  a  török  had- 
sereg legnagyobb  része  gyáva  csőcselék  és  alig 
van  minden  tizedik,  vagy  huszadik  embernek  fegy- 
vere, hogy  továbbá  a  tüzérek  többnyire  keresz- 
tények, olaszok  és  németek,  akik  a  döntő  pillana- 
tokban a  török  hadsorokra  fogják  irányozni  löve- 
geiket. Ezen  hírek  könnyen  hitelre  találtak  és  ha- 
tártalan harcvágyat  keltének.  Tomori  táborában 
nagy  megvetéssel  nyilatkoztak  a  törökökről  és 
biztosnak,  könnyűnek  hirdették  a  diadalt;  gyávák 
nak,  árulóknak  bélyegezve  mindazokat,  akik  az 
ütközetet  késleltetni  akarják.  Türelmetlenül  sürget- 
ték, hogy  vezessék  őket  az  ellenség  elé.  Mikor 
pedig  felhívattak,  hogy  a  mohácsi  táborral  egye- 
süljenek, ezen  rendelkezésben  ármányt  és  cselszö- 
vényt  láttak.  Elakarják  őket  távolítani  az  ellenség 
elől,  —  így  zúgolódtak  —  pedig  eléje  kellene  menni ; 
a  tétlenséghez  szokott  urak  futásra  gondolnak, 
nem  csatára.  Hozzájuk  jöjjön  a  király  és  ütközzék 
meg  mielőbb.  Arra  kérték  tehát  Tomorit,  hogy 
ragadja  ki  Lajos  királyt  a  „tehetetlen  papok  és  a 
csatát  ellenző  urak"  köréből. 

Tomorit,  aki  a  híreknek  maga  is  hitelt  adott  és 
minden  hatás  iránt  fogékony  volt,  a  magyarok 
soraiban  jelentkező  harcias  hangulat  merész  vál- 
lalkozásra készteté.  O  több  hét  előtt  azt  taná- 
csolta, hogy  a  Drávánál  kell  a  szultánnak  útját 
állani  és  átkelését  megakadályozni.  Habár  most 
már  attól  lehetett    tartani,    hogy  az  alkalmas  idő- 

pontot  elmulasztották,  mindamellett  kísérletet  akar 
♦enni.  Meglehet,  hogy  a  rábízott  súlyos  feladat 
legegyszerűbb  és  legnemesebb  megoldása  gyanánt 
örömmel  ápolta  lelkében  azt  a  reményt,  hogy  leo- 
nidasi  erőfeszítéssel  feltartóztatva  az  ellenség  óri- 
ási tömegét,  míg  a  királynak  időt  biztosíthat  a 
mindenfelől  gyülekező  hadosztályok  bevárására, 
—  maga  vitéz  küzdelem  közepett  a  hősi  halálban 
megtalálja  önfeláldozáshoz  szokott  élete  méltó 
befejezését  és  érdemlett  jutalmát.  Sietve  összesze- 
dett ötezer  lovast  és  késedelem  nélkül  augusztus 
18-ika  táján  —  megindult.  De  amint  Eszékhez  kö- 
zeledett, értesült,  hogy  a  török  sereg  nagyrésze 
átkelt  már  a  folyamon.  Emiatt  visszafordult  tábo- 
rába, hogy  a  királlyal  egyesülve,  nyílt  csatában 
mérkőzzék  meg  az  ellenséggel.  Mikor  Tomori  tu- 
dósítása a  törökök  közeledése  és  az  ütközet  ki- 
kerülhetetlen volta  felől  a  királyhoz  eljutott,  kör- 
nyezetében főleg  Brodarics  kancellár  befolyására, 
azon  nézet  emelkedett  érvényre,  hogy  tanácsosabb 
visszavonulni  s  bevárni  Zápolya  Jánost,  Frange- 
pán  Kristófot,  az  Ausztriából  és  Csehországból 
jövő  zsoldosokat,  mint  csekély  erővel  megütközve 
a  királyt  és  az  országot  a  legnagyobb  veszélynek 
kitenni.  A  kancellár  a  táborba  küldetett,  hogy  az 
urakat  ezen  nézetnek  megnyerje.  Azonban  a  harc- 
vágy és  elbizakodottság  teljes  uralomra  jutott  és 
hatástalanná  tette  az  ész  szózatát.  A  király  au- 
gusztus hó  26.-án  tanácsülésbe  hívta  meg  az  ura- 
kat és  hadnagyokat,  hogy  a  teendőket  véglegesen 
megállapítsa.    Szabatosan  feltette  a  kérdést :  elfő- 

gadja,  vagy  elhalássza- e  az  ütközetet?  A  nagy 
többség,  élén  Tomorival,  a  halasztás  ellen  nyilat- 
kozott. „Mennyire  becsüli  —  kérdé  a  király  az 
érsektől  —  a  magyar  sereg  létszámát  és  mennyire 
az  ellenség  erejét?"  „Véleményem  szerint  —  vá- 
laszolá  a  főpap  —  felséged  táborában  és  az  enyém- 
ben alig  van  több  húszezer  fegyveresnél.  Az  ellen- 
ség serege  közel  háromszázezer  emberből  áll ;  de 
nem  kell  megijedni  e  számtól,  mert  a  legnagyobb 
része  gyáva  csőcselék.  A  király  nem  volt  meg- 
nyugtatva. „A  szultán  táborában  —  tudakozódék 
tovább  —  hány  ezerre  mehet  a  válogatott  fegy- 
veres nép  száma?"  „Hetvenezerre"  monda  Tomori. 
Míg  a  tanácskozás  folyt,  Tomori  táborából  köve- 
tek érkeztek,  kik  előbb  egyedül  a  királyhoz  szól- 
lottak,  majd  a  tanácsteremben  is  megjelentek. 
Szónokuk  felhívta  az  urakat,  hogy  az  ütközet  el- 
fogadását ne  ellenezzék.  „A  győzelem  kezeink  kö- 
zött van,  —  monda  —  csak  élni  tudjunk  a  sze- 
rencsével, mely  Isten  kegyelméből  kínálkozik.  Jöj- 
jenek a  mi  táborunkba,  mely  közelebb  fekszik  az 
ellenséghez  és  alkalmasabb  a  támadásra.  Aki  egye- 
bet tanácsol,  az  halál  fia."  A  fenyegető  szavak 
elnémították  mindazokat,  akik  az  elbizakodott  re- 
ményekben nem  osztozának.  Határozattá  lett,  hogy 
a  király  a  mohácsi  mezőn  bevárja  az  ellenséget 
és  elfogadja  az  ütközetet.  Tomori  táborába  sietett, 
ahol  ujjongva  fogadták  és  most  már  készséggel 
ráállottak,  hogy  a  királyi  sereggel  egyesüljenek. 
Ezen  és  a  következő  napon,  míg  a  bandériumok 
és    a   zsoldos    csapatok    érkezése    által    a    magyar 

hadsereg  huszonnyolcezer  emberre  szaporodott,  a 
két  fővezér,  hadnagyaival  megállapítá  az  ütközet 
tervét. 

Az  idegenek,  akik  e  tanácskozásban  részt  vet- 
tek, —  a  lengyel  Gnojenszki  Lénárd,  a  rác  Bakics 
Pál  és  Radics  Bosics  —  higgadtan  fontolva  meg 
az  ütközet  esélyeit,  azt  ajánlották,  hogy  a  tábort 
kísérő  nagyszámú  kocsikból  mintegy  szekérvárat 
kell  alakítani  és  ennek  oltalma  alatt  várni  be  a 
támadást.  De  a  magyar  urak  erre  kevés  súlyt 
helyeztek,  valamint  egyebekben  is  feleslegesnek 
tartották,  hogy  figyelembe  vegyék  az  óvatosság 
követeléseit.  A  magyar  sereg  felállítására  a  Mo- 
hács alatt  elterülő  síkság  azon  részét  jelölve  ki, 
amely  a  mai  Kölked  és  Nagynyárád  helységek  kö- 
zött fekszik,  elmulasztották  megszállani  a  délnyu- 
gat felől  emelkedő  dombsort,  bár  ezen  irányban 
kellett  az  ellenséget  várniok.  Sőt  az  utolsó  napok- 
ban arról  sem  gondoskodtak,  hogy  az  ellenség 
mozdulatai  felől  biztos  és  pontos  tudósításokat 
nyerjenek.  A  fővezérek  nem  a  célirányos  taktikai 
intézkedésekben  látták  a  siker  feltételét.  A  török 
sereg  felől  jött  hamis  tudósítások  hatása  alatt  állva, 
azt  hitték,  hogy  merész  elhatározás,  az  erkölcsi 
bátorság  nagy  ténye  biztosítandja  részükre  a  győ- 
zelmet és  hogy  a  legelső  erőteljes  roham  elfogja 
dönteni  a  csata  sorsát.  Ez  lebegett  szemük  előtt, 
mikor  augusztus  29.-én  napkelte  után  azonnal 
csatarendbe  állították  hadaikat.  Az  volt  legfőbb 
gondjuk,  hogy  a  sereg  akadály  nélkül  kifejthesse 
magát,  lehetőleg  nagykiterjedésű  hadsorokban  ro- 

hanhasson  az  ellenségre  és  az  egész  vonalon  egy- 
időben  induljon  meg  a  viadal.  De  a  nap  legnagyobb 
része  várakozásban  telt  el.  Az  ellenség,  mely  a 
dombok  mögött  táborozott,  nem  mutatta  magát. 
A  magyarok,  kitéve  a  nyári  nap  hevének  és  a  bi- 
zonytalanság izgalmainak,  türelmetlenkedni  kezde- 
nek. Sokan  a  király  környezetében  azt  állították, 
hogy  a  szultán  nem  akarja  elfogadni  az  ütközetet 
és  tovább  vonul ;  azt  ajánlották,  hogy  vissza  kell 
térni  a  táborba.  De  ezt  Tomori  határozottan  el- 
lenzé.  —  wjobb  —  így  szólt  —  ma  a  török  sereg 
egy  részével,  mint  holnap  az  egésszel  ütközni  meg. 
A  győzelem  bizonyos."  Arról  sem  volt  tudomása, 
hogy  a  szultán  összes  haderejével  fog  szemben 
állani.  A  késő  délutáni  órákban  végre  feltűntek  az 
ellenség  sorai,  Tomori  jelt  adott  a  támadásra.  A 
harc  kezdetét  vette,  hogy  néhány  óra  múlva  a  ma- 
gyar nemzet  egyik  leggyászosabb  vereségével  vég- 
ződjék. A  csata  részletei  általánosan  ismeretesek. 
Áldozatai  között  volt  Tomori  is,  aki  a  sereg  élén 
vitézül  küzdve  esett  el.  Mennyiben  terheli  a  csata- 
vesztésért a  felelősség  súlya  Tomorit  ?  oly  kérdés, 
melyre  a  választ  könnyen  megadni  nem  lehet. 

Kötelessége  lett  volna  minden  erejével  odahatni, 
hogy  a  királyt  és  a  sereget  az  ütközet  elfogadá- 
sától visszatartsa,  vagy  legalább  elhalasztására 
bírja.  A  meseszerű  hírek,  melyek  a  magyar  tábor- 
ban a  könnyű  győzelem  hiu  reményét  felkeltették; 
a  nemesség  fenyegető  magatartása ;  az  a  körül- 
mény, hogy  az  ő  ellenzése  valószínűleg  eredmény- 
telen   maradt    volna,    nem    menthetik    ki  teljesen. 

Szerencsétlensége  vala,  hogy  saját  akarata  ellenére 
a  viszonyok  hatalma  oly  állásra  helyezé,  amelynek 
nehézségeit  talán  más  sem,  de  ő  kevésbé,  mint 
sok  más,  volt  képes  leküzdeni.  Kiváló  tulajdonai, 
lelkesedése  és  önfeláldozó  buzgalma  dacára,  nem 
volt  a  rendkívüli  idők  embere.  Nagy  tetteket  csak 
a  magas  ambició,  vagy  a  felsőbb  küldetés  tudata 
szülhet.  Tomoriban  egyik  sem  volt  meg.  A  kolos- 
tori élet  elfojtotta  lelkében  a  világi  élet  nagyra- 
vágyás szellemét,  anélkül,  hogy  felébresztette  volna 
azt  az  ihletet,  mely  Amiensi  Pétert,  vagy  Orleáns 
szüzét  az  ég  küldöttének  hatalmával  ruházta  fel. 
A  gondviselés  eszközének  tartotta  magát,  nem  vá- 
lasztottjának. Kész  volt  mindenre  vállalkozni,  de 
csak  parancsnak  hódolva,  félig  kelletlenül,  nem 
lelke  benső  ösztönének  sugalmazását  követve.  És 
kész  volt  minden  pillanatban  félrevonulni,  nem  ál- 
dozatkészség, de  önbizalom  hiánya  miatt.  A  sze- 
rénység és  alázatosság,  mely  dísze  vala  a  zárdában, 
gyöngeség  lett  a  táborban.  Nélkülözte  a  hadvezér 
leglényegesebb  tulajdonait:  a  szilárd  akaraterőt,  a 
külső  körülmények  befolyásától  független  erélyt.  A 
nehézségek  elől,  melyekkel  szembeszállania  kellett 
volna,  inkább  kitért ;  a  háborgó  elemek  által,  me- 
lyek fölött  uralkodni  volt  hivatva,  inkább  hányat- 
tatni engedte  magát.  Azonban,  habár  nem  tarto- 
zik a  történelem  kimagasló  nagy  alakjai  közé,  ne- 
mes jelleme  s  valóban  tragikus  sorsa  minden  idők 
tiszteletét  és  részvétét  biztosítja  emlékének. 

